
Europos kürimas 


Kuriama Europa. Šis darbas kupinas didelių vilčių. Tačiau 
tos viltys išsipildys tik tuomet, jeigu jos remsis istorija. Eu- 
ropa be istorijos būtų be pradžios ir be ateities. Nes šiandiena 
kyla iš vakardienos, o rytojus gimsta iš praeities. Tačiau pra- 
eitis neturi kaustyti dabarties, tik suteikti jai galių visa tai 
išsaugant įgauti kitokį, pažangesnį pavidalą. Mūsų Europa, 
plytinti tarp Atlanto vandenyno, Azijos ir Afrikos, jau nuo 
senų senovės yra tokia, kokią ją suformavo geografija, sumo- 
deliavo istorija dar nuo tų laikų, kai graikai pavadino ją tuo 
vardu, kuris lig šiol išliko. Europos ateitis turėtų būti grin- 
džiama tuo paveldu, kuris kaip tik todėl, kad Europa buvo 
vieninga ir įvairialypė, padėjo jai nuo antikos, dar nuo prieš- 
istorinių laikų atskleisti šitokius kultūros vertybių lobius, 
išlikti be galo gyvybingai. 

Penkių įvairiakalbių ir skirtingų tautybių leidėjų iniciatyva 
leidžiamoje serijoje „Europos kūrimas“ norima nušviesti Eu- 
ropos formavimąsi bei nė kiek ne menkesnes jos sėkmės 
galimybes, nenuslepiant ir paveldėtų sunkumų. Kad šiam 
vienybės siekiančiam žemynui pirmiausia būtina įveikti tokią 
dažną vidinę nesantaiką, daugybę konfliktų, tiek daug atski- 
rybių ir prieštarų, — šioje serijoje nebus nutylėta, nes leisda- 
miesi į Europos kūrimo žygį privalome pažinti visą praeitį 
ir suvokti ateities perspektyvą. Tuo paaiškinamas ir „akty- 
vusis“ mūsų serijos pavadinimas. Mums atrodo, jog dar ne 
laikas rašyti universalią Europos istoriją. Šią temą ketiname 
atskleisti ne vienoje geriausių šiuolaikinių istorikų esė, - beje, 
mums nesvarbu, ar jie europiečiai, ar ne, ar jie jau pagarsėję, 

ar dar tebera maZai kam Zinomi autoriai. Jie aptars esmines 
Europos istorijos temas - iš mokslo, politikos, visuomenės, 
religijos, kultūros sričių. Savo darbe jie remsis turtinga Hero- 
doto sukurta istoriografijos tradicija ir sykiu susiformavu- 
siomis Europoje, iš pagrindų atnaujintomis XX amžiaus, ypač 
paskutinių dešimtmečių, istorijos mokslo koncepcijomis. Jie 
stengėsi rašyti taip, kad šios esė būtų visiems suprantamos. 

Mes dedame visas pastangas, kad padėtume visiems, da- 
lyvaujantiems kuriant ir tobulinant Europą, taip pat ir vi- 
siems kitiems, tuo besidomintiems, atsakyti į esminius klau- 
simus: „Kas mes? Iš kur ateiname? Kur einame?“ 


Jacgues Le Goff 

1 
Požiūriai į valstietiškąją gyvenseną 


Europos agrarinė politika ir gausėjančios individualių ūkių 
problemos paskutiniuoju metu vėl tapo svarbios ir sukėlė ak- 
tualių diskusijų apie Europos ūkininkiją. Europos Sąjungos 
žemės ūkio struktūros šiuo metu iš esmės keičiasi, ir šis po- 
kytis bus dar aktyvesnis sukūrus Europos vidaus rinką. Ūkių 
išlikimo problema, žemės ūkio produkcijos perteklius ir ap- 
linkos tarša - vienos svarbiausių dabarties ekonominių ir so- 
cialinių permainų problemų, kurios kelia ūkininkams ir var- 
totojams, politikams ir mokslininkams sunkiai įveikiamų 
užduočių. Reikia turėti omenyje, kad ūkių nykimas, didžiulis 
produkcijos perteklius, aplinkos tarša ir besivystančių šalių 
žemės ūkio produktų atsiradimas pasaulinėje rinkoje - tar- 
pusavyje susiję veiksniai, turintys tas pačias šaknis. Juos rei- 
kėtų laikyti neišvengiamais XIX-XX a. žemės ūkio technolo- 
ginės revoliucijos, kuriai būdinga žemės ūkio mechanizacija, 
industrializacija, chemikalų vartojimas, padariniais. Žemės 
ūkio plėtra, atrodžiusi perspektyvi dėl vis gausėjančio der- 
liaus, atnešė priešingų rezultatų; ekonominiai, socialiniai ir 
ekologiniai nuostoliai didžiausiose Europos valstybėse šian- 
dien viršija ankstesnį pelną ir verčia ieškoti šios kenksmingos 
Europos ūkininkijai plėtros priežasčių. 

Valstietiškoji gyvensena jau nuo seno domino ne tik pla- 
čiąją visuomenę, bet ir mokslininkus. Visuomenės susidomė- 
jimą valstietija sukėlė iškilusi grėsmė tradiciniam ūkinin- 
kavimui, pavojus prarasti senąjį kaimą ir didėjanti aplinkos 
tarša. Mokslinis valstietijos fenomeno tyrinėjimas pradėtas 
remiantis moderniosios miesto visuomenės raidos ir indust- 

rializacijos procesu, XIX-XX a. iš esmės pakeitusiu Europos 
ekonomiką. Galima išskirti dvi priešingas pozicijas: pirma — 
konservatyvus požiūris į valstietiją, antra - kritiška nuostata, 
pabrėžianti kaimo gyvenimo negeroves. 

Filosofų, istorikų ir sociologų darbai skatino konservaty- 
viojo požiūrio formavimąsi: anot jų, modernusis miesto 
gyvenimas - tai išnykimas minioje, anonimiškumas, susve- 
timėjimas ir komercija, o senasis kaimas simbolizuoja susi- 
kaupimą, savitarpio pagalbą ir žmogaus prisirišimą prie 
gamtos. Gerai žinoma F. Tönnies idėja tradicinį kaimą api- 
būdinti „bendruomenės“ sąvoka, priešinga negatyviam „vi- 
suomenės“, modernaus didmiesčio gyvenimo, apibrėžimui. 
Į kaimo gyvenimo permainas jis žvelgia kritiškai ir liūdnai, 
apibūdina jas kaip perėjimą nuo kaimo „bendruomenės“ 
prie kaimo „visuomenės“; žmonių susvetimėjimas šio pro- 
ceso metu keičia anksčiau vyravusius artimus giminių ir 
kaimynų santykius. 

Konservatyviojo požiūrio besilaikantys ideologai ideali- 
zavo tradicinę Europos valstiečių gyvenseną, besiskiriančią 
nuo tariamai dekadentinių pramoninio miesto naujovių. 
Kitaip nei kritikai, laikęsi liberalių ir socialistinių pažiūrų, 
W.A. Riehlis aukštino konservatyvios valstiečių pozicijos 
įtaką 1848 m. revoliucijai - taip išgelbėtas Vokietijos karaliaus 
sostas. „Mūsų tėvynėje, kaip beveik niekur kitur Europoje, 
valstietis turi politinės galios; valstietis yra vokiečių nacijos 
ateitis. Valstiečių dėka mūsų tautos gyvastis nuolat atsigauna 
ir jaunėja. Jei mes neleisime išaugti valstietijos proletariatui, 
galėsime nebijoti amatininkų ir intelektualų... Didžiausia 
klaida, kurią per paskutiniuosius 50 metų padarė biurokra- 
tinė valstybė, - neteisingai suvokta vokiečių valstiečio esmė 
ir užmirštas visų svarbiausias teiginys: konservatyvioji vals- 
tybės jėga slypi valstiečių luome. 1848 m. revoliucija mums 
iš tikrųjų parodė, koks neteisingas buvo valstybės po- 
žiūris.“!* 


* Šaltinių nuorodas čia ir toliau žr. knygos pabaigoje. 

Valstietiškos gyvensenos idealizavimas ir valstietijos įta- 
kos iškėlimas prieš dekadentines modernaus pasaulio sroves 
atsispindi ne tik vokiečių etnografų, tokių kaip W.A. Riehlis, 
veikaluose. XIX-XX a. prancūzų, anglų ir italų literatūroje 
taip pat randama begalė aprašymų, kuriuose kaimo pasaulis 
nostalgiškai priešinamas pašėlusiam pramoninių miestų gy- 
venimo tempui. Norėdami išsivaduoti iš įkyrėjusių miesto 
gyvenimo reikalavimų ir prievolių, daugelis išeities ieškojo 
kaime; nehumaniškoje didmiesčio visuomenėje ilgėtasi pa- 
prastesnio, nesuvaržyto gyvenimo būdo, kurį tikėtasi rasti 
kaime. Daugelio rašytojų, etnografų ir sociologų veikaluose 
skelbiama mintis, kad valstietiškoji kultūra buvo humaniš- 
kesnė, geriau atliepia žmogaus prigimtį nei modernioji pra- 
moninė visuomenė, kuri atmetė tradicinį kaimo gyvenimo 
būdą. 

Šiam konservatyviam valstietiškosios gyvensenos verti- 
nimui prieštarauja kritinė kryptis, kurios ištakos yra XVIII a. 
švietėjų, vėliau XIX a. visuomenės reformų iniciatorių idė- 
jos ir galiausiai moderniosios „kritinės teorijos“ šalininkai. 
Ši kryptis kaimą ir valstiečio šeimą apibūdina kaip neišven- 
giamą ir priverstinį junginį, autoritarinės elgsenos embrio- 
ninę ląstelę, struktūriškai nepajėgią subręsti. Pati kaimo 
socialinė prigimtis trukdo jam išsilaisvinti ir šviestis; net 
išorinės paskatos nieko iš esmės kaimo gyvenime nekeičia. 
Th. Adorno, vienas svarbiausių kritinės teorijos atstovų, 
kalbėdamas apie kaimą, mini net „pareigą deprovincia- 
lizuoti“. Šios krypties filosofai kaimo žmogų dažnai nu- 
vertina, žvelgia į jį pesimistiškai; kaimo socialinė sistema 
deformuoja valstiečių sąmonę, paryškina jų egzistencijos 
negeroves. Netikima, kad kaimo gyventojai gali patys pra- 
dėti socialinę ir kultūrinę pertvarką - „deprovincializaciją“; 
šias permainas turi paskatinti išoriniai veiksniai — auklėji- 
mas bei švietimas. Šitaip apibūdinus kaimo gyvenimą, ne- 
kyla abejonių, kad buržuazinė miesto visuomenė įkūnija 
aukštesnę Žmonijos kultūrą. 

XIX-XX a. socialistinėje literatūroje taip pat dažniausiai 
paneigiama progresyvi politinė valstiečių galia ir savaran- 
kiška socialinė kompetencija. Nei Karlas Marxas, nei Fried- 
richas Engelsas, siekiantys išlaisvinti pažangią darbininkų 
klasę, išsamiai valstiečių luomo netyrinėjo, nes buvo tvirtai 
įsitikinę greitu šios atgyvenusios priešindustrinės visuome- 
nės klasės žlugimu. Garsiajame Komunistų partijos manifeste 
(1848) jie liaupsino miesto buržuazijos pažangą - priešpriešą 
kaimo gyventojų bukumui; anot jų, daugelį valstiečių bur- 
žuazija „išgelbėjo“ nuo „kaimo gyvenimo idiotizmo“. Vals- 
tiečių žemės nuosavybė Marxui ir Engelsui buvo praėjusių 
laikų atgyvena, pasmerkta išnykti. Valstiečiai, kaip viduri- 
niojo luomo atstovai, sudaro konservatyvią, netgi reakcingą 
klasę, nes, norėdami išsaugoti savo socialinį statusą, kovoja 
su paZangia buržuazija. Pirmajame savo svarbiausio veikalo 
Kapitalas (1867) tome Marxas valstiečius vadina „senosios vi- 
suomenės tvirtove“, kuri neišvengiamai bus istorijos su- 
griauta.? Paniekinamai jis kalba ir apie valstiečio individualų 
ūkį, pašaipiai vadindamas jį „sustabarėjusiu ir neraciona- 
liausiu“ ūkiniu vienetu, išnyksiančiu įsigalėjus moderniai 
agrarinei technikai. Marxas, be abejo, mažai ką teišmanė apie 
žemės ūkį ir tik kaip mokslininkas vertino valstiečių ūkius. 

Marxo ir Engelso istoriniuose veikaluose kartais prasiver- 
Žia net atvira neapykanta valstiečiams. Marxas ypač piktinosi 
prancūzų valstiečiais, kad šie per 1848-1849 m. revoliuciją 
palaikė konservatyvųjį Napoleono III režimą. Toks pasirin- 
kimas, jo nuomone, akivaizdžiai liudija, kad prancūzų vals- 
tietija — tai barbariška, reakcinga klasė. „Bonapartų dinastija 
atstovauja ne revoliucingam valstiečiui, kuris siekia pakeisti 
socialinio gyvenimo sąlygas, t.y. atsisako savo žemės skly- 
pelio, bet konservatyviam žemdirbiui, norinčiam dar labiau 
įsitvirtinti; ne tai kaimiškosios tautos daliai, kuri, sukaupusi 
visą savo energiją, padedama miestų, mėgina nuversti senąją 
tvarką, bet atvirkščiai - tiems „senosios tvarkos“ valstiečiams, 
kurie jaučiasi saugūs ir privilegijuoti imperatoriškosios 

valdžios šmėklos šešėlyje. Dinastija atstovauja ne valstiečių 
švietimui, bet jų tamsumui, ne jų sąmoningumui, bet jų 
prietarams.'“ 

Panašiai valstiečio „užkietėjusį bukumą“, „aklumą“ ir 
„aikštingą kvailumą“ pliekė ir Engelsas; kaip ir Marxas, jis 
valstietį išvadino barbaru moderniajame pasaulyje. Tiek 
Vokietijoje, tiek Prancūzijoje žemdirbys yra „barbaras tarp 
civilizuotų žmonių“. Tokį valstiečio apibūdinimą Engelsas 
grindė neįprasta valstietijos gyvensena; tačiau jis rėmėsi 
stereotipiniais pavyzdžiais. „Valstietis izoliuotas nuošaliame 
kaime, kuriame nedaug gyventojų, o bendruomenė kinta tik 
keičiantis kartoms; pasiaukojamas, monotoniškas darbas, 
kuris tvirtai pririša jį prie to paties žemės lopinėlio ir kuris 
visados perduodamas tėvo sūnui, visų gyvenimiškų santykių 
stabilumas ir rutina, šeimos, kuri valstiečiui tampa svarbiau- 
sia, lemiama socialinių santykių forma, suvaržymai - visa tai 
susiaurina valstiečio akiratį iki kraštutinių ribų, įmanomų 
modernioje visuomenėje. Didieji istorijos sąjūdžiai valstiečio 
nedomina, tačiau retkarčiais gali įtraukti į įvykių sūkurį, nors 
jis ir nesupranta varomosios jėgos esmės, jos atsiradimo ir 
tikslo.“ 

Be šios akivaizdžios antipatijos bei paniekos valstiečiams, 
Marxo ir Engelso veikaluose galima rasti ir minčių apie prog- 
resyvų vaidmenį, kurį valstiečiai galėtų suvaidinti istorijoje. 
Proletariatas pirmiausia tam turi pažadinti revoliucines vals- 
tietijos, įviliotos klaidingais pažadais į reakcijos Zabangus, 
jėgas. Vis dėlto bergždžiai ieškotume abiejų socializmo kla- 
sikų veikaluose rimtų pastangų objektyviai įvertinti kaimo 
gyvenimo sąlygas: viena vertus, valstietiškoji gyvensena 
jiems buvo per daug svetima, kita vertus, ne tokia svarbi, nes 
valstiečių vaidmuo, sparčiau vystantis visuomenei, taps ne- 
bereikšmingas. Smulkūs valstiečių ūkiai, pasak populiaraus 
poleminio laikraščio, redaguoto Marxo (Eccarius, 1869), buvo 
ekonominės ir socialinės plėtros stabdys, „švininė našta“, vi- 
sad trukdžiusi darbininkų judėjimui; valstietija niekada 

nesipriešino ir negali būti patikimas partneris kovojant už 
moderniąją pramonę ir socialinę pažangą. 

Marksistai iš karto pabandė žemės ūkyje pritaikyti visuo- 
tinę tezę, galiojusią pramonėje, kad didelės įmonės prana- 
šesnės už mažąsias ir todėl neišvengiamai išstums pastarą- 
sias. Kai 1864 m. Londone įkurtos Tarptautinės darbininkų 
draugijos (Pirmojo internacionalo) kongresuose buvo kalba- 
ma apie žemės ūkio problemas, teiginys, kad didelė agrarinė 
įmonė pranašesnė už smulkų valstiečio ūkį, tapo neginčija- 
ma socialistinės doktrinos dalimi. Ženevos manifeste kate- 
goriškai konstatuota: „Smulkiųjų žemdirbių ūkininkavimas 
visagalio kapitalo, mokslo, įvykių raidos, visos visuomenės 
interesų be gailesčio pasmerktas lėtai mirčiai.“ Taigi socia- 
listinėms partijoms iškilo uždavinys įtikinti ūkininkus ir žem- 
dirbius šių teiginių teisingumu. Kuo greičiau kaimo žmonės 
susilies su miesto darbininkais, tuo greičiau išauš valstiečių 
išvadavimo diena. Tačiau valstietija nepasidavė socialistinei 
agitacijai. Pasipiktinę žemės savininkai atmetė naująjį mo- 
kymą apie visuomeninę žemės nuosavybę ir kolektyvinį ūki- 
ninkavimą; socialistinis judėjimas tarp kaimo gyventojų ne 
tik nerado paspirties, bet daug kur sukėlė ir antisocialistines 
nuotaikas. 

Priešintis Marxo šalininkų agrarinei doktrinai pirmasis 
ėmė prancūzų socialistas P.J. Proudhonas, taip pat priklau- 
sęs internacionalui. Proudhonas, Marxo pašieptas kaip 
„Smulkus buržua“, teigė būsimos laisvų mažažemių vals- 
tiečių visuomenės idealą - smulkieji valstiečiai turi dirbti 
sau nuosavame žemės sklypelyje. Kadangi ši idėja palaikė 
smulkiųjų šeimyninių ūkių egzistavimą ir prieštaravo 
Marxo mokymui, Internacionalo II kongrese Lozanoje (1867) 
neapsieita be smarkių ginčų. Kituose dviejuose kongre- 
suose delegatai, nepaisydami prudonininkų protesto, vis 
dėlto priėmė rezoliuciją, kurioje atvirai pritariama žemės 
nacionalizavimui - Marxui pavyko nugalėti savo varžovą 
Proudhoną. 

XIX a. pabaigoje, vėl pradėjus kritikuoti Marxo poziciją 
žemės ūkio klausimu ir, nepaisant visų priešingų prognozių, 
nesužlugus valstiečių individualiems ūkiams, į diskusiją 
įsitraukė Engelsas. Straipsnyje Valstiečių klausimas Prancūzi- 
joje ir Vokietijoje (1894 m.) jis ryžtingai sukritikavo socialistų 
programos reikalavimą ginti valstiečius ir akcentavo, kad 
socialistų pareiga nuolat įtikinėti juos, kokia beviltiška esanti 
šių padėtis. „Visiškai aišku, kad atgyvenę ir bejėgiai smulkieji 
ūkiai negalės pasivyti stambiuoju kapitalu besiremiančios 
gamybos, kaip rankinis vežimėlis negali pavyti traukinio.“ 
Taigi valstiečių ūkiai neturi ateities. 

Vienašališką marksistų nuostatą žemės ūkio klausimu lė- 
mė tai, kad dauguma socialistų gyveno mieste ir menkai te- 
pažino žemdirbių gyvenimo ypatumus. XIX-XX a. miesto ir 
klestinčios pramonės visuomenei, ypač akademiniam sluoks- 
niui ir pramonės darbininkams, buvo sunku objektyviai 
vertinti kaimo gyvenimą ir žemdirbio padėtį. Dauguma eko- 
nomistų, sociologų ir istorikų pirmiausia domėjosi pramo- 
ninio miesto ir pramoninės civilizacijos permainomis. Dau- 
giausia buvo tyrinėjama modernių politinių ir socialinių 
struktūrų kilmė, industrializacijos plėtra, miestų augimas, 
naujų normų ir vertybių sistemų rutuliojimasis, o su prieš- 
industrine visuomene ir kaimiškąja kultūra susijusios temos 
mažai nagrinėtos ar net ignoruotos. 

Po Antrojo pasaulinio karo vėl kilo susidomėjimas agra- 
rinės visuomenės struktūromis ir Europos valstietijos istorija. 
Šį susidomėjimą lėmė trečiojo pasaulio valstybių problemos. 
Socialinė ir kultūrinė antropologija daugelyje šalių tapo pri- 
pažinta mokslo disciplina, pakeitusia požiūrį į valstietiją; ši 
nauja pozicija smarkiai skyrėsi tiek nuo kaimo konservaty- 
vaus idealizavimo, tiek nuo švietėjų kritinio požiūrio ir ob- 
jektyviau vertino daugiabriaunį kaimo gyvenimo būdą. 
Socialinis antropologinis valstietijos gyvensenos tyrinėjimas 
rėmėsi nuolatine polemika bei vaisingu ir bendru įvairių 
mokslo disciplinų specialistų - antropologų, etnologų, socio- 

logų ir istorikų - darbu. Peasant society (valstietiškos visuo- 
menės) koncepcija, išplėtota mokslininkų R. Redfieldo, 
L.A. Fallerso ir E.R. Wolfo Lotynų Amerikos, Afrikos ir Azi- 
jos šalių pagrindu, ypač tiko kaimo visuomenės struktūrų 
modeliui, todėl galėjo būti pritaikyta ir Europos sąlygoms. 

Kokie gi pagrindiniai valstietiškos visuomenės bruožai? Ji 
savo struktūra skiriasi ir nuo pirmykštės gentinės visuome- 
nės (tribal society), ir nuo modernios pramoninės visuomenės 
(industrial society). Valstiečiai sudaro pagrindinį visuomenės 
sluoksnį, kuriame yra darbo pasidalijimas, bet ne visi žmonės 
susiję su žemės ūkiu; be valstiečių, yra ir amatininkų, ir pre- 
keivių. Valstietiškajai visuomenei, be kaimo gyventojų, pri- 
skiriami ir turgaus prekeiviai bei miestiečiai; taip susifor- 
muoja kaimo ir miesto ryšys. Žemės ūkio produktai sudaro 
didžiausią plataus vartojimo prekių dalį ir yra gaminami 
realiatyviai autarkiniuose individualiuose valstiečių ūkiuose. 
Valstietijos sluoksniui būdingas griežtas tradicijų tęstinumas 
ir - kitaip nei moderniai pramoninei visuomenei - tvirti lo- 
kalinių grupių ryšiai. Dar vienas valstietiškos visuomenės 
ypatumas - ja valdo ne patys kaimo žmonės, žemdirbiai yra 
priklausomi nuo „galingų ponų“, kuriems privalo mokėti 
mokesčius ir vykdyti įvairias prievoles. 

Pasak E.R. Wolfo, istorinė valstietiškos visuomenės reikš- 
mė ta, kad ji padėjo pagrindus susikurti moderniai pramo- 
ninei visuomenei. Valstietija skiriasi nuo primityvios genti- 
nės visuomenės išplėtotais rinkos santykiais: valstiečiai vež- 
davo savo atliekamus produktus į prekyvietes, kurios vėliau 
dažnai išaugdavo iki miestų. Be to, valstiečiai susieti ir į bend- 
rą politinį vienetą, kurį valdo ne valstietijos atstovai, kelian- 
tys įvairius reikalavimus, numatantys sankcijas už prievolių 
nevykdymą. L. A. Fallersas išsamiai išnagrinėjo valstietijos ir 
kitos visuomenės dalies santykius. Šeimyniniai valstiečių 
ūkiai, pagrindinis peasant society vienetas, ekonomiškai yra 
pusiau autonominiai, nes jų tikslas yra ne tik išlaikyti save, 
bet gaminti ir rinkai. Politiniu požiūriu valstiečių šeimos ir 

kaimo bendruomenės taip pat yra pusiau autonominės, o kai- 
mo folkloras gyvuoja šalia sudėtingesnės miesto kultūros. 

Socioantropologinė peasant society teorija apima svarbiau- 
sius kaimo gyvenimo aspektus ir ją galima pritaikyti vidur- 
amžių bei ankstyvųjų naujųjų laikų Europos agrarinei visuo- 
menei, kurios dauguma narių pragyveno iš žemės ūkio, 
laikėsi tradicinės gyvensenos ir jai buvo būdinga specifinė 
ūkininkavimo forma, savitas mentalitetas ir gyvenimo būdas. 
Ši nauja perspektyva iškelia reliatyviai savarankiškus kaimo 
santykius ir rimtai nagrinėja valstietijos mąstysenos ir elg- 
senos ypatumus. Taigi galima lengviau suprasti ir susieti 
įvairius reiškinius, pavyzdžiui, šeimyninį ūkį, priklausomy- 
bę dvarui, tradicinę vertybių sistemą ir specifines priešini- 
mosi formas. Tačiau nereikėtų pervertinti autonomiškos vals- 
tiečių gyvensenos, nes viduramžių ir ankstyvųjų naujųjų 
laikų valstiečiai iki išsilaisvinimo (XVIII a. pab.-XIX a. pr.) 
buvo priklausomi nuo feodalų valdžios. 

Didėjančios agrarinių trečiojo pasaulio valstybių proble- 
mos neabejotinai paskatino Europos pramoninę visuomenę 
prisiminti savo kaimietišką praeitį, tyrinėti Europos valstie- 
tijos fenomeną. Tokie reiškiniai kaip gyventojų priespauda, 
nederlius, badas, dirbamų žemių mažėjimas ir valstiečių 
migracija, būdingi trečiojo pasaulio šalims, buvo įprasti ir 
priešindustrinėse agrarinėse Europos visuomenėse. Dauge- 
lyje besivystančių Azijos, Afrikos ir Lotynų Amerikos vals- 
tybių gyventojai vis dar dirba žemės ūkyje, žemdirbystė ir 
gyvulininkystė yra jų pragyvenimo šaltinis. Žemdirbių der- 
lius priklauso nuo oro bei klimato sąlygų, dirbamos žemės 
ypatybių, todėl jų egzistencija dažnai tampa itin sunki. 

Šeštajame ir septintajame dešimtmetyje besivystančiose 
šalyse vyravusi ūkininkavimo euforija užgeso po kelių nepa- 
sisekusių bandymų. Taip atsitiko dėl to, kad šių šalių žem- 
dirbiams trūko žinių apie tradicines ūkininkavimo formas. 
Planuojant ekonomikos plėtrą besivystančiose valstybėse, iš 
pradžių didesnis dėmesys skirtas šių šalių industrializacijai; 

amatų ir prekybos sektorius plėtotas sparčiau nei agrarinis - 
pastarajam teko antraeilis vaidmuo. Žemės ūkio srityje iš- 
skirtinį finansavimą gavo grandioziniai užtvankų statybos ar 
brangiai kainuojančių drėkinimo sistemų projektai. Pagrin- 
dinė šių projektų idėja buvo modernizuoti „atsilikusį“ žemės 
ūkį ir pakeisti šiose valstybėse susiklosčiusias ekonomines ir 
socialines struktūras. 

Tik devintajame dešimtmetyje dėl demografinio sprogi- 
mo, aplinkos apsaugos problemų bei nesėkmių vėl susirū- 
pinta žemės ūkio klausimais numatant ekonomikos plėtros 
strategiją. Skandalingus reiškinius - miškų naikinimą, žemės 
nualinima ir dirvožemio eroziją - iš dalies galime laikyti ag- 
rarinės politikos klaidomis. Buvo klaidingai manoma, kad 
smulkūs ūkiai nepajėgs išsilaikyti. Tai, kad besivystančiose 
šalyse dominuoja valstiečių ūkis, ilgai buvo laikoma atsili- 
kusios ekonomikos bruožu. Naujausi smulkiųjų ūkių tyri- 
nėjimai rodo visai ką kita: šie ūkiai, kuriami tik šeimai pragy- 
venti, yra lanksčiau ir geriau prisitaikę prie rinkos. Kadangi 
85 proc. besivystančių šalių žemės ūkio produkcijos paga- 
minama smulkiuose valstiečių ūkiuose, reikia remti šių ūkių 
interesus. Smulkūs ūkiai iš tikrųjų daug produktyvesni nei 
didieji, todėl tokia skatinimo strategija tikrai atneštų sėkmę. 
Rusų mokslininko Aleksandro Chajanovo darbai padėjo nau- 
jai įvertinti šeimyninį ūkį; šis mokslininkas tyrinėjo įvairias 
ūkininkavimo formas ir sukūrė įspūdingą teoriją apie šeimy- 
ninės rangos modelį. Ši teorija pabrėžia valstiečių ūkio struk- 
tūrų savitumą ir tai, kad individualiame ūkyje galioja speci- 
finiai griežtai vidiniai gamybos ir vartojimo dėsniai. 

Ekologinis judėjimas paskatino dar kartą apmąstyti Euro- 
pos valstietijos pamatus. Nuolatinių diskusijų objektais tapo 
aplinkos tarša, miškų nykimas, gamtos katastrofos ir kaimų 
tuštėjimas, - iš čia kilo galingas judėjimas dėl žmogaus natū- 
ralios aplinkos išsaugojimo, o vienas iš būdų - palaikyti tradi- 
cinius šeimos ūkius. Žemės ūkio produktų perdirbimo pra- 
monės ekologiniai padariniai ir vis intensyvesnės gamybos 

pasekmės tapo akivaizdūs. Nitratai gruntiniame vandenyje, 
pesticidų nuosėdos maisto produktuose, gyvulių kančios 
perpildytose gyvulininkystės fermose - pagrindinės pasku- 
tiniųjų dešimtmečių temos kalbant apie žemės ūkį ir aplinkos 
apsaugą. Dėl šių reiškinių vis smarkiau buvo kritikuojama 
agrarinė politika, reikalaujama ekologiškai stabilesnio Ze- 
mės ūkio. Pripažįstama, kad būtent valstiečių ūkiai daugelyje 
kraštų yra nepakeičiami norint išsaugoti kraštovaizdį ir 
gamtos išteklius. Taigi valstietis tampa gamtos sergėtoju ir 
laiduoja tokį žemės ūkį, kuriame suderinta gamyba ir aplin- 
kosauga. Kyla klausimas, koks yra Europos tradicinio ūki- 
ninkavimo pagrindas ir į kokius veiksnius reikėtų atsižvelgti, 
norint išsaugoti valstiečių ūkį ir kaimo kultūrinį kraštovaizdį. 

Agrarinė politika patyrė ne tik ekologinę, bet ir ekonominę 
krizę. Didėjantis žemės ūkio produktyvumas Europos Sąjun- 
goje lėmė agrarinės produkcijos perteklių; tokios plėtros re- 
zultatas — augo subsidijos žemės ūkiui ir mažėjo ūkininkų 
pajamos. Dabartinės Europos agrarinei rinkai išlaikyti ir fi- 
nansuoti reikia pernelyg didelių lėšų, todėl agrarinę politiką 
būtina iš esmės keisti. Nė viena ekonomikos sritis taip grei- 
tai ir iš pagrindų nesikeitė kaip Europos agrarinis sektorius. 
1960 metais, tuomet tik šešių valstybių (Prancūzijos, VFR, Ita- 
lijos, Belgijos, Nyderlandų, Liuksemburgo) bendrijoje, žemės 
ūkyje dirbo 15 milijonų gyventojų; 1987 metais šis skaičius 
sumažėjo iki 5 milijonų, t.y. dviem trečdaliais. Suprantama, 
mažėjant dirbančiųjų agrariniame sektoriuje, atitinkamai su- 
mažėjo ir ūkių: 1960 metais jų buvo 6,4 milijono, o po 20 me- 
tų - tik 4,8 milijono. Smulkių ūkių nykimas skatino burtis į 
didesnius vienetus, taip pat ūkių mechanizavimą bei specia- 
lizavimąsi. Ūkininkai vis labiau apsiribodavo tik keliomis 
produkcijos rūšimis, ieškojo perspektyvesnių galimybių, ge- 
riau atliepiančių dirvožemio ypatumus ar realizavimo rinką. 

Dėl struktūrų kaitos kaimas atsidūrė ties išnykimo riba: 
gyventojai senėjo, tuštėjo sodybos, jaunimas kėlėsi gyventi į 
miestus; griuvo visa infrastruktūra, todėl pasilikusieji kaime 

prarado savo lokalinį ir regioninį tapatumą. Taigi turint ome- 
nyje šiuos žemės ūkio ir kaimo gyvenimo pokyčius kyla klau- 
simas, ar dar galima pasikliauti tradiciniu Europos agrarinės 
politikos motyvu - išlaikyti šeimos ūkių dominavimą. Norint 
išsaugoti subalansuotą kaimo socialinę struktūrą ir jo kul- 
tūrinį kraštovaizdį, reikėtų atsisakyti ūkininkavimo modelio, 
pagal kurį didžiulius žemės plotus įdirba daugiausia smul- 
kieji ir vidutiniai ūkininkai. Kadangi būtent daugumai smul- 
kiųjų ir vidutinių šeimos ūkių nuo 1945 metų iškilo grėsmė 
žlugti, galima rimtai suabejoti tokio ūkininkavimo būdo 
perspektyvomis Europos Sąjungoje. 

Vakarų Europos žemės ūkį apėmusi krizė neatslūgsta ir 
todėl, kad rytiniai Europos regionai patiria dar didesnių eko- 
nominių ir socialinių sukrėtimų. Po priverstinės kolektyviza- 
cijos ir brutalaus stalinizmo teroro prieš stambiuosius ūkinin- 
kus, vadintus buožėmis, tarybinis centralizuotas žemės ūkis 
susiduria su dideliais gamybos ir aprūpinimo sunkumais. 
Rusijoje susiklosto prasta padėtis, nes trūksta maisto produk- 
tų, reikia importuoti didelį kiekį grūdų ir skirti subsidijas 
žemės ūkiui. Žemas Rusijos agrarinės ekonomikos produk- 
tyvumas matyti palyginus su JAV; nors Rusijos agrariniam 
sektoriui priklauso 20 proc. dirbančiųjų, o JAV - tik 3 proc., 
pastarojoje yra žemės ūkio produktų perteklius. Valstiečių 
gyvenimo lygis Rusijoje reliatyviai žemas, tenykščiai kaimai 
menkai aprūpinami. Dėl nepakankamos infrastruktūros Ru- 
sijoje daug javų prarandama ne tik nuimant derlių, bet ir ne- 
tinkamai juos sandėliuojant. 

Įvykdžius postalininės epochos Komunistų partijos vado- 
vų ir Gorbačiovo reformas šiek tiek pagerėjo kolūkiečių ir 
kitų žemės ūkio darbuotojų socialinė padėtis, tačiau žem- 
dirbiai tebėra vargingiausiai gyvenanti Rusijos visuomenės 
dalis. Be valstybei priklausančių tarybinių ūkių (sovchozų) ir 
kolektyvinių ūkių (kolchozų), egzistuoja ir pavieniai privačiai 
apdirbami žemės sklypai - tvirta paspirtis aprüpinant gy- 
ventojus kokybiškais žemės ūkio produktais. Nors šiems 

nevalstybiniams „pagalbiniams ūkiams“ 1976 m. priklausė 
tik 1,25 proc. visos dirbamos Rusijos žemės, juose buvo užau- 
ginama 64 proc. viso bulvių derliaus ir pagaminama 22 proc. 
visų mėsos ir pieno produktų. Galima daryti išvadą, kad di- 
dinant žemdirbių darbo našumą valstybiniuose ir kolekty- 
viniuose ūkiuose bus laiduojama, jog Rusija geriau apsi- 
rūpins žemės ūkio produktais ir pakils bendras gyvenimo 
lygis. Kolūkiečiams ilgai nebuvo išduodami normalūs pasai, 
o tai neabejotinai rodo, kad nesulaikomas bėgimas iš kaimo 
būtų tapęs masiniu. Ilgai trukęs valstybės primestas kolūkie- 
čių susiejimas su žeme patvirtina, kad tarybinėje ekonomi- 
koje toli gražu nebuvo pusiausvyros tarp savanoriško darbo 
agrariniame ir pramoniniame sektoriuje ir kad kolūkiečių gy- 
venimo lygis visą laiką buvo ypač žemas. 

Po Antrojo pasaulinio karo tarybinis kolektyvinio žemės 
ūkio modelis buvo pritaikytas ir Sovietų Sąjungos įtakos zo- 
noje atsidūrusioms Rytų Europos valstybėms, tačiau Lenki- 
joje, Vengrijoje ir Čekoslovakijoje kolektyvizacija buvo vyk- 
doma šiek tiek kitokiais metodais. Komunistų išliaupsinta 
žemės reforma ir nacionalizacija, kaip atseit išspręsiančios 
visas agrarinės problemas, susidūrė su stipriu pasipriešini- 
mu. Kuo primygtiniau valdžia bruko kolektyvizaciją, tuo 
labiau didėjo žemdirbių nepasitenkinimas ir nepasitikėjimas 
stalinizmo vadais. Tačiau pasitelkus visas prievartos jėgas 
kolektyvizacija buvo įgyvendinta ir tai daugeliui dešimt- 
mečių nulėmė Rytų Europos valstybių žemės ūkio padėtį. 
Tačiau reformos rezultatai buvo apgailėtini: ūkininkai jai 
priešinosi, kooperatinių ūkių darbas buvo prastai organizuo- 
jamas ir nepakankamai finansuojamas, malšinima bet kokia 
privati iniciatyva. 

Nepaisant visų trūkumų, Rytų Europos šalyse kolektyvi- 
zacija ilgai buvo oficialiosios žemės ūkio politikos tikslas. 
Agrarinės struktūros ir kaimo gyvenimo sąlygos šiose valsty- 
bėse iš esmės pasikeitė, todėl grįžti prie privataus ūkininka- 
vimo - to siekiama paskutiniųjų metų reformomis - bus labai 

sunku. Atgaivinti tradicinius privačius ūkius sunku ir dėl ki- 
tų priežasčių: iš gyvenimo pasitraukė senoji, tikrųjų ūkininkų 
karta, likusieji kaime jau senyvo amžiaus, o jaunimo poreikiai 
išaugo. Daugelis Rytų Europos kaimo regionų šiuo metu iš- 
gyvena pertvarkos karštligę: viena vertus, vis dar svarbūs 
kolektyviniai ūkiai, centralizuotai aprūpinti technika, nau- 
dojantys valstybės subsidijas ir glaudžiai susieti su agropra- 
mone, kita vertus, randasi privatus sektorius, įgyjantis di- 
desnę reikšmę aprūpinant maisto produktais. Tik ateitis pa- 
rodys, kokios perspektyvos laukia šių privačių ūkių. 

Krizė, su kuria susidūrė Vakarų bei Rytų Europos žemės 
ūkis ir valstietija, paskatino išnagrinėti kiekvieno Europos 
regiono žemės ūkio istoriją ir patyrinėti Europos valstietijos 
ištakas. Žinodami senosios tradicinės valstietijos esminius 
bruožus ir savitą jos istorijos sklaidą Europos valstybėse gal 
lengviau rasime išeitį, kaip išgelbėti saugotinas ūkininkavi- 
mo formas. Europos valstietijos, kaip reiškinio, istorinė ana- 
lizė atveria naujas perspektyvas, padėsiančias spręsti sunkias 
dabarties problemas. Kituose skyriuose bandyta apžvelgti 
didžiausių Europos valstybių pagrindinius valstietijos raidos 
nuo viduramžių iki šių dienų bruožus. Kadangi tyrinėjimo 
aspektai įvairuoja, be to, labai skiriasi pradinės geografinės, 
ekonominės ir socialinės sąlygos visame žemyne, buvo ap- 
siribota svarbiausiomis raidos kryptimis. Nesiekiama - o ir 
negali būti - atlikta išsami istorinė analizė, norėta daugiau 
dėmesio skirti įvairių formų filosofiniam traktavimui. Vals- 
tietijos gyvenimo aplinka - viduramžiais ir naujaisiais laikais 
žemdirbiai sudarė 80-90 proc. visuomenės - tapo beveik sve- 
tima daugeliui iš mūsų, pasinėrusiems į industrinę kultūrą 
bei visuomenę, todėl reikia didelių pastangų norint ją suvokti. 


2 
Ar egzistuoja europietiškoji valstietija? 


Europos emigrantai, atvykę į Ameriką prieš Antrąjį pasaulinį 
karą ir jo metu, rado čia kitokią ekonomiką ir visuomenę. 
Jungtinėse Amerikos Valstijose vyravo fermerių ūkiai, ku- 
riais ypač susidomėjo Europos emigrantai. Amerikos ferme- 
rių ūkiai buvo stiprios kapitalistinės įmonės, panašios į kitų 
ekonomikos šakų įmones; pagrindinis jų tikslas - gauti kuo 
didesnį pelną. Šiaurės Amerikoje veltui ieškotume sėslios 
valstietijos, kurios šaknys būtų šeima, kaimo bendruomenė 
ir tradicijos. 

Amerikos žemės ūkis, palyginti su Europos, tuomet jau 
buvo gerai specializuotas ir mechanizuotas. Naujai įdirba- 
mos žemės bei moderni technika gausino derlių ir drauge be 
paliovos mažino žemdirbių skaičių. Kitaip nei Europos vals- 
tietis, Amerikos fermeris buvo mobilesnis, tikslingai siekė 
ekonominės naudos, nuolat plėtė dirbamos žemės plotus, eks- 
perimentavo su pagerintomis vaismedžių ir daržovių veislė- 
mis. Buvo Zavimasi naujais ūkininkavimo metodais, našia 
technika ir moderniomis rinkos formomis. Ūkininkauti skatino 
ir galimybė sukurti stambius ūkius, turėti pakankamą kapitalą 
ir valdyti rinką. 

Vienas pirmųjų europiečių, po Antrojo pasaulinio karo at- 
vykusių į Ameriką, buvo istorikas D. Gerhardas, kuris įdo- 
miai palygino Amerikos fermerių ir Europos valstiečių bei 
amerikiečių ir europiečių istoriją. Panašiai kaip prancūzas 
Alexis de Tocgueville'is, atvykęs į Ameriką prieš šimtą metų 
ir savo knygose! aprašęs socialinės lygybės idėjas puoselė- 
jančią Amerikos visuomenę, Gerhardas bandė atskleisti ame- 

rikiečių ir europiečių kultūros savitumus. Jungtinėse Ame- 
rikos Valstijose jis skelbė pagrindines Europos istorijos idė- 
jas, o grįžęs į Vokietiją vokiečių studentams aiškino savitas 
Amerikos politikos, kultūros ir visuomenės struktūras. 

Reliatyviai vientisai ir be galo mobiliai Amerikos visuo- 
menei Gerhardas priešino socialinę Europos struktūrą ir re- 
gioninę jos priklausomybę.* Kitaip nei judriai, lygybe ir mo- 
dernia technika garsėjančiai Amerikai, Europai, ypač jos vals- 
tiečiams, buvo svarbi regioninė priklausomybė, prisirišimas 
prie gyvenamosios vietos ir nekintamos kultūrinės tradicijos. 
Europos valstiečiai, priešingai negu Amerikos ir Rusijos, 
šimtmečius puoselėjo tradicijas, prisirišo prie savo Žemių. 
Europiečiams būdinga tam tikra sėslumo forma, kuri ir lėmė 
dabartinę žemės ūkio struktūrą Europoje. 

1831 metais priblokštas Birželio revoliucijos Paryžiuje ir 
norėdamas susipažinti su nauju, lygybės idėjas skelbiančiu 
pasauliu, Alexis de Tocgueville'is atvyko į Ameriką. Jis čia 
rado agrarinę, tačiau sparčiai besivystančią visuomenę, ki- 
tokią negu senosios Europos. Kai kuriuose regionuose tebe- 
egzistavę senieji kaimai, kokių dar buvo Naujojoje Anglijoje, 
neatpažįstamai pasikeitė, įtakos tam turėjo spekuliacija žeme 
ir nuolatinis naujų žemių įsisavinimas. Gyventi sėsliai kolo- 
nizatorių ir imigrantų šalyje buvo neįmanoma, - patys imig- 
rantai veikiai nutraukė saitus su dirbama žeme. Komercinis 
žemės ūkis Šiaurės Amerikoje plėtėsi įsisavindamas vis dau- 
giau žemių Amerikos vakaruose. 

„Frontininkų“ periodas, XIX a. nutrūktgalviško Žemės pio- 
nierių judėjimo era, greitai pakeitė Šiaurės Ameriką ir padėjo 
Amerikos visuomenės pagrindus. Klestint visuotinei preky- 
bai, naujose žemėse įsikūrę Europos valstiečiai ir imigrantai 
tapo patyrusiais fermeriais. Senosios kaimo tradicijos buvo 
atmestos, susiformavo naujas energingo ir mobilaus valstie- 
čio tipas. Nesiliaujant plūsti imigrantams iš perpildytų Eu- 
ropos šalių, plečiantis kapitalistinei prekybai ir augant pra- 
monei, susikūrė pelno siekiantis žemės ūkis, o tai dar labiau 

skatino dirbti naujas žemes, įsisavinti vis didesnius Amerikos 
plotus. Tik kalnų slėniuose ir atokiose vietovėse, kurių ko- 
mercinis žemės ūkis nepasiekė, vis dar egzistavo smulkūs 
valstiečių ūkiai, tenkinantys individualias reikmes. Šiaurinio 
žemės ūkio regiono, Amerikos pilietiniame kare nugalėjusio 
pietinio regiono plantacijų ūkį, pagrįstą vergų darbu, pama- 
tas buvo laisvas darbas savoje žemėje savomis jėgomis. 

Kaip Amerikos fermeris galėjo praturtėti ir iš naujakurio 
tapti stambiu žemdirbiu? Galimi du būdai. Viena galimybė - 
naujai įsigytą žemę netrukus pelningai parduoti. Kitas būdas 
padidinti pajamas, ne toks rizikingas kaip spekuliacija že- 
me, - ne tik patiems apsirūpinti pagrindiniais maisto pro- 
duktais, bet ir parduoti perteklinę produkciją. Plečiantis kelių 
ir geležinkelio tinklui, augant pramonės centrams ir mies- 
tams, gaminti dar ir rinkai įmanoma. 

Susiformuoti naujam žemdirbio, pelno siekiančio žmo- 
gaus, tipui padėjo ir tas faktas, kad fermeris buvo kilęs ne 
vien iš valstiečių. Būtent tai, kad jis nebuvo tipiškas kaimo 
tradicijų tęsėjas, palengvino jam kelią tapti „frontininku“. Pa- 
sirengęs rizikuoti fermeris sugebėjo greitai prisitaikyti prie 
nuolat besikeičiančių ekonominių sąlygų, įdirbti naujas že- 
mes, naujoviškais metodais užsiveisti naujų augalų ir gyvu- 
lių. Jis nuolat ieškojo priemonių ir kelių, kaip padidinti pa- 
jamas, kaip geriau pritaikyti savo gebėjimus įdirbant didelius 
žemės plotus ir kaip pagaminti daugiau produkcijos rinkai. 
Amerikos fermeris buvo visavertis visuomenės, kurioje kles- 
tėjo privati nuosavybė, laisvas ūkininkavimas ir technikos 
pažanga, narys. 

Specializuotų kviečius, kukurūzus ir kitas kultūras augi- 
nančių ūkių kūrimas bei platus mechaninės technikos nau- 
dojimas ūkiuose - dvi sritys, kuriose amerikiečių fermeris 
sugebėjo prisitaikyti prie vietinės rinkos sąlygų ir pasaulinės 
rinkos poreikių. Specializuoti augalininkystės ir ypač pieno 
bei mėsos pramonės regionai skatino augti miestus, gerino 
susisiekimą. Žemės ūkio mechanizacija aiškiausiai parodė, 

kokia itaka modernizuotas Zemes ükis padare darbo jegos 
pasiskirstymui vystantis pramonei. Amerikos fermeris, siek- 
damas mechanizuoti darba, igyvendino naujausius mokslo 
laimėjimus trąšų įterpimo, augalininkystės ir pašarų gamy- 
bos srityse. 

Modernaus, orientuoto į pelną fermerių ūkio plėtra Šiau- 
rės Amerikoje buvo nulemta kitokių socialinių ir ekonomi- 
nių sąlygų nei Europoje. Dirbantiesiems Amerikos agrari- 
niame sektoriuje buvo būdinga savita šeimos struktūra ir 
ypatinga kaimyniško bendravimo forma. Nors amerikiečių 
fermerio šeimos raida ir jos ypatumai, besiskiriantys nuo 
Europos valstiečio šeimos, tyrinėti mažai, vis dėlto galima 
padaryti tam tikras išvadas. Amerikiečių fermerio šeima bu- 
vo ypač uždara, nes atskiros sodybos buvo išmėtytos po vi- 
są šalį toli viena nuo kitos. Tačiau ji buvo ne tokia autori- 
tarinė, mat dirbo kiekvienas šeimos narys. Kadangi ferma 
buvo bendras vyro ir žmonos ūkis, moteris buvo kur kas 
savarankiškesnė nei Europos valstiečio šeimoje. Tačiau 
tarpusavio santykiai fermerio šeimoje taip pat dažniausiai 
buvo grindžiami tomis pačiomis etikos normomis kaip ir 
Amerikos visuomenėje: griežta, puritoniška darbo moralė ir 
ekonominės naudos siekis. 

Kaimų, kokie šimtmečius egzistavo Europoje, Amerikoje 
nebuvo. Vietoj jų susiformavo socialinio bendravimo sistema: 
bičiuliški atskirų fermerių santykiai ir platus fermų kaimy- 
nystės tinklas. Ne kaimo bendruomenės, o kaimynai ferme- 
riai padėdavo vienas kitam, kai reikėdavo nudirbti darbus, 
reikalaujančius bendrų pastangų: pervežti medžių rąstus, 
statyti ūkio trobesius, aptverti kviečių lauką, nuimti derlių. 
Kol nebuvo kuliamųjų mašinų, apdorodami javų derlių kai- 
mynai taip pat kooperuodavosi. Bažnytinė bendruomenė 
Amerikos kaime irgi darė didžiulę įtaką tokiam fermerių 
bendravimui. Bažnyčia buvo ne tik maldos vieta, bet ir pasi- 
dalijimo patirtimi bei pasikeitimo informacija centras, ku- 
riame užmezgami įvairūs socialiniai ryšiai. 

Kas gi vis dėlto yra Europos valstietis? Iš kontrastingo 
amerikiečių fermerio paveikslo galima suprasti, kad Euro- 
pos valstiečius senesniais ir naujesniais laikais apibūdina 
keli bruožai, skiriantys juos nuo Amerikos ir kitų šalių 
valstietijos. Ši išvada glaudžiai susijusi su valstiečio istori- 
nio fenomeno apibrėžimo klausimu: kas apskritai yra vals- 
tietis. Kuo skiriasi Europos valstietis nuo Amerikos ferme- 
rio ir pelno siekiančio žemės ūkio produkcijos gamintojo 
pramoninėje visuomenėje? Kuo skiriasi valstietis nuo bur- 
žua ar aristokrato? 

Valstiečio, kaip luomo atstovo, sąvoka vartojama nuo vi- 
duramžių vidurio. Viduramžiais pateikti valstiečio bruožai 
stulbinamai panašūs į tuos, kuriais Azijos, Afrikos ir Lotynų 
Amerikos šalių valstiečius (peasants) ir valstietiją (peasant so- 
ciety) apibūdina šiuolaikiniai socioantropologai. Valstiečiai 
sudaro pagrindinę darbingos visuomenės, kurioje dar, be to, 
egzistuoja amatininkai ir pirkliai, grupę. Valstiečių dauguma 
pavaldi kitų luomų atstovams, tvirtai laikosi tradicijų ir at- 
liepia lokalines visuomenės formas. 

Atsižvelgdamas į ūkininkavimo ir žemės ūkio darbų or- 
ganizavimo būdą Reinhardas Wenskusas valstietį apibūdino 
pagal penkis kriterijus.? 1. Valstietis gamina augalinės ir gy- 
vulinės kilmės maisto produktus, t.y. plėtoja augalininkystę 
bei gyvulininkystę. Tuo jis skiriasi tiek nuo gyvulius augi- 
nančių klajoklių, tiek nuo senovės žvejų ar žolelių rinkėjų. 
2. Valstietis produkciją gamina savo žemės sklype - ekono- 
miniame vienete. Tuo jis skiriasi nuo romėnų latifundijo- 
se dirbančių vergų ar šiuolaikinių žemės ūkio darbininkų. 
3. Valstietis (ypač Europos) žemę aria plūgu. 4. Savo ūkyje 
valstietis dirba pats; tuo jis skiriasi nuo stambaus žemvaldžio, 
kurio žemę dirba valstiečiai. 5. Valstietis dirba pats, jam pa- 
deda šeimos nariai ir samdiniai. Keičiantis fizinio darbo 
apimčiai keitėsi ir valstiečio sodybos dydis. Valstiečiui pri- 
klausantis sklypas, kaip ekonominis vienetas, negali būti per 
mažas, kad neįstengtų išmaitinti valstiečio šeimos, tačiau 

negali būti ir per didelis, antraip šeimininkams neužtektų 
jėgų jį apdirbti. Galbūt valakas ir buvo tas pirminis vienetas, 
kuris nuolat kito priklausomai nuo dirbamos žemės savybių. 

Be ekonominių kriterijų, valstiečio sąvoka siejama ir su jo 
gyvenimo bei elgsenos ypatumais. Tvirtinama, kad valstietis 
nepaprastai sėslus; sėslumas laikomas pagrindiniu valstiečio 
gyvensenos bruožu. Maxas Weberis nustatė, kad valstiečių 
sėslumą nulėmė ekonominis ir techninis progresas, našesnis 
žemės ūkis ir didesnių gyvenviečių atsiradimas. Besiplėto- 
janti žemdirbystė skatino valstietį būti ištikimą šiai žemės 
ūkio šakai. Įsikūrus naujai gyvenvietei, anksčiau vyravusią 
gyvulininkystę išstumdavo augalininkystė. Tose vietovėse, 
kur gyvulių auginta daugiau, gyveno kur kas mažiau prie 
savo žemės prisirišusių valstiečių. 

Gyvenimo susiejimas su žeme - tai vienas nekaringo vals- 
tiečio bruožų. Dėl nuolat didėjančių ekonominių uždavinių 
ir stiprėjančios raitininkų armijos įtakos nuo viduramžių vi- 
durio valstiečiai pradėjo vengti karo tarnybos, o nuo 1152 me- 
tų jiems buvo uždrausta laikyti ginklą. Vidutinis valstiečio 
ūkis negalėjo išlaikyti ginkluoto raitelio, todėl visuomenėje 
susiformavo specialus raitelių sluoksnis. Palyginti su kava- 
lerija, valstiečių būriai buvo ne tokie judrūs, todėl į karo tar- 
nybą imta jų nebešaukti. Ne visada valstiečiai buvo nusiteikę 
taikiai, pasitaikydavo išimčių: ginkluoti kazokų būriai Pietų 
Rusijoje ar kariniai junginiai Austrijoje prie Osmanų impe- 
rijos sienos. 

Valstiečio mentalitetui visų pirma būdingas konservaty- 
vumas. Šis bruožas valstietį skiria nuo miestiečio, jo mąsty- 
senos bei gyvensenos. Valstiečiui, priešingai negu miestie- 
čiui, įprasta senovinė mąstysena, jis skrupulingai laikosi tra- 
dicijų. Dėl konservatyvios pasaulėžiūros valstietija dažnai 
vadinama atsilikusiu visuomenės sluoksniu, pažangos stab- 
džiu. 

Ar iš tikrųjų valstietis trukdė pažangai? Kaip reikėtų aiš- 
kinti konservatyvų valstiečių elgesį, nepadarant klaidingų 

išvadų? Viduramžių žemdirbiai, lyginant su senovės medžio- 
tojais, tikrai padarė pažangą; gyvenime atsirado daug mate- 
rialinių, socialinių ir kultūrinių naujovių. Trečiojo pasaulio 
agrarinės visuomenės tyrinėjimai leido naujai pažvelgti į 
valstiečių konservatyvizmą ir tradicinį ūkininkavimą, būdin- 
gą ir senosios Europos žemdirbiams. Valstiečiai pritarė žemės 
ūkio reformoms bei naujovėms, jei buvo įsitikinę, kad jos 
atneš naudos. Indijos žemdirbių praktikuota neefektyvi rėžių 
sistema su daugybę smulkių sklypelių išsilaikė tik todėl, kad 
šitaip valstiečiai užsitikrino nuolatinį derlių ir išvengė rizikos 
dėl skirtingų dirbamos žemės savybių. Taip pat buvo išveng- 
ta skolų, socialinio nuosmukio, nebuvo prarasti žemės skly- 
pai, nors tai ir reiškė, kad atsisakoma siekti didesnio našumo. 
Užuot pabrėžus valstietijos konservatyvizmą, reikėtų kalbėti 
apie žemės ūkio racionalumą, ieškoti priežasčių, kodėl vals- 
tietis tebelaikomas atsilikusiu, aklai besivadovaujančiu tradi- 
cijomis Zmogumi. 

Valstietija su jai būdingais ekonominiais, socialiniais ir 
dvasiniais bruožais Europos istorijoje atsirado tik XI šimt- 
metyje, kai susiformavo valstiečių luomas ir atsiskyrė du vi- 
suomenės sluoksniai: riterių ir valstiečių. Šiedu luomai dife- 
rencijavosi atsiradus profesionalių karininkų sluoksniui, ku- 
ris rėmėsi feodu, stambiąja žemvaldyste ir baudžiauninkais. 
Bajorų vasalai ir naujos besiformuojančio riterių luomo gru- 
pės aiškiai atsiskyrė nuo valstietijos daugumos. Viduramžių 
klestėjimo pradžioje atsiradusi valstietija išliko Europoje per 
amžius ir pateko į Europos valstybių viduramžių bei naujų- 
jų laikų istoriją. Kokie pagrindiniai europietiškos valstieti- 
jos bruožai, kokiose Europos šalyse ir regionuose ji buvo pa- 
plitusi? 

Apie Europą šiuo atveju kalbama kaip apie istorinį, o ne 
kaip apie geografinį vienetą. Geografiniu požiūriu Europa 
susiformavo tik XVIII a., kai, valdant carui Petrui Pirmajam, 
Rusija išsiplėtė į Vakarus, - dabar Europa driekiasi nuo At- 
lanto vandenyno iki Uralo, nuo Šiaurės kyšulio iki Gibraltaro 

pusiasalio. Tačiau iki tol istoriškai Europa sudarė tik vakarinė 
jos dalis, lotyniškosios bažnyčios valdos; ortodoksų Bažny- 
čios įtakos zonoje esantys Rusijos regionai, islamo kraštai ir 
Pietų Ispanijos maurų imperija nepriklausė Europai. Didžio- 
sios Maskvos Kunigaikštystės, valdomos Ivano Rūsčiojo, 
struktūros iš esmės skyrėsi nuo Vakarų struktūrų; ir Pietų 
Ispanijos maurų imperija iki jos užkariavimo turėjo savitų 
bruožų, skyrusių ją nuo pagrindinės europinės dalies. Sun- 
kiau sekėsi atskirti Europos pietrytinę dalį, nes Bizantijos 
imperija ilgai valdė Balkanus ir didžiąją dalį Italijos, o XVI a. 
į Europą iki pat Vengrijos veržėsi Osmanų imperija. Nagri- 
nėjant Europos valstietiją, visą dėmesį reikėtų skirti Vakarų 
Europai. Tiesa, būtina įžvelgti tam tikrus Europos valstietijai 
būdingus požymius ir nesupainioti jų su kitais visuomenės 
sluoksniais. Tam tiktų palyginimas su Amerikos fermeriais, 
taip pat žvilgsnis į Rusijos bei Rytų valstybių žemėtvarką. 
Jau VIII ir IX amžiuje Frankų imperijos pagrindinėse val- 
dose tarp Reino ir Luaros upių atsiranda Europos valstietijai 
būdingų ir vėliau išplitusių elementų. Karolingų imperijoje, 
apėmusioje didžiąsias Vakarų ir Vidurio Europos valstybes 
(žr. 2 pav.), įvyko reikšmingų žemės ūkio struktūrų ir žemė- 
tvarkos pokyčių, kuriuos būtina aptarti. Pirmiausiai, kaip 
jau minėta, pradėta auginti daugiau javų ir intensyviau dir- 
bama žemė. Kai kuriuose regionuose jau pereita prie trilau- 
kės sėjomainos - trejų metų ciklo (žiemkenčiai, vasarojus ir 
pūdymai), - nors šis ūkininkavimo būdas paplito tik sukles- 
tėjus viduramžiams. Trilaukė sėjomaina iš esmės pakeitė ir 
žemės pasidalijimą kaime: atsirado didelių dirbamos žemės 
plotų (sklypų), kurie buvo apsėjami pagal nustatytą ir pri- 
valomą visam kaimui tvarką (žemės prievolė). Tuo pačiu me- 
tu atsiranda valakas - pakankamas išlaikyti šeimą Žemės vie- 
netas, - apimantis ariamą žemę, pievas, mišką ir ganyklas. 
Nuo viduramžių suklestėjimo trilaukė sėjomaina, nustatyta 
kaimo žemėtvarka ir valakų sistema yra būdingi Europos kai- 
mo bruožai, pagreitinę kaimo bendruomenės vystymąsi ir 

skirtingų savivaldos formų atsiradimą. Ši agrarinė sistema 
ilgainiui apėmė visas didžiąsias Europos valstybes, su išly- 
gomis ji buvo priimta ir vakarinės Europos dalies pakraš- 
čiuose — Skandinavijoje ir Baltijos šalyse. W. Conze’s atlikti 
Lietuvos ir Baltarusijos agrarinių struktūrų tyrinėjimai pa- 
rodė, kad minėtos žemės ūkio formos XVI-XVII a. paplito ir 
rytinėje Didžiosios Lenkijos ir Lietuvos Valstybės dalyje, ta- 
čiau kaimyninėje Maskvos Kunigaikštystėje dar vyravo se- 
nieji agrariniai santykiai. Trilaukė sėjomaina, valakai ir kai- 
mai su išplėtotomis bendruomenės struktūromis, pasak 
O. Brunnerio, buvo pagrindiniai Europos agrarinei sistemai 
bei valstietijai būdingi elementai.* 

Viduramžių epochos pradžioje ir viduryje esmines refor- 
mas Europos žemės ūkyje pradėjo stambieji žemvaldžiai - 
apie jas išsamiau rašoma kitame skyriuje. Naujoji agrarinė 
sistema reikalavo keisti ir gyvenviečių struktūras, atsirado 
bendrų kaimo laukų, įsitvirtino nauja sėjos ir derliaus nu- 
ėmimo tvarka - nuėmus derlių, püdymai buvo panaudojami 
kaip bendros gyvulių ganyklos. Tokia žemės ūkio sistema 
galėjo susiformuoti tik padedant stambiesiems Zemval- 
džiams, nes jiems priklausė dideli dirbamos žemės plotai, tai- 
gi be jų sutikimo ūkio permainos būtų neįmanomos. Feodalai 
buvo pagrindinė jėga įgyvendinant žemdirbystės reformas, 
sukūrusias naują pagrindą europietiškai žemės ūkio struk- 
tūrai, kuri egzistavo iki XVIII-XIX a. agrarinių reformų. 
Ankstyvaisiais viduramžiais susiformavus baudžiavinei sis- 
temai Frankų imperijoje žemvaldžiai ir valstiečiai bendromis 
jėgomis kūrė Europos kaimo ir viso žemės ūkio struktūras. 

Trilaukė sėjomaina, kurios privalumų neįžvelgė XIX a. že- 
mės reformų organizatoriai, buvo daug pažangesnė ir našes- 
nė nei ankstesnės primityvios žalienų pasėlių ar dvilaukės 
sėjomainos žemdirbystės formos. Trilaukė sėjomaina racio- 
naliai išnaudojo žemę ir sutelkė bendrai dirbti visus kaimo 
gyventojus. Vis daugiau buvo auginama javų Europos valsty- 
bėse, todėl nuo viduramžių vidurio senuosiuose Europos 

regionuose daugėjo gyventojų; atsirado žmonių, kurie plėtė 
gyvenvietes kirsdami miškus ir plėtodami augalininkystę. 
Intensyvėjant žemdirbystei ir auginant daugiau javų bend- 
ruose dirbamos žemės sklypuose valstiečiai ėmė gyventi sės- 
liau. Palyginti su ankstesnėmis ūkininkavimo formomis, 
ankstyvaisiais viduramžiais klestėjusia gyvulininkyste, perė- 
jimas prie trilaukės sėjomainos ir didėjantys javų pasėlių 
plotai vėlyvaisiais viduramžiais skatino Europos valstietiją 
labiau prisirišti prie savo žemių; be to, valstiečių darbui buvo 
keliami daug didesni reikalavimai. Pasikeitus ekonominėms 
sąlygoms valstietis buvo ne toks reikalingas?, pasak Maxo 
Weberio, politikams ir armijai. Valstiečio aplinka tebebuvo jo 
kaimas, gimtosios vietos. 

Pagrindiniai europietiškos valstietijos bruožai susiforma- 
vo ankstyvaisiais viduramžiais Frankų imperijoje, o vėlyvai- 
siais viduramžiais jau ir pagrindinėse didžiosiose Europos 
valstybėse atsirado Europai būdinga valstietija. Svarbiau- 
siuose Europos ekonominiuose regionuose susiformavo feo- 
dalų ūkiai, valakų sistema, bendruomeniniai santykiai, buvo 
taikoma trilaukė sėjomaina. Visa tai ilgainiui išplito po visą 
Europą. Tipiška europietiškoji valstietija vyravo nuo Frankų 
imperijos baudžiavos laikų iki valstiečių išsivadavimo XIX a., - 
taigi ji egzistavo daugiau kaip tūkstantį metų. Šiuo laikotar- 
piu valstiečiai buvo priklausomi nuo feodalų, kaime vyravo 
trilaukė žemėtvarka, šeimyniniai ūkiai, pastovūs žmonių 
santykiai ir nekintamos valstietiškosios vertybės. 

Pagrindiniai Vakarų valstiečių bruožai ryškiau atsisklei- 
džia juos sugretinus su kitų šalių žemės ūkio struktūromis. 
Vakarų valstietija itin skyrėsi nuo islamo šalių žemdirbių, 
mat Rytų šalyse būta kitokių gyvenimo sąlygų. Drėkinimo 
sistemas turinčiuose senojo Egipto, Sirijos ir Mesopotamijos 
žemės ūkiuose vyravo kitoks negu Europoje klimatas. Vidur- 
žemio jūros regionų ir upių slėnių oazių žemdirbystė klestėjo 
skatinama dirbtinio drėkinimo ir žiemos liūčių. Tinkamas 
stepių dirvožemis davė gerą javų derlių; buvo plėtojama 

gyvulininkystė: auginamos avys ir ožkos. Tačiau klajoklių 
šalyje, kur didžioji dalis žemės - dykumos, tik ribotą laiką 
buvo galima naudotis pelningais žemės plotais, pavyzdžiui, 
ganyklomis. 

Klajokliai buvo visiška didžiausiuose upių slėniuose ir Vi- 
duržemio jūros pakrantėse įsikūrusių žemdirbių ir miestų 
gyventojų priešingybė. Sėkmingai tvarkyti ūkį oazių terito- 
rijose buvo įmanoma tik sumaniai paskirstant vandenį; tik 
reguliuojant žemdirbių darbą buvo įmanoma sėkmingai nau- 
doti drėkinimo įrenginius ir kanalų sistemas. Dykumas pri- 
menančiose beduinų žemėse vyravo beveik anarchiška Ze- 
mėvaldos sistema, skirtinga nuo drėkinamų regionų tvarkos. 
Darbas kaime turėjo duoti naudos miestui, tad jis tapo daug 
našesnis. Dėl šių kaimo ir miesto priklausomybės santykių 
išsivystė Rytų Zemvaldyste, dideliuose upių slėniuose kūrėsi 
Artimųjų Rytų valstietija. Rytų miestų galia baigdavosi ties 
dykumų riba, iš kur nuolat grėsė pavojai, arba ties kalnų re- 
gionais, kur susiklosčius geroms žemdirbystės sąlygoms su- 
sikurdavo nepriklausomos kaimo bendruomenės. Slėniuose 
gyvenę žemdirbiai, felachai, sudarė dar vieną (be beduinų ir 
miestiečių) visuomenės sluoksnį; šie valstiečiai, tikrieji arabų 
užkariautojų palikuonys, išlaikė senąsias kultūrines vertybes. 
Jų socialinis statusas buvo žemas, nes jie buvo itin priklau- 
somi nuo feodalų. 

Nors gyvuliai felachams buvo reikalingi drėkinant dirvas, 
gyvulininkystė šioje visuomenėje (kaip ir visuose Rytuose) 
buvo ne tiek paplitusi kaip Europoje ir Vakaruose. Sunkiuoju 
ratiniu plūgu kai kuriose vietovėse buvo apdirbama derlinga 
žemė, tačiau pagrindinis žemės ūkio padargas buvo žagrė. 
Derlingos Egipto žemės skatino įdirbti vis naujas žemes. Dau- 
gelis kaimiečių žemę dirbdavo kolektyviai pagal „kaitos prin- 
cipą“,t.y. tam tikruose žemės plotuose nustatyta tvarka buvo 
keičiami pasėliai. Ūkį Rytuose, kaip ir valaką Vakaruose, daž- 
nai apdirbdavo viena šeima, turinti kinkinį. Palyginti su Eu- 
ropos valstietija, Rytų šalių žemdirbių padėtis buvo žymiai 

prastesnė, nes jie turėjo mažiau autonomijos ir buvo ne tokie 
mobilūs. 

Aiškiai skiriasi Vakarų valstiečiai ir rusų žemdirbiai, nors 
Didžiosios Maskvos Kunigaikštystės žemės ūkis dėl gamti- 
nių sąlygų buvo panašesnis į Vakarų, o ne į Rytų šalių žemės 
ūkį. Dar XVI a. Rusijos valstietija plačiose šiaurės rytų žemėse 
nebuvo sėsli. Nevientisos, išsibarsčiusios kaimų bendruome- 
nės, kurių technika buvo daug primityvesnė nei valstiečių 
Vakarų Europoje, gyvendavo iš derliaus, gaunamo mažuose 
žemės sklypeliuose, išsimėčiusiuose neaprėpiamose miškin- 
gose vietovėse; nuėmus kelis derlius žemės sklypai būdavo 
paliekami pūdymuoti ir ieškoma naujų derlingų žemės plotų. 

Rusijos kaimai buvo reliatyviai maži, žemėtvarka nesusi- 
formavusi, bendruomenė skyrėsi nuo Vakarų Europos bend- 
ruomenės. Tebebuvo paplitusi žalienų sėjomaina ir miškų de- 
ginimas, o kai žemė tapdavo nederlinga, tie plotai būdavo 
paliekami ir vėl užželdavo mišku. Kadangi Rusijos kaime gy- 
veno daugiau dirbančiųjų, valstietija ilgainiui tapo sėsli. Sės- 
lumą baudžiavos laikais lėmė didikų ir caro valstybė, vėliau - 
pati valstietija po caro Aleksandro Antrojo reformų. 

Carinėje Rusijoje susiformavo daug griežtesnė valstiečių 
baudžiavinė priklausomybė nei Vakarų ir Vidurio Europoje; 
ji beveik nelygintina su Vakarų šalių valstiečių ir žemvaldžių 
santykiais. Baudžiavinėje Rusijoje valstietis ne tik dirbo žem- 
valdžio sklypą, bet ir buvo išnaudojamas, t.y. privalėjo dirbti 
bet kurį kitą ūkio darbą; žemvaldys galėjo perkelti ištisus kai- 
mus ar parduoti atskiras šeimas. Tokią ypatingą rusų vals- 
tietijos padėtį lėmė valdžios diktatas Didžiojoje Maskvos Ku- 
nigaikštystėje XIV-XVII a. ir caro Petro Pirmojo (1689-1725) 
valdomoje Rusijos imperijoje. Kaip pripažįsta I. Wallersteinas 
ir F. Braudelis“, XVI-XVII a. carinėje valstybėje egzistavo „au- 
tonominis ūkis“, vystęsis atskirai nuo Vakarų Europos. Tuo 
metu Rusijoje dar labiau paaštrėjo baudžiaviniai santykiai; 
didėjo Rusijos valstybės įtaka. Ivanas Rūstusis (1544-1584), 
naujųjų amžių Didžiosios Maskvos Kunigaikštystės įkūrėjas 

ir valdovas, siekdamas didiky priklausomybes nuo caro 
valdžios kartu spartino ir rusų valstiečių vertimą bau- 
džiauninkais. Rusijos feodalai pareikalavo našesnio žemdir- 
bių darbo, be to, valstiečius vertė eiti lažą. Valstiečių įprotis 
dažnai keisti gyvenamąją vietą kėlė pavojų žemvaldystės sis- 
temai ir stabiliai valstybės politikai. Caras Ivanas 1580 metais 
uždraudė valstiečiams kraustytis iš vienos vietos į kitą; vėles- 
niuose dekretuose šis įsakymas buvo gerokai sugriežtintas; 
valstiečių persikėlimas į kitą vietą be feodalo leidimo buvo 
laikomas nusikaltimu. 

Rusų valstiečiai buvo priklausomi ne tik nuo žemvaldžio, 
bet ir nuo kaimo susivienijimo (miro), skirstančio žemes. Dau- 
giau žemės gaudavo gausesnės šeimos, tačiau periodiškai Ze- 
mė būdavo skirstoma iš naujo. Vakarų Europos valstiečiams 
jau priklausė sodyba, XVIII-XIX a. ši nuosavybė įsiteisėjo, o 
rusų valstiečių teisės miruose liko suvaržytos. Tik po Stoly- 
pino agrarinės reformos 1906-1907 m. buvo atsisakyta bend- 
ro žemės paskirstymo. Baudžiaviniai santykiai Rusijoje iki 
baudžiavos panaikinimo 1861 m. buvo labai griežti. Žemval- 
džiui buvo paklūstama be išlygų, valstiečių teisės galėjo kisti. 
Pareiga dirbti žemę buvo svarbesnė už teisę į žemę, kaimo 
bendruomenės nariai solidariai mokėjo duoklę dvarininkui. 
Tuo rusų žemdirbiai iš esmės skyrėsi nuo Vakarų Europos 
valstiečių. 

Būtina aptarti ir kitus, ne tokius būdingus, Europos vals- 
tietijos žemdirbystės bruožus. Skyrėsi atskirų Europos regio- 
nų ir šalių dirvožemio bei klimato sąlygos, augmenija ir au- 
ginimo būdai bei žemės ūkio struktūros. Europos žemės ūkio 
struktūrų įvairovė praeityje ir dabar buvo nulemta ne tik skir- 
tingų gamtinių sąlygų, bet ir dirbamų sklypų dydžio, žemės 
valdų pasidalijimo bei valstiečių papročių. Skirtingi veiksniai 
kiekviename regione skatino kitokią žemės ūkio raidą Eu- 
ropoje. Pavyzdžiui, dėl temperatūros sąlygų tam tikruose Eu- 
ropos regionuose paplito vynininkystė ir kviečių auginimas. 
Itin svarbu atsižvelgti į klimatą, nuo kurio priklauso vegeta- 

cijos periodo trukmė, žemės ūkio naudmenų temperatūros ir 
drėgmės poreikiai. Ne tokia svarbi sąlyga - dirbamos žemės 
kokybė, rinkos artumas, eksporto galimybės ir vartotojų po- 
reikiai (Zr. 1 pav.). 

Atsižvelgiant į valstiečių egzistencijos sąlygas, Europoje 
galima išskirti keturias pagrindines agrarinės zonas: Šiaurės 
Europa, Vakarų ir Vidurio Europa, Pietų Europa ir Rytų Eu- 
ropa. Golfo srovės veikiamos, javų auginimo zonos ribos pa- 
sistūmėjo gana toli į Šiaurės Europą. Pagrindinis auginamas 
javas šiauriniame žemės ūkio regione, apimančiame didžiąją 
Skandinavijos dalį, yra miežiai; pietinėje žemės ūkio zonoje 
auginamos avižos ir rugiai. Avižoms ir rugiams būtina aukš- 
tesnė temperatūra nei miežiams; be to, avižoms reikia ir dau- 
giau drėgmės. Šiaurės Europoje vyrauja mišri gyvulininkys- 
tės, augalininkystės ir miškininkystės sistema. 

Didelėje Vakarų ir Vidurio Europos agrarinėje zonoje (tu- 
rima omenyje trys didžiosios šalys: Didžioji Britanija, Pran- 
cūzija ir Vokietija) auginamos įvairios žemės ūkio kultūros, 
naudojantis įvairių ekonomikos šakų teikiamomis galimy- 
bėmis. Pajūrio zonoje vyrauja ganyklų ūkis, ši zona ribojasi 
su sritimi, kurioje auginami rugiai ir bulvės. Nyderlanduose 
rugių ir bulvių laukų sritis prasideda netoli jūros siaura juos- 
ta ir platėja į Rytus; lengvi dirvožemiai, nekaršta vasara ir 
pakankamas kritulių kiekis leidžia čia auginti kaupiamąsias 
kultūras ir rugius. Pietuose nuo Vakarų į Rytus per Vidurio 
Europą tęsiasi derlingo lengvo priemolio, lioso, juosta, kurios 
šiaurinėje dalyje - tarp kalnų - vyrauja derlingos lygumos. 
Lioso dirvožemis idealiai tinka žemdirbystei; be kviečių, čia 
auginami cukriniai runkeliai, t.y. augalai, kuriems reikia ypa- 
tingų dirvožemio sąlygų. Ši lioso dirvožemio zona yra der- 
lingiausias žemės ūkio regionas Europoje. Pietvakarinėje Eu- 
ropos dalyje išsidėsčiusi žiemkenčių zona, apimanti didžiąją 
dalį Prancūzijos ir Anglijos pakraštį. 

Pietų Europoje tęsiasi plati, reliatyviai vieninga Vidurže- 
mio jūros agrarinė zona; ji apima didžiąją dalį Ispanijos, Por- 

tugalijos, Pietų Prancūzijos, Italijos ir pietrytinės Europos te- 
ritorijos. Pagrindinė žemės ūkio kultūra šioje zonoje yra 
žiemkenčiai; taip pat auginami kukurūzai, gaminamas vy- 
nas. Viduržemio jūros regiono žemės ūkis, palyginti su Vi- 
durio Europos valstybių žemės ūkiu, ekstensyvesnis, išsky- 
rus Po upės slėnio lygumose plėtojamą žemdirbystę. Svarbios 
žemės ūkio kultūros Pietų Europos pajūrio zonoje yra citru- 
siniai vaismedžiai, vynuogės ir alyvmedžiai. 

Sunkiau nubrėžti Rytų Europos agrarinės zonos ribas. 
Nuo Lenkijos per Čekiją, Slovakiją ir Vengriją iki Rusijos drie- 
kiasi didelė zona, kurios šiaurinėje dalyje auginami rugiai ir 

avižos, pietinės dalies derlingiausiose žemėse - kviečiai ir 
kukurūzai. Derlingoje Ukrainos juodžemio zonoje gausiai de- 
ra kviečiai, jais aprūpinama ir didesnė Vidurio Rusijos dalis, 
kurios žemės dėl skurdaus jaurinio dirvožemio nederlingos. 
Rytų Europoje žemės ūkis labai priklauso nuo klimato są- 
lygų: pvz., šiaurės rytų Europoje žemdirbystę žlugdo ilgi šal- 
nų periodai. 

Šiose keturiose agrarinėse zonose augalininkystė susijusi 
su gyvulininkyste. Klestinčios gyvulininkystės regionai išsi- 
dėstę Šiaurės Prancūzijoje, Nyderlanduose, Danijoje, Šiaurės 
Vokietijoje ir Alpių kalnų slėniuose. Gyvulininkystė paplitusi 
žemdirbystės regionuose; jai plėstis netrukdo skurdus dirvo- 
žemis ir prastos sąlygos sėkmingai verstis augalininkyste. 
Šiose keturiose zonose yra palankių klimatinių sąlygų regio- 
nų, kuriuose daugiau auginama daržovių ir vaismedžių. Gal- 
vijų auginimo regionus reikėtų skirti pagal tai, ar galvijai 
auginami pieno gavybai, ar skerdimui. Dominuojanti pieni- 
ninkystės zona tęsiasi nuo Šiaurės Prancūzijos per Nyder- 
landus ir Šiaurės Vokietiją iki Lenkijos. Dėl spartėjančios že- 
mės ūkio mechanizacijos auginama mažiau darbinių gyvulių, 
todėl mažiau reikia ir pašarinių augalų. 


3 
Europos valstietijos formavimasis 
ankstyvaisiais viduramžiais 


1900 m. Europos dominavimas pasaulio politikoje, ekonomi- 
koje ir kultūroje pasiekė apogėjų; tik vėliau jos viešpatavimą 
„Sudrebino“ du pasauliniai karai. Kokie pagrindiniai šio ma- 
žo žemyno dominavimo raidos požymiai? Kaip formavosi 
Europa, suartinusi visas planetos tautas? Tarp pasaulio isto- 
rijoje minimų didžiausių tautų europiečiai — viena gausiausių 
žmonijos grupių, šiandien lemiančių moderniąją egzistenciją. 
Pasaulinių karų sukeltos katastrofos ir atbudusi europiečių 
savimonė skatina apibrėžti istorines Europos raidos prie- 
laidas: kaip atsitiko, kad Europa tapo civilizuoto pasaulio 
centru? 

Europa pradėjo kilti, savaime suprantama, ne 1900 m., 
bet dar viduramžiais, kai Vakarai atsilaikė prieš Bizantijos 
imperiją ir Rytų pasaulį bei suklestėjo jų kultūra. Ši proble- 
matika politinį atgarsį sukėlė XX a. antrojoje pusėje, ypač 
tose valstybėse, kur buvo kalbama apie islamo pasaulio ir 
Europos santykius. Kaip galėjo atsitikti, kad tos mažytės 
vargingos tautelės, kurios ankstyvaisiais viduramžiais gy- 
veno prie Azijos žemyno ribos šiaurė: vakaruose, viduram- 
žių epochos viduryje taip staiga iškilo ir pralenkė islamiš- 
kąją kultūrą? 

Ne tik miesto prekybininkų bei amatininkų, bet ir žem- 
dirbių veikla skatino rutuliotis Europos ekonomiką, visuo- 
mene bei kultūrą. Augti Europos miestus XII-XIII a., sukles- 
tėti prekybą ir transportą paakino svarbūs žemės ūkio ir vals- 
tietijos pokyčiai. Tačiau kodėl suklestėjus viduramžiams Eu- 
ropoje atsirado ir tiek daug mažų bei vidutinių miestų, kokių 

nebuvo prekiaujančioje su Vakarais Bizantijos imperijoje ar 
islamo šalyse? Europos miestų formavimąsi ir tolesnę jų plėt- 
rą lėmė ankstyvųjų viduramžių feodalinė santvarka. Vidur- 
amžių klestėjimo epochoje europietiškasis miestas formavosi 
feodalinės visuomenės kontekste. Su feodaline visuomene 
miestą glaudžiai siejo jo valdžia. Miestiečių ir miesto valdžios 
nesutarimai tapo miestų laisvės idėjos pagrindu. Miestiečių 
laisvėjimas, miestų susiskaldymas į gildijas ir cechus vyko 
remiantis ankstesnėmis struktūromis. 

Miestų augimą viduramžių epochos viduryje lėmė neti- 
kėtas žemės ūkio suklestėjimas, javų plotų didėjimas ir inten- 
syvesnė maisto produktų gamyba, - būtiniausiais jų mies- 
tiečiai buvo geriau aprūpinami. Besiplečiant javų plotams kai 
kuriuose regionuose augo gyventojų tankumas, todėl vis 
daugiau europiečių iškeliaudavo į stiprėjančius miestus. Jau 
nuo VII a., iškirtus miškus ir įdirbus naujas žemes, didėjo gy- 
venamieji plotai, - šis procesas XII-XIII a. pasiekė kulmina- 
ciją. Žemės ūkio plėtra ir nuolatinė gyventojų kaita lėmė vals- 
tietiškosios Europos kultūros atsiradimą, kuri nepakitusi 
egzistavo iki XIX-XX a. industrializacijos ir urbanizacijos. Eu- 
ropos miestai galėjo augti plečiantis žemės ūkiui, o Europos 
valstiečių ir miestiečių santykiai darėsi vis tampresni. 

Ankstyvųjų viduramžių Europos valstietija vystėsi val- 
dant Frankų imperijai. Karolingų dinastijos Frankų imperija 
lėmė ne tik ankstyvųjų viduramžių politiką, bet buvo labai 
svarbi formuojantis Europos valstybių ekonomikai bei socia- 
linei politikai. Ši imperija, 800 m. karūnavus Karolį Didįjį, 
tapo Imperium Francorum ir, pasak J. Fleckensteino, sudaro 
„tarpinį elementą tarp nepastovių germanų klajoklių vals- 
tybėlių, o, atmetus nesutarimus ir kovas, ir tarp vieningų Eu- 
ropos valstybių vėlesniais laikais“, - po Karolingų dinastijos 
pastarosios susikūrė Frankų imperijos viduje ar šalia jos.' Ka- 
rolingų dinastijos teritorijoje susiformavo pagrindinės Va- 
karų Europos valstybės, kurios perėmė imperijos teisinio, 
ekonominio ir kultūrinio gyvenimo struktūras. Frankų im- 

perija vieninga ilgai išlikti negalėjo, tačiau tapo Vakarų Eu- 
ropos tautų bendrijos branduoliu, prie kurio vėlesniais laikais 
prisijungė ir kitos narės. 

Kokios tautos priklausė Frankų imperijai, kokie Europos 
regionai pajuto frankų kultūros įtaką? Pirmiausia pakalbė- 
kime apie ekspansiją, kurią vykdė karaliai Pipinas ir Karolis 
Didysis. Pipinas prie Septimanijos nugalėjo paskutinius is- 
lamo postus, užvaldė Galiją, įveikė Akvitanijos sukilėlius ir 
įsitvirtino rytinėse imperijos žemėse. Frankų imperijos eks- 
pansija tęsėsi ir valdant Karoliui Didžiajam. Italijoje Karolis 
Didysis perėmė Langobardų imperijos valdymą ir išplėtė sa- 
vo politinę galią per visą Bažnyčios valstybę iki pat pietų. Prie 
imperijos buvo prijungta Akvitanija, o nuo arabų saugojo Is- 
panijos pasienio žemės. Iš vakarų ir pietų pusės apsupta Ava- 
rų imperija buvo priversta pasiduoti Frankų imperijos ga- 
lybei, - frankai dabar valdė avarus bei slavus ir išplėtė savo 
valstybę toli į pietryčius. Sunkiausia buvo įveikti saksus; tik 
po įnirtingų kovų Saksoniją pavyko prijungti prie Frankų im- 
perijos, - jai teko priimti frankų nustatytas socialines ir vals- 
tybės formas. Kitos kovos vyko šiaurės rytuose su slavais, o 
šiaurėje su normanais, - taip nuo besiveržiančių kaimyninių 
tautų buvo saugomos imperijos sienos. 

Valdant Karoliui Didžiajam apie 800 m. imperija išsiplėtė 
labiausiai. Jai dabar priklausė Galija ir germanų žemės, Šiau- 
rės Ispanija ir rytinis slavų žemių pakraštys, o perėmus val- 
dymą iš Langobardų, - ir didžioji dalis Italijos. Karolio Di- 
džiojo ir jo palikuonių Frankų imperija driekėsi per didžiau- 
sių, vėlesniais laikais iškilusių Europos valstybių teritoriją: 
Prancūziją, Vokietiją ir Italiją; su Anglija, esančia už imperijos 
ribų, buvo palaikomi naudingi kultūriniai ir religiniai kon- 
taktai. Su normanų ir slavų tautomis imperijos šiaurėje ir ry- 
tuose taip pat mezgėsi įvairūs ryšiai, pagreitinę šių tautų in- 
tegraciją į lotyniškosios Bažnyčios sferą. 

800 m. karūnavus Karolį Didįjį suklestėjo didžioji Frankų 
imperija, paaštrėjo įtempti santykiai su kaimynine Bizantijos 

imperija. Kaizerio galių suteikimas Karoliui Didžiajam leido 
sukurti imperiją, konkuruojančią su bizantiškąja kaizerine 
valstybe. Ilgų derybų metu pagaliau buvo pasiektas komp- 
romisas, kad abi imperijos laikysis Romos valstybės tradicijų: 
Rytų imperijos, imperium orientale, pusėn stojo Vakarų im- 
perija, imperium occidentale. Karolio Didžiojo imperija tapo 
Vakarų valstybe, kurios ribos sutapo su lotyniškosios Baž- 
nyčios įtakos zona. Taip buvo nustatytos Europos ribos. Eu- 
ropa dabar buvo laikoma Karolingų dinastijos valdoma Fran- 
kų imperija, apėmusi didžiąją šio žemyno dalį (žr. 2 pav.). 

Europoje iš pradžių klestėjo tautų bei regionų įvairovė ir 
vienybė. Abu šie principai žinomi jau nuo Frankų imperijos 
laikų, kai ji klestėjo ir žlugo, IX-X a. imperijai pradėjus skal- 
dytis į atskiras valstybėles. Frankų imperija jau iš pradžių 
buvo susiskaldžiusi, joje egzistavo keletas genčių ir regioni- 
nių vienetų. Imperijoje, be pagrindinės frankų genties, buvo 
kitų genčių ir tautelių, kurios įtrauktos į Frankų imperiją pra- 
rado savo politinį suverenitetą, bet išlaikė joms būdingas 
struktūrines savybes. Taigi išliko ir senosios tautų struktūros 
bei teisės. 

Nepaisant genčių ir regionų įvairovės, Frankų imperija 
valdant Karolingams buvo itin vieninga daugelyje sričių. Ka- 
rolio Didžiojo galybė išseko ne dėl to, kad išsiplėtė imperija 
ir buvo užkariauta naujų žemių. Kartu su išorine ekspansija 
buvo skatinama ir vidinė integracija; kad ir kaip valstybė bu- 
vo susiskaldžiusi, norėta pasiekti vienybę. Galima paminėti 
Karolio Didžiojo pastangas vienyti valstybę bažnyčios ir reli- 
gijos, teisės ir švietimo, finansų ir prekybos bei socialinėje ir 
ekonominėje srityje. Be to, ir Frankų imperijoje atsirado že- 
mės ūkio struktūra, kuri, net žlugus imperijai, ilgai formavo 
europietiškąją valstietiją. Žemės ūkio elementai - žemėvalda, 
valakų sistema ir feodalinė santvarka - atsiradę pagrindinėse 
Frankų imperijos žemėse, būdingi visai Europai. Prieš nagri- 
nėjant agrarines struktūras ir valstiečių santykius, trumpai 
reikėtų apibūdinti Vakarų feodalizmą. 

2 pav. Karolingų valdoma imperija IX a. 


Feodalizmo sąvoka apibūdina feodalinių santykių visumą. 
Pagal šią koncepciją feodalinei sistemai svarbūs ne tik teisi- 
niai senjoro ir vasalo santykiai, bet ir žemėvaldos formų po- 
veikis valstietijai. O. Hintze nagrinėjo feodalizmą trimis as- 
pektais: kariniu, politiniu ir ekonominiu socialiniu.? Pasak jo, 
feodalizmą apibūdina trys pagrindiniai bruožai: pirmas - ge- 
rai pasirengusio, išsilavinusio, ištikimo valdovui profesio- 
nalaus karinio luomo atsiradimas, antras - tokios žemėvaldos 
sistemos susiformavimas, kuri privilegijuotam karių luomui 
garantuoja nuolatines pajamas iš rentos nieko nedirbant, ir 
trečias — šio luomo atstovų padėtis tiesiogiai priklauso nuo jų 
turimos žemės; jie deleguojami į įtakingus politinius susivie- 

nijimus, kuriuose jų balsas svarbus sprendžiant karių žemių 
klausimus. Natūrinis ūkis ir prastas susisiekimas, egzistavę 
ankstyvaisiais viduramžiais, greitino feodalinės sistemos įsi- 
galėjimą. Pasak Hintze's, trys minėti pagrindiniai feodalizmo 
bruožai iki galo atsiskleidė tik Frankų imperijoje, valdomoje 
Karolingų, ir jų palikuonių valstybėse vėlesniais laikais. Šia 
feodaline sistema, taip pat ir kapitalistinių bei europietiškųjų 
miestų struktūromis Vakarų šalys, pasak daugelio istorikų, 
sociologų ir filosofų, išsiskyrė visuotinėje pasaulio istorijoje. 
Svarbus ir Europos valstietijos savitumas Vakarų feodalinėje 
visuomenėje. 

Feodalizmas kaip feodalinių santykių išraiška Karolingų 
imperijoje, be abejo, buvo svarbus valstybės struktūros ele- 
mentas. Feodaliniai santykiai susiformavo Frankų imperijos 
centre ir iš čia išplito po visą šalį. Imperijos pakraščiuose ne- 
buvo stiprios karaliaus valdžios, todėl ir jaunose Rytų vals- 
tybėse, Lenkijoje ir Vengrijoje, feodaliniai santykiai iki galo 
nesusiformavo. Skandinavija tik vėlyvaisiais viduramžiais iš 
dalies priėmė feodalizmą. Nuo VIII a. vidurio frankų kariuo- 
menėje kavalerija buvo itin svarbi. Ginkluoti raitelių būriai 
turėjo žemės, kad galėtų po kryžiaus žygių sumokėti už savo 
brangią aprangą. Taip susikūrė pagrindinės feodalinės teisės 
formos. Kareivis, kaip ir valstietis, tarnavo šeimininkui (corn- 
mendatio), o už tarnybą gaudavo žemės (beneficium). Panašiai 
kaip ir feodalinėje sistemoje, pagrįstoje valstiečių ir žemval- 
džių santykiais, itin svarbus buvo personalijų bei materia- 
lusis aspektas. 

Karolingų valstybė ekonominiu požiūriu buvo stipri ag- 
rarinė šalis, žemvaldžiai didelę įtaką darė ir valstybinėms or- 
ganizacijoms. Norintys įsitvirtinti ar iškilti privalėjo turėti 
žemės ir pavaldinių. Ši sąlyga buvo būtina kuriant nuosavą 
feodalinį ūkį. Karolingai pasinaudojo feodalais, siekdami jų 
pagalbos valdant valstybę. Valdant Karoliui Didžiajam be- 
veik neliko institucijų, kurios feodaliniais santykiais nebūtų 
susaistytos su karaliumi. Hercogai ir grafai formuodami feo- 

dalinius ūkius taip pat turėjo pasistengti, jei norėjo įsitvirtinti 
ar įgyvendinti savo idėjas imperijoje. Tačiau baudžiavinių 
santykių negalima vadinti tik valstybę skaldančiu elemen- 
tu. Dėl plintančio atskirų imperijos regionų savarankiškumo 
silpnėjo karaliaus valdžia; didėjo ir vasalų savarankiškumas, 
lemes decentralizuojantį feodalizmą. 

Be baudžiavinės sistemos, žemės valdų atsiradimas yra 
kitas svarbus elementas, susiformavęs Frankų imperijos 
centrinėje dalyje ir išplitęs po kaimynines žemes. Žemval- 
dystė beveik tūkstantį metų lėmė socialinį ir ekonominį 
valstiečių gyvenimą daugelyje Europos šalių. Vakarų žemės 
ūkio sektoriuje vyravo valakų sistema ir savita Vakarų Eu- 
ropos Zemvaldyste, skatinusi keistis žemės ūkį. Terminas 
„Žemvaldystė“ apibūdina tokią nuosavybės valdymo for- 
mą, „kai valdoma žemė ir joje įsikūrę žmonės“ (F. Lūtge).? 
Taigi žemvaldystė charakterizuoja žemvaldžio ir nuo jo pri- 
klausomo valstiečio santykius. Požiūris, kad žemvaldys ir 
valstietis laikosi abipusiškai naudingų santykių: žemvaldys 
saugo valstietį, o pastarasis įsipareigoja padėti šeimininkui, 
neduoda pagrindo idealizuoti šių dviejų socialinių elemen- 
tų santykių. Čia kalbama apie vienpusiškus priklausomybės 
santykius, o ne apie savanorišką darbo pasiskirstymą. Feo- 
dalo ir valstiečio teisės į žemę buvo nevienodos; valstietis 
privalėjo atiduoti dalį derliaus ir dirbti šeimininkui, todėl 
nuolat įsiplieksdavo žemvaldžių ir valstiečių konfliktai bei 
nesutarimai. 

Žemvaldžio ir valstiečio santykiai buvo įteisinti; valstiečių 
priklausomybė feodalams buvo nepalyginamai mažesnė nei 
antikos laikų vergovė romėnų latifundijose. Žemvaldžio ir 
nuo jo priklausomo valstiečio santykius apibrėžė dvaro teisė; 
žemvaldys ir valstiečių teisėjai pagal šios teisės numatytas 
taisykles spręsdavo iškylančius teisinius ginčus. Feodalams 
teisė garantavo imunitetą, taigi jie visada turėjo galią spręsti — 
priešingai nei jų pavaldiniai valstiečiai. Tačiau valstiečiai tu- 
rėjo savo žemės sklypus, todėl buvo reliatyviai savarankiški 

ir iš esmės skyrėsi nuo antikos vergų. Valstiečių ekonominė 
nepriklausomybė ir aiškiai juntamas socialinis aktyvumas 
padėjo Europos ekonomikos pagrindus. 

Vakarietiškoji žemvaldystės forma kilo iš romėnų (glau- 
džiai su žemės nuosavybe susijusios ir asmeniniais santy- 
kiais pagrįstos) žemėtvarkos, suformavusios ankstyvųjų vi- 
duramžių žemvaldžių sluoksnį, įtvirtinusį VI-IX a. Frankų 
imperijoje ypatingus ekonominius ir nuosavybės santykius. 
Frankų imperijoje egzistavo įvairaus dydžio ūkiai, buvo daug 
skirtingų darbo organizavimo, teisinės ir ekonominės siste- 
mos formų. Būtina paminėti dviejų dalių Zemvaldystes sis- 
temą (domaine bipartite) - ankstyvųjų viduramžių feodalizmo 
formą, kuri dažnai vadinama klasikine žemvaldyste. Joje do- 
minuoja dvaras-ūkis (villa), ūkio savininko žemę (terra salica) 
dirba dvaro gyventojai ir samdyti, savo žemės sklypus (man- 
si) turintys valakiniai valstiečiai. Kadangi skyrėsi šių dvarų 
dydis ir ekonominė struktūra, baudžiava kiekviename dva- 
re buvo įsigalėjusi nevienodai. Stambiųjų žemvaldžių (pa- 
vyzdžiui, kunigaikščių) dvarai buvo skirstomi į pagrindi- 
nius ir pagalbinius. Dideli žemės sklypai buvo paskirstomi 
dvarų susivienijimams, kuriuos valdė villici, maiores arba 
iudices. Valakiniai valstiečiai ir nelaisvi dvaro žemdirbiai 
tapo dvaro šeimynykščiais — familia, jų santykius apibrėžė 
dvaro teisė. 

Kur ir kokiomis aplinkybėmis atsirado klasikinė dviejų da- 
lių žemės ūkio sistema? Įtikinamai į šį klausimą atsako A. 
Verhulstas.* Feodalo dvaras, jungęs savo žemes su valstiečių 
valakais, susikūrė VII-VIII a. derlingose Šiaurės Prancūzijos 
žemėse, kur buvo auginami javai, plačiau žvelgiant - tarp 
Luaros ir Reino upių, iš kur pasklido po visą Europą. Ši žem- 
valdystės forma, besiskirianti nuo senovės romėnų ūkių, su- 
sikūrė ankstyvaisiais viduramžiais. Palankios geografinės 
sąlygos ir ypač tinkami javų auginimui dirvožemiai paska- 
tino šios ūkininkavimo formos plėtrą Frankų imperijos cent- 
rinėse vietovėse. Karolingų taikytos ekonominės priemonės 

taip pat padėjo formuotis šiai žemvaldystės sistemai. Klasiki- 
nė feodalinės sistemos forma, įsivyravusi centrinėje Frankų 
imperijos dalyje tarp Luaros ir Reino upių, VIII-IX a. paplito 
ir kaimyninėse vietovėse kaip itin mobili ir ekonomiškai tin- 
kama. Tačiau daugelyje vietovių dar tebebuvo įsigalėjusios 
kitokios žemės ūkio sistemos, ypač - rentinės žemėvaldos 
forma, kai valstiečiai mokėjo duoklę derliumi ar pinigais. 

Valakų sistema - viena ankstyvųjų viduramžių ūkininka- 
vimo formų - egzistavo ir vakarietiškame žemės ūkyje. Nuo 
dvaro priklausantys valstiečiai turėjo nedideles sodybėles ir 
pakankamai žemės. Valaku (mansus) vadinta nuo žemvaldžio 
priklausomo valstiečio sodyba (gyvenamasis namas ir ūki- 
niai pastatai) bei dirbamos žemės sklypas ir pievos, taip pat 
dalis kaimo bendruomenės miško ir ganyklų. Iš pradžių va- 
lakų dydžiai skyrėsi, tačiau ilgainiui buvo suvienodinti. 
Kadangi skirtinguose regionuose buvo kalbama skirtingomis 
kalbomis, valako, arba mansus, reikšmė nesutapo. Nevienodi 
buvo teisiniai santykiai ir valakų savininkų vieta žemės susi- 
vienijimuose - dažnai laisvųjų valakininkų (mansi ingeniuiles) 
tiek teisinė, tiek ekonominė padėtis buvo geresnė nei žem- 
valdžiams priklausomų valakų turėtojų (mansi serviles). Va- 
lakas dažniausiai prilyginamas 30-čiai margų (10 ha); valako 
dydis, nustatomas įvertinus žemės kokybę ir įdirbimą, kiek- 
vienoje vietovėje buvo skirtingas. 

Atkreiptinas dėmesys į faktą, kad valakas žemvaldystės 
sistemoje buvo savarankiškas ūkinis vienetas, valstiečiai gau- 
davo pakankamai žemės ir galėjo laisvai ūkininkauti savo 
ūkyje. Valakininkais troško būti daugelis valstiečių, tačiau 
jais tapo ne visi. Valakų sistema ilgainiui paplito visoje Karo- 
lingų valstybėje ir už jos ribų nuo rytų iki šiaurės, bet vienose 
vietovėse įsitvirtino daugiau, kitose - mažiau. Valakų sistema 
įsigalėjo augant žemvaldžių luomui ir skatinama frankų ka- 
ralių: Karolis Didysis, sekdamas didžiausių vienuolynų pa- 
vyzdžiu, pasak W. Schlesingerio, karališkas ir bažnytines že- 
mes jungė prie bendros valakų sistemos? 

Kiek valakų žemės turėjo bažnyčia? Pavyzdžiui, Brevium 
exempla rašoma, kad Augsburgo vyskupystė 810 m. turėjo 1427 
apsodintus ir 80 neapsodintų valakų žemės (MGH, I skyr., 128). 
Tokio pobūdžio raštai, Frankų imperijoje svarbių bažnytinių 
institucijų sudaromi poliptikų ir valakų registrų forma, iš da- 
lies buvo rašomi paties Karolio Didžiojo iniciatyva. Jis buvo 
įsitikinęs, kad norint sužinoti savo valstybės ekonomines ga- 
lias, būtina bendroji nuo feodalų priklausomiems valstie- 
čiams išdalintos dirbamos žemės apskaita. Pagrindinis vidu- 
tinio valstiečio ūkio žemės matavimo vienetas šiuose regist- 
ruose buvo valakas. Pagal valako dydį buvo apskaičiuojama 
ne tik valstiečių duoklė, bet ir pagrindiniai valstybės mokes- 
čiai, nustatoma valstiečio priklausomybė žemvaldžiui. Ka- 
rolis Didysis pagal laisviesiems valstiečiams priklausančius 
valakus netgi bandė skirstyti kariuomenės rangus. Turėjusieji 
daugiau kaip tris ar penkis valakus žemės privalėjo patys sa- 
vo jėgomis pasirengti ir eiti į karą; kitiems, mažesnių žemės 
sklypų savininkams, reikėjo suburti šaukiamųjų grupes ir 
bendromis jėgomis apginkluoti karius (MGH, I skyr., 48). 

Šiandien sunku vertinti Karolio Didžiojo vaidmenį kuriant 
valakų sistemą, tačiau jo ir jo palikuonių valdomoje impe- 
rijoje valakai buvo labai paplitę, tapo valstiečių gyvenimo 
norma. Net pasibaigus Karolingų dinastijos valdymo laiko- 
tarpiui valakų sistema išliko svarbi. Nors daugėjant gyven- 
tojų vėlyvaisiais viduramžiais nemažai valakų buvo padaly- 
ta, o derlingose žemėse valstiečio ūkis tesudarė vidutiniškai 
ketvirtį ankstesnio valako, šis vienetas ir toliau tebebuvo nor- 
ma. Vietovėse, kuriose žemės ūkio struktūros nesikeitė, va- 
lakų sistema iš dalies išsilaikė iki XVIII a. Vėlyvųjų vidur- 
amžių kolonizacijos ir Rytų užkariavimo metu valakais buvo 
skaičiuojami parduodami valstiečių ūkiai. Atiduodama dirbti 
žemė buvo dalijama valakais, kurių dydis priklausė nuo nau- 
jakurių kilmės ar žemės pirklių gebėjimų; miškingose vie- 
tovėse atsirado kaimų, sudarytų pagal miško valakus, o der- 
lingų pajūrio žemių — maršų — zonoje gyvenvietėmis tapo 

maršų valakai. Žemės dalijimas valakais buvo ypač aktualus 
Rytų vokiečių kolonizacijos regionuose ir išplito kaimyninėse 
Rytų Europos šalyse. Daugelyje Vidurio Europos valstybių 
valstiečio turtas taip pat buvo vertinamas valakais. 

Karaliaus, didikų ir bažnytinių institucijų žemės nuosavy- 
bė buvo išmėtyta po visą Karolingų valstybę. Didesniuose 
ūkiuose buvo auginami ne tik gyvuliai ir javai, bet ir verčia- 
masi amatais - nuo feodalo priklausomi darbininkai gamino 
namų apyvokos daiktus savo šeimininkui. Daugelis stambes- 
niųjų ūkių turėjo ir savų vynuogynų, todėl jie buvo apsirü- 
pinę vynu ir ekonomiškai nepriklausomi nuo rinkos. Apie 
karaliaus turto tvarkymą rašoma Capitulare de villis, garsiaja- 
me Karolio Didžiojo turto apraše, kuriame, be to, apibrėžia- 
mas ir karališkųjų ūkių valdymas. Karaliaus nuosavybė buvo 
skirstoma į atskirus vienetus pagal fiskalinius regionus ir feo- 
dalinę jo žemės valdų sistemą (senjoro ir vasalo santykius), o 
šiuos struktūrinius vienetus dvaruose valdė villici. 

Apie didikų valdomas žemes ir jiems priklausomų valstie- 
čių gyvenimą žinių išliko mažai, bet iš nuosavybės aprašų ir 
pajamų apskaitos lapų galima susidaryti nuomonę apie kai 
kurių didelių vienuolynų žemės nuosavybės pasiskirstymą 
bei bažnytinių valdų gyventojų ir žemdirbių socialines struk- 
tūras. Garsiajame abato Irmino iš St. Germain-des-Prės vie- 
nuolyno netoli Paryžiaus IX a. poliptike išsamiai pasakojama 
apie Karolingų laikų vienuolynų žemės valdų pasiskirstymą; 
aprašomas plačių vienuolynų žemių padalijimas į dvarų 
sklypus ir prie jų prisijungusių valstiečių valakus.° Infor- 
matyvūs yra ir IX a. vidurio St. Bertino poliptikai, kuriuose 
pateikiama vieno Flandrijos vienuolyno žemės valdų kroni- 
ka.’ Atskiruose šio veikalo skyriuose išsamiai aprašomos pa- 
grindinės Karolingų žemės valdos, užėmusios apie 11 000 
hektarų plotą: nurodomas visas dvarų žemių plotas, įskaitant 
ir pievas bei miškingas vietoves, sodybų skaičius ir dydis bei 
apibrėžiamos valstiečių pareigos. Neskaičiuojant vyskupys- 
tės valdomų žemių (vilikacijų), vidutiniškai vienas dvaras 


50 3. Europos valstietijos formavimasis ankstyvaisiais viduramžiais 


turėjo 10,5 valako žemės, t.y. 105 ha. Kiekvienam dvarui vi- 
dutiniškai priklausė apie 18 žemės ūkių (mansi), taigi žem- 
valdžio valdomo žemės ploto ir valstiečio valako santykis 
yra 1:2. 

St. Bertinas buvo Karolingų valstybės centrinėje dalyje; 
Štafelzės (Staffelsee) vienuolynas įsikūrė alemanų vyskupys- 
tėje Augsburge. IX a. pradžios Štafelzės inventoriuje (Inventar 
von Staffelsee, MGH, I skyr., 128) aprašomas klasikinės Zeme- 
valdos formavimasis, žemės ūkio struktūrų kūrimas, valstie- 
čių žemės skirstymas valakais, žemdirbių prievolės vienuo- 
plotas, pasak šio veikalo, sudaro 740 dirbamos žemės normų, 
t.y. įspūdingą 250 ha plotą. Dvarui iš viso priklausė 42 vals- 
tiečių kiemai; valstiečiai privalėjo atlikti prievoles savo šei- 
mininkui. Buvo stebėtinai daug ir dvaro pastatų, ir žemės 
ūkio padargų, ir galvijų (vien darbinių jaučių buvo 26). Be to, 
Štafelzės vienuolynui priklausė keletas ūkinių pastatų ir 
„Moterų namas“ (genitium), kuriame 24 samdinės merginos 
audė savo ponui. 

Kitose Frankų imperijos vietovėse (Saksonijos žemėje, pri- 
jungtoje vėliau prie Frankų imperijos, taip pat Viduržemio 
jūros regione - Pietų Prancūzijoje ir Šiaurės Italijoje) žemės 
valdų sistema nebuvo taip išplėtota. Imperijos pakraščiuose 
klestėjo žemės rentos sistema; net ir centrinėse Frankų impe- 
rijos žemėse buvo labai daug smulkių valstiečių ūkių, for- 
mavusių agrarines krašto struktūras. Didžiosios valdos tu- 
rėjo būti pelningesnės nei mažosios, tačiau taip neįvyko. Pa- 
našiai žemė buvo valdoma ir kaimyninėse šalyse. Ispanijoje 
egzistavo romėnų ir vakarų gotų žemdirbystės formos, ku- 
rias ilgainiui pakeitė maurai ir frankai. Italijoje stambioji žem- 
valdystė buvo paplitusi mažiau nei šiaurinėse Alpių šalyse, 
kur nuo seno klestėjo valstiečių duoklė natūra ir pinigais. 
Miestų augimas ir prekybos pagyvėjimas X a. skatino ir Ze- 
mės ūkio struktūrų kaitą. Anglijoje formavosi panašios stam- 
biosios žemvaldystės formos kaip ir žemyne, bet žemvaldžių 

nuosavybė iki normanų užkariavimo 1066 m. nebuvo taip 
griežtai tvarkoma. Viena žemvaldžiui priklausomo žemės 
atiduodama tvarkyti baudžiauninkams. 

Šiaurinėse ir rytinėse Frankų imperijos šalyse, kitaip nei 
centrinėje imperijos dalyje, vis dar tebegyvavo senoji žemės 
ūkio struktūrų sistema, tačiau čia svarbesnės buvo ne žem- 
valdystės formos, o valstietijos socialinės struktūros. Skan- 
dinavijoje pagrindinę valstietijos dalį sudarė vidutiniai ir 
stambieji valstiečiai, turėję nuosavos žemės arba dirbę išsi- 
nuomotą sklypą. Be karalių ir turtingų vikingų kunigaikščių, 
šioje šalyje niekas neturėjo didelių žemės valdų ir priklau- 
somų valstiečių. Į rytus nuo Baltijos jūroje esančios Riugeno 
salos palei Elbės ir Zalės upes iki pat rytinių Alpių ir Adrijos 
apie 900 m. baigėsi Frankų imperijos zona. X-XI a. ši linija 
buvo peržengta, o ten gyvenusios slavų, vengrų ir kitos tau- 
tos pateko Vakarų Europos įtakon. Trūksta dokumentų, pa- 
dedančių atskleisti socialinius ir ekonominius slaviškų žemių 
valstiečių santykius. Sėsliųjų žemdirbių kultūra geriau pa- 
žįstama iš archeologinių kasinėjimų. Šių retai apgyvendintų 
teritorijų žemės priklausė patriarchalinei valstietijai, kuri ska- 
tino ir naujas žemvaldystės formas. Šis procesas prasidėjo 
IX a. Lenkijoje, Čekijoje, Kroatijoje, Serbijoje ir Rusijoje. 

Nuo IX-XI a. stambioji žemvaldystė paplito ir kitose 
žemėse. Plečiantis stambiajai žemvaldystei, laisvi valstiečiai 
tapo priklausomi nuo pasauliečių šeimininkų ar dvasininkų. 
Karolis Didysis stengėsi apginti laisvųjų valstiečių interesus 
sprendžiant ekonominius ir karinius reikalus, nes Karolingų 
valstybėje buvo nemažai nepriklausomų žemdirbių. 
Stambiosios žemvaldystės ekspansiją, kurią patyrė ir 
kaimyninės šalys, skatino žemės ūkio plėtra daugelyje 
valstybių; be to, labai padaugėjo gyventojų. Žemvaldžiai 
įkurdavo naujus dvarus, savo pavaldinius perkeldavo į jiems 
dvaro paskirtus sklypus ir taip plėtė savo ūkį, išnaudodami 
valstiečius. Nors žemės ūkis plėtėsi visoje Europoje nuo 

ne = Le 


3 pav. Įvairiais metų laikais atliekami žemės ūkio darbai. 
Zalcburgo kalendorius (apie 818 m.) 

Viduržemio jūros iki Skandinavijos šalių, didžiausia kolo- 
nizacija vyko Frankų imperijos šiauriniame Alpių regione, 
kur dar buvo pakankamai erdvės plėstis, nes didžioji šios te- 
ritorijos dalis buvo apaugusi miškais ir negyvenama. Atski- 
ras žemės ūkio vystymosi fazes Frankų imperijoje iš dalies 
galima paaiškinti panagrinėjus kai kurių zonų žemės ūkio 
plėtrą. Po laikinos stagnacijos, kurią sukėlė vikingų ir vengrų 
puolimai X a. pab.-XI a., žemės vėl imtos dirbti, vėlyvaisiais 
viduramžiais dirbamos žemės plotų pagausėjo visose Euro- 
pos valstybėse. 

Klestintis žemės ūkis pagrindinėse Karolingų valdomos 
valstybės žemėse - Prancūzijoje ir Vokietijoje - paskatino ir 
šiaurės Alpių regiono valstiečius plėtoti žemdirbystę. Nyko 
antikos miestų kultūra, vis augo žemės ūkis, tad Vidurio Eu- 
ropos regionai, kuriuose buvo auginami javai, tapo vis svar- 
besni, kitu būdu negu žemės aplink Viduržemio jūrą. Nauja 
žemės ūkio technika (pvz., geresni plūgai, modernesni padar- 
gai) ir kitu būdu įdirbama žemė visų pirma padėjo išplėsti 
centrinės frankų valdomų žemių dalies ekonomiką. Vidurže- 
mio jūros regionuose vis dar tebevyravo senoji žemdirbystė, 
o šiaurinėje dalyje nuo Karolingų laikų pradėta įgyvendinti 
racionalesnė trilaukė sėjomaina, vėlesniais šimtmečiais papli- 
tusi po kitas Zemes. 

Suklestėjus žemės ūkiui, Europos politiniu ir ekonominiu 
centru tapo šiaurinės Alpių, o ne Viduržemio jūros, šalys. Ka- 
rolingų valdomos imperijos centras buvo išsidėstęs tarp Lua- 
ros ir Reino upių, o poimperinės valstybės Prancūzija ir Vo- 
kietija kartu su Anglija sudarė Vakarų Europos branduolį. 
Viduržemio jūros regionas prarado savo ekonominę vienybę, 
prekyba jame nebeklestėjo, pasak H. Pirenne’o, dėl nuolatinių 
islamo valstybių puldinėjimų nuo VII a.f, tad ekonominis 
centras iš Viduržemio jūros šalių persikėlė į Šiaurės barbarų 
pasaulį. L. White'as? mano, kad šiaurės vakarų žemės, pritai- 
kius modernesnę žemės ūkio techniką, tapo pranašesnės už 
Viduržemio jūros regiono šalis; nauji plūgai palengvino sun- 

kių šiaurės Alpių žemių įdirbimą, o daugėjant gyventojų atsi- 
radusi trilaukė sėjomaina pagerino visuomenės apsirūpinimą 
žemės ūkio produktais, - taigi ekonominis centras susifor- 
mavo Šiaurės Vakarų Europoje. Šiems teiginiams galima ir 
paprieštarauti: pirma, viduramžių agrarinė revoliucija ne- 
galėjo prasidėti taip anksti, antra, pervertinama žemės ūkio 
technikos svarba; staigų žemės ūkio progresą galima pa- 
aiškinti tik nagrinėjant visos Europos šalių plėtrą. Tačiau 
L. White'as teisingai nurodo ekonominio centro persikėlimo 
iš Pietų į Šiaurę, iš senųjų Viduržemio jūros regiono valstybių 
į šiaurės Alpių lygumas, priežastis. 

Svarbios ir ankstyvaisiais viduramžiais bei viduramžių 
klestėjimo metu veikusios Vakarų Europos socialinės, eko- 
nominės ir politinės sąlygos. Įvairios žemvaldystės formos, 
valakų sistema ir besikurianti kaimų bendruomenė, taip pat 
ir visos Vakarų Europos feodalinės struktūros lėmė vidur- 
amžių visuomenės vystymąsi. Marksistai iš dalies buvo tei- 
sūs, vadinę besikeičiantį feodalizmą viduramžių ekonomikos 
šuolio priežastimi: feodalų ir jiems priklausančių valstiečių 
nesutarimai, daugiausia valstiečių gaminama žemės ūkio 
produkcija, be abejo, pagreitino ekonominę pažangą, tad feo- 
dalizmą reikėtų laikyti pagrindine Europos ekonomikos 
plėtros jėga. Demografijos tyrinėtojai pabrėžia, kad anksty- 
vaisiais viduramžiais pagausėjus gyventojų žemės ūkis ėmė 
plėtotis sparčiau. Tačiau demografinis faktorius tebuvo vie- 
nas istorinių proceso veiksnių. 

G. Duby veikale apie ekonomikos ir visuomenės vystymąsi 
ankstyvaisiais viduramžiais nagrinėjo šios plėtros varomą- 
sias jėgas. Autorius pabrėžia feodalo įtaką valstiečiams; rei- 
kalaujant žemvaldžiui, valstiečių darbas tapo našesnis, su- 
klestėjo ūkiai." Be jokių abejonių, ankstyvųjų viduramžių 
feodai skatino Vakarų Europos ekonominį vystymąsi. Žem- 
valdystės formos, ypač greitai besikeičiančios dvaruose, pa- 
spartino žemės ūkio produkcijos gamybą, viso ūkio augimą. 
Vakarų Europos žemvaldystės sistemoje valakinis valstietis 

buvo gana savarankiškas savo ūkyje. Juntama įtampa tarp 
žemvaldžio ir jo pavaldinių aiškiausiai atsiskleisdavo teis- 
muose, kuriems dažnai tekdavo spręsti nesutariančio žem- 
valdžio ir valstiečio teisinius ginčus. 

Vakarų Europos valstiečiai, nors ir priklausomi nuo savo 
ponų, turėjo nemažai teisinės ir ekonominės laisvės, kitaip 
negu priespaudoje atsidūrę felachai islamo pasaulyje. Anks- 
tyvaisiais viduramžiais keičiantis žemvaldystės formoms ir 
valstietis tapo kitoks: savarankiškas, noriai dirbantis bei už- 
dirbantis. Viduramžiais valstiečiai aktyviai kūrė gyvenvietes, 
formavusias Europos kultūrinį peizažą. Sunku nustatyti, kiek 
valstiečio darbo etiką veikė krikščionybė. Žinoma, kad vidur- 
amžiais krikščionybė itin vertino darbą, net, galima sakyti, 
suformavo darbo moralę, - darbas prilyginamas šventai veik- 
lai, kūrybiniam procesui. Tokios darbo moralės labiausiai bu- 
vo laikomasi vienuolynų žemėse, kur valstiečiai bendravo su 
vienuoliais. Vienuolynų išaukštintą darbo etiką, padėjusią 
susiformuoti Vakarų tradicijoms, akcentavo ir Maxas Webe- 
ris: viduramžių vienuolis yra „pirmasis toje epochoje racio- 
naliai gyvenantis žmogus, kuris metodiškai ir nuosekliai sie- 
kia tikslo, - už viską bus atlyginta pomirtiniame gyvenime“.!! 
Vienuolių diena suskirstoma pagal maldų ir darbo valandas, 
net ir vienuolynų ūkiniai reikalai tvarkomi pagal sudarytą 
planą. Vienuolių ūkininkavimo būdas ypač paplito XII a. cis- 
tercinzerių gyvenime, kuriame galima įžvelgti ir ankstyvojo 
kapitalizmo užuomazgų. Tad galima kalbėti apie viduramžių 
klestėjimo laikotarpį, kuris kartu yra ir europietiškosios vals- 
tietijos sužydėjimo epocha. 


4 
Viduramžių klestėjimo laikotarpis 
(XI-XIII a.) 


Viduramžių klestėjimo laikotarpiu valstietijos būklė, pasak 
daugelio istorikų, buvo itin gera. Austrų istorikas A. Dop- 
schas taip komentavo viduramžių valstiečių padėtį: „Kaip tik 
šie laikai (X-XIII a.) yra valstiečių suklestėjimo epocha. (...) 
Greitas vokiečių valstietijos vystymasis prisidėjo ir prie stam- 
biosios žemvaldystės augimo. Rutuliojantis valstietijai, for- 
mavosi ir stambiųjų žemvaldžių sluoksnis, kuriantis žemės 
ūkio pagrindus. Suklestėjus vokiečių valstietijai sparčiau au- 
go ir feodalų valdos, stiprėjo dvarų kultūra.“' Anot sociologo 
istoriko R. Fossiero*, prancūzų valstiečiai XII-XIII a. taip pat 
išgyveno puikų laikotarpį: „Toutefois je n'ai pas le sentiment 
d'une exagération en disant que jusqu’à la fin du XIX" siècle 
au moins, même lors de l'apogée de la grande France rurale 
de 1900, la paysannerie n’a pas retrouvė une situation aussi 
equilibree qu’au cours des deux siecles de son premier ėpa- 
nouissement. On a dit que les temps mėdiėvaux n'ėtaient 
plus un age noir qu'un age d'or.” („Vis dėlto aš tvirtinu, kad 
didžiosios Prancūzijos žemdirbystės klestėjimo metais iki 
XIX a. pabaigos, net iki 1900 metų, valstiečių padėtis nebuvo 
tokia stabili kaip prieš porą šimtmečių, jos pirmojo sužydė- 
jimo metu. Tvirtinama, kad viduramžiai - ne juodasis, o auk- 
so amžius. “) 

Ar iš tikrųjų viduramžių Europoje valstiečių padėtis buvo 
tokia optimistiška? Ar daugelis istorikų ne per daug idiliškai 
įsivaizduoja valstietijos būklę visuomenėje, kurioje valstiečiai 
dar tebebuvo priklausomi nuo žemvaldžių ir dvasininkų? 
Kaip realiai įvertinti valstietijos padėtį viduramžių sukles- 

tėjimo laikotarpiu, kai po Karolio Didžiojo imperijos laikų 
susikūrė nauja vėlyvųjų viduramžių Europos valstybių epo- 
cha? Vėlyvųjų viduramžių bažnyčių ir katedrų puošnumas, 
kai kurių pilių ir miestų didingumas - tik išorinio blizgesio 
detalės, neatspindinčios socialinės valstiečių padėties, nes 
daugelio valstybių istorijoje egzistavo ir miestų turtuoliai, ir 
kaimų skurdžiai. Būtina atsižvelgti ir į valstietijos socialinės 
padėties kaitą viduramžių klestėjimo laikotarpiu. Ar išvis 
galima kalbėti apie vientisą europietišką valstietiją, juk ji bu- 
vo nevienalytė teisiniu, socialiniu ir ekonominiu požiūriu. 

XI a. pradžioje Vakarų kultūra jau buvo nusistovėjusi. 
Nors didžiosios Frankų imperijos politinė vienybė ir suby- 
rėjo, o pati valstybė vėliau pasidalijo į keletą regionų ir vals- 
tybių, Europoje buvo galima įžvelgti kultūrinio, dvasinio ir 
politinio palikimo vienovę. Tačiau ši vienovė buvo daugia- 
sluoksnė, ją sudarė daugelis komponentų: krikščionybė, baž- 
nyčios hierarchijos viešpatavimas, antikos palikimas švieti- 
mo sistemoje, paveldėtos teisės ir santvarkos formos. Taip pat 
svarbūs ir kiti socialinio bei ekonominio gyvenimo elementai: 
baudžiava, feodas ir didikų luomas, nuo Karolingų laikų 
paplitę visoje Europoje. Valstietijos socialinis pastovumas pa- 
sireiškė didžiosios visuomenės dalies priklausomybe bei pa- 
našiu gyvenimo būdu įvairiuose Europos regionuose. 

XI a. viduryje vis labiau atsiskleidė naujos, savo kilme ir 
funkcijomis išsiskiriančios vidurio luomų visuomenės struk- 
tūros, kurioms pirmiausia priklausė riteriai, valstiečiai ir 
miestiečiai. Valstietijos ir feodalų socialiniai bei teisiniai skir- 
tumai nyko, o iš daugumos priklausomybės nuo žemvaldžio 
formų išsirutuliojo vienalytis valstietijos luomas, besiskirian- 
tis tik savo vidaus struktūromis. Dėl vidaus tvarkos feodas 
turėjo galios sulyginti įvairių į jo įtaką patenkančių valstiečių 
grupių skirtumus. Vis dar priklausomi valstiečiai, kurių dau- 
guma dabar dirbo nuosavuose sklypeliuose, tapo savaran- 
kiški, tačiau priklausomi nuo žemės, - jie jau mažai kuo sky- 
rėsi nuo tų anksčiau savarankiškai ūkininkavusių žemdirbių, 

patekusių stambaus žemvaldžio įtakon. Iš šios socialinės 
grupės, turėjusios skirtingas teises ir pareigas feoduose, 
ilgainiui susiformavo priklausomos valstietijos sluoksnis; 
antikos ir tautų kraustymosi laikais egzistavusi vergvaldys- 
tė išnyko. Susiformavus riterių ir valstiečių luomui, šios abi 
visuomenės grupės tapo itin reikšmingos kuriant bendrą 
viduramžių visuomene. Tokia feodalinė visuomenė sukles- 
tėjus viduramžiams formavosi ne tik Karolingų valdomoje 
teritorijoje — Prancūzijoje, Vokietijoje ir Italijoje, bet ir kai- 
myninėse valstybėse. Anglijoje ir Pietų Italijoje, kenčiančio- 
se nuo nuolatinių normanų antpuolių, taip pat gyvavo 
griežta feodalinė sistema; Ispanijoje sistemos įsigalėjimą 
skatino rekonkistos judėjimas, o Rytų ir Vidurio Europoje — 
vokiečių kolonizacija. Visose šiose šalyse ir tautose privačių 
žemės valdų struktūros maišėsi su naujomis Europos centro 
žemėvaldos formomis. 

Vienalytės europietiškosios valstietijos bruožai neturėtų 
paslėpti tam tikrų skirtumų, atsiradusių dėl geografinių Eu- 
ropos sąlygų. Kadangi daug valstiečių šeimų ir kaimų bend- 
ruomenių gyveno atokiose vietovėse, mažai galėjo bendrauti 
su toliau gyvenančiais žmonėmis, pasireiškė lokaliniai ir re- 
gioniniai kaimo gyvenimo skirtumai. Valstiečių socialiniai ir 
ekonominiai santykiai priklausė nuo aplinkos: klimato, dir- 
vožemio, padėties jūros lygio atžvilgiu ir reljefo. Gamtinės 
sąlygos viduramžių epochos vidurio kaime buvo itin svar- 
bios dar ir todėl, kad žemės ūkio technika buvo atsilikusi ge- 
rokai labiau nei moderniaisiais laikais. Pagal geografinę pa- 
dėtį ir priklausomybę nuo gamtos sąlygų viduramžių kles- 
tėjimo laikais galima išskirti tris svarbias Europos agrarines 
zonas: pajūrio, vidurio Europos ir kalnų. Atlanto vandenyno 
pakrančių žemės buvo per drėgnos auginti javus, todėl čia 
buvo daug ganyklų ir intensyviai plėtojama gyvulininkystė. 
Kalnų regionuose - nuo Pirėnų pusiasalio per Prancūziją iki 
Vokietijos vidurinės kalnuotosios dalies, nuo Apeninų per 
Alpes iki Karpatų - javai taip pat auginti retai, čia driekėsi 

miškai ir ganyklos. Plati vidurio zona ėjo palei didelius upių 
slėnius ir lygumas nuo Pietų Anglijos iki pat Rusijos. Viena- 
me šios zonos regionų - Šiaurės Vokietijos žemumoje - buvo 
ypač išplėtota žemdirbystė. 

Galima išskirti keturias pagrindines valstietijos paplitimo 
zonas viduramžių klestėjimo laikais: Viduržemio jūros regio- 
ną Pietuose, pagrindinę zoną Vakarų ir Vidurio Europoje, 
Rytų Europos sritis ir Skandinavijos žemes šiaurėje. Vidur- 
žemio jūros regionas driekėsi nuo Iberijos pusiasalio per Pie- 
tų Prancūziją ir Italiją iki Pietų Balkanų; šios žemės ypač tiko 
verstis vynininkyste, auginti obelis ir Pietų šalių vaismedžių 
kultūras, tačiau dėl vasaros sausrų dirvožemį reikėjo gero- 
kai drėkinti. Vidurio Europos šiaurės vakaruose suklestėjus 
viduramžiams pagrindinė žemės ūkio kultūra buvo javai, o 
kitos svarbios žemės ūkio šakos - augalininkystė ir gyvuli- 
ninkystė. Rytų Europos lygumose javai taip pat buvo svarbi 
žemės ūkio kultūra; skandinavų valstiečiai Danijoje, Norve- 
gijoje ir Švedijoje plėtojo gyvulininkystę. 

Skirtingą Europos valstiečių žemdirbystę lėmė netolygus 
atskirų regionų vystymasis. Daug Šiaurės ir Rytų Europos 
vietovių apie 1000 m. dar tik kūrėsi, o tarp ten gyvenančių 
tautų ir genčių gana vėlai paplito pastovesnės žemės ūkio 
struktūros. Dideliuose Rytų Europos šalių plotuose daug kie- 
mų ir kaimų plytėjo toli vienas nuo kito ir tik viduramžių 
epochos viduryje šie kaimai buvo sujungti. Viduržemio jūros 
regione, kur ūkiai dar buvo tvarkomi senoviškai, imta taikyti 
naujus ūkininkavimo metodus, buvo sudaromos raštiškos 
nuomos sutartys, susikūrė geras susisiekimo tinklas ir plati 
rinka. Rytų ir Vakarų bei Pietų ir Šiaurės regionuose žemės 
ūkis rutuliojosi nevienodai. Šie daugiau ar mažiau išvystytų 
regionų prieštaravimai atsirado dėl nevienodo ekonominio 
vystymosi, paaiškinančio žemės ūkio plėtros šuolius kai ku- 
riuose regionuose. Pavyzdžiui, po XII-XIII a. revoliucinių po- 
kyčių slavų žemėse į Rytus nuo Elbės pradėta naudoti moder- 
nesnė žemės ūkio technika. 

Ne tik šis regionas, bet ir visa Europa XI-XIII a. išgyveno 
ekonomikos, visuomenės ir kultūros aukso amžių. Daugiau- 
sia keitėsi visuomenė ir žemės ūkis. Pasak J.C. Russelio, gy- 
ventojų 1000-1340 m. Europoje pagausėjo nuo 38,5 iki 73,5 
milijono’, taigi per tris šimtmečius beveik dvigubai. Įdomu 
palyginti atskirų regionų skirtumus. Pietų Europos šalyse 
(Iberijos pusiasalyje, Italijoje, Graikijoje ir Balkanuose) gy- 
ventojų skaičius išaugo nuo 17 iki 25 milijonų, o Vakarų ir 
Vidurio Europoje - Prancūzijoje, Vokietijoje ir Anglijoje - nuo 
12 iki 35,5 milijono; pastarosiose šalyse gyventojų padaugėjo 
trigubai. Gausiai apgyventa Šiaurės Vakarų ir Vidurio Euro- 
pa ekonomiškai buvo itin gerai išsivysčiusi ir sudarė naują 
europinio ūkio branduolį, o Viduržemio jūros regiono šalys 
atsiliko. Viduramžių klestėjimo laikotarpiu mažai gyventojų 
turėjo Skandinavijos ir Rytų Europos šalys. 

Visuomenės plėtrą lėmė stipri kolonizacija ir naujų žemių 
įdirbimas; viduramžių epochos aukso amžius iš esmės pa- 
keitė Europos kultūrą. Būtent toks kultūrinis peizažas gy- 
vavo šimtmečius. Naujų žemių įdirbimas kai kuriose Vidurio 
Europos vietovėse ypač pakeitė visuomenės struktūras. Se- 
nieji ūkiai buvo plečiami prijungiant naujus žemės plotus, 
kolonizuojant naujas žemes ir jų valstiečius. Kalnuotos Vidu- 
rio Europos vietovės buvo plečiamos kertant miškus, o der- 
lingos pajūrio ir upių slėnių žemės — maršos — nusausinant 
dirvą ir statant užtvankas. Gyventojų kraustymąsi iš vienos 
vietos į kitą, žemių kolonizaciją apibūdina daugelio kaimų 
pavadinimai, pvz., bourgs Normandijoje, bastides pietvakarių 
Prancūzijoje, kaimų pavadinimai su priesagomis -berg, -rode 
ar -reuth Vokietijoje. Kai kuriose dabartinėse gyvenvietėse 
išliko senieji kaimai, pavyzdžiui, seniai susikūrę maršų vala- 
kiniai kaimai, miškingose vietovėse buvę valakiniai vienkie- 
miai ar gatviniai kaimai. 

Ispanijos žemės ūkio raidą veikė rekonkista - išsivadavi- 
mo judėjimas, arabų užgrobtų žemių Pirėnų pusiasalyje su- 
sigrąžinimas. Sunku pasakyti, ar apgyvendinus naujas žemes 

gyventojų sumažėjo Vakarų ir Centrinėje Ispanijoje. Karaliai 
ir Bažnyčia skatino žmones keltis iš Galicijos į centrines Is- 
panijos žemes; tad čia atsirado daug naujakurių iš šiaurės va- 
karų; prancūzų valstiečiai kolonizaciją labiausiai rėmė Rytų 
Ispanijoje. Reikėjo daug Žmonių įdirbti naujas žemes, todėl 
gerėjo ir valstietijos teisinė padėtis. Dažnai žemės perėmimo 
ir naujakurystės aktas reikšdavo žemės perdavimą; ypač 
daug laisvių, poblaciones, gavo Kastilijos valstiečiai. 

Prancūzijos žemės pasidalijo į šiaurines žemumas ir pie- 
tines Viduržemio jūros klimato aukštumas, - taip atsirado 
įvairių žemdirbystės formų. Į palankiausius žemdirbystei re- 
gionus - Paryžiaus žemumas šiaurėje ir platų Luaros slėnį — 
naujakuriai atsikėlė gana anksti. Nauja persikėlėlių banga ki- 
lo XII a. pabaigoje, kai Pietų Prancūzijos žemvaldžiai ėmėsi 
plėsti savo valdas. Taip susikūrė daug naujų kaimų, kurie 
centrinėje pietinių žemių dalyje vadinti bastides, o pietvakarių 
Prancūzijoje - sauvetės. Pirmiesiems naujakuriams buvo duo- 
ta nemažai privilegijų, paskatinusių valstiečių laisvėjimą ir 
apribojusių feodalų teises. 

Europietiškasis viduramžių tautų kraustymosi pobūdis 
juntamas ir vadinamojoje vokiečių kolonizacijoje (iki šiol ji 
nagrinėta tik nacionaliniu aspektu) Rytuose. Pagal tai, kaip 
buvo prijungiamos žemės ir kolonizuojami valstiečiai, ši ko- 
lonizacija turi panašių formų ir kitose viduramžių Europos 
valstybėse. Ne tik rytinėje Elbės dalyje, bet ir kaimyninėse 
Rytų Europos šalyse buvo nuolat plečiami dirbamos žemės 
plotai, kuriamos naujos gyvenvietės. Lenkijoje daug kaimų 
buvo kuriama pagal vokiškus principus (ius theutonicum), t.y. 
Lenkijos kaimams buvo taikomos Vakarų Europos teisinės 
normos. Lenkijos, Bohemijos ir Vengrijos karaliai ir feodalai 
siekė, kad kuo daugiau valstiečių iš Vakarų Europos vyktų į 
jų Mažai išvystytus regionus. 

Vokiečiai siekė vieningo kolonizacijos proceso Rytuose; šis 
procesas tęsėsi daugelį metų, per kuriuos į šalis rytinėje Elbės 
ir Zalės pusėje perkeltos įvairios teisinės, ekonominės ir 

kultūrinės vokiečių struktūros. Kai vietovės prie Elbės ir Za- 
lės Xa. buvo išplėstos į Rytus, atsirado galimybių skverbtis į 
naujas žemes. Tikroji valstiečių kolonizacija prasidėjo tik XII a., 
kai žemvaldžiai, didikai ir Bažnyčia skatino žmones keltis į 
naujas žemes, siūlė jiems daugiau teisių. Plečiant žemes taip 
pat buvo stiprinami ir senieji ūkiai; gyventojų tautybė buvo 
nesvarbi. Pavyzdžiui, slavų kunigaikščiai skatino vokiečių ir 
olandų žemdirbius keltis į jų žemes. Atvykėliai iš tankiai ap- 
gyvendintos Flandrijos, Olandijos ir Vestfalijos įsikūrė tarp 
Elbės, Rūdinių kalnų ir Žemutinės Lužicos. Atvykę į naujas 
žemes jie naujausia technika nusausino pelkes ir iškirto miš- 
kus, tad jų ūkiai klestėjo. Kunigaikščių, žemvaldžių ir nauja- 
kurių žemės sutartyse pirmiausia buvo minimas „lokatorius“ 
(gyvenvietės įkūrėjas), kurio pareiga buvo verbuoti naujus 
žmones keltis į kitas vietas; jis palaikė ryšį su žemvaldžiais, 
dalijo paskirtąją žemę ir prižiūrėjo, kaip kuriami kiemai. 
Gyvenvietės kūrėjams neretai buvo perleidžiama didesnė, 
neapmokestinama valakinės žemės valda, net suteikiama tam 
tikrų specialių teisių, pavyzdžiui, kai kurių klausimų spren- 
dimo teisė teismuose. Atsikeliantiems valstiečiams kaip pa- 
skatinimas buvo suteikiamos palankios žemės nuosavybės 
teisės, taip pat buvo sumažintos ar iš viso neskiriamos kai 
kurios vietiniams gyventojams būtinos prievolės, tačiau teisi- 
nės lengvatos buvo suteikiamos retai. 

Į Zalės rytines ir Elbės centrines sritis nuo XII a. kėlėsi vis 
daugiau gyventojų; olandai ir vokiečiai žemaičiai įsikūrė 
šiaurės zonose, o pietų regionuose kaimus ir miestus steigė 
Heseno ir Tiuringijos gyventojai. Susikūrusiose gyvenvietėse 
įsigalėjo naujas žemės ūkio vienetas - frankų valakas, lygus 
25 ha, paplitęs Aukštutinėje Saksonijoje, Silezijoje iki pat Len- 
kijos. Kai kurie vietovių pavadinimai ir struktūriniai vienetai 
rodė vokiečių valdomą slavų žemės nuosavybę. Dideli gat- 
viniai kaimai priminė vokiečių gyvenvietes; tokie kaimai tu- 
rėjo po tris didelius laukus, o žemė juose buvo dalijama va- 
lakais. Brandenburgo žemėje rytinėje Elbės pusėje vokiečių 

gyvenvietės atsirado tik po kryžiaus žygio 1147 m. Šią kolo- 
nizaciją organizavo Brandenburgo žemės grafai, Magdebur- 
go arkivyskypai, taip pat ir kiti bažnyčios ar pasauliečiai 
žemvaldžiai; į naujas žemes persikėlė valstiečiai iš gretimų 
rytinės Saksonijos vietovių, Flandrijos ir Olandijos. Slavai, 
kaip jau buvo iš anksto numatyta, padėjo kurti žemės ūkio 
struktūras ir turėjo paklusti naujiems reikalavimams. Taigi 
šiose vietovėse, kaip ir rytinėje Elbės pusėje, susimaišė vokie- 
čių ir slavų žemėtvarka. 

Vokiečių valstiečių žygiai į Lenkiją kilo tik XIII a. (išskyrus 
Silezijos sritį, kur kraustymosi į naujas žemes etapas prasi- 
dėjo labai anksti) ir pasiekė vakarines Lenkijos žemes. Vokie- 
čių valstiečius kvietė kunigaikščiai, vienuoliai ir bajorai - jie 
ragino kuo greičiau dirbti nenaudojamas ir retai apgyven- 
dintas žemes, gausinti derlių. Poznanės vyskupas 1246 m. 
gavo didžiojo Lenkijos kunigaikščio leidimą visus vyskupys- 
tei priklausančius kaimus pertvarkyti pagal vokišką tvarką, 
o ten dirbantiems kaimų seniūnams suteikti žemesniosios ju- 
risdikcijos teisę. Daugeliui žemių, anksčiau priklausiusių Po- 
znanei, bei kai kurioms kitoms Lenkijos sritims suteiktos pri- 
vilegijos įrodo daugumos žemvaldžių siekį pertvarkyti ar 
įkurti naujas vokiško tipo gyvenvietes: buvo įvesta gyven- 
viečių kūrėjų („lokatorių“) pareigybė, trilaukė sėjomaina ir 
žemės paveldėjimo teisė, žemė skirstoma valakais. Iš Silezijos 
vokiečiai plūdo į plačias Mažosios Lenkijos žemes, o Gali- 
cijoje užėmė kai kuriuos aukštutinius slėnius palei Beskidus. 

Kaimyninėse Bohemijos ir Moravijos srityse, kurios nuo 
X a. priklausė Vokietijos imperijai, intensyviau žemės ūkis 
plėtotas nuo XII a. Čia dirbo vietiniai ir atvykę iš svetur vals- 
tiečiai, anksčiau gyvenę didikų ir vienuolynų ūkiuose. Se- 
nosiose Bohemijos gyvenvietėse atvykėlių buvo mažai, o 
vykstant vokiečių kolonizacijai daugiausia apgyvendintos 
miškingos centrinės vietovės: Bohemijos miško regionas, pie- 
tiniai Rūdinių kalnų šlaitai ir pietinė Sudetų krašto dalis. Į 
kaimyninės Moravijos žemes dvasininkų ar pasauliečių žem- 

valdžių iniciatyva taip pat atvyko vokiečių valstiečių; čia, be 
lygumose besikuriančių valstiečių sodybų, būta ir kalnų gy- 
venviečių. 

Naujų žemių įdirbimas, kuris vyko daugelyje Europos re- 
gionų, turėtų būti nagrinėjamas visuotinės viduramžių Eu- 
ropos plėtros kontekste. Nuo X a. pabaigos Europa daugiau 
neišgyveno jokios invazijos, jos taikus plėtojimasis nebuvo 
trikdomas išorinių jėgų. Vietovės, kurias užėmė normanai ir 
vengrai, atiteko Vakarų šalims. Lenkai, čekai, kroatai ir kitos 
slavų tautos pasirinko lotyniškąją krikščionybę, Skandina- 
vijos tautos taip pat buvo pasirengusios tapti kriščioniškomis. 
Nuo tūkstantmečio pradžios buvo užtikrintas Europos kul- 
tūros tęstinumas. Vakarų Europai neteko išgyventi tokios 
grėsmės ir puldinėjimų, kokius totorių ir Indijos visuotinio 
viešpatavimo laikais iš musulmonų patyrė Rusija. Priešingai, 
sustiprėję europiečiai vis iš naujo kilo į mūšį, plėtė savo val- 
domas teritorijas, kuriose kūrė europietiškąją ekonomiką ir 
kultūrą. Sėkmingai įveikusi maurus Europa išsikovojo naujų 
žemių Iberijos pusiasalyje, svarbias teritorijas atgavo Sicilijoje 
iš normanų. Rytų Europoje ir Baltijos šalyse, kur valstybių 
sienos dar keitėsi, krikščioniškoji kultūra tapo priešingybe 
graikų ortodoksų tikėjimą išpažįstančioms tautoms ir dar eg- 
zistuojančioms pagoniškoms genčių bendruomenėms; XIII a. 
pradžioje šios tautos, Kryžiuočių ordino spaudžiamos, prie- 
varta priėmė krikščionybę. Galinga Europos ekspansija buvo 
labiausiai juntama 1096 m. prasidėjus kryžiaus žygiams, ku- 
rių metu Europos tautos pasipriešino islamo šalims ir net su- 
gebėjo Bizantijoje 1204-1261 m. sukurti Lotynų imperiją. 

Viduramžių epochos vidurio Europos ekspansiją ir ekono- 
minį šuolį lėmė klestintis žemės ūkis ir nuolat tobulėjanti jo 
technika. Valstiečiai dabar galėjo naudotis modernesniais že- 
mės ūkio padargais, geresniais darbinių gyvulių pakinktais, 
galėjo taikyti naujesnius žemės įdirbimo metodus; derlius di- 
dėjo, todėl buvo galima išmaitinti daugiau gyventojų. J. Le 
Goffas šiek tiek pervertino pagerėjusią agrarinę padėtį: „Tri- 

Iliustracija iš Pamokymy jaunoms mergelems 
(Speculum virginum, XII a.) 

laukės sėjomainos paplitimas, baltymingų kultūrų auginimas 
paspartino krikščionybės plitimą, miškingų vietovių paver- 
timą dirbamais žemės plotais, miestų ir bažnyčių statybą bei 
kryžiaus žygių pradžią.“ 

Viduramžių klestėjimo laikotarpiu modernėjo technika, 
itin svarbus žemės ūkio padargas buvo sunkusis plūgas. Jis 
giliau smigo į žemę, ją apversdavo, lengviau arė vagą ir suar- 
davo net sunkiausius dirvožemius, kurių neįveikė žagrė (Ze- 
me plėšiantis arklas). Patobulintas žemės įdirbimas pagerino 
naudingų medžiagų išlikimą purioje ariamoje žemėje, paste- 
bimai išaugo derlius. Geri darbiniai gyvuliai davė akivaiz- 
džios naudos: plūgą, akėčias ar kitus padargus traukė ištver- 
mingesni geresnės veislės gyvuliai; nauji gyvulių kinkymo 
metodai (pavalkai arkliams ar jungas su kietais lankais jau- 
čiams) spartino darbinių gyvulių darbą. Arkliai daugiausia 
buvo naudojami pervežti krovinius tolimais maršrutais, tad 
valstiečiai tapo pajėgesni. Didesnius krovinius pradėta vežti 
naujos formos vežimais. XII a. pradžioje atsiradęs didysis ke- 
turių ratų vežimas nurungė dviračius vežimus. 

Žemės ūkio padargų (plūgo, kastuvo ar kauptuko) svar- 
biausias dalis imta dažniau gaminti iš geležies. Javai buvo 
pjaunami ne tik dalgiu, bet ir mažu pjautuvu, kuriam paga- 
minti reikėjo mažiau geležies ir kuriuo buvo galima atsargiau 
nupjauti prinokusias varpas. Svarbūs tapo ir vandens malū- 
nai. Galbūt dar Karolingų laikais būta vandens malūnų, bet 
daugiausia jų atsirado didžiuosiuose feoduose. Įdirbant vis 
naujas žemes XII-XIII a. vandens malūnai plito visame že- 
myne; vandeningose Vakarų ir Vidurio Europos žemėse be- 
veik kiekvienas kaimas turėjo savo malūną; vandens malūnai 
greičiau ir geriau malė grūdus nei tradicinės rankinės malimo 
mašinos. 

Kaip teigia rašytiniai ir archeologiniai šaltiniai, didžiųjų 
žygių į naujas žemes laikotarpiu XII-XIII a. moderni žemės 
ūkio technika paplito visoje Europoje, o valstiečiai naujaku- 
riai jau buvo apsirūpinę geresniais darbo įrankiais. Sunkusis 

plūgas nuo XIII a. buvo paplitęs Europoje; metraštininkas 
Jeanas Joinville'is vieno kryžiaus žygio metu užrašė, kad 
Egipto žemdirbiai vis dar aria beračiais plūgais. Žemės ūkio 
suklestėjimą viduramžiais lėmė ne tik modernesnės agrarinės 
technikos naudojimas, bet ir visų iki tol žinotų pagalbinių 
priemonių ir darbo metodų platesnis pritaikymas. 

Pažangia žemdirbystės forma laikytina ir trilaukė sėjomai- 
na, žinoma dar nuo Karolingų laikų, tačiau paplitusi tik vi- 
duramžių epochos viduryje. Trilaukė sėjomaina klestėjo feo- 
duose, o valstiečių sklypuose taikyta dvilaukė sėjomaina ar 
žemė tiesiog būdavo paliekama pūdymuoti. Išsiplėtus javų 
laukams pūdymuoti buvo paliekami tik tie žemės plotai, ku- 
riuose jau dvejus metus iš eilės buvo auginti javai. Kaimo že- 
mė buvo padalyta į tris didelius laukus, kuriuose vienodai 
dirbo visi kaimo valstiečiai. Trilaukė sėjomaina su žieminiais 
javais, vasarojumi ir pūdymais daugelyje Europos kaimų 
tapo pagrindine žemės dirbimo forma ir davė didelį derlių. 
Palyginus su dvilauke, trilaukė sėjomaina leido padidinti 
derlių trečdaliu, o tai viduramžiais buvo gana daug. 

Taikant trilaukę sėjomainą, kuri daugelyje Europos valsty- 
bių gyvavo iki XVIII-XIX a., be jokių abejonių, žemės ūkis 
viduramžiais suklestėjo. Viduramžių žemės ūkio šuolį pa- 
skatino ir javų plotų išplėtimas, naujai įdirbamos žemės ir 
geresni ūkio padargai. XIII a. didžiausiose Europos valsty- 
bėse žmonės masiškai nebebadavo, tik kai kuriose mažesnėse 
vietovėse dar kartais pritrūkdavo maisto produktų. Taigi su- 
aktyvėjo prekyba grūdais, taip pat pagausėjo derlius, be to, 
valstiečių kolonizacija smarkiai išplėtė dirbamos žemės plo- 
tus. Didesnis trilaukės sėjomainos derlius leido dalyje javų 
plotų auginti kitas, specialias, žemės kultūras: dažančiuosius 
augalus (dažinę raudę ir mėlžolę), pluoštines kultūras (linus 
ir kanapes), ankštinius augalus, įvairias vaismedžių ir uoga- 
krūmių veisles. Ne tik Viduržemio jūros lygumose ir kalnuo- 
se, kur nuo seno klestėjo vyndarystė, bet ir Vidurio Europos 
žemėse pradėta daugiau auginti vynuogių vyno gamybai. 

5 pav. Akėčias traukia pakinkytas arklys. 
Sėjantis valstietis akmenų svaidykle vaiko juodvarnius 
(Luttrellio psalmynas, Rytų Anglija, apie 1340 m.) 


Plečiant javų, daržų ir vynuogienojų plotus daug kur suma- 
žėjo ganyklų, gyvulininkystė ėmė nykti. Gyvuliai buvo au- 
ginami žolinguose plotuose, kuriuose buvo tinkamos gamti- 
nės sąlygos. Tai buvo, pavyzdžiui, šiaurės vakarų Europa (jū- 
ros pakrantė su derlingu dirvožemiu — maršomis), taip pat 
Alpių ir Pirėnų kalnų slėniai, kur buvo ypač daug gyvulių 
ganyklų ir gyvulinkystė plėtota labai intensyviai. 
Viduramžių „aukso amžiaus“ Europos pokyčius sukėlė 
gyventojų gausa, plečiami dirbamos žemės plotai ir augantis 
žemės ūkis; be to, šie veiksniai skatino ir miestų augimą. Su- 
klestėjus miestams, prekybos ir amatų centrams, miesto ir 
kaimo Žmonės pasidalijo darbais - valstiečiai tiekė maisto 
produktus, miestiečiai rūpinosi amatais. Labiausiai miestai 
augo šiaurinėje Alpių dalyje; šis procesas labai pakeitė feo- 
dalinę visuomenę ir valstietijos gyvenseną. Viduržemio jūros 
regiono šalyse, kuriose nuo seno formavosi antikiniai miestai, 
jų atsinaujinimas prasidėjo dar prieš XI šimtmetį, o Vakarų ir 
Vidurio Europoje, Alpių šiaurinėje dalyje, miestų atsirado 
didžiojo pakilimo metu XII-XIII a. Šiuose urbanistiniuose 

centruose vyravo nauja dvasia, naujas ekonominis mąstymas, 
buvo siekiama įvairios racionalizacijos socialinėje, ekonomi- 
nėje ir politinėje srityse. 

Miestuose viduramžių epochos viduryje vidutiniškai gy- 
veno apie 10 proc. visuomenės narių. Europoje, o ypač Fland- 
rijos ir Lombardijos regionuose, net ir suklestėjus miestams, 
žemdirbystė tebeliko labai svarbi, nes valstiečiai sudarė di- 
džiausią visuomenės dalį. Nors daugelis miestų išaugo tik dėl 
pagyvėjusios prekybos, negalima neigti ir žemės ūkio įtakos. 
Kolonizacijos banga ir spartus gyventojų gausėjimas mies- 
tams buvo lygiai taip pat svarbūs kaip ir prekybos bei amatų 
augimas. H. Pirenne'o akcentuota užsienio prekybos reikš- 
me? neturėtų nustelbti miesto ir kaimo tarpusavio ryšių. Iš 
tiesų neįmanoma atskirti dviejų pasaulių, kurie rutuliojasi 
paraleliai: miestas išauga iš kaimo ir savo ruožtu veikia kai- 
mo gyvenimą. Nors užsienio prekyba klestėjo ir turėjo nema- 
žos reikšmės miestams, ekonominiu požiūriu pabrėžtina, kad 
demografinis ir ekonominis augimas vyko tiek kaime, tiek ir 
mieste, o techninės permainos tuo pačiu metu pakeitė ir kai- 
mo, ir miesto ūkį. 

Stiprėjantys miestai ir viduramžių pokyčiai transformavo 
ir feodalinę visuomenę, feodą, - pradėjo griūti senoji ūkių 
sistema, buvusi itin svarbi Europos valstietijos gyvenime. Šis 
ilgai trukęs procesas dėl regioninių ypatybių įvairiose vieto- 
vėse vyko skirtingai. Senųjų stambių ūkių irimas kai kuriose 
Prancūzijos ir Italijos žemėse prasidėjo dar X-XI a., XII a. su- 
stiprėjo centrinėje Europoje, o XIII a. pasibaigė. Šis procesas 
jokiu būdu nepašalino feodalų ir visiškai neišlaisvino vals- 
tiečių, bet sukūrė naujas ir laisvesnes žemėvaldos struktūras. 
Pasikeitė žemvaldžių ir valstiečių santykiai, laisvėjo anksty- 
vaisiais viduramžiais susiformavusi tvarka. Šie pakitimai 
visose Europos valstybėse buvo nevienodi, taip susikūrė skir- 
tingi žemėtvarkos tipai. Pietų Europoje, suirus senajai tvar- 
kai, susikūrė asmenine laisve ir teisinėmis sutartimis pagrįs- 
ta žemvaldystė, o Vakarų ir Vidurio Europoje - žemės renta 

paremta žemvaldystė. Rytų Europos žemėtvarkos pokyčiai, 
prasidėję vėlyvaisiais viduramžiais bei naujųjų amžių pra- 
džioje, aprašomi kituose skyriuose. 

Miestų pramonės ir prekybos suklestėjimas visiškai pakei- 
tė kaimo gyvenimą. Pagyvėjus prekybai ir atsiradus geres- 
nėms finansinėms perspektyvoms, ekonomiškai nepriklauso- 
mų ūkių ribos tapo nebe taip griežtai apibrėžtos. Darbo pasi- 
dalijimas tarp miesto ir kaimo tapo būdingas ir žemės valdų 
struktūroms bei suintensyvino prekių mainus. Miesto gyven- 
tojų gausėjo, jie vartojo daugiau maisto produktų, o miestie- 
čiai galėjo pasiūlyti kaimo žmonėms įvairių namų apyvokos 
reikmenų. Susiklosčiusi nauja ekonominė padėtis paskatino 
kaimą plėsti maisto produktų rinką, pradėta mažiau naudoti 
gamtos išteklių įvairių įrankių gamybai, nes valstiečiai daž- 
nai vykdavo jų nusipirkti į miestą. Miestus maisto produktais 
daugiausia aprūpindavo smulkesni valstiečių, o ne feodalų 
ūkiai, nes pastarieji gamino mažiau produktų ir iš savo pri- 
klausomų valstiečių vietoj lažo reikalavo mokėti piniginę ar 
natūrinę duoklę. Nuolatiniai žemės savininkų ir paskirtųjų 

tojų išlaikymo išlaidos paskatino žemvaldžius imtis žemės 
rentos. 

Šiaurės Italija tapo klestinčių miestų ir prekybos centrų 
šalimi, kurioje senoji feodalinė sistema anksti ir radikaliai pa- 
sikeitė. Nors Italijoje kai kur tebeegzistavo Bažnyčios ar pa- 
sauliečių valdomi ūkiai, tačiau jau formavosi nuo feodalinių 
prievolių nepriklausoma nuosavybės forma, pagrįsta žemės 
savininko ir valstiečių sutartimis. Pagrindinės vyraujančios 
teisinės formos buvo nuoma ir dalininkystė (natūrinė nuo- 
ma — mezzeria). Nuomininkas nebuvo visiškai nepriklauso- 
mas; jis turėjo šeimininką — žemės savininką arba turtingą 
pinti maisto produktais. Įstatymai draudė žemvaldžiams nu- 
traukti nuomos sutartį, nuomininkų laisvės buvo suvaržytos. 
Be to, tam tikri suvaržymai trukdė parduoti žemės sklypą. 

Alpių šiaurėje valstiečiai taip pat laisvėjo, tačiau kitaip nei 
Italijoje, žemę dažniausiai valdė feodas. Pastebimos dvi pa- 
grindinės feodalinės sistemos irimo tendencijos: arba žem- 
valdys visiškai prarasdavo savo žemės nuosavybę ir jo ūkis 
būdavo išdalijamas ar perduodamas keliems kaimo bendruo- 
menės nariams, arba senasis ūkis atitekdavo vienam valstie- 
čiui, kuris nuolat mokėjo nustatytą duoklę. Valakinių vals- 
tiečių sklypai nebepriklausė dvarui ir tapo savarankiškais 
ūkiniais vienetais. Lažą, pradėjus nykti feodams, pakeitė pi- 
niginė duoklė arba kelios darbo dienos per metus. 

Žemės savininkai už nustatytą mokestį perleido naujai su- 
kurtus ūkius ir sklypus valstiečiams. Tai valstiečiams ypač 
padėjo, nes nuvertėjus pinigams realus minėtas mokestis ma- 
žėjo. Laimėjo tie žemės savininkai, kurie valstiečiams nustatė 
natūrinę duokle - fiksuotą ar mokamą dalimis. Nuo XII a. 
Vakarų Europoje pradėta įgyvendinti Italijoje jau seniai Zino- 
ma trumpalaikė nuoma. Ši laisvesnė žemės nuomos forma, 
anksčiau susijusi su nuoma už dalį derliaus (dalininkyste), 
visų pirma paplito netoli šiaurės Prancūzijos, Olandijos ir 
šiaurės vakarų Vokietijos miestų. Buvo sudaroma trumpa- 
laikė nuoma, dažniausiai vienam ar keliems sezonams. 

Baigiantis viduramžių klestėjimo laikotarpiui pagerėjo ir 
teisinė daugelio Europos kraštų valstietijos būklė. Griūvant 
feodalinei sistemai lažo prievolė buvo beveik pamiršta, o 
žemdirbio ryšys su dvaru nebebuvo toks glaudus. Už nau- 
dojimąsi žemės sklypu valstiečiai mokėjo činšą, kurio reali 
vertė nuolat krito, arba nuomą, nustatomą atsižvelgiant į rea- 
lią rinkos padėtį. Kai kuriose vietovėse turtingesni valstiečiai 
net sugebėjo išsipirkti žemę, nes žemės rinka jau nebuvo sta- 
bili, ir daugelis feodalų XIII a. perleisdavo dalį savo žemių 
kitiems. Daugelio Vakarų ir Vidurio Europos regionų vals- 
tiečių teisinė padėtis pagerėjo, jie galėjo laisviau ir savaran- 
kiškiau ūkininkauti. Viduramžiais suklestėjęs žemės ūkis ir 
grūdų brangimas taip pat sustiprino valstiečių ūkius, nes jie 
buvo glaudžiau susiję su rinka. Ši raida trumpai gali būti 

apibūdinta taip: „Senoji valstiečio teisinė padėtis pakito, at- 
siradus naujiems žemdirbio įsipareigojimams“ (F. Lūtge). 
Valstiečių laisvę varžė tik nežymios tam tikros duoklės ir 
prievolės. 

Mažėjant priklausomybei nuo feodalų, stiprėjo valstiečių 
tarpusavio ryšiai. Sėsli valstietija viduramžiais sudarė kaimo 
bendruomenes, kurios įvairiuose regionuose buvo nevienodo 
dydžio. Išnykus feodalinei priklausomybei, kaimas, kuriame 
valstiečiai bendromis jėgomis dirbo žemę, ekonomiškai tapo 
daug svarbesnis negu feodalo ūkis. Nuo kada Vidurio Eu- 
ropoje atsirado tokie ūkiniai vienetai, kuriuose yra bendra 
dirbama žemė - kaimo almenda? Europietiškasis valakinis 
kaimas, kuriame vyravo trilaukė sėjomaina ir bendras dar- 
bas, atsirado ne germanų laikais, kaip prieš kelis dešimtme- 
čius tvirtino kai kurių veikalų autoriai. Išsivystęs kaimas ir 
susiformavusi kaimo bendruomenė buvo ilgos raidos rezul- 
tatas ir atsirado tik ankstyvaisiais viduramžiais, kai suinten- 
syvėjo žemės ūkis ir reikėjo naujos žemėvaldos ir sklypų ribų 
nustatymo tvarkos. Anot R. Fossiero, Vakarų Europos kaimas 
(„la naissance du village”), įvairių jėgų veikiamas, susiformavo 
tarp 930 ir 1080 m.“ Panašiai mano ir L. Genicotas: „From the 
tenth century on the Continent, people gathered together in 
villages and hamlets because of economic progress, demo- 
graphic expansion, the need for new fields and more food, 
and the search for security.“ („Europoje nuo X a. žmonių jun- 
gimasi į kaimus ir sodžius skatino ekonominis progresas, de- 
mografinė ekspansija, naujų dirbamų žemės plotų poreikis, 
didėjanti maisto produktų paklausa, be to, ir saugumo ga- 
rantijos.“) 

Kaimas keitėsi kintant visuomenei, o ypač viduramžių 
klestėjimo laikotarpiu valstietijos luomui, agrarinėms struk- 
tūroms, socialinei ir valdymo sistemai. Naujausi tyrinėjimai 
rodo, kad kaimai ir vienkiemiai susiformavo tik viduramžių 
viduryje, o anksčiau būta nepastovių formų, pavyzdžiui, so- 
džių ar kiemų grupių. Gyvenviečių tyrinėjimai įrodė, kad 

valakinis kaimas įsitvirtino tik nuo viduramžių vidurio; kaip 
rodo archeologiniai tyrinėjimai, ankstyvaisiais viduramžiais 
būta daug mažų ir vidutinių gyvenviečių. Gyvenviečių struk- 
tūros viduramžiais pasikeitė ir dėl naujų namų statybos me- 
todų: vietoj senųjų namų pradėti statyti fachverkiniai sta- 
tiniai su akmenų pamatais - tai įrodo visuomenės sėslumą; 
gyvenvietės buvo performuojamos į kaimus norint stabili- 
zuoti egzistuojančias gyvenvietės struktūras. Tuo pačiu metu 
XI-XII a. daugelyje kaimų statomos bažnyčios ir koplyčios. 
Taip kaimo bendruomenė tapo kultūringesnė; kaimo bran- 
duolį dabar sudarė bažnyčia ir kapinės. 

Viduramžių kaime imta kitaip ūkininkauti. Gyvenvietės ir 
kaimai pasidalijo įtakos zonomis, kuriose dominavo kaimai. 
Gyventojų gausėjo tolygiai, žemės rezervai buvo naudojami 
intensyviau, o dirbamos žemės plotai plečiami iš ganyklų ir 
miškų žemės. Ypač plečiami javų plotai, pagrindinė žemės 
ūkio kultūra tapo javai. Norint efektyviau naudoti žemę, kar- 
tu buvo taikomi ir nauji ūkininkavimo metodai, pavyzdžiui, 
jau minėta trilaukė sėjomaina ir kaimo žemės dalijimas į tris 
didelius žemės laukus. Individualiai nusistatoma sėjomaina 
buvo nebepelninga; kadangi visi kaimo bendruomenės nariai 
dirbo kartu, darbas visuose žemės sklypuose buvo organi- 
zuojamas pagal bendrą tvarką. Sumažėjo ir dvaro svarba, pri- 
verstinį valstiečių darbą žemvaldžiui pakeitė duoklė; dvaras 
daugiau nebebuvo kaip Karolingų laikais svarbus valstiečių 
gyvenimo veiksnys, dabar žemdirbio gyvenimas virė kaime, 
bendruose kaimo sklypuose, kaimo bendruomenėje. 

Čia detaliau tyrinėjama, kaip vystėsi kaimas Vakarų ir Vi- 
durio Europoje; kituose viduramžių Europos regionuose šie 
visuomenės pokyčiai buvo nulemti geografinių, ekonominių 
ir politinių ypatybių, kurių išsamiai nenagrinėjome. Kaimiš- 
kųjų vietovių raida visų pirma buvo susijusi su tų regionų - 
gyvenviečių ar išsibarsčiusių kaimelių, senų ar naujų Žmonių 
gyvenamųjų vietų - gamtinėmis sąlygomis. Tuose besifor- 
muojančiuose regionuose kaip tik XII-XIII a. ir kūrėsi daug 

6 pav. Fogtas ir valstietis. 
Medžio raižinys iš Petro de Krescencijaus 
„Apie daiktų naudą“ 

(Peter Drach, Speyer, 1483) 


naujų kaimų. Apie kaimo bendruomenių įvairovę dar bus 
kalbama kituose skyriuose. 

Grįžkime prie socialinės valstietijos padėties viduramžių 
klestėjimo laikotarpiu. Be jokių abejonių, valstiečių gyveni- 
mas daugelyje sričių žymiai pagerėjo, kaip pabrėžia kai kurie 


4. Viduramžių klestėjimo laikotarpis (XI-XIII a.) 75 


istorikai. Teisinė ir ekonominė valstiečių padėtis pagerėjo dėl 
susiformavusių naujų sąlygų miestuose ir besikuriančiose 
gyvenvietėse. Pavojus, kad nepatenkinti valstiečiai iškeliaus 
į miestus ar naujas gyvenvietes, vertė žemvaldžius savo vals- 
tiečiams taikyti įvairias nuolaidas. Besikuriančiose gyvenvie- 
tėse valstiečiai paprastai išsikovodavo daugiau nuosavybės 
teisių, galėdavo persikraustyti ar būdavo atleidžiami nuo že- 
mės prievolių ir baudžiavos. Taip žemių plėtimas, urbaniza- 
cija ir visos ekonomikos augimas padėjo valstietijai; valstie- 
čiai dalyvavo valdant, modernizuojant žemės ūkį ir siekiant 
visuotinės gerovės. 

Ne visų valstietijos grupių ir sluoksnių gyvenimas gerėjo 
vienodai. Privilegijuota buvo valstietijos viršūnėlė, susikū- 
rusi XIII a. daugelyje kaimų ir regionų. Pasikeitusios gyveni- 
mo aplinkybės Žemesniesiems valstietijos sluoksniams neat- 
nešė tiek naudos, kiek buvo galima tikėtis, - o tokių valstiečių 
buvo daugiausia. Jie XIII a. pabaigoje dar gyveno itin skur- 
džiai, ir ne vien todėl, kad turėjo mokėti duoklę feodalui. Net 
sumokėjus mokesčius ir atidavus duoklę feodalui, valstiečiui 
likdavo užtektinai pajamų pragyventi. Daugelis valstiečių 
ūkių buvo taip apkrauti mokesčiais feodalui, kad niekada ne- 
galėjo užsiauginti daugiau žemės ūkio kultūrų, o nederliaus 
metais jų padėtis tapdavo katastrofiška. Dėl nepalankių ap- 
linkybių, pavyzdžiui, audrų, gyvulių maro ar nederliaus, 
daugelio valstiečių laukdavo badas ir skurdas, kildavo ma- 
sinio bado katastrofos, apie kurias byloja XIV a. įvykiai. 

Viduramžių vidurys laikomas visuotinio Europos ekonomi- 
kos, visuomenės ir kultūros pagerėjimo laikotarpiu, o XIV ir 
XV a. vadinami stagnacijos, perversmų ir krizių epocha. H. Pi- 
renne'as vėlyvųjų viduramžių pradžią apibūdino taip: „XIV 
šimtmečio pradžią galėtume laikyti viduramžių ekonominės 
plėtros pabaiga. Iki tol visuose regionuose pažanga buvo to- 
lygi. Valstietijos laisvėjimas, naujos žemės įdirbimas, nusau- 
sinimas, apgyvendinimas, vokiečių kolonizacija kitapus El- 
bės, — viskas vyko pamažu ir savaime. Amatų ir prekybos 
šuolis pakeitė visuomenės struktūrą ir esmę. Viduržemio ir 
Juodoji jūros, iš kitos pusės - Šiaurės ir Baltijos jūros tapo 
pagrindiniais transporto koridoriais. Pakrantėse ir salose atsi- 
rado vis daugiau uostų ir prekyviečių, visas Europos žemy- 
nas buvo nusėtas miestų... XIV a. pradžioje, tarsi nujausdama 
artėjantį žlugimą, ši plėtra sustojo.“' Vėlyvųjų viduramžių 
krizės požymius akcentavo F. Grausas, ypač pabrėždamas 
socialinius konfliktus: tų laikų visuomenėje buvo juntamas 
savotiškas nerimas.? Šioje epochoje dažnai kildavo maištai, 
sukilimai ir sąjūdžiai kaimuose bei miestuose. 

Anksčiau istorikams svarbiausias XIV a. įvykis buvo 1347- 
1351 m. „juodoji mirtis“ ir jos pasekmės, o dabar nagrinėja- 
mos XIV a. pradžios krizės priežastys. Daugėjant gyventojų 
ir trūkstant žemės tankiai apgyvendintose teritorijose susi- 
kūrė daug smulkių ūkių, dideli žemės plotai suskilo į daug 
mažų sklypelių. Daugelis sklypų paveldėtojams buvo pada- 
lyti į nykštukinius ūkius, kurie jų savininkams negalėjo ga- 
rantuoti pragyvenimo. Tokiuose mažuose ūkiuose dirbo ir 

padieniai samdiniai bei kampininkai, dažnai nebeturėję dir- 
bamos žemės ir tik iš dalies galėję naudotis bendra kaimo že- 
me. Vis daugiau valstiečių nuskurdo, daugelyje vietų labiau 
pasiturintys žemdirbiai tapo mažuma. 

Pietvakarių Vokietijos senose, tankiai apgyvendintose gy- 
venvietėse ir aplink miestus ūkiai buvo taip susiskaldę, kad 
visi valstiečiai gavo tik po kuklutį žemės lopinėlį ir vos galėjo 
iš savo žemės išmaitinti šeimas. Į daug parcelių suskilo bend- 
ri kaimų laukai - jos kartais teužimdavo tik mažą margo dalį. 
Šių menkų sklypelių savininkams tekdavo ieškotis padienio 
darbo didesniuose ūkiuose arba imtis kitų kaimo verslų, pa- 
vyzdžiui, linų auginimo. Kaimuose bendruomenė pasidalijo 
į dvi ekonomines klases: turtingi valstiečiai, gaudavę nema- 
žai pajamų, ir dauguma labai skurdžiai gyvenančių maža- 
žemių, padienių samdinių ir amatininkų. 

Tokia pati situacija, kaip pietvakarių Vokietijoje, XIV a. 
susiklostė ir kituose Europos regionuose. Belgijos-Olandi- 
jos regione žemės sklypai taip pat buvo padalyti; susikūrė 
daug mažų ūkių. Tankiai gyvenamuose kaimuose 50-75 proc. 
visų ūkių teužėmė tris-penkis hektarus; tai buvo minimu- 
mas, be kurio šeima negalėjo išgyventi. Vadinasi, daugiau 
kaip pusė kaimo gyventojų turėjo dirbti didesniuose ūkiuo- 
se ar verstis vilnos ir tekstilės amatais, ypač populiariais 
XIII a. antrojoje pusėje Flandrijoje, Brabante ir Henegau. 
Daugelis gyveno itin skurdžiai ir visuotinio bado metais 
ypač nukentėjo. Anglijoje ėmė žlugti daugiau kaip du šim- 
tus metų besitęsianti intensyvi žemės ūkio plėtra. Vis spar- 
tėjo žemės sklypų skaldymasis, vis daugiau eikvota žemės 
rezervų, nustojo augti žemės ūkio našumas ir atsirado nu- 
skurdusių valstiečių sluoksnis, - tai buvo pirmieji krizės po- 
žymiai Anglijos kaimuose. Gausėjant gyventojų stambesni 
ūkiai buvo padalyti, atsirado daug smulkių ūkių, kurie net 
geriausiais laikais vargiai beišmaitindavo. Naujos gyven- 
vietės pradėtos kurti tokiose vietovėse, kuriose žemė buvo 
prasta ir ilgainiui tapdavo nederlinga. 

XIV a. pradžioje krizės požymiai ėmė ryškėti visoje Eu- 
ropoje. Žemės sklypų dalijimas į mažesnius, smulkių ūkių 
atsiradimas, prastas derlius ir aukštos kainos, be abejonių, 
lėmė sunkius laikus. Ar iš tikrųjų Europoje tuo metu pasidarė 
per daug ankšta, kaip tvirtina demografai ir istorikai? Zino- 
ma anglo Th. Malthuso teorija apie visuomenės ciklą ir gy- 
ventojų skaičiaus sureguliavimą paaiškina tezę apie gyven- 
tojų pagausėjimą ir dėl to atsiradusį skurdą. Yra istorikų, ku- 
rie mano, kad XIV a. pradžioje visuomenė iš tiesų pasiekė 
kritinę ribą ir prilygo kai kurioms XX a. trečiojo pasaulio vals- 
tybėms. Daugiau nebebuvo galima plėsti dirbamos žemės 
plotų, derlius sumažėjo, nuskurdę visuomenės sluoksniai vos 
prasimaitindavo. Nederlius, gyvulių epidemijos ir gamtos 
katastrofos tik pablogino padėtį. Tai ypač aiškiai pasireiškė 
1315 ir 1317 metais, kai beveik visoje Europoje siautė badas, 
lėmęs daugelio gyventojų mirtį. Dėl blogų gamtos sąlygų - 
ilgų žiemų, lietingų vasarų ir didžiulių potvynių - kai kuriuo- 
se Vakarų Europos regionuose dar 1315 m. užėjo ilgai besi- 
tęsiantis nederlius ir masinis badas. Nuo 1315 iki 1317 m. 
katastrofų zona nuo Anglijos, Prancūzijos ir Vokietijos per 
Baltijos jūros pakrantę nusitęsė iki pat Skandinavijos ir Rytų 
Europos valstybių. Kaip niekada gautas labai menkas derlius, 
grūdai neįtikėtinai pabrango, o didžioji dalis visuomenės 
maitinosi įvairiais nekokybiškais produktais. Buvo valgoma 
net nesveikų gyvulių mėsa, todėl kilo ir žmonių epidemijos; 
daugėjo sergančių, nusilpusių ir išbadėjusių žmonių. Tų lai- 
kų kronikose pasakojama apie sunkias epidemijas ir masines 
mirtis - daugelyje vietų išmirdavo ištisi kaimai, bažnyčios 
nebespėjo plėsti kapinių ploto. Po didelio nederliaus 1318 m. 
Anglijoje kilo baisi gyvulių epidemija, atnešusi begalę nuos- 
tolių. 

XIV a. viduryje Europą užklupo dar didesnė nelaimė už 
masinį 1315 ir 1317 metų badą - maras. „Juodoji mirtis“, 1347 m. 
iš Rytų šalių atkeliavusi į Europą, pamažu nuo Viduržemio 
jūros pakrantės per Prancūziją, Ispaniją, Angliją ir Vokietiją 

pasiekė Skandinavijos ir Baltijos valstybes (žr. 7 pav.). Tik 
kai kurias vietoves — pirmiausia Nyderlandus ir didesnius 
Bohemijos bei Lenkijos regionus - maras aplenkė ar mažiau 
nusiaubė. Kai kurių šalių padėtį sunku įvertinti, nes trūksta 
rašytinių šaltinių. Spėjama, kad tankiai gyvenamuose mies- 
tuose maras padarė daugiau nuostolių nei kaime. Kronikose 
rašoma, kad kai kuriuose kaimuose trūko piemenų galvijų 
bandoms ar pjovėjų javų derliui nuimti, - kaime taip pat labai 
sumažėjo gyventojų. Pagal senesnius skaičiavimus, dėl maro 
epidemijos 1348-1349 m. Anglijos gyventojų sumažėjo treč- 
daliu, o gal ir perpus. Naujesni tyrimai rodo, kad Europoje 
gyventojų sumažėjo vidutiniškai vienu trečdaliu, tačiau dau- 
gelyje vietovių šis skaičius svyravo. Prancūzijoje, kurioje 
prieš „juodąją mirtį“ gyveno 20 milijonų Žmonių, maras nusi- 
nešė apie trečdalio gyventojų gyvybes. Gausesnė nei XIX a. 
Prancūzijos valstietija maro metu gerokai sumažėjo. Įvairūs 
statistiniai duomenys bei kronikos liudija ir Vokietijoje siau- 
tusią maro epidemiją, pasiglemžusią nuo ketvirtadalio iki 
trečdalio žmonių. Daug aukų epidemijos pareikalavo ir kitais 
dešimtmečiais. 

Europos gyventojų skaičiaus pokyčiai padės mums leng- 
viau įvertinti ir palyginti demografinę padėtį suklestėjus 
viduramžiams ir vėlyvaisiais viduramžiais. Anot Russelio, 
demografinio šuolio metu apie 1340 m. Europoje gyveno 
maždaug 73 milijonai žmonių, tačiau iki XV a. vidurio jų te- 
liko 50 milijonų.? Dėl siaučiančių maro, o vėliau ir kitų ligų 
epidemijų, Europoje gyventojų sumažėjo trečdaliu. Gyven- 
tojų skaičius atskirose šalyse ir regionuose skyrėsi. Pavyz- 
džiui, Britanijos salyne gyventojų sumažėjo daugiau kaip 
trečdaliu, t.y. nuo penkių iki trijų milijonų, o štai Lenkijoje ir 
Vengrijoje - tik ketvirtadaliu. Maras žmonėms sukėlė šoką, 
pasireiškusį kraštutiniu religingumu ar, atvirkščiai, siautu- 
lingomis orgijomis. Per trumpą laiką nuosavybė buvo dar 
kartą perdalyta, daugelis gavo daugiau negu anksčiau turė- 
jo. Po senų ir nusilpusių žmonių mirčių kiti gyventojai tapo 

7 pav. Maro epidemijų ribos Europoje (1347-1351 m.) 


darbingesni, tačiau maras neaplenkė ir aktyviosios 
visuomenės dalies, taip pat ir vaikų. 

Klimatinės sąlygos, viduramžių klestėjimo metais nulė- 
musios gyventojų gausėjimą ir žemės ūkio našumą, atrodo, 
taip pat pablogino gyvenimą. Po ilgo karščių periodo XIII a. 
pabaigoje prasidėjo vadinamasis „mažasis ledynmetis“ - ga- 
na žemos temperatūros metai, tęsęsi iki pat naujųjų amžių. 
Ledynų judėjimai, užšalę ežerai ir Žemės polių tyrinėjimai 
parodė, kad prasidėjo ilgas šalčių periodas. Šalčiausia buvo 
Šiaurės Europoje ir kalnuotose vietovėse, kur sumažėjo der- 
lingumas. Dėl pablogėjusių gamtinių sąlygų labai nukentėjo 
javų ūkis, ypač Anglijoje ir Norvegijoje. Nepaisant didelių 
gyventojų skaičiaus pokyčių vėlyvųjų viduramžių Europoje, 
kur egzistavo tokie miestų regionai, kaip Flandrija, Toskana 
ar Paryžiaus žemuma, Europa ir toliau tebebuvo agrarinė, 
joje daugiau kaip 90 proc. gyventojų įsikūrė kaime ir dirbo 


5. Velyvyjy viduramžių krizės laikotarpis 81 


žemės ūkyje. Kaimo gyvenvietės labai skyrėsi dydžiu ir gy- 
ventojų skaičiumi: Šiaurės Prancūzijos vietovės buvo daug 
tankiau apgyvendintos nei plačios Rytų Europos lygumos. 

Vėlyvųjų viduramžių Europoje sumažėjus gyventojų dau- 
gelis kaimų ištuštėjo, driekėsi apleisti žemės plotai. Paliktų 
sodybų būta ir ankstyvaisiais viduramžiais, tačiau jų gerokai 
pagausėjo vėlyvaisiais viduramžiais. Gyvenviečių atsiradimo 
ir plėtros įvairiose šalyse bei regionuose tyrinėjimai patiks- 
lina paliktų ir apleistų gyvenviečių skaičių. Kiek gyvenviečių 
išnyko vėlyvaisiais viduramžiais? Tarkim, Vokietijoje išnyko 
iki 26 proc. viduramžių klestėjimo laikais egzistavusių gy- 
venviečių; kas ketvirta gyvenvietė virto dykviete. Iš dykvie- 
čių žemėlapio aišku, kad sodybos atskirose vietovėse tuštėjo 
nevienodai. Daug išnykusių kaimų buvo Heseno žemėje, Že- 
mutinės Saksonijos pietuose, kai kuriuose Tiuringijos regio- 
nuose ir Brandenburgo žemėje; mažiau ištuštėjusių gyvenvie- 
čių būta šiaurės vakarų Vokietijoje ir Reino žemupyje, taip 
pat Bavarijoje, piečiau Dunojaus. 

Vėlyvųjų viduramžių Anglijoje, panašiai kaip Vokietijoje, 
taip pat buvo nemažai negyvenamų teritorijų. Kai kurios gra- 
fystės prarado iki 20 proc. 1334 m. aprašuose nurodytų gy- 
venviečių. Kitos grafystės neteko tik 5-10 proc. gyvenviečių, 
o kai kuriuose regionuose visai nepastebėta apleistų kaimų. 
M. Beresfordo* ir kitų anglų tyrinėtojų nuomone, toks dyk- 
viečių išsibarstymas po šalį priklausė nuo žemės rūšies ir tin- 
kamumo auginti javus ar ganyti gyvulius; ganykloms pa- 
daryti mažiausi, ojavų laukams - didžiausi nuostoliai. Pietų 
ir vakarų Anglijos maršų regionuose apleistų kaimų buvo 
mažiausiai; daugiausia jų būta centrinėje dalyje, kur valstie- 
čiai laisviau galėjo rinktis, kuo verstis - žemdirbyste ar gyvu- 
lininkyste. Daugelis faktorių lėmė, kad valstiečiai pasirinko 
gyvulininkystę, dirbamos žemės plotai virto didelėmis ga- 
nyklomis. Kaimams, viduramžių epochos viduryje įsikūru- 
siems nederlingose žemėse, iškilo išnykimo pavojus. Be to, 
pradėjo mažėti ir smulkių ūkių: apie 1300 m. mažažemių ir 

benamių buvo kur kas daugiau nei „visaverčių“ valstiečių; 
XIV-XV a. mažažemių nebuvo tiek daug. 

Kai kuriuose Prancūzijos regionuose, ypač Alpių srityje ir 
Langedoke, taip pat buvo daug apleistų sodybų ir kaimų, ta- 
čiau jie ilgai nevirto dykvietėmis. Dauguma apleistų kaimų 
ilgainiui buvo atstatomi, o apleisti laukai vėl sukultürinami, 
tad Prancūzijos gyvenvietėse nebuvo tiek daug ištuštėjusių 
sodybų kaip Anglijoje ir Vokietijoje. Tyrinėjant dykviečių at- 
siradimo priežastis vėlyvaisiais viduramžiais negalima vie- 
nareikšmiškai vertinti laikinai apleistų kaimų bei žemių ir 
ilgam ištuštėjusių sodybų situacijos. Belgijos ir Nyderlandų 
regionuose laikinai ar ilgam apleistų sodybų taip pat buvo 
nedaug. Taip atsitiko todėl, kad šiose šalyse mažiau plito XIV 
ir XV a. maro epidemijos. 

Skandinavijoje - Norvegijoje, Švedijoje ir Danijoje - vėly- 
vaisiais viduramžiais būta labai daug apleistų gyvenviečių. 
Danijoje ištuštėjo didžiuliai plotai, kurie dar XIII a. pabaigoje 
klestėjo. Krizė įsisiūbavo pirmaisiais XV a. dešimtmečiais: 
Roskildo vyskupystėje 1361-1420 m. apleistos gyvenvietės 
sudarė nuo 10 iki 26 proc., o vėliau šis skaičius vėl pradėjo 
mažėti? Anot vyskupystės žemės aprašų, geriausiai ištyri- 
nėtas regionas Norvegijoje yra į šiaurę nuo Oslo; jame būta 
iki 40 proc. ištuštėjusių kaimų. Kituose Norvegijos regionuo- 
se situacija, atrodo, buvo geresnė, tačiau apleistų sodybų 
skaičius vis tiek įspūdingas, ypač vietovėse aukščiau jūros 
lygio. Švedijoje sodybos ištuštėjo daugiausia dėl siautusių 
maro epidemijų. Kaimuose mirdavo visi gyventojai arba lik- 
davo keletas žemdirbių, kurie dėl nepalankių ūkininkavimo 
sąlygų išeidavo iš savo sodybų. 

Vėlyvaisiais viduramžiais visose Europos šalyse būta ap- 
leistų kaimų ir žemių. Naujausi įvairių šalių tyrinėjimai at- 
skleidė XIV-XV a. gyvenviečių nykimo priežastį - ilgalaikį ir 
dalinį gyvenviečių ištuštėjimą. Kodėl, nepaisant regioninių 
skirtumų ir apleistų vietovių išsidėstymo atskiruose regio- 
nuose, gyvenvietės nyko visoje Europoje; kyla klausimas, ar 

šį procesą sukėlė vėlyvųjų viduramžių kaimo gyvenimo ap- 
linkybės. Kas privertė daugelį valstiečių apleisti savo kaimus, 
sodybas ir laukus? 

Nėra aiškių sodybų tuštėjimą liudijančių šaltinių, tad pra- 
sidėjo įvairūs, kartais net spekuliatyvūs, spėliojimai. Tyri- 
nėtojai vardijo įvairias sodybų tuštėjimo hipotezes: karai ir 
nesantaika, gaisrai ir plėšimai, epidemijos ir ligos, potvyniai 
ir gamtos katastrofos, prastos žemės, blogos klimato sąlygos, 
taip pat didesnių gyvenamųjų centrų formavimasis. Daugelis 
išvardytų priežasčių tik iš dalies paaiškina šio proceso atsi- 
radimo priežastis, tačiau išsamiau nenagrinėja bendrų ap- 
linkybių. Karo teorijos šalininkai ne be pagrindo tvirtina, kad 
karo metais vėlyvaisiais viduramžiais daug kaimų buvo su- 
griauta ir ištuštėjo, tačiau jų teorija nepaaiškina, kodėl ir kaip 
atsirado apleistų kaimų atokiose ir saugiose vietovėse. Netin- 
kamos ilgiau gyventi vietos teorijos sekėjai kaltina nepalan- 
kias dirvožemio sąlygas tose gyvenvietėse, kurios susikūrė 
vėlyvaisiais viduramžiais kertant miškus, įdirbant naujas Ze- 
mes. Kai kurie geografai manė, kad tokia buvo gyvenviečių 
plėtros tendencija: vėlyvaisiais viduramžiais buvo palieka- 
mos mažos sodybėlės, nes norėta gyventi didesniuose, geriau 
apsaugotuose kaimuose, kur žemė dirbama intensyviau. 

Daugelis teorijų abejotinos; įtikinamiausia W. Abelio“ ir 
kai kurių kitų tyrinėtojų iškelta agrarinės krizės hipotezė, 
aiškinanti sodybų nykimo ir su tuo susijusių vėlyvųjų vidur- 
amžių ekonominių procesų priežastis bei eigą. Ši teorija il- 
galaikę kainų ir atlygio raidą sieja su gyventojų skaičiaus 
svyravimu. Daugėjant gyventojų, maisto produktų rinka ma- 
žėja, grūdai brangsta ir, priešingai, mažėjant gyventojų, grū- 
dai pinga. Po „juodosios mirties“ daugelyje šalių staiga labai 
sumažėjo gyventojų, todėl grūdai pabrango, ir tai sužlugdė 
žemės ūkį. Tuo pačiu metu pritrūko ir darbo jėgos, dėl to alga 
vėlyvaisiais viduramžiais padidėjo. Kadangi amatininkų ga- 
minamos prekės, skirtingai nuo žemės ūkio produktų, ne- 
brango, javų ir amatų produkcijos kainos gerokai skyrėsi; 

mažėjant našumui ir augant išlaidoms kilo ilgalaikė žemės 
ūkio krizė, turėjusi įtakos tiek valstiečiams, tiek jų šeiminin- 
kams. Valstiečių sodybas ir žemvaldžių, turėjusių samdinių, 
dvarus, labiau priklausomus nuo rinkos svyravimų, užklupo 
agrarinė krizė, kuri visų pirma buvo javų augintojų krizė. 

Daugelis vėlyvųjų viduramžių kaimų išnyko ne tik dėl 
maro siautėjimo, bet ir dėl pablogėjusių ekonominių sąlygų, 
privertusių valstiečius palikti netinkamose žemėse įkurtas 
sodybas. Valstiečiai kėlėsi į miestus, kuriuose, kaip ir kai- 
muose, dėl maro epidemijos sumažėjo gyventojų ir kurių su- 
klestėjusi ekonomika negalėjo apsieiti be kaimo gyventojų ir 
samdinių. Kita vertus, daug valstiečių traukė į geriau gyve- 
nančius kaimus ir regionus, kuriuose buvo palankesnės sąly- 
gos ūkininkauti. Daugelis vėliau Vidurio Europos kalnuotose 
vietovėse susikūrusių gyvenviečių vėl ėmė sparčiai nykti. 
Heseno ir Tiuringijos žemėse apleistų kaimų pagausėjo miš- 
kingose vietovėse, kurios buvo apgyvendintos tik viduram- 
žių viduryje. Ir kituose regionuose pastebėta, kad senosiose 
gyvenvietėse mažai paliktų sodybų, tačiau stebėtinai daug jų 
yra kalnuose, prastose ir toliau nuo susisiekimo kelių esan- 
čiose žemėse. Panaši situacija buvo Austrijos Alpių regione: 
atvirose lygumose esančiuose kaimuose pastebima žymiai 
mažiau ištuštėjusių sodybų nei aukščiau jūros lygio ir sunkiai 
dirbamose žemėse įsikūrusiose kalnų gyvenvietėse; po maro 
epidemijos daug gyventojų iš kalnų traukė į lygumas. 

Dėl pasikeitusių žemės ūkio sąlygų vėlyvaisiais viduram- 
Ziais ne tik nyko kaimai, bet ir iš vienos vietos į kitą kraustėsi 
apaugo miškais, išsiplėtė ganyklos, tačiau derlingose žemėse 
buvo verčiamasi žemdirbyste. Kai kuriuose anksčiau dirba- 
mos žemės plotuose dėl sumažėjusios žemdirbystės apimčių 
plytėjo dykvietės, atsirado ganyklos arba retkarčiais dar buvo 
sodinamos žemės ūkio kultūros. Apleistos ištuštėjusių kaimų 
žemės kartais buvo dirbamos kartu su kaimyninėmis bend- 
ruomenėmis tiek, kiek leisdavo žemės savininkai; dažniausiai 

buvo naudojamasi bendromis galvijų ir avių ganyklomis. Kai 
kuriose apleistose vietovėse buvo pastatytos specialios avi- 
dės. Šių vietovių viduryje, dirvonuojančiose žemėse, buvo 
įkuriami avių auginimo centrai. Jei dykviete virstantys laukai 
buvo itin nederlingose žemėse, jie dažnai apaugdavo mišku, 
ir tik pavieniai dirbamos žemės ploteliai priminė, kad čia 
anksčiau klestėjo žemdirbystė. 

Tokia žemės ūkio raida lėmė gyvulininkystės plėtojimą 
miestų ir ganyklų teritorijose; specializuoti galvijų ūkiai ap- 
rūpino miestiečius pienu, sviestu ir mėsa. Turtingi viduram- 
žių miestų gyventojai galėjo pirkti daugiau mėsos ir kitų 
produktų, grūdai vis dar tebebuvo pigūs. Mažėjant javų plo- 
tams, plėtėsi kitų kultūrų plotai. Daugiau auginta vaismedžių, 
daržovių, laukuose daugėjo tekstilės pramonei auginamų 
kultūrų. Išsiplėtė vynuogienojų plotai daugelyje Prancūzijos, 
Ispanijos, Italijos ir Vokietijos žemių. Nepaisant dirvožemio 
ir klimato sąlygų, vynuogienojai augo daugelyje žemių, netgi 
Šiaurės Vokietijoje ir Anglijoje, iš kur jie vėliau išnyko. Mies- 
tiečiai pirko geresnio vyno rūšis iš atokesnių vietovių: Šiaurės 
Italijoje domėtasi rinktiniais vynais iš Pietų Italijos, o Anglijos 
ir Nyderlandų gyventojai ieškojo Bordo vynų. Taip pat žino- 
ma, kad buvo plečiami vynuogienojų plotai Ronės, Zainės, 
Mozelio ir Reino upių slėniuose. 

Kaip valstiečius paveikė vėlyvaisiais viduramžiais pasikei- 
tusios ekonominės sąlygos? Valstiečių socialinė padėtis vėly- 
vaisiais viduramžiais daug kuo priklausė nuo feodalų. Todėl 
iš pradžių svarbu patyrinėti feodalų reakciją į krizės požy- 
mius, o vėliau bus aptarta ir valstiečių reakcija. Dvasiniai ir 
pasaulietiniai žemės savininkai vėlyvaisiais viduramžiais dar 
labiau spaudė valstiečius — taip buvo siekiama padengti vis 
didėjančius nuostolius. Jau nuo XIV a. pradžios pablogėjo 
ekonominė daugelio žemvaldžių padėtis; piniginė duoklė, 
viduramžių viduryje daug kur pakeitusi lažą, nuvertėjus pi- 
nigams padėties negelbėjo, tik fiksuota natūrinė duoklė dar 
dengdavo nuostolius. XIV a. viduryje sumažėjus gyventojų 

atsirado ir kitų bėdų. Dėl maro epidemijos daug feodalų pra- 
rado savo valstiečius ir drauge iki tol jų gaunamas pajamas; 
be to, valstiečiai masiškai traukė į miestus, ištuštėjusius nuo 
maro. 

Tol, kol žemvaldžiai savarankiškai tvarkėsi savo ūkiuose, 
jie ypač daug nuostolių patyrė dėl atpigusių grūdų ir didė- 
jančio atlygio už darbą. Apie 1375 m. Vakarų ir Vidurio Euro- 
poje grūdai itin atpigo, ir tai vyko iki pat XV a. pabaigos. Ka- 
dangi darbininkų labai trūko, žemvaldžiai savo samdiniams 
buvo priversti mokėti žymiai didesnę nei prieš maro metus 
algą. Potvarkiai apie maksimalią algą turėjo sustabdyti didė- 
jantį atlygį, tačiau tai davė mažai naudos. Pakartotinai priimti 
potvarkiai pastarąjį teiginį patvirtina. Privataus ūkininkavi- 
mo buvo vis mažiau. Tuo pačiu metu pradėta žemę naudoti 
ekstensyviai, daugiau auginta galvijų ir avių, nes tam reikėjo 
mažiau darbininkų ir buvo pelningiau nei auginti javus. 

Agrarinė krizė katastrofiškai sumažino ir žemvaldžių pa- 
jamas. Tačiau ne visi žemvaldžiai vienodai nuo jos nukentėjo; 
labiausiai krizė paveikė smulkiuosius feodalus, žemvaldžius 
riterius. Patyrinėjus žemesniųjų didikų pajamas vėlyvaisiais 
viduramžiais matyti, kad lėšų ūkiui išlaikyti ir plėsti jie turėjo 
gana mažai, o išlaidos ir nuostoliai buvo milžiniški. Spau- 
džiami skolų ir negaudami būtinų pajamų, daugelis riterių 
žemvaldžių tokia padėtimi buvo nepatenkinti ir ėmė ieškoti 
kitų pajamų šaltinių. Jei nepavykdavo perimti pelningos vie- 
tos gretimose teritorijose ar gauti daugiau pinigų iš karo tar- 
nybos, jiems likdavo viena išeitis - dar labiau spausti valstie- 
čius, didinti mokesčius. Ieškodami išeities iš beviltiškos 
padėties riteriai dažnai tyčia sukeldavo riaušes, užpuldavo 
pasiturinčius pirklius ir taip bandė išvengti savo socialinio 
nuosmukio. Labiausiai per didikų riaušes nukentėdavo vals- 
tiečiai. 

1474 m. Saksonijos kunigaikščio atlikta Saksonijos riterių 
apklausa rodo žemesniųjų didikų šeimų pajamas ir išlaidas." 
Šie didikai turėjo nemažai turto, valdė daug kaimų, kurių 

valstiečiai mokėjo jiems mokesčius, savarankiškai tvarkėsi 
savo ūkiuose. Jie dažnai skundėsi, kad pajamų vos užtenka 
ūkio valdymo išlaidoms ir paskolų palūkanoms išmokėti. 
Daugiausia pinigų riteriai išleisdavo amatininkų, samdinių ir 
tarnų riterio namuose bei ūkyje algoms. Išlaidos inventoriui 
palyginti mažos, o štai drabužiams ir kitoms plataus varto- 
jimo prekėms išleidžiama gana daug pinigų. Palyginti su 
kukliomis pajamomis iš žemdirbystės, išlaidų tikrai būta 
daug, taigi vestuvėms ar laidotuvėms buvo naudojamos šei- 
mos pinigų atsargos. 

Kitokia vėlyvaisiais viduramžiais buvo stambesniųjų žem- 
valdžių, besiformuojančių teritorijų savininkų, padėtis. Ka- 
dangi jie mažiau priklausė nuo valstiečių įmokų, o daugiau 
pajamų gaudavo iš mokesčių ir muitų, kuriuos mokėjo kles- 
tintys miestai, jiems ne tokia baisi buvo ir agrarinė krizė. Teri- 
torijos vėlyvaisiais viduramžiais tapo vis svarbesnės, jos 
daugiau veikė ir valstiečių gyvenimą. Žemvaldžių teismai ir 
valdymo institucijos virto didikų tarpusavio ginčus spren- 
džiančiomis teisinėmis instancijomis, kurios iš dalies apribojo 
ir tradicinę kaimo savivaldą bei autonomiją. Teritorijų savi- 
ninkai (nepriklausomai nuo jų teisinės padėties), ieškodami 
naujų pajamų šaltinių, siekė suburti savo pavaldinių su- 
sivienijimus, kuriuos apdėdavo mokesčiais. Taip jie galėjo 
sugalvoti naujų mokesčių valstiečiams, apribojo valstiečių 
draugijų teises - išleido naujus miškų ir ganyklų potvarkius. 

Teritorijų savininkai, be kita ko, turėjo ir daugiau teisių 
taikyti prievartos priemones valstiečiams. Siekdami išveng- 
ti valstiečių traukimosi iš ūkių, jie nustatė išėjimo mokesčius 
arba reikalavo formalaus pažado neišvykti. Kai kuriose 
vietovėse, pavyzdžiui, Algau ir Aukštutinėje Švabijoje, sie- 
kiant padidinti pajamas baudžiava buvo dar labiau sustip- 
rinta; kai kurie žemvaldžiai net išdrįso padidinti laidotuvių 
ar vestuvių mokesčius. Feodalų pastangos didinti priespau- 
dą ir pablogėjusi valstiečių padėtis tęsėsi iki XV a., kai bai- 
gėsi ir agrarinė krizė. Daugelyje Vakarų Vokietijos vietų 

baudžiaviniai santykiai vėl tapo laisvesni, panašiai kaip 
Prancūzijoje ir Anglijoje. 

Kaip Prancūzijos žemvaldžius paveikė sunki XIV a. padė- 
tis, kai kaimas prarado daug gyventojų, pasikeitė kainos ir 
algos? Pasak šaltinių, Prancūzijos žemvaldžių pajamos dau- 
gelyje vėlyvųjų viduramžių Prancūzijos regionų labai suma- 
žėjo. Daugelio pasauliškių ir dvasininkų ūkių pajamos staiga 
sumažėjo, ir tai tęsėsi gana ilgai. Taip atsitiko dėl daugelio 
priežasčių: dirbamos žemės plotų mažėjimo, valstiečių pasi- 
traukimo, činšo mokesčių lengvatų, perteklinės produkcijos, 
kuri mažino kainas. Išlaidas didino ir augantys atlyginimai; 
jie dar labiau apsunkino ūkio išlaikymą. Tačiau daugelio sen- 
jorijų savininkai laiku pastebėjo artėjančios krizės požymius 
ir ėmėsi priemonių. Dažniausiai jie mažino savo valdas ir su- 
teikdavo žemės činšą mokantiems valstiečiams. 

G. Boisas išsamiai nagrinėjo socialinę ir ekonominę vieno 
vėlyvųjų viduramžių Prancūzijos regiono - rytinės Norman- 
dijos srities - raidą. Kitaip nei W. Abelis, kalbėjęs apie agra- 
rinę krizę, Boisas tokią visuomenės raidą interpretuoja kaip 
„feodalizmo krizę“; socialinės feodalų ir valstiečių padėties 
pasikeitimus lėmė bendri ekonominiai vėlyvųjų viduramžių 
pokyčiai. G. Boisas, be to, Normandijoje pastebėjo bendrų 
XIV ir XV a. tendencijų: gyventojų mažėjimas, krintančios grū- 
dų kainos ir didėjantys atlyginimai. Geriausiais viduramžių 
metais ypač išaugusios Normandijos feodalų pajamos staiga 
sumažėjo, žemvaldžių padėtis tapo sunki. Siekdami nepra- 
rasti pajamų, žemvaldžiai sugriežtino reikalavimus vals- 
tiečiams, o tai pablogino ekonominę būklę, sukėlė nepasiten- 
kinimo bangą. Šie konfliktai dar labiau įsiplieskė per Pran- 
cūzijos ir Anglijos Šimtametį karą (1339-1453), - tuo metu 
ypač išaugo mokesčiai, o feodalai galėjo užsidirbti iš karo 
grobio. Daugelis valstiečių sodybų nuskurdo, juoba kad siau- 
tė maro epidemija. Mažėjo žemės ūkio našumas, kilo konf- 
liktų dėl žemės pasidalijimo. Krizė gilėjo. Ji atslūgo tik XV a. 
viduryje, nes baigėsi karas, o sumažėjus gyventojų atsirado 

8 pav. Valstiečiai nuima javų derlių. 
Simono Beningo flamandiškas kalendorius. Rugpjūčio mėnesio 
iliustracija (apie 1500 m.) 

daugiau laisvos žemės. G. Boiso socialinės ir ekonominės 
raidos vėlyvaisiais viduramžiais tyrinėjimai labai svarbūs, ta- 
čiau juose mažai dėmesio skiriama kitiems Prancūzijos regio- 
nams. Feodalai daugelyje valstybių skirtingai reagavo į vėly- 
vųjų viduramžių negandas. 

XIV ir XV a. daugelyje Anglijos regionų labai sumažėjo 
feodalų rentos. Anglų ekonomistų ir istorikų atlikti tyrimai 
rodo, kad vėlyvaisiais viduramžiais anglų žemdirbius alino 
ilgalaikės žemos grūdų kainos ir sumažėjusios žemvaldžių 
pajamos. Kadangi atlyginimai priklausė nuo kainų, dažnai 
žemvaldžiai turėjo mažinti činšo mokesčius valstiečiams. Na- 
muro grafystėje Belgijoje, pagal L. Genicoto skaičiavimus, že- 
mės ūkio produktų kainos nuo 1350 m. sumažėjo ketvirta- 
daliu ar net pusiau.? Trečdaliu ar pusiau sumažėjo ir ūkį slėgę 
žemės mokesčiai, - tai buvo neginčijamas agrarinės krizės 
požymis. Šiaurės Italijoje, tokiuose urbanizuotuose regionuo- 
se kaip Lombardija, ekonominė raida buvo šiek tiek palan- 
kesnė. Šiaurės Italijos žemės ūkį skatino miestų investicijos, 
buvo auginama daug specialių kultūrų. Šiame regione agra- 
rinę pažangą lėmė gerai išplėtota drėkinimo sistema, sujungu- 
si daug upių ir kanalų Po slėniuose. Kitaip vystėsi Toskanos 
regionas, kur žemė nebuvo tokia derlinga kaip Lombardijoje. 
Iš Pistojos regiono pranešama, kad žemės rentos XIV a. suma- 
žėjo trečdaliu, buvo juntama agrarinės krizės pradžia. Italijos 
žemės ūkis palankiai rutuliojosi tik tose vietovėse, kur būta 
nemažai miestų, vyravo ypatingos sąlygos, tokios kaip Lom- 
bardijoje. 

Valstiečiai vėlyvaisiais viduramžiais buvo priklausomi 
nuo žemvaldžių ir ekonominių pasikeitimų. Senesnių istori- 
nių tyrinėjimų išvados skyrėsi: vieni tyrinėtojai kalbėjo apie 
valstietijos egzistencine krizę vėlyvaisiais viduramžiais, kiti 
konstatavo pastebimą valstiečių ir žemdirbių gyvenimo pa- 
gerėjimą. Naujesnių tarptautinių tyrinėjimų (buvo remtasi 
gausiais ekonominiais ir istoriniais šaltiniais) išvados buvo 
tikslesnės, bet jokiu būdu ne vienareikšmės. Dažnai buvo ak- 

centuojama, kad mažėjo feodalinės rentos, tuštėjo sodybos, 
atsirado perteklinės produkcijos, žemvaldžiai atsidūrė blo- 
gesnėje padėtyje nei valstiečiai. Atskirose vėlyvųjų viduram- 
žių Europos valstybėse ekonominė raida buvo nevienoda, to- 
dėl trūksta bendro Europos valstietijos būklės vertinimo. 

Vėlyvųjų viduramžių krizės faktorių įtaka valstiečiams 
siejama su jų priklausomybe nuo rinkos. Valstiečių ūkiai, išsi- 
vertę be samdinių ir mažiau parduodavę grūdų rinkai, ma- 
žiau nukentėjo ir nuo agrarinės krizės. Valstiečių dalis rinkoje 
tiesiogiai priklausė nuo turimos žemės kiekio, nuo finansinės 
padėties ir rinkos santykių atskiruose regionuose. Stambius 
valstiečių ūkius, turėjusius samdinių ir tiekusius daugiau 
grūdų rinkai, labiau nei šeimos ūkius paveikė kainų ir atly- 
ginimų svyravimai. Smulkių ūkių vystymąsi lėmė ir turto 
koncentracija: valstiečių ūkiai stambėjo, nes žemdirbiai galėjo 
ištuštėjusius plotus prisijungti prie savo žemių. 

Daugeliui smulkių valstiečių — paskutinėje viduramžių 
kolonizacijos fazėje jų buvo itin gausu kaimuose - agrarinė 
krizė padėjo. Jų darbo jėga, naudojama ir savo ūkyje, buvo 
efektyvi; be to, žemdirbiai galėjo padidinti savo ūkį. Dauge- 
lyje kaimų dirbamos žemės dabar buvo galima įsigyti tokio- 
mis sąlygomis, kurios buvo neįsivaizduojamos ankstesniais 
laikais. Atsisakius nenaudingų žemės plotų, buvo nuimamas 
gausesnis derlius, o sumažėjus gyventojų žemdirbių ir der- 
lingos žemės plotų santykis pasidarė palankesnis. 

Vidutinio dydžio valstiečių ūkiai - jie taip pat sudarė ne- 
menką visų ūkių dalį - buvo tik iš dalies priklausomi nuo 
svetimos darbo jėgos, tačiau jų, kitaip nei stambiųjų, nesu- 
žlugdė didėjančios algos. Be to, ir rinkos kainos juos mažiau 
veikė, nes ryšiai su rinka nebuvo itin glaudūs. Šie ūkiai turėjo 
atiduoti prievoles ir duokles feodalams. Dėl skirtingų mo- 
kesčių ir prievolių feodalams, nevienodo ūkių dydžio ir 
nevienodų pajamų negalima tiksliai nustatyti feodalinių 
prievolių datos ir dydžio. Tačiau istorikai apskaičiavo, kiek 
vėlyvųjų viduramžių ūkiai gaudavo pajamų, kiek jų išleis- 


9 5. Vėlyvųjų viduramžių krizes laikotarpis 


davo įvairiems mokesčiams, koks buvo ūkių derlius, tad 
galima įsivaizduoti, kiek mokėta prievolių žemvaldžiams. 
Daugeliui valstiečių šeimų, sumokėjus duoklę žemvaldžiams 
ir bažnyčiai, pragyvenimui telikdavo minimumas. Ūkiai aki- 
vaizdžiai buvo apkrauti mokesčiais, net ir derlingais metais 
kažin ar įstengdavo užauginti daugiau žemės ūkio kultūrų, 
o blogi metai sukeldavo krizę. Praūžus audroms, karams, už- 
slinkus badmečiui, gyvulių epidemijoms, daugelio valstie- 
čių gyvenimas vėlyvaisiais viduramžiais itin pablogėdavo. 
Valstiečių luomas laikytas niekingiausiu: nors nuo valstiečio 
priklausė ekonomikos raida, tačiau jo darbas buvo nuverti- 
namas. 

Vakarų ir Vidurio Europos valstiečių teisinė padėtis vidur- 
amžių pabaigoje nepasikeitė taip, kaip to norėjo feodalai, — 
valstiečių priklausomybė nuo žemvaldžių nesustiprėjo. Vals- 
tiečiai galėjo parsisamdyti kitam šeimininkui, kaime stiprėjo 
miestų įtaka ir kai kurie kiti veiksniai, paskatinę laisvesnius 
valstiečių ir žemvaldžių santykius. Daugelyje senųjų Vokie- 
tijos gyvenviečių pagerėjo ūkių nuomos sąlygos: terminuotą 
nuomą keitė ilgalaikė ar net faktiškas turto perdavimas. Ba- 
varijos žemėje ir toliau plėtėsi feodai, čia egzistavo tiek il- 
galaikė, tiek ir trumpalaikė terminuota nuoma. Frankonijos 
srityje paveldėtos nuomos rentos dydis sukėlė pasipiktinimą, 
bet ilgainiui ši nuomos forma įsigalėjo. Reino žemupio zo- 
noje, kurioje veikė Nyderlandų agrariniai santykiai, valstie- 
čiai buvo kur kas laisvesni. 

Rytų Vokietijoje ir Rytų Europos šalyse žemės ūkis rutu- 
liojosi kitaip; kilus vėlyvųjų viduramžių krizei čia ėmė įsi- 
galėti dvarai, kurie naujųjų amžių pradžioje, kaip rašoma ki- 
tuose skyriuose, taps pagrindiniu Rytų ir Vakarų Europos 
žemės ūkių skirtumu, vienu pagrindinių agrarinio dualizmo 
faktorių. Šiose Rytų Europos vietovėse feodalai sustiprino 
savo teises valstiečiams ir prisiteisė iš jų daugiau prievolių, - 
žemvaldžiams reikėjo daugiau darbo jėgos plečiant savo 
ūkius. Vėlyvųjų viduramžių krizės laikais Rytų Europos že- 

mės ūkio struktūros valstiečiams buvo nenaudingos; taip bai- 
gė formuotis tokia teisinė ir socialinė padėtis, kuri prasidėjo 
viduramžių eros viduryje, kolonizacijos metu valstiečiams 
įsikūrus į Rytus nuo Elbės. Riterių luomas išnaudojo žem- 
valdžių politines silpnybes ir teismuose išsikovojo teisių į 
valstiečius, pastariesiems apribojo teisę persikelti iš vienos 
vietos į kitą ir sukūrė paveldėtinės tarnystės formą. 

Vakarų Europoje vėlyvaisiais viduramžiais agrariniai san- 
tykiai liberalėjo, ir netrukus valstiečiai iš tikrųjų kur kas lais- 
viau tvarkėsi savo sodybose. Šiuos pasikeitimus lėmė dau- 
gybė valstiečių sukilimų ir pasipriešinimo kovų, kurios ypač 
sustiprėjo vėlyvaisiais viduramžiais. Prancūzijos šiaurėje vi- 
duramžiais baudžiava dar nebuvo išnykusi, tačiau įvairiuose 
regionuose pasireiškė skirtingai. Henegau žemėse jau beveik 
nebebuvo baudžiauninkų, priešingai nei Šampanėje ar Lota- 
ringijoje, kur jų būta daugiau; čia valstiečiai, be to, turėjo mo- 
kėti „pagalvės“ mokestį (chevage) ir savavališkai nustatytus 
mokesčius (taille). Burgundijos ir Dižono provincijose dar bū- 
ta baudžiavos. Tačiau baudžiava jau traukėsi: buvo palei- 
džiami pavieniai valstiečiai ar ištisos bendruomenės. Nyks- 
tant senosioms agrarinės sistemos struktūroms ir padaugėjus 
ariamos žemės plotų, vėlyvųjų viduramžių Anglijoje vals- 
tiečių padėtis pastebimai gerėjo. Nepaisant anglų valstietijos 
pralaimėjimo didžiajame valstiečių sukilime 1381 m., bau- 
džiavos nykimo procesas nesustojo; baudžiavinės priklau- 
somybės sistema pamažu virto copy-hold struktūromis. Copy- 
holder teismo nutarimu privalėjo mokėti begalę mokesčių, jo 
statusas buvo apibrėžtas žemvaldžio sudarytame valstiečių 
registre. Nuo XV a. Anglijoje išnyko paskutiniai baudžiavos 
požymiai, todėl galima tvirtinti, kad naujųjų amžių pradžioje 
anglų valstiečiai visoje Europoje buvo laisviausi. 


6 
Valstiečių pasipriešinimo kovos ir sukilimai 


Daugelyje Europos šalių vėlyvaisiais viduramžiais kilo įspū- 
dingi valstiečių sukilimai. Žinoma, kad XIV ir XV a. Flandri- 
joje, Italijoje, Prancūzijoje ir Anglijoje kilo didžiulė valstiečių 
pasipriešinimo banga, virtusi vokiečių valstiečių 1525 metų 
karu. Tačiau ir vėlesniais laikais - XVI-XVIII a. - Europoje 
netrūko masinių valstiečių sukilimų ir maištų, kurie liovėsi 
tik visiškai išnykus senosioms visuomenės struktūroms. 
Šiuos žemdirbių judėjimus lėmė skirtingos priežastys, sky- 
rėsi jų mastai ir tikslai, tačiau jie patvirtino visų Europos šalių 
valstiečių geresnio gyvenimo siekį. 

Valstiečių sukilimai ir pasipriešinimo kovos prasidėjo ne 
vėlyvaisiais viduramžiais. Klestinčioje ankstyvųjų viduram- 
Ziu ir šios epochos vidurio feodalinėje sistemoje buvo galima 
pastebėti įvairių valstiečių pasipriešinimo formų; jos nebuvo 
tokios įspūdingos ir neįgijo tokio masto kaip vėlesniais lai- 
kais. Karolingų laikais būta pasipriešinimo feodalams, kai 
valstiečiai stengėsi išvengti įvairių prievolių ar per didelių 
mokesčių. Labiausiai žinomas ankstyvaisiais viduramžiais 
vykęs Stelingos sukilimas 841 m., kai prieš žemvaldžius su- 
kilo didžioji Saksonijos valstietijos dalis. Vienas didžiausių 
viduramžių vidurio sukilimų - Štėdingeno valstiečių pasi- 
priešinimas; Štėdingeno valstiečiai, įsikūrę Vėzerio žemupio 
žemėse, ilgai kovojo su Brėmeno arkivyskupija ir Oldenbur- 
go grafais, kol 1234 m. mūšyje prie Altenešo juos nugalėjo 
stipresnė kryžiuočių armija. Valstiečiai prieš feodalinę sis- 
temą viduramžių viduryje kovojo ne masiškai, o kasdien 
priešindamiesi: nemokėdavo duoklių, dažnai palikdavo savo 

ponus ir iškeliaudavo į naujas žemes ar netoliese įsikūrusius 
miestus. Kadangi didžioji tuometinės valstietijos dalis teisiš- 
kai ir ekonomiškai tebebuvo baudžiauninkai, valstiečių suki- 
limai ir pasipriešinimo kovos vyko baudžiavinėje aplinkoje — 
dvaruose ir domenuose. 

Norint objektyviai įvertinti senosios Europos valstiečių su- 
kilimus, nereikia pamiršti pagrindinių tos epochos bruožų. 
Kadangi nagrinėjame ginkluotą valstiečių pasipriešinimą, 
reikėtų atsisakyti paplitusio požiūrio į valstietį kaip taikiai 
nusiteikusį ir nekaringą žemdirbį. Iš tiesų valstiečiai buvo 
apsirūpinę paprasčiausiais ginklais, bet ne vien kuokomis. 
Nešiotis ginklą daugelyje valstybių buvo leidžiama tik rite- 
riams ir kariams, tačiau iki XVIII a. ginklų turėjo ir valstiečiai. 
Vidurio Europos kalnuotose vietovėse ir Skandinavijoje, kur 
valstiečiai buvo ne taip varžomi įvairių taisyklių, jie galėjo 
turėti ginklą. Galbūt gyvulių augintojai buvo karingesni ir 
labiau nei žemdirbiai pasirengę kovai, todėl jie jau nuo senų 
laikų galėjo turėti ginklų. Daugelis valstiečių, ilgus metus ar 
tik vieną sezoną ištarnavę kariuomenėje, turėjo iš armijos par- 
sineštų ginklų - alebardų ar iečių, kuriuos akylai saugojo; 
prireikus tie ginklai buvo panaudojami. 

Ginklų valstiečiams reikėjo ir kitais sumetimais: jie buvo 
priklausomi nuo gamtos jėgų ir karo įvykių, jų tykojo dau- 
gybė pavojų. Ilgus šimtmečius valstiečiai gyveno nesaugiai, 
skurdo, patyrė prievartą, tad privalėjo išmokti apsiginti. 
Valstiečiams reikėjo gintis nuo karingų kaimynų išpuolių; be 
to, jie turėjo saugoti savo gyvulius nuo laukinių šunų ar plėš- 
rių žvėrių. Šalia kaimų būta miškų, iš kur buvo galima laukti 
atklystant vilkų rujos ar patirti kitokių rimtų pavojų; vilkai 
užpuldavo avis ir ožkas, o žiemą - ir žmones. Jei Zemdir- 
biams reikėdavo dirbti atokesniuose laukuose, jie būtinai pa- 
siimdavo geležimi apkaustytų lazdų, kad galėtų apsiginti 
nuo netikėto užpuolimo. 

Nuolat gresiantys pavojai kaimo žmones subūrė. Nors gy- 
venvietės daug kuo viena nuo kitos skyrėsi, o atskirose šalyse 

susiklostė savitos socialinės ir politinės aplinkybės, valstietija 
buvo pagrindinė senosios Europos visuomenės dalis, kaimo 
branduolys, pagrindinis feodalų ir valstybės mokesčių šalti- 
nis, ekonominės plėtros pagrindas ir pagaliau krašto apsau- 
gos garantas. Netrūko atvejų, kai kaimo bendruomenės nariai 
turėjo griebtis ginklo: puolė plėšikų gaujos, valkatavo sam- 
dytų kareivių būriai ar grasino kaimyninės bendruomenės. 
Tada nuskambėdavo tolimi bažnyčių varpai, kviečiantys į 
mūšį, ar pavojaus signalai. Kaimo gyventojai susirinkdavo 
prie vieškelio, statydavo užtvaras iš vežimų ir statybinių me- 
džiagų arba pasislėpdavo kaimo bažnyčioje, kuri daugelyje 
vietovių buvo tinkamiausia vieta gintis. Moterys su vaikais, 
pasiemusios vertingiausius daiktus, užsidarydavo bažnyčio- 
je, o vyrai įsitvirtindavo prie langų ir varpinėje. Taip bažnyčia 
ir kaimas tapdavo tvirtove, galinčia ilgai atsilaikyti prieš sam- 
dytus kareivius ir plėšikų gaujas. 

Visos kaimo bendruomenės sugebėdavo apsiginti pačios, 
nes ikipramoninėje visuomenėje nebūta jokios į dabartinę po- 
liciją panašios institucijos. Todėl tvarką kaime (apsaugą nuo 
priešo būrių ar nusikaltėlių persekiojimą) palaikė visos kai- 
mo bendruomenės. Savaime suprantama, kad su priešais ko- 
vojanti kaimo bendruomenė panoro apginti ir savo teises. 
Kaimų mobilizavimas lengvai galėjo tapti masiniais sukili- 
mais, kai valstiečiai pasijusdavo spaudžiami didelių žemval- 
džio ar valstybės mokesčių. 

Kokių priemonių griebdavosi valstiečiai, nusprendę, kad 
feodalų reikalavimai prieštarauja jų senoms teisėms? Kaip 
valstiečiai kovojo su žemvaldžių savivaliavimu? Kada kas- 
dieninis pasipriešinimas virto atviru valstiečių maištu? Į 
daugumą šių klausimų atsako rusų istorikas B.F. Poršnio- 
vas', išskyręs žemesniąsias ir aukštesniąsias valstiečių pa- 
sipriešinimo formas. Mokslininkas tyrinėjo naujųjų amžių 
Prancūzijos valstiečių pasipriešinimo kovas ir išskyrė tris 
pagrindines pasipriešinimo formas. Pirmoji - valstiečių da- 
linis pasipriešinimas. Valstiečiai individualiai ar kolektyviš- 

kai atsisakydavo vykdyti nustatytas prievoles ir įsakymus; 
šiai pasipriešinimo kategorijai Poršniovas priskyrė ir teisi- 
nius valstiečių bei žemės savininkų ginčus dėl atskirų teisių 
ir pareigų. Valstiečių pasitraukimas ar bėgimas iš ūkio - ant- 
roji, pagrindinė, valstiečių pasipriešinimo forma. Žem- 
dirbiai priešinasi ne atskiriems feodalų nurodymams, o bet 
kokioms prievolėms ir traukia ieškoti geresnių gyvenimo 
sąlygų kitur. Trečioji pasipriešinimo forma - sukilimai. 
Valstiečiai bendromis pastangomis ima priešintis egzistuo- 
jančioms aplinkybėms. Šiuos tris valstiečių pasipriešinimo 
tipus Poršniovas siejo su modernios valstybės raida Pran- 
cūzijoje; istorikas teigė, kad valstiečių sukilimai padėjo su- 
sidaryti centralizuotoms nacionalinėms monarchijoms; ab- 
soliutizmas, labiausiai išsivysčiusi monarchinio valdymo 
forma, yra neišvengiama valstietijos kovų pasekmė. 

Poršniovo kritikai prieštaravo šiai tezei: jų nuomone, vals- 
tiečių pasipriešinimo kova feodalinės visuomenės vystymosi 
istorijoje pernelyg sureikšminama. Būta ir atmestų pasiūly- 
mų, tarkim, kiekvieną valstiečių žingsnį plečiant žemės ūkį 
laikyti netiesioginės „klasių kovos“ požymiu. Nors ir būta 
principinių prieštaravimų, galima konstatuoti, kad Poršnio- 
vo valstiečių pasipriešinimo formų tipologija rėmėsi Marxo 
ir Vakarų Europos tyrinėtojų darbais ir buvo svarbi kitiems 
mokslininkams. Kiti autoriai pirmiausiai skyrė slaptąsias ir 
atvirąsias pasipriešinimo formas. Šitaip skirstant akcentuoja- 
mos įvairios konfliktų stadijos ir socialinė aplinka. Slaptasis 
pasipriešinimas reiškia, kad valstiečių nepasitenkinimas toks 
stiprus, jog bemat virs atviru pasipriešinimu. 

Rytų Europos tyrinėjimai rėmėsi Marxo idėjomis; Poršnio- 
vo ir kitų autorių skelbta valstietijos pasipriešinimo formų 
diferenciacija buvo plėtojama toliau ir pritaikyta atskiriems 
valstiečių maištams tyrinėti. Tuo pačiu metu Rytų Europos 
valstietijos sukilimų istorija susieta su kitų Europos šalių 
visuotine istorija. Ši tendencija ypač išryškėjo aštuntajame 
ir devintajame dešimtmetyje, kai buvo minimos daugelio 

valstiečių judėjimų ir sukilimų metinės: 1514 m. Vengrijos 
valstiečių sukilimo, Jugoslavijos 400-osios vindišų valstiečių 
sukilimo, 1775 m. Bohemijos valstiečių maišto bei begalės 
šventinių dienų, kurios 1975 m. tuometinėje Vokietijos De- 
mokratinėje Respublikoje priminė 1525 m. vokiečių valstiečių 
sukilimą. Visi šie nacionaliniai įvykiai buvo tyrinėjami mark- 
sistiškai. Net VDR valdžia pabrėžė nacionalinę valstiečių su- 
kilimo reikšmę vokiečių tautai, tačiau rėmėsi F. Engelsu, 
kuris 1525 m. valstiečių karą buvo pavadinęs „vienu didin- 
giausių vokiečių liaudies revoliucinių bandymų“ ir dar 
1870 m. rašė: „Ir vokiečių tauta turi savo revoliucinę tradiciją. 
Buvo laikai, kai Vokietija išaugino kovotojus, kurie galėjo pa- 
dėti geriausiems kitų šalių revoliucijų vadams, kai Vokietija 
pasižymėjo ypatinga kantrybe ir energija, tokia reikalinga 
vieningai nacijai siekiant didžiausių rezultatų; buvo metas, 
kai vokiečių valstiečių ir plebėjų galvose kirbėjo tokios min- 
tys, kurios dabartinę kartą baugintų.'* 

Vakarų Europos valstiečių maištų istorijos tyrinėjimus vei- 
kė maištų Prancūzijoje analizė. Rusų istoriko Poršniovo idėja 
prancūzų valstiečių sukilimus marksistiniu požiūriu suskirs- 
tyti į fazes prieštaravo iki tol neginčijamiems prancūzų moks- 
lininkų darbams apie XVI ir XVII a. valstiečių pasipriešinimo 
kovas, laikytas regioniniais judėjimais prieš centralizuotą fis- 
kaline politiką. Skirtingi Poršniovo ir R. Mousniero* požiūriai 
vertė išsamiau patyrinėti naujųjų amžių valstietijos pasiprie- 
šinimą, socialinę kaimo struktūrą ir socialinę raidą Vakarų 
Europoje. Prancūzų ir anglų istorikai svarstė kelis klausimus, 
pirmiausiai — organizacinių judėjimo struktūrų ir įvairių so- 
cialinio protesto formų problemą. Kaimo bendruomenė lai- 
kyta valstietijos sukilimų pagrindu ir esme. 

Kiti tyrinėjimai analizavo valstiečių judėjimų turinį ir jų 
tikslus: ar tikrai valstiečiai sukilėliai kovojo prieš fiskalinę 
politiką (Mousnieras) - antifiskalinis judėjimas, ar kovojo 
prieš feodalus (Poršniovas) - antifeodalinis judėjimas, o gal 
tai buvo įvairios socialinio protesto formos? Kiti veikalai 


6. Valstiečių pasipriešinimo kovos ir sukilimai 99 


9 pav. Reino aukštupio valstiečių sukilėlių vėliava 
su išsiuvinėtu sukilimo simboliu — nagine (1513 m.) 


nagrinėjo tų sukilimų būtinybę ir svarbą. Ši problema buvo 
reikšminga dėl kelių priežasčių: buvo aiškinamos sukilimų 
užuomazgos ir diskutuojama apie valstiečių veiklą judėjimų 
metu. Akivaizdu, kad valstiečių pasipriešinimo kovos ne- 
gali būti laikomos savaiminiais, spontaniškais sukilimais, 
nulemtais neracionalių žemdirbių tikslų. Leopoldas von 
Ranke vokiečių valstiečių karą pavadino „didžiausia Vokie- 
tijos valstybės katastrofa“ ir pabrėžė nepateisinamus ir de- 
strukcinius jo požymius. Naujausi tyrinėjimai valstiečių 
sukilimus grupuoja ir vertina pagal tuometines vertybes ir 
žmonių elgseną — taip lengviau suprantamas valstiečių 
mentalitetas. Atsisakoma valstiečių sukilimų neracionalu- 
mo idėjos ir remiamasi tam tikromis tuometinės epochos 
žmonių elgsenos bei socialinių struktūrų formomis. Spręsti 

šiuos klausimus padėjo socioantropologinė valstiečių su- 
kilėlių mentaliteto koncepcija. 

Vokietijos istorikai ilgai tyrinėjo 1525 m. vokiečių valstie- 
čių karą bei žemdirbių judėjimus vėlyvaisiais viduramžiais, — 
pastarieji įvykiai buvo laikomi didžiojo valstiečių karo gene- 
raline repeticija. Be jokių abejonių, 1525 m. vokiečių valstiečių 
karas buvo radikaliausias ir svarbus visame pasaulyje įvykis, 
todėl nenuostabu, kad juo nuolat domisi tyrinėtojai ir visuo- 
menė. Ilgai chrestomatinis vokiečių valstiečių karo istorijos 
veikalas buvo G. Franzo monografija. Franzas įžvelgė ne eko- 
nomines, o politines valstiečių karo priežastis. Jo nuomone, 
karą sukėlė senųjų ir naujųjų valstybės struktūrų prieštara- 
vimai. Valstiečiai kovojo dėl jų kaimo autonomijos išsaugo- 
jimo, prieš valstybės teritorines pretenzijas ir siekius valdyti 
kaimą pagal visuotinį valstybės modelį. Jaunesnės kartos Va- 
karų Vokietijos istorikai, išanalizavę ankstesnius tyrinėjimų 
rezultatus, ilgai kliovėsi Franzo idėjomis. VDR tyrinėtojai 
valstiečių karą interpretavo marksistiškai, kaip „ankstyvąją 
buržuazinę revoliuciją“, ir akcentavo įvairius masinių judė- 
jimų aspektus. Ypatingas susidomėjimas valstiečių karu kilo 
abiejose Vokietijos dalyse 1975 m., kai buvo minimas 450-asis 
šio įvykio jubiliejus. 

Maištai kildavo, kai būdavo pažeidžiamos valstiečių tei- 
sės. Valstiečiai nepritarė jaunos valstybės raštiškiems teisės 
potvarkiams. Valstiečiai rėmėsi senomis, iš kartos į kartą per- 
duodamomis teisinės visuomenės normomis ir vertybėmis; 
ilgainiui šios normos tapo įpareigojančiomis, jomis vadovau- 
tasi kaip teisiniais dokumentais. Šių nerašytų taisyklių ma- 
žesnių ar didesnių regionų valstiečiai laikėsi šeimoje, kaime 
ir visuomenėje. XVI a. juristai daugelį jų surinko ir paskelbė, 
o valstybės autoritetai jas kodifikavo. Šios normos dabar tapo 
svarbesnės, tačiau nekintamos ir sunkiau pritaikomos įvai- 
riose situacijose, kitaip, nei buvo ankstesniais šimtmečiais. 

Visoje Europoje būta labai įvairių valstiečių teisinių nor- 
mų, todėl sunku kalbėti apie visuotinę valstiečių teisę. Tačiau 

neginčytina, jog valstiečiai sukildami vadovavosi tokiomis 
teisinėmis normomis, kurias sukilėliai manė esant teisingas; 
anot žemdirbių, jų teisės buvo pažeistos neapdairių valdi- 
ninkų ar gobšių feodalų, kurie skelbėsi vykdą karaliaus valią. 
Be šių senosios teisės normų, egzistavo dar du svarbūs vals- 
tiečių pasipriešinimo kovų veiksniai: tvirtas tikėjimas tradi- 
cijomis ir savo valdovu. Nuolat pabrėžiamas valstiečių kon- 
servatyvumas, jų tradicinių vertybių puoselėjimas dažnai 
vadinami tamsumu ir atsilikimu. Bet nereikėtų pamiršti vals- 
tiečių gyvenimo sąlygų, jų mąstysenos. Valstietija, kaip tvir- 
tina naujoji socioantropologija, labiau nei kiti visuomenės 
sluoksniai kliovėsi patirtimi. Valstiečiams būdingą prisiri- 
šimą prie kaimo tradicijų lėmė kaimo gyvenimo ritmas, nuo- 
latinė metų laikų kaita, žemės ūkio technikos naudojimas ir 
jų nesikeičiantis gyvenimas. XVI-XVII a. pokyčiai iš esmės 
teigiamai veikė valstiečių gyvenimą, tačiau būta ir nelaimių 
bei skaudaus patyrimo. XVI a. klestinčiame žemės ūkyje vis 
daugėjo gyventojų, formavosi ir nauji valstietijos sluoksniai; 
religiniai karai nuskurdino šalį, brangymečio ir maro metai 
susilpnino žemės ūkį, augantys mokesčiai kėlė neapykantą ir 
nepasitenkinimą. 

Feodalų reikalavimus mokėti didesnius mokesčius ir at- 
likti daugiau prievolių valstiečiai manė galį apskųsti aukš- 
tesnei valdžiai. Valstiečiai manė, kad karalius privalo ginti 
savo pavaldinius; jo švenčiausia pareiga - rūpintis taika ir 
teisingumu. Karalius, anot valstiečių, negali norėti savo pa- 
valdinių nelaimių; jis tikrai nekaltas, visos negeros naujovės — 
tai gobšuolių valdininkų nedorybės. Žemdirbiai buvo įsiti- 
kinę, kad karalius nežino tikrosios savo valstiečių padėties, 
kadangi jį nuolat apgaudinėja begėdžiai dvariškiai. Valstiečių 
maištai dažniausiai kildavo pasienio žemėse ar atokesnėse 
vietovėse, esančiose toliau nuo karaliaus valdžios, kur apie 
karalių plito tik keisti gandai. Nepilnamečių karalių valdy- 
mas ar neaiškus sosto paveldėtojas vertė abejoti centrinės 
valdžios sprendimais. 

Kas skatino valstiečius maištauti? Valstiečiai imdavo ko- 
voti, kai būdavo peržengiama riba, naujovės suprantamos 
kaip provokacija, o viltys nepasiteisindavo. Valstiečių bend- 
ruomenėje bet kokia naujovė buvo suvokiama kaip grėsmė 
senosioms, tikrosioms tradicijoms, patikrintos pusiausvyros 
griovimas. Naujausiais laikais sukurtą mokesčių sistemą 
valstiečiai suvokė kaip nepateisinamą naujovę. Ne mokesčių 
dydis baugino valstiečius, o naujoji tvarka, į kurią jie žiūrėjo 
itin nepatikliai. 

Pastovių valstybinių mokesčių įvedimas XVI-XVII a., be 
abejonių, buvo viena labiausiai ginčytinų ir nekenčiamų nau- 
jovių. Religiniai karai ir didžiulių karinių operacijų finansavi- 
mas sužlugdė net Prancūzijos ar Ispanijos karalystes, kuriose 
centralizuota valstybė kūrėsi greičiausiai, savo pajamas ga- 
lėjo didinti visais įmanomais būdais. Šiose valstybėse buvo 
įvestas netiesioginis mokestis prekybai druska, grūdais ir vy- 
nu - būtiniausioms prekėms. Pirmieji nauju mokesčiu pasi- 
piktino miesto gyventojai. Daugelio valstiečių gyvenimo 
naujasis mokestis iš pradžių nepakeitė, nes viską, ką gamino, 
naudojo savo reikmėms. Tačiau ilgainiui šiose šalyse įvesti ir 
tiesioginiai mokesčiai; juos turėjo mokėti didžioji dalis visuo- 
menės, kai kurie mokesčiai ypač padidėjo. Mokestis valstybei 
tapo privalomas ir pastovus, nors iš pradžių buvo įvestas tik 
laikinai, kaip neišvengiama būtinybė. Prancūzijos karalystėje 
pagrindiniu mokesčiu tapo „pagalvės“ mokestis, labiausiai 
sumažinęs valstiečių, didžiausio visuomenės sluoksnio, pa- 
jamas. 1630-1640 m. šis visuotinis mokestis itin paplito. Ne- 
nuostabu, kad tais metais Prancūzijoje kilo daugybė valstie- 
čių sukilimų. 

Ne tik nauji mokesčiai valstybei, bet ir feodalo ketinimai 
padidinti duoklę piktino valstiečius. Senosios prievolės, prie 
kurių pamažu buvo priprasta, nekėlė pasipriešinimo; buvo 
tikima, kad jos egzistavo jau nuo senovės ir jas privalu vyk- 
dyti. Nauji žemvaldžio reikalavimai buvo suprantami kaip 
pasikėsinimas į senąją tvarką. Sukilimų dalyviai kovodavo ne 

su feodaline sistema, o su juos bauginančiomis naujovėmis. 
Konfliktai ir įtampa kildavo net pasikeitus žemvaldžiui. Nau- 
jas feodalas ar nauji valdininkai sugriaudavo senąją rimtį, 
sukeldavo nesaugumo jausmą, be to, išnykdavo valstietį su 
žemvaldžio šeima siejantis solidarumas. Valstiečiai nepatei- 
sino naujų, vis augančių reikalavimų. 

Kai kuriose Vidurio ir Rytų Europos šalyse, kur, skirtingai 
nuo Prancūzijos, nebuvo renkami nuolatiniai mokesčiai, val- 
džios atstovai turėjo ieškoti kitų šaltinių papildyti biudžetą. 
Kariuomenės daliniai buvo kuriami ir išlaikomi bendruome- 
nių, o kareiviai išsiunčiami apsirūpinti patys. Šiai oficialiai 
toleruojamai praktikai itin priešinosi valstietija. Kareiviai plė- 
šikavo, kaimuose ir sodybose elgėsi kaip užkariautojai. Tokie 
plėšikavimai, ypač dažni Vokietijoje Trisdešimties metų karo 
metu, nuskurdindavo kaimus ir bendruomenes. 1640 m. Ka- 
talonijoje prasidėjo vienas didžiausių valstiečių sukilimų, nes 
kalnų kaimų gyventojai nepanoro priimti į Prancūziją Zy- 
giuojančių kareivių būrių. Plėšikaujantys kareiviai ir narsiai 
savo sodybas ginantys valstiečiai - dažnas XVII a. tapybos 
motyvas. 

Įsiliepsnojus valstiečių pykčiui ir nepasitenkinimui, kil- 
davo maištas, ir kaimo gyventojai ryžtingai griebdavosi gink- 
lų. Susidarydavo karinės formuotės, ginkluotos šakėmis ar 
kastuvais, geležimi kaustytais pagaliais ar pavojingais dal- 
giais. Varpai, kviečiantys į mūšį, skambėjo ir kaimyninėse 
bendruomenėse, šaukliai skubėjo iš kaimo į kaimą ragindami 
gyventojus kovoti. Griežtos represijos laukė tų, kurie atsi- 
sakydavo eiti į kovą. Daugelio kaimų gyventojų būriai susi- 
telkdavo vienoje vietoje, išsirinkdavo bendrą vadą; atskiri 
valstiečių armiją sudarantys kaimai taip pat turėjo savo va- 
dus. Šitaip valstiečiai labai greitai galėjo suorganizuoti kelių 
tūkstančių vyrų armiją. Vadų pareiga buvo netvarkingus bū- 
rius priversti laikytis disciplinos, burtis į dalinius, o netin- 
kamus kovoti valstiečius siųsti namo. Valstiečių kare Vokie- 
tijoje 1525 m. per trumpą laiką buvo suorganizuota nuo 7000 

iki 10 000 valstiečių armija iš įvairių aukštutinės Švabijos vie- 
tų; kaimai, vengę prisidėti, grasinamais laiškais buvo privers- 
ti įsitraukti į kovą. Didžiausi valstiečių būriai susiformavo 
sukilimų metu Rusijoje. 1774 m. valstiečių sukilime, kuriam 
vadovavo garsusis Pugačiovas, dalyvavo mažiausiai 20 000 
valstiečių. Tai tik kariaujančiųjų skaičius; sukilėlius palaikė 
ir rėmė keli šimtai tūkstančių žmonių. Valstiečių būriai buvo 
labai nedisciplinuoti ir nuolat maišėsi tarpusavyje: žygių me- 
tu jie sumažėdavo ar pasipildydavo naujais nariais. Kaimo 
bendruomenės nariai dažnai keletą dienų lydėdavo būrius, 
po to grįždavo namo, nes bijojo nutolti nuo savo ūkių arba 
manė, kad sukilimo tikslas jau pasiektas. 

Valstiečių sukilimų vadai dažniausiai nebuvo valstiečių 
luomo atstovai. Gecas iš Berlichingeno, žymusis vokiečių 
valstiečių sukilimo vadas, išrinktas valstiečių, priklausė Fran- 
konijos riterių luomui, turėjo didelę karinę patirtį. Kitiems 
valstiečių būriams vadovavo ne valstiečiai - daugiausia tai 
buvo miestiečiai ir amatininkai, didikai ir dvasininkai. Vals- 
tiečių būrių vadovybėje dažnai iškildavo pasiturintys ir įta- 
kingi valstiečiai: kaimo seniūnai ir teisėjai, sueigų organizato- 
riai. Žemesnieji valstiečiai sukilimams nevadovavo; paprasti 
samdiniai ir padieniai darbininkai niekada netapdavo vadais. 
Prancūzijos, Vengrijos ir kitų šalių valstiečių sukilimams 
taip pat vadovavo ne valstiečių luomo atstovai. Valstiečiams 
dažnai pavykdavo į savo veiklą įtraukti ir smulkesniuosius 
didikus, - pastarieji tapdavo savo pavaldinių ir kaimynų va- 
dais; taip jie galėdavo išsaugoti savo socialinį prestižą, as- 
menines savybes ir kovoti už valstiečių reikalus. Net demi- 
litarizuoti, kare patyrę kareiviai vėl ateidavo į šią tarnybą ir 
vadovavo sukilusiems valstiečiams. 

Rytų Europos valstiečių sukilimams vadovavo buve karų 
su turkais kareiviai ir komendantai. Georgas Dösza, 1514 m. 
Vengrijos valstiečių sukilimo vadas, anksčiau vadovavo tvir- 
tovės netoli Osmanų imperijos gynybai; jis saugojo Vengrijos 
sieną nuo turkų grobikų antpuolių, pats vadovavo daugeliui 

karinių operacijų. Mitija Gubecas, 1572 m. Kroatijos valstiečių 
sukilimo vadas, taip pat pasižymėjo karuose su turkais. Rusų 
valstiečių pasipriešinimo kovose aktyviai dalyvavo kazokai, 
pietinės Rusijos stepių kovotojai. Viena vertus, jų veikla buvo 
glaudžiai susijusi su Lenkijos ir Rusijos valdovais, nes jie da- 
lyvavo karinėse operacijose prieš turkus, kita vertus, jie rėmė 
priklausomus valstiečius, kurių dauguma prisidėjo prie jų. 
Kazokų žymiausi vadai - Chmielnickis (1648) ir Pugačiovas 
(1773-1774) - vadovavo ir didžiausiems sukilimams, kur ka- 
rinę patirtį pritaikė organizuodami valstiečių būrius. Stepa- 
nas Razinas, kitas kazokų sukilėlis, vadovavo 1661-1671 m. 
sukilimui žemutinėse Volgos lygumose, kur pasipriešinimo 
kovos kilo ir plito po šalį kaip gaisras ir kėlė didelę grėsmę 
besivystančiai centralizuotai Rusijos valstybei. 

Daugelis sukilimų kildavo kaime. Jei tik kaimui grėsdavo 
pavojus, vidiniai socialiniai konfliktai ir nesutarimai aprim- 
davo; kildavo neapykanta naujam žemvaldžiui ar plėšikau- 
jantiems kareiviams. Kilus pavojui kaimo bendruomenė su- 
darydavo uždarą frontą, o pirmosiomis maišto dienomis 
ypač darniai kovodavo. Seniai įsikūrusių valstiečių ir beže- 
mių naujakurių, turtingų žemdirbių ir mažažemių, žemės 
nuomininkų ir padienių darbininkų nesutarimai kaime at- 
slūgdavo, kai tik gyvenvietei iškildavo išorės pavojus ir rei- 
kėjo solidariai kovoti su įsibrovėliais. Šis valstiečių solida- 
rumas atėjo iš senojo kaimo: kaimą sudarė tam tikra grupė 
savarankiškai ūkininkaujančių šeimų, kurios tik iš dalies 
buvo autonomiškos, - dirbant daugelį kasdienių darbų jiems 
prireikdavo kaimynų pagalbos. Viduramžių epochos vidu- 
ryje Vakarų ir Vidurio Europos kaimų autonomija dar labiau 
sustiprėjo, kai feodalai traukėsi iš žemės ūkio ir atidavė žemę 
dirbti valstiečiams. 

Glaudūs valstiečių ir gimtojo kaimo ryšiai ypač ryškiai at- 
siskleidė kai kurių didelių sukilimų metu. Kaip teigia 1525 
m. Vokietijos valstiečių karo „Dvylika tezių“, kaimo bend- 
ruomenė kaip organizuota jėga padeda suprasti valstiečių 

reikalavimus. Bendruomenė turi gauti plačias teises: ji turi 
pati skirti pastorių, reguliuoti dešimtinės dydį, spręsti me- 
džioklės ir žūklės reikalus, kontroliuoti miškų ir bendruo- 
menės žemės naudmenų - almendos - naudojimą. Visiškai 
aišku, kad XVI a. pradžioje Pietų Vokietijos kaimas jo gyven- 
tojams buvo pagrindinis ir svarbiausias struktūrinis viene- 
tas. Ne tik Aukštutinės Švabijos, bet ir daugelio kitų Euro- 
pos kaimų gyventojai siekė savo reikalus nagrinėti patys, 
kaimo bendruomenė saugojo savo teritoriją ir sprendė visus 
konfliktus. 

Visai Europos istorijai reikšmingas vienas naujųjų amžių 
pradžios valstiečių sukilimas - 1514 m. Vengrijos valstiečių 
sukilimas, suvienijęs daugybę sukilėlių. Šis sukilimas kai kuo 
skyrėsi nuo kitų didesnių pasipriešinimo kovų Europoje. 
1514 m. Vengrijos karalystėje kilo daug mažų sukilimų at- 
skiruose kaimuose, jiems trūko bendro vienijančio tikslo. 
Toks tikslas atsirado: 1514 m. visi vietiniai neramumai virto 
vienu dideliu sukilimu, skelbiančiu kryžiaus žygį. 

Popiežiaus legatas paskelbė kryžiaus žygį prieš bedievius 
turkus ir gavo karališkųjų patarėjų paramą; pastarieji tikėjosi, 
kad be didelių išlaidų valstiečių armija iškovos pergalę prieš 
turkus. Dėl tokio arkivyskupijos savanaudiškumo ir didikų 
prievartos visuomenėje kilo didžiulis nepasitenkinimas, te- 
reikėjo vienos kibirkšties, kad kiltų milžiniškas gaisras. Di- 
dikai uždraudė savo valstiečiams jungtis prie kryžiaus žygio 
armijos, kai kurie buvo prievarta grąžinti atgal. Spaudžiant 
feodalams karalius atsisakė šaukti žmones į kryžiaus žygį, o 
armijai įsakė trauktis. Tuo metu pagrindinė armijos dalis, ku- 
riai vadovavo Georgas Dėsza, tapo visiškai savarankiška, pa- 
keitė žygio kryptį ir patraukė prieš didikus. 1514 m. gegužės 
pabaigoje prie Nagilako valstiečių būriai susikovė su didikų 
kariuomene ir ją sumušė; buvo nužudyti keletas didikų ir 
aukštų dvasininkų. Tuo pačiu metu Vengrijos žemumoje ir 
jos pakraščiuose susirinkę valstiečių būriai jau kovojo su didi- 
kų kariuomene. Liepos viduryje įvyko lemiamas mūšis ties 

Temesvaru, kurį pralaimėjo valstiečiai; Dösza ir keletas jo 
bendražygių buvo nuteisti myriop. 

Sukilusių valstiečių programa neišliko; tik kai kuriose kro- 
nikose paminėtos vadų kalbos atskleidžia valstiečių sukilimo 
tikslus. Jie siekė stiprios karalystės, norėjo pašalinti tarpinę 
feodalų valdžią - didįjį dvasininkijos ir magnatų luomą. Di- 
dikai turi būti sunaikinti, dvasininkijos teisės apkarpytos. 
Tačiau niekas nenorėjo modernios demokratinės respub- 
likos santvarkos; priešingai, tikėjosi atkurti patriarchalinę 
valstybę, kuri, daugelio manymu, egzistavo senovėje: laisva 
valstietija, valdoma stipraus karaliaus, galėjusio uždrausti 
daugelio stambesnių ar smulkesnių žemvaldžių bei teismų 
savivalę. Sukilimų vadai paprastai buvo dviejų visuomenės 
sluoksnių atstovai: smulkieji bajorai (pavyzdžiui, Dösza), 
kurių nebūta labai daug, ir kunigai, sudarantys svarbesnį 
visuomenės sluoksnį. Kalbama apie kaimų ir prekyba be- 
siverčiančių gyvenviečių kunigus bei dvasininkus. Tarp jų 
buvo daug pranciškonų vienuolių, anksčiau paskelbusių 
kryžiaus žygio bulę ir raginusių valstiečius prisidėti prie 
žygio. Kaip ir sukilimų vadai, šių kovų dalyviai dažnai 
buvo kilę iš didesnių prekybinių vietovių ir Vengrijos žemu- 
mos gyvenviečių; kaip tik čia ir įsikūrė maišto centras. Ko- 
vose dažniausiai dalyvaudavo prekyba besiverčiantys vals- 
tiečiai. Kadangi sukilimas prasidėjo netikėtai, valstiečiai 
nebuvo pasirengę, šio judėjimo programa nebuvo tokia svar- 
bi kaip kitų Europos šalių sukilimų. 

Ar pasikeitė Vengrijos valstiečių padėtis po sukilimo? Nu- 
malšinus sukilimą karalius sušaukė landtago posėdį, kuria- 
me priimtas Žalos atlyginimo įstatymas. Šis įstatymas numa- 
tė, kad valstiečių sukilimo vadai ir maišto kurstytojai turi būti 
nubausti mirties bausme; be to, jis skelbė, kad suvaržomas 
valstiečių judėjimas po šalį ir įvedama paveldima baudžia- 
va, - išsipildė seni bajorų troškimai. Valstiečiams uždrausta 
nešiotis ginklus, taip pat jie turėjo atlyginti padarytą žalą. 
Pagrindiniai įstatymo nutarimai ilgainiui buvo atšaukti, taigi, 

nors sukilimas ir pralaimėjo, vengrų valstiečių padėtis labai 
nepablogėjo. 

Vienu didžiausių valstiečių sukilimu laikomas Vokietijos 
valstiečių karas. Šis karas suvienijo reformacijos ir valstiečių 
judėjimo idėjas. Jau seniai valstiečių bendruomenėje tvyrojusi 
įtampa virto karštligišku nerimu, kai Lutherio pasekėjai ėmė 
traukti per kraštą skelbdami naują evangelinį mokymą ir pa- 
sisakydami prieš senosios Bažnyčios dogmas. Reformato- 
riškoji propaganda skelbė valstiečių laisvę, kurios siekė ir 
dauguma ankstesnių sukilimų. Nemažai nedidelių pasiprie- 
šinimo kovų, vykusių Pietų Vokietijoje nuo XV a. pab. iki re- 

formacijos pradžios, kilo del įvairių priežasčių - skirtingose 
gyvenvietėse vyravo savitos kaimo bendruomenės gyvenimo 
sąlygos. Galima apibendrinti kai kuriuos valstiečių sukilimų 
tikslus: valstiečiai kovojo prieš žemvaldžių siekius kurti vie- 
ningą pavaldinių sluoksnį; valstietijos autonomija ir teisės 
buvo apribotos; taip protestuota prieš duoklių ir mokesčių 
didinimą. Valstybės teritorinėms žemėms plečiantis, valstie- 
čiai gynė savo praeitį, „senąsias teises“. 

Būta ne tik politinių, bet ir socialinių bei ekonominių prie- 
žasčių. Iki karo pradžios valstiečių gyvenimas Vokietijoje pa- 
stebimai pablogėjo. Nors XVI a. žemės ūkis šiek tiek atsigavo, 
valstietijos padėtis iš esmės tebebuvo netvirta, kritiška. Dau- 
gėjant gyventojų gausiose gyvenvietėse, kaimuose susifor- 
mavo žemesnysis valstietijos sluoksnis, vertęsis papildomais, 
šalutiniais verslais. Kaip tik šioms skurdžioms visuomenės 
grupėms labiausiai ir reikėjo kaimo bendruomenės žemės 
naudmenų, kad galėtų pragyventi; šis visuomenės sluoksnis 
ypač nukentėjo, kai žemės savininkai apribojo naudojimąsi 
miškais, ganyklomis ir vandens telkiniais. Padidėjusi duoklė, 
dešimtinė, nederlius ir nauji teritorijų šeimininkų įvesti mo- 
kesčiai žlugdė kaimo bendruomenes. Teritorijose savo finan- 
sines problemas ketino išspręsti ir riteriai bei vienuoliai - jie 
manė galį savo rūpesčius užkrauti valstiečiams, pasinaudoti 
pastarųjų visuomeninėmis teisėmis; socialinė įtampa gerokai 
išaugo. Bajorams suteiktos mokesčių lengvatos visur kėlė pa- 
vyda ir nepasitenkinimą, ypač nuskriausti jautėsi mažiau pa- 
siturintys feodalai. Bažnyčia prarado savo autoritetą, augo 
nepasitikėjimas dvasininkais ir vienuoliais. Be to, dar ir refor- 
macijos šalininkų skelbiamas naujas Evangelijos mokymas, 
„dieviškųjų tiesų“ atskleidimas pateisino valstiečių nusi- 
skundimus ir pagreitino sukilimą. 

Vokietijos valstiečių karas, kurio šioje knygoje, deja, ne- 
įmanoma išsamiai aprašyti, paplito visose pagrindinėse Pie- 
tų, Vakarų ir Vidurio Vokietijos žemėse. Ankstesni valstie- 
čių maištai daugiausia vyko Alpių regione, Priešalpiuose ir 

Reino aukštupyje, o didysis 1525 m. sukilimas išsiplėtė į 
Tiuringiją; sukilimas aplenkė tik Bavarijos hercogystę, Bo- 
hemijos karalystę ir Šiaurės Vokietijos žemumas. Masinis 
judėjimas prasidėjo kai kuriuose Švarcvaldo pietrytinių že- 
mių kaimuose ir per Aukštutine Švabiją pasiekė šiaurę; kiti 
sukilimo centrai išsidėstė Elzase, Reino aukštupyje, Viur- 
temberge ir Frankonijos žemėse. Aukštutinėje Švabijoje 1525 
m. kovo pradžioje buvo sudarytos garsiosios „Dvylika te- 
zių“, kurios tapo pagrindiniu programiniu valstiečių karo 
dokumentu; tai buvo „skundų knyga, reformų programa ir 
politinis manifestas“ (P. Blickle), kuriuo remtasi, derinant 
kaimų tarpusavio veiksmus; šis dokumentas vienijo atskiras 
idėjas.“ 

Kuo svarbios Augsburge išleistos ir greitai visoje Vokie- 
tijoje paplitusios „Dvylika tezių“? „Dvylika tezių“ įvardijo 
pagrindinius sukilėlių norus, o valstiečių skundus išdėstė 
keliais svarbiausiais ir argumentuotais punktais. Atskiri rei- 
kalavimai sujungti vieno esminio principo - Evangelijos 
Dievo žodžio. Pagrindiniai dokumento argumentai paaiš- 
kinami. Įžangoje stengiamasi užkirsti kelią galimam pasi- 
piktinimui ir teisiniam ginčui: kadangi pagrindinius valstie- 
čių troškimus remia Evangelijos žodis, valstiečiai negali būti 
pavadinti maištininkais; juk Dievo žodis moko skleisti mei- 
lę, taiką ir vienybę. 

Pirmoji-vienuoliktoji tezės išdėsto valstiečių reikalavimus 
ir įrodo, kad jie atitinka Dievo žodį. Kai kurios tezės skelbia 
pagrindinius reikalavimus: bendruomenės turi gauti teisę pa- 
čios išsirinkti savo kunigą; mažoji dešimtinė turi būti atšauk- 
ta, o didžioji teisingiau perskirstyta; pirmiausiai turi būti 
panaikinta baudžiava. Neturi būti žūklės ir medžioklės ap- 
ribojimų, miškai ir girios priklauso visoms bendruomenėms. 
Reikia mažinti lažo prievolę, visiškai panaikinti mirties baus- 
me. Paskutinė, dvyliktoji, tezė apibendrina įžangos mintis ir 
dar kartą pabrėžia valstiečių siekius. „Dvylika tezių“ susi- 
stemino atskirus valstiečių skundus, o kiekvienas tezių žodis 

11 pav. Albrechto Dūrerio paminklo 1525 m. 
Vokietijos valstiečių sukilimo žlugimui atminti eskizas. 
Avys ir galvijai prie paminklo pjedestalo simbolizuoja paramą 
savo šeimininkams žlugus sukilimui. Kukli valstiečio manta 
(medinė skrynia drabužiams ir vertingesniems daiktams susidėti, 
pieno ąsotis ir sviesto statinaitė, surištas javų pėdas ir krepšys su 
višta) sudaro netvirtą bokštą, kurio viršuje įsitaisęs nuvargęs 
valstietis: apsivilkęs skarmalais, avintis nuplyšusiais batais ir 
laikantis seną kardą, nepasisekusios kovos simbolį 

rėmėsi Evangelija. Visi reikalavimai, išskyrus teisę rinkti ku- 
nigą, iš esmės nebuvo nauji; tačiau jie sumaniai išdėstyti kele- 
toje argumentuotų straipsnių ir dėl to atrodė kur kas svaresni. 

Sukilėliai ypač nemėgo senosios Bažnyčios: visur buvo 
plėšiami vienuolynai ir bažnyčios, puolami kunigai ir vie- 
nuoliai. Buvo skelbiama, kad Bažnyčia, turėjusi vesti žmones 
Evangelijos ir tiesos keliu, pražudė tautą; vienuolynai buvo 
laikomi išdavystės ir priespaudos vieta. Sukilusių valstiečių 
tikslas buvo pašalinti dvasininkija - itin privilegijuotą luomą. 
Pagrindiniai naujosios Bažnyčios kūrėjai turėtų būti kunigai, 
renkami ir apmokami parapijos. Mažiau rūpėjo bajorija. Bet 
kokiu atveju bajorai turi atsisakyti teisinių bei ekonominių 
lengvatų ir integruotis į kaimo bendruomenes. Baudžiavos 
bei teisinių privilegijų panaikinimas, sumažinti mokesčiai ir 
prievolės susilpnintų bajorų pozicijas. Buvo užpuldinėjamos 
ir griaunamos pilys bei dvarai; kitur sukilėliai smurtu išva- 
rydavo bajorus iš jų gyvenamųjų vietų. 

Keletą mėnesių daugelyje Pietų ir Vakarų Vokietijos žemių 
sukilėliai diktavo politinę padėtį, kol 1525 m. vasarą keliuose 
mūšiuose pralaimėjo teritorijų savininkų kariuomenei. Her- 
cogas Antonas iš Lotaringijos sumušė Elzaso valstiečių bū- 
rius prie Caberno; šio mūšio metu liejosi kraujo upės, žuvo 
apie 18 000 valstiečių. Tiuringijos valstiečiai, vadovaujami 
Thomo Mūntzerio, taip pat pralaimėjo prie Frankenhauzeno: 
tūkstančiai krito negyvi, o daugeliui surengti žiaurūs teismai. 
Šiame kare, pagal naujausius skaičiavimus, žuvo daugiau nei 
70 000 valstiečių. Sunku įvertinti sukilimo padarytą materia- 
linę žalą, nes iš valstiečiams paskirtų baudų sunku apskai- 
čiuoti, kiek sugriauta pilių ir vienuolynų, kiek nuostolių jiems 
padaryta. Sunku vienareikšmiškai įvertinti sukilimo pasek- 
mes, bet 1525 m. pralaimėjimas jau nebelaikomas, kaip anks- 
čiau, „valstiečių neveiksnumu““. 

Be jokių abejonių, valstiečių pralaimėjimas buvo naudin- 
gas krašto kunigaikščiams, nes jie dar labiau išplėtė savo teri- 
torines teises ir susilpnino valstietijos savivaldą. Reformacija 

kaip visuotinis liaudies judėjimas šitaip pasibaigus valstiečių 
karui prarado reikšmę. Martinas Lutheris, iš pradžių rėmęs 
laisvės trokštančius valstiečius, nusisuko nuo jų, o jo raštas 
„Prieš plėšikus ir žudikus valstiečius“ padėjo kunigaikščiams 
brutaliai susidoroti su sukilėliais. 

Būtina įvertinti ir kitose šalyse naujaisiais laikais vyku- 
sias valstiečių pasipriešinimo kovas, pirmiausiai - Rytų 
Europoje kovojusius rusų valstiečius, kurie maištavo prieš 
XVI-XVII a. ypač paplitusią ir sustiprėjusią baudžiavą. Ru- 
sų valstiečių sukilimuose Pietų Rusijoje dalyvavo baudžiau- 
ninkai ir jiems pritariantys žemdirbiai; jiems vadovavo ka- 
zokai. Sukilimai kilo prieš dvarininkus ir caro autokratiją. 
XVII a. kilę Bogdano Chmielnickio ir Stepano Razino vado- 
vaujami valstiečių sukilimai „sujudino“ caro valstybę. Vie- 
nu šimtmečiu vėliau įvyko viena įspūdingiausių pasiprieši- 
nimo kovų senojoje Rusijoje — sukilimas, vadovaujamas 
Pugačiovo. Šio drąsaus vedlio suburti susijungė rusų vals- 
tiečių, kitataučių ir kazokų būriai, kurie, tapę galinga ka- 
riuomene, ilgai ir ištvermingai kovojo su caro pulkais. Užė- 
męs Kazanę 1774 m. Pugačiovas nesugebėjo sustabdyti savo 
būrių irimo, ir sukilimas žlugo. 

Vakarų Europoje daugelio valstiečių maištus, kaip jau mi- 
nėta, lėmė nepasitenkinimas per dideliais mokesčiais, ku- 
riuos jauna valstybė nustatė kaime. Akvitanijos provincijos 
žemėse 1548 m. sukilę valstiečiai protestavo prieš druskos 
mokesčio įvedimą - tai buvo vienas pirmųjų rimtų pasiprie- 
šinimų mokesčių politikai Prancūzijoje. Padidėję mokesčiai 
sukėlė ir vėlesnius Croguanto bei Tard Avisė sukilimus: 1594 m. 
baigiantis religiniams karams ir 1637 m. prasidėjus Prancū- 
zijos karui prieš Ispaniją ir Vokietiją. Mokesčiai išprovokavo 
ir 1640 m. sukilimą Katalonijoje; Ispanijos karalius, spaudžia- 
mas karo su Prancūzija nuostolių, bandė didinti mokesčių 
rinkliavas valstiečiams. Ispanijoje prasidėjus karui dėl karū- 
nos paveldėtojo (1701-1714 m.), vėl sukilo valstiečiai Kata- 
lonijoje, Valencijoje ir Aragone (1705 m.). 

12 pav. Kazokų vado Pugačiovo portretas. 
Pugačiovas 1773 m. suorganizavo vieną didžiausių valstiečių 
sukilimų Rusijoje. Vėliau suimtas ir geležiniame narve nuvežtas į 
Maskvą, kur jam buvo įvykdyta mirties bausmė 


Vokietijoje įsimintinas 1705 m. valstiečių sukilimas. Aust- 
rų pulkai užpuolė Bavarijos kunigaikštystę ir plėšė šalį, kel- 
dami didelį žmonių pasipiktinimą. Netrukus austrai griebėsi 
dar drastiškesnių priemonių: jie ėmė jaunus valstiečius į 
rekrūtus; tam pasipriešino viso krašto žmonės, ypač Žemu- 
tinės ir Aukštutinės Bavarijos valstiečiai. Sukilimas buvo or- 
ganizuotas kaip gynybinė krašto kova, tačiau sukilėliai buvo 
prastai ginkluoti: tik ietimis, šakėmis ir smogiamosiomis buo- 
žėmis. Pasipriešinimas buvo žiauriai numalšintas per 1705 m. 
Kalėdas: sukilėliai neteko apie 3000 bendražygių, nors buvo 
sudėję ginklus ir veltui prašė pasigailėti. 

Ką iš tikrųjų pasiekė sukilę valstiečiai? Valstiečių pasi- 
priešinimo kovos buvo numalšintos: beveik visi sukilimai 

(1514 m. Vengrijos valstiečių sukilimas, 1525 m. Vokietijos 
valstiečių karas ir 1774 m. Pugačiovo vadovaujamas rusų vals- 
tiečių maištas) pralaimėti. Georgas Dösza ir Thomas Münt- 
zeris, narsūs valstiečių vadai, buvo žiauriai nužudyti. Ar 
priešintasi tuščiai? Ar valstiečių maištai buvo tik beprasmis 
laukinės energijos protrūkis, kaip tvirtino jų priešininkai? Ži- 
noma, galima kalbėti apie dalinę valstiečių pergalę, pavyz- 
džiui, buvo atšaukti kai kurie nauji mokesčiai ir duoklės, 
suteikta lengvatų ar daugiau laisvės. Valstietija valdžiai pa- 
reiškė savo valią. Šie sukilimai jokiu būdu nebuvo spontaniš- 
kos jėgos proveržis; valstiečiai tikėjo, kad „valdžia ribota ir 
privalo bent jau netiesiogiai tartis su pavaldiniais“ (W. Schul- 
ze)? Mokesčių ir prievolių našta neturi kelti pavojaus vals- 
tiečio šeimos ir bendruomenės egzistencijai. J. Blumas tvir- 
tino, kad daugelis valstiečių maištų XVIII a. baigėsi daline ar 
visiška nesėkme, tačiau valdančiųjų luomų atstovai jų nepa- 
miršo; „dabar jie bijojo žemdirbių neramumų - dėl savo gy- 
vybės, savo šeimų ir turto“.* Valstiečių sukilimai, vykę iki 
Didžiosios Prancūzijos revoliucijos, privertė daugelį didikų 
ir kunigaikščių suvokti, kad būtina reformuoti žemės ūkį, 
taip pat peržiūrėti viso luomo lengvatas. XVIII-XIX a. vals- 
tiečių išsivadavimo kovos nebuvo savaiminis, spontaniškas 
įvykis, o procesas, kurio metu valstiečiai kovojo už geresnę 
santvarką. 


7 
Europos žemės ūkis naujųjų amžių 
pradžioje: Vakarų Europos stambieji ūkiai 
ir Rytų Europos dvarai 


XIX a., kai daugelyje Europos šalių vyko „valstiečių išsiva- 
davimas“, atsirado Vakarų ir Rytų Europos žemės ūkio skir- 
tumų. Šių skirtingų žemvaldystės formų riba ėjo Vokietijoje, 
maždaug ties Elbe: į rytus nuo Elbės plytėjo stambieji dvarai, 
į vakarus - saviti feodalų ūkiai. Vakaruose pagrindines že- 
mės ūkio struktūras sudarė maži valstiečių ūkiai, kurių savi- 
ninkai mokėjo piniginę ir natūrinę duoklę feodalams, o Rytų 
Europos valstybėse dominavo stambūs žemvaldžių ūkiai, 
kuriuose valstiečiai buvo verčiami eiti lažą. Ir Vakaruose būta 
Rytų Europos šalyse stambios žemės valdos užėmė didelius 
plotus, nevienoda buvo ir kaimų bendruomenių padėtis bei 
reikšmė. Rytuose nuo Elbės kaimų bendruomenės buvo pri- 
klausomos nuo žemės savininkų - neretai kelios bendruo- 
menės pažinojo tik vienintelį žemvaldį. Žemvaldys turėjo ir 
policijos bei žemesniųjų teismų galią kaime, kurio gyventojai 
buvo jo pavaldiniai iki gyvos galvos. Į vakarus nuo Elbės že- 
mės valdos buvo labiau susiskaidžiusios, jas valdė keletas 
žemvaldžių; kaimo bendruomenės buvo laisvesnės ir turėjo 
daugiau teisių nei valstietija rytinėje Europos dalyje. 
Stambiųjų žemės valdų ribos rytinėje Elbės pusėje driekėsi 
nuo Holšteino per Meklenburgą, Pamarį (Pomeraniją) ir Rytų 
Prūsiją iki Lenkijos ir Rusijos bei per Lužicą, Bohemiją ir Mo- 
raviją iki Rumunijos. Vakarinėje Elbės pusėje ūkiai įvairia for- 
ma buvo išsidėstę Vokietijoje, Prancūzijoje ir kitose naujųjų 

amžių Europos valstybėse, - taip pastebimos aiškios dviejų 
skirtingų žemės ūkio struktūrų zonos Europoje. Dvejopas Eu- 
ropos žemės ūkis egzistavo iki pat XIX a. žemės ūkio reformų 
ir lėmė socialinę bei ekonominę valstiečių padėtį, — tiesa, 
kiekvienoje zonoje skirtingai. Rytinėje ir vakarinėje Elbės pu- 
sėje dominavusius žemės ūkio skirtumus ypač gerai paste- 
bėjo tuometiniai keliautojai po Europą. Viename kelionės die- 
noraščių rašoma, kad keliaujant iš Hanoverio karalystės - čia 
valstiečių padėtis buvo nebloga - į rytus, matyti daug skir- 
tumų: keliauninkas 1787 m. kelias dienas apsistojo Meklen- 
burge, kur egzistavo stambios žemės valdos ir valstiečių bau- 
džiava, ir išsigandęs aprašė savo išgyvenimus: „Kas dieną 
kitą apsistos Meklenburgo žemėje, išvys tikrą siaubą, nuo 
kurio širdis krauju plūs, kad ir koks geras atrodytų šeiminin- 
kas, - tik įprotis gali atbukinti tokius jausmus. Įžengiau į na- 
mus, ir pirmas daiktas, kurį išvydau, buvo ilgas, storas bo- 
tagas ant sienos prie durų. Juo šeimininkas ujo nedorybes iš 
savo kiemo, taip pat pasiimdavo jį ir į laukus, kur ardavo bau- 
džiauninkas, - pliekdavo ir arklius, ir artojus, jei tik tie ką 
darė netinkamo. Šiurpus vaizdas!” 

Kada susiformavo dvejopas žemės ūkis Europoje? Nuo ka- 
da rytinėje Elbės pusėje įsigalėjo dvarų ūkis, lėmęs Rytų Eu- 
ropos valstiečių gyvenimą? Rytų Europos dvarų sistemos 
atsirado ne viduramžių klestėjimo epochoje, kai XII-XIII a. 
rytinėse Elbės žemėse buvo pradėtos kurti naujos gyvenvie- 
tės ar reformuojamos senosios. Nauji kaimai ir jų bendruo- 
derlius. Plečiantis žemės ūkiui vokiečiai naujakuriai savo ry- 
tinėse žemėse praturtėjo, tapo labiau teisiškai ir socialiai ne- 
priklausomi nei tie, kurie liko senosiose vokiečių gyvenvie- 
tėse. Kitataučiai gyventojai, daugiausia slavai, iš dalies pajuto 
naujo ūkininkavimo privalumus, ypač „vokiškos tvarkos“ 
kaimuose. Naujakurių nuosavybė rėmėsi paveldėtinės nuo- 
mos renta, valstiečiai privalėjo mokėti duoklę ir tik mažai 
kur reikėjo atlikti prievoles. Šalia nedidelių rytinių vokiečių 

valstiečių ūkių buvo įsikūrę ir pasauliškių bei dvasininkų 
valdomi ūkiai, kurie savo dydžiu beveik nesiskyrė nuo vals- 
tiečių ūkių, todėl ir prievolių būta mažiau. Stambiausių val- 
dų savininkai buvo vokiečių ir slavų žemvaldžiai, tačiau 
daugiausia žemių valdė didikai, kurių luomas tuo metu bu- 
vo susiskirstęs. Plečiantis žemės ūkiui, vis daugiau žemės 
įgijo riteriai. Stambių žemvaldžių, bajorų ir dvasininkų pa- 
jamas sudarė vis didėjančios piniginės ir natūrinės duoklės, 
o ypač - valako mokestis. 

Vakarų ir Rytų Europos žemės ūkis skirtingomis krypti- 
mis ėmė plėtotis vėlyvųjų viduramžių epochoje. Tokią plėtrą 
lėmė XIV-XV a. ekonomikos ir visuomenės krizė (ši krizė va- 
dinama feodalinės sistemos arba žemės ūkio krize). Epide- 
mijos, gyventojų mažėjimas, apleisti kaimai ir žemė, pingan- 
tys grūdai ir žemės nuomininkų mažėjimas, pilietiniai karai, 
riterių kivirčai ir invazijos, pavyzdžiui, husitų ar turkų, di- 
dino netvarką šalyje. Rytų Europos žemvaldžiai, kaip ir jų 
kolegos Vakaruose, griebėsi panašių priemonių savo pablo- 
gėjusiai padėčiai gerinti. Žemvaldžiai, bijodami nuostolingo 
algų didinimo, nustatė maksimalų atlygį, taip pat bandė di- 
dinti mokesčius. Rytų Europos feodalai ėmėsi dar drastiš- 
kesnių priemonių nei žemvaldžiai Vakaruose, tad valstiečius 
prispaudė sunki baudžiava. Anglijoje feodalai mažino prie- 
voles savo valstiečiams, o Rytų Europoje žemvaldžiai reikala- 
vo iš valstiečių dar daugiau dirbti ir mokėti daugiau mokes- 
čių, suvaržė jų judėjimą po šalį ir kaip įmanydami plėtė savo 
žemės valdas. XV amžiuje įstatymai labai suvaržė valstiečių 
judėjimą Rytų Europos šalyse; žemdirbiai buvo visiškai su- 
sieti su kaimu ir žeme. 

XVI a. ekonomikos, visuomenės, politikos ir kultūros po- 
kyčiai darė įtaką ir žemės ūkiui. Vėl gausėjo gyventojų, jiems 
reikėjo vis daugiau maisto produktų, dėl to pagerėjo kaimo 
gyvenimas. Tačiau labiausiai Europos ekonomika plėtėsi ne- 
agrariniuose regionuose; užatlantiniai atradimai, sparčiai 
besirutuliojanti prekyba skatino miestų augimą. Žemyno 

vakarų uostai, ypač Anglijos ir Nyderlandų, tapo Europos 
prekybos centrais. Baltijos jūra virto „provincija“, nes Hanza 
prarado savo ekonominę ir politinę įtaką Šiaurės Vakarų Eu- 
ropoje, o Vakarų patrauklumas buvo akivaizdus. Išryškėjo 
struktūriniai Vakarų ir Rytų Europos skirtumai: Vakaruose 
buvo gausu besivystančių miestų, plėtėsi amatai ir vyko pre- 
kyba, o Rytuose situacija atrodė daug prastesnė. Tačiau abie- 
jose Europos dalyse būta ir bendrų problemų: žemvaldžiams 
teko pasukti galvą, kokios strategijos imtis ir kaip reaguoti į 
visuotinius pokyčius, kaip geriau įsitvirtinti visuomenėje. 
Rytų Europos ūkyje tuo metu ypač sustiprėjo stambioji žem- 
valdystė ir baudžiava. Valstiečiai turėjo atlikti dar daugiau 
prievolių, jie negalėjo išvykti į kitą vietą, o feodalai kaupė 
savo turtus. Iki XVI a. pabaigos Rytų Europoje baigė formuo- 
tis dvarų sistema, kuri pasižymėjo įvairių žemės ūkio formų 
gausa, išplėstomis žemės valdomis, padidėjusiomis prievolė- 
mis ir bendruomenės priespauda. XV a. feodalų ūkiai buvo 
triskart didesni už valstiečių ūkius, o XVI a. feodalai dvigubai 
padidino savo sklypus, kurie sudarė du penktadalius kaimui 
priklausančios žemės. 

Jei Rytų Europą padalytume į keletą zonų ir atkreiptume 
dėmesį į Rytų Vokietijos vystymąsi, pastebėtume, kad čia feo- 
dalai įvairiais metodais bandė išspręsti savo problemas, taip 
pat didino ir savo luomo politinę įtaką. Šlėzvigo-Holšteino, 
Lužicos ir Rytų Prūsijos žemvaldžiai galėjo būti visiškai ne- 
priklausomi, tačiau dėl to šis luomas tik silpnėjo. Stambioji 
žemvaldystė ypač sustiprėjo Holšteino ir Brandenburgo že- 
mėse. Silezijos žemvaldžiai dėl husitų karų ir epidemijų ga- 
lėjo dar labiau išplėsti savo valdas; silpnas hercogų žemės 
valdas keitė teismų ir Bažnyčios remiami bajorų ūkiai. Pa- 
mario žemėje bajorai XVI a. gavo nemažai privilegijų ir savo 
valdas plėtė prisijungdami valstiečių žemes. 

Rytų Vokietijos bajorams iš pradžių atiteko vėlyvaisiais 
viduramžiais dykviete virtę žemės plotai, kurie paprasčiau- 
siai buvo priskiriami prie dvarų žemės arba atiduodami 


120 7. Europos Zemes ükis naujyjy amziy pradZioje 


riteriams. Dykviete tapusi žemė iš pradžių buvo bever- 
tė, žemvaldžiai ją naudojo tik savo valdoms plėsti: XVI a. 
pabrangus žemės ūkio produktams atsirado galimybių 
parduoti Rytų Vokietijos grūdus Šiaurės Vakarų Europos 
rinkoje; taip Rytų Vokietijos ūkiai ėmė dar labiau augti. Su- 
silpnėjus teritorinei valdžiai, teisinė ir finansinė valdžia 
atiteko riterių luomui, o tai, suprantama, sustiprino dvari- 
ninkų smurtą. Valstiečių teisės dėl nepalankių žemės nuo- 
mos sąlygų blogėjo. Bajorai, pasinaudoję apribotomis vals- 
tiečių teisėmis, ėmė dar laisviau savintis valstiečių Žemės 
sklypus ir plėsti savo valdas. Brandenburgo žemėje bajorų 
valdos plėtėsi itin sparčiai XVI a. Bajorų ūkiai iš pradžių 
buvo plečiami prijungiant apleistas žemes; vėliau buvo ati- 
mami valstiečių sklypai, o valstiečiai išvaromi iš savo so- 
dybų. Rytų Vokietijos bajorai ne tik išvarydavo valstiečius 
iš jų valakų, bet ir vertė žmones dirbti naujuose sklypuose. 
Naujausiais laikais valstiečių judėjimas buvo dar labiau 
apribotas, baudžiavinė prievolė dvarui išplėsta. Pabėgę nuo 
savo šeimininkų ir sugauti valstiečiai buvo skaudžiai bau- 
džiami; jie patys ir jų vaikai tapdavo dvaro turtu ir turėjo 
tarnauti žemvaldžiui. 

Lenkijoje ir Lietuvoje (abi šalys naujųjų amžių pradžioje 
buvo pagrindinė stambių dvarų kūrimosi zona Rytų Euro- 
poje (žr. 13 pav.)) valstiečiai prarado savo savarankiškumą, 
jie buvo neatskiriama žemės valdos dalis. XVI a. Lenkijos val- 
džia nusprendė lenkų bajorams suteikti dar daugiau privile- 
gijų nei valstiečiams bei miesto gyventojams ir patvirtino jas 
keliems šimtmečiams. Įtakingame Lenkijos Seime stambieji ir 
vidutiniai bajorai užėmė tvirtą poziciją ir galėjo įgyvendinti 
savo interesus. Lenkijos karalystės vidaus politika buvo labai 
susilpnėjusi, augant prekybai grūdais ir plečiantis bajorų val- 
doms žemvaldžiai įgijo daugiau veikimo laisvės. 

Didikų valdų ir žemės plotų, kuriuos dirbo ir patys savi- 
ninkai, didėjimas, vis sunkesnės prievolės valstiečiams ir su- 
stiprėjusi feodalinė sistema pakeitė ne tik Rytų Vokietijos ir 

7 pagrindinė stambiųjų dvarų zona eege ir pietinė stambiųjų dvarų valdų 
rytinė stambiųjų dvarų valdų zona 


13 pav. Stambių žemės valdų ribos Europoje (XVIII a.) 


Lenkijos, bet ir Bohemijos, Moravijos, Vengrijos ir Rumunijos 
žemės ūkį. Visose minėtose šalyse buvo pastebimas refeo- 
dalizacijos procesas, kuriam retkarčiais priešinosi valstiečiai. 
Valstiečiai buvo laikomi feodalų nuosavybe, žemvaldžiai tu- 
rėjo teisę parduoti žemę atskirai be savo valstiečių ar savo 
pavaldinius atskirai be žemės. Kartais baudžiava buvo įtei- 
sinama įstatymu (antai Rumunijoje 1595 m. Mykolas Narsu- 
sis išleido įsakymą, kad valstiečiai yra neatskiriami nuo savo 
žemės). 

Plačios Baltarusijos ir Ukrainos žemės XVI a. priklausė 
Lenkijos ir Lietuvos valstybei, todėl čia agrarinės struktūros 
buvo suvienodintos. Rytuose XVI a. visapusiškai stiprėjo 

carinė Rusijos valstybė, kurioje didėjo centrinės caro valdžios 
ir vietinių didikų prieštaravimai. 1497 m. buvo pritarta feo- 
dalų suformuluotai taisyklei, ir valstiečiai negalėjo palikti sa- 
vo ūkio; tik ypatingais atvejais buvo leidžiama išvykti iš savo 
sodybų. Stambiesiems žemvaldžiams daugiau rūpėjo žemių 
valdymas; jie ieškojo priemonių, kaip intensyviau išnaudoti 
valstiečius. Natūrinę ir piniginę duoklę pakeitė įvairios prie- 
volės dvarui, padidėjo valstiečių prievolės ir mokesčiai. 
XVI a. rusų valstietis privalėjo dirbti dukart daugiau dienų 
žemvaldžio dvare, tad jis mažiau galėjo dirbti savo žemės 
sklype. Rusijos valstybei trūko priėjimo prie Baltijos jūros, gal 
todėl Rusijoje žemvaldystė plėtėsi ne taip greitai kaip kai- 
myninėje Lenkijoje, ir Rusija atsiliko nuo Vakarų bei Vidurio 
Europos valstybių. I. Wallersteinas darbe apie pasaulio eko- 
nomikos rutuliojimąsi naujųjų amžių pradžioje pažymi, kad 
iki pat Petro Pirmojo valdymo pradžios (1689 m.) Rusija buvo 
atsilikusi nuo bendros Europos ūkio pletros.? 

Kodėl XVI a. Rytų Europoje valstiečiai buvo priversti tempti 
baudžiavos jungą, o Vakaruose žemdirbių ir jų šeimininkų 
santykiai laisvėjo? Skirtingą Vakarų ir Rytų Europos vals- 
tiečių likimą lėmė nevienodas žemės ūkio vystymasis. Va- 
karų Europos šalyse, pavyzdžiui, Prancūzijoje ir Anglijoje, 
XVI a. karaliams pavyko įtvirtinti savo galią didikų luomui, 
o Rytų Europos šalyse (Lenkijoje ir Vengrijoje) didikai buvo 
viena pagrindinių politinio gyvenimo varomųjų jėgų. Nuo 
karų, tarpusavio kovų ir mažėjančių pajamų nusilpusiems 
Rytų Europos kunigaikščiams bei karaliams skubiai prireikė 
didikų paramos, kad galėtų sutvirtinti savo politinę galią. 
Tačiau jie buvo priversti nusileisti bajorams, visų pirma padi- 
dinti bajorų teises, leidžiančias dar labiau išnaudoti valstie- 
čius. Lenkiją būtų galima pavadinti „bajorų respublika“, ku- 
rioje bajorai sprendė visus valstybei reikšmingus klausimus, 
net ir politinius, sau priskirdami begalę privilegijų. 1518 m. 
Vengrijos karalius Zigmantas nutarė nepriimti žemvaldžio 
skriaudžiamų valstiečių skundų. 


7. Europos žemės ūkis naujųjų amžių pradžioje 123 


Didikų luomo augimui Rytų Europoje įtakos turėjo ir 
miestų bei jų gyventojų nuosmukis. Dar XIV-XV a. Rytų Eu- 
ropos miestuose klestėjo ekonominis ir politinis gyvenimas. 
Vėliau prasidėjo krizė, nulemta Hanzos sąjungos, kuriai pri- 
klausė daug prie Baltijos jūros įsikūrusių miestų, žlugimo, 
gyventojų sumažėjimas, dėl karų bei vidinių tarpusavio kovų 
susilpnėjusi prekyba ir stiprėjanti anglų bei olandų konku- 
rencija Rytų-Vakarų prekyboje. Didikai, turėję ryšių centri- 
nėje valdžioje, pasinaudojo miestų nuosmukiu ir sugriovė 
miestų monopolį užsienio ir vidaus rinkoje, mulkino miestų 
gyventojus, susikūrė muitų privilegijas, uždraudė miestams 
priimti pabėgusius baudžiauninkus. 

Tokios kunigaikščių ir didikų priemonės žlugdė daugelį 
Rytų Europos miestų. Tuo metu Vakarų Europos miestai dar 
labiau augo, ypač Anglijoje ir Nyderlanduose. Nevienoda 
miestų plėtra Europoje nulėmė ne tik žemvaldžių ir valstiečių 
santykius, bet ir visuotinę Europos istoriją. Savitai besivys- 
tančios Rytų Europos diduomenė įsitvirtino visuomeninia- 
me, ekonominiame ir politiniame gyvenime; Vakarų Europo- 
je tuo metu formavosi tvirtas valstietijos luomas, kuris vėliau 
paspartino Europos ūkio augimą. Nusilpę Rytų Europos 
miestai nepakėlė pastarosios ūkio, todėl Rytų valstybės dar 
ilgai buvo agrarinės ir atsilikusios. 

Rytų Europos įtaka pasaulinio žemės ūkio plėtrai naujai- 
siais laikais dėl Wallersteino iškeltų minčių apie modernaus 
pasaulio sistemos formavimąsi vėl tapo diskusijų objektu? 
Pagal atskirų Europos regionų ekonomikos plėtrą XVI a. 
Wallersteinas skiria tam tikras ekonomines zonas: ekonomiš- 
kai stipriausias, labiausiai išsivystęs Šiaurės Vakarų Europos 
regionas - Europos branduolys, - kuriam priklauso Anglija, 
Nyderlandai ir dalis Prancūzijos; dalinės periferijos šalys — 
Pietų Prancūzija, Ispanija ir dalis Vakarų Vokietijos; ekono- 
mikos branduolio įtakos šalys - ispanų ir amerikiečių kolo- 
nijos bei grūdus tiekiančios Rytų Europos valstybės (žr. 
14 pav.); dar vieną zoną sudaro nuo Rusijos per Turkiją iki pat 

T Grūdų importo zonos ||| g ae amp —> Grūdų prekybos kryptys 


14 pav. Javų auginimas ir prekyba grūdais XVII amžiuje 


Kinijos besitęsianti juosta, kuri, priešingai nei periferijos ša- 
lys, nebuvo tiesiogiai priklausoma nuo Europos ekonominės 
politikos. Patyrinėjus Rytų Europos ekonomikos vystymąsi, 
galima pastebėti, kad atskiri jos regionai plėtojosi skirtingai, 
o šios diferenciacijos Wallersteinas nenurodė, todėl jo teorija 
dabar kritikuojama. 

Rytų Europos monarchai ryšių su valstietija beveik nepa- 
laikė, todėl valstiečiams teko patirti bajorų valdžią. Žemval- 
džiai naudojosi paveldėta valdžia ir kiek įmanydami ribojo 
valstiečių laisves bei teises, didino prievoles ir silpnino vals- 
tiečių nuosavybės teises. Netrukus žemvaldžiai virto visiš- 
kais autokratais, o savo valstiečius pavertė bevaliais bau- 
džiauninkais. Tuo metu didėjo žemės ūkio produkcijos eks- 
portas iš Rytų Europos. Anksčiau žemvaldžiai mažai tesi- 
rūpino gaminti rinkai, o nuo XVI a. ėmė greitai plėsti savo 

valdas, dažnai užgrobdami ir valstiečių valakus; žemdir- 
biams nieko daugiau neliko, kaip tik tarnauti dvare. Netru- 
kus darbo dvare laikas buvo padidintas iki kelių dienų per 
savaitę, taigi valstiečiai beveik visą laiką dirbo tik bajorams 
ir krovė jiems turtus. 

Rytų Europos stambiosios žemvaldystės vystymąsi XVI- 
XVIII a. galima suskirstyti į keletą fazių. Iki XVI a. pabaigos 
daugelyje Rytų Europos šalių susiformavo stambioji žemval- 
dystė, o valstiečiai vilko baudžiavos jungą. XVII a. pradžioje 
pasirodė pirmieji žemės ūkio krizės požymiai, todėl žemval- 
džiai panoro dar labiau sugriežtinti valstiečių darbo sąlygas, 
bet tam reikėjo išleisti naujus įstatyminius aktus. Trisdešim- 
ties metų karas bei Švedijos ir Lenkijos karas paskatino žem- 
valdžius nuo XVII a. vidurio dar labiau išplėsti ir sutvirtinti 
savo žemes. Dėl karų sumažėjus gyventojų, daugelis valstie- 
čių rytinėse Elbės pakrantėse prarado žemės paveldėjimo tei- 
sę ir savo gimtąsias sodybas; žemvaldžiai dar kartą ryžtingai 
pablogino valstiečių gyvenimo sąlygas. Tuometiniuose teisi- 
niuose dokumentuose aiškiai apibrėžtos valstiečių teisės ir 
pareigos, - tai daugiausia priklausomybė nuo žemvaldžio, 
priverstinio darbo dvare prievolė ir baudžiavos įteisinimas. 

Sparčiausiai stambioji žemvaldystė vystėsi XVIII a. Žem- 
valdžiai buvo reliatyviai nepriklausomi savo valdose ir sten- 
gėsi visaip šia padėtimi pasinaudoti; valstiečiai daugelyje vie- 
tų privalėjo eiti lažą dvare jau šešias dienas per savaitę. Ma- 
Zejantis valstiečių luomas ir silpnėjanti kaimų bendruomenė 
tapo stipriai priklausoma nuo žemvaldžių valios. Tokia plėt- 
ra sukėlė stagnaciją, net sumažino žemės derlingumą. Žemės 
ūkis plėtojosi menkai, kartais buvo juntamas net regresas. 
Žemės ūkio problemos privertė Vokietijos žemvaldžius imtis 
kitokių priemonių, visų pirma - pradėti socialines reformas, 
keisti valstiečių gyvenimo sąlygas. 

Paskutiniaisiais XVIII a. dešimtmečiais ekonominė plėtra 
daugelyje regionų vyko skirtingai. Prūsija ir Austrija buvo 
vienintelės šalys, kurios Rytų Europoje vykdė bendrą politiką 

valstiečių atžvilgiu. Imperatorius Juozapas II suteikė Bohe- 
mijos, Moravijos ir Galicijos valstiečiams daugiau laisvių, — 
šis jo žingsnis pralenkė Prancūzijos Didžiosios revoliucijos 
reformas, tačiau nebuvo itin reikšmingas. Kitose vietose, 
ypač Lenkijoje ir Rusijoje, baudžiava tapo dar sunkesnė. So- 
cialinės ir agrotechninės reformos buvo vykdomos atskirai ir 
tik kartais papildydavo viena kitą, pavyzdžiui, Holšteino že- 
mėje, kur pradėta reguliuoti žemvaldžio ir valstiečio santy- 
kius. XVIII a. žemės ūkio plėtra pagerino pasiturinčių valstie- 
čių padėtį, tačiau mažai ką pakeitė bajorams priklausančių 
valstiečių, baudžiauninkų, sudariusių didžiausią valstietijos 
dalį, gyvenime. Vienas ryškiausių stambiosios žemvaldystės 
pavyzdžių gali būti Meklenburgo žemė, kurios laukuose plu- 
šėjo baudžiauninkai, o savarankiškai ūkininkaujančių vals- 
tiečių labai sumažėjo. 

Kokia buvo valstiečių kasdienybė naujųjų amžių visuo- 
menės kontekste? Teisiniai tų laikų dokumentai, amžininkų 
pasakojimai ir naujausi tyrinėjimai leidžia geriau pažinti 
žemvaldžių pavaldinių rytinėje Elbės pusėje gyvenimą. Svar- 
biausia stambaus žemvaldžio ūkyje buvo valstiečių darbo 
prievolė; lažas buvo skirstomas į rakandų gamybos ir gyvulių 
kinkymo prievoles, kūlimo, pasiuntinio, statybų darbus ir kt. 
Nebūtinai valstietis pats turėjo atlikti lažą — už jį galėjo ati- 
dirbti kaimynas ar kiti bendruomenės nariai. Lažo dydis ir 
rūšys priklausomai nuo regiono struktūros ir papročių buvo 
skirtingi. Kinkyti gyvulių ėjo valstietis, kuris turėjo kinkinį. 
Vietovėse, kur stambioji žemvaldystė buvo gerai išvystyta, 
valstiečiams reikėjo atlikti ir kasdienes prievoles. Kaimo 
bendruomenės narių pareigos priklausė nuo valstiečių ūkių 
dydžio ir jiems suteiktų teisių. 

Einantiems lažą neužteko laiko ir jėgų nudirbti savo ūkio 
darbus. Kai kuriems valstiečiams reikėjo atvažiuoti iš toli, 
darbą pradėti vėlai ir baigti anksti, kad suspėtų sugrįžti namo 
į atokesnius kaimus. Baudos vėluojantiems valstiečiams nie- 
ko nekeitė, tik didino įtampą. Apie paskirtą lažo dieną reikėjo 


7. Europos žemės ūkis naujųjų amžių pradžioje 127 


pranešti iš vakaro, o jeigu tuo metu pasikeisdavo oro sąlygos, 
darbas turėdavo būti atšauktas. Nors tokia tvarka buvo ne- 
patogi žemvaldžiams, valstiečiai kentėjo kur kas daugiau, nes 
darbinių galvijų reikėjo ir jų pačių ūkio darbams. Dėl lažo 
vyko daug ginčų ir teisminių procesų, mat valstiečiai ėmė 
gudrauti, atlikdavo tik tuos darbus, kuriuos buvo skolingi; 
žemvaldžiai ir tuo labiau žemės nuomininkai bandė išpešti 
kuo daugiau naudos. 

Lažas ir milžiniški mokesčiai nepakeliamai apsunkino 
daugelio priklausomų valstiečių ekonominę padėtį. Štai ką 
sakė pastabus XVIII šimtmečio amžininkas apie Brandenbur- 
go žemės valstiečius: „Gerai žinoma, kad valstietis gyvena tik 
šia diena, ir laimė, jei dar gali atlikti savo pono ir visuome- 
nines prievoles. Dirbdamas savo ūkyje jis geriausiu atveju 
gali tik pragyventi. Susitaupyti juodai dienai neįmanoma. 
Užklups kad ir mažiausia nelaimė, prastas derlius ar visiškas 
nederlius, kris gyvulys ar išmirs visa banda, kils gaisras, kru- 
ša išmuš javus arba ištiks kita bėda - valstiečiui turi suteikti 
lengvatų (remisijų) tiek žemvaldys, tiek valstybė.“ 

Aukštutinėje Silezijoje, kur taip pat būta daug stambiųjų 
ūkių, 1786 m. pranešama, kad vienas priklausomo valstiečio 
ūkis, atskaičiavus visus mokesčius, per metus uždirba tik 
apie penkis talerius. Dėl mažo derliaus ar kritus darbiniam 
gyvuliui valstiečiui toliau ūkininkauti būdavo rizikinga, mat 
kredito jis negaudavo. „Ne dėl savo kaltės nelaimėlis kaip 

jis ir jo šeima.“* Ūkio ekonomas A Thaeris apie kunigaikščių 
žemių valstiečių dalią 1806 m. pasakoja panašiai. „Jų [vals- 
tiečių] ūkių našumas yra toks menkas, kad parduoti beveik 
nėra ko. Galima tik stebėtis tokia skurdžia žemdirbių būkle, 
juolab kad monarchai nuolat pabrėžė valstiečių luomo svarbą 
ir būtinybę jį išsaugoti. Blogybės priežastis — pati santvarka, 
kuri valstietį paverčia skurdžiumi ir užkietėjusiu tamsuoliu.”® 

Patyrinėjus dvarų valdų paplitimo zonas Rytų Europoje 
XVIII a. pabaigoje, šį regioną galima perskirstyti (plg. 13 pav.): 
aiški riba tarp vakarų ir pietų. Riba prasideda ties rytine Holš- 
teino dalimi, toliau tęsiasi palei Elbę, eina į pietryčius, kur 
apima Altmarko teritoriją į rytus nuo Elbės ir atskiria kuni- 
gaikščių valdas Saksonijos regione. Galicija, Ukraina ir kai- 
myninės šalys taip pat priklausė dvarų valdų zonai. Prie šios 
srities kaip periferija jungėsi ir kiti regionai: pietvakariuose — 
Bohemija ir Moravija, toliau į pietus - Vengrija, Valakija ir 
Moldova. Centrinėje Rusijos dalyje šią ribą sunkiau nubrėž- 
ti, - ji turėtų eiti nuo Suomijos įlankos šiaurėje iki Krymo pie- 
tuose. 

Į vakarus nuo šios ribos — Vokietijoje, Prancūzijoje ir kai 
kuriose kaimyninėse valstybėse - rutuliojosi kitokios žemė- 
valdos formos. Kokie pagrindiniai Vakarų feodalinių ūkių, 
daugelį šimtmečių pagrindinės žemės ūkio formos visoje Eu- 
ropoje, bruožai? Kuo skyrėsi Vakarų ir Rytų Europos vals- 
tiečių padėtis? Panaikinus lažo prievolę viduramžių epochos 
viduryje, Vakarų Vokietijoje ir Šiaurės Prancūzijoje susifor- 
mavo skirtingos žemvaldystės formos; didžioji žemių dalis 
perduota valstiečiams už piniginę ir natūrinę duoklę. Žem- 
valdžiai prižiūrėjo dalį žemių, tačiau nė iš tolo neprilygo Rytų 
Europos dvarų valdoms. 

Vakarų Vokietijos ūkio plėtrą naujaisiais laikais lėmė žem- 
valdžiai. Ne riteriai, o žemvaldžiai buvo 1525 m. valstiečių 
karo nugalėtojai, jie ir darė didžiausią įtaką žemės ūkiui. Sie- 
kiantys pelno žemvaldžiai, kurdami šalies ūkio sistemą, labai 
rūpinosi ir žemės ūkiu. Net dėl fiskalinių ir karinių paskatų 
jie buvo suinteresuoti valstiečių luomo likimu. Kartais neitin 
turtingi žemvaldžiai gynė valstiečius nuo stambesnių žemės 
savininkų. Tačiau ši agrarinė politika skyrėsi nuo žemvaldžių 
kaip šeimininkų veiklos savo ūkiuose. 

Kad išlaikytų valstiečių ūkių našumą, žemvaldžiai išleido 
įsakymų, draudžiančių perdalyti žemę. Nors realiai kai ku- 
riose Pietvakarių ir Vakarų Vokietijos vietovėse žemė galėjo 

būti perdalyta, kiti žemvaldžiai stipriai priešinosi šiai akcijai 
ir apskritai valstiečių ūkių perskirstymui. Kai kuriuose re- 
gionuose (ypač Šiaurės Vokietijoje) šios priemonės buvo sėk- 
mingos; valstietis žemę galėjo paveldėti, bet negalėjo jos par- 
duoti. Bavarijoje tokie nurodymai galiojo iki XV a. vidurio, 
kai pradėti kurti ūkiai, vadinami „žemės pėda“. Panašių po- 
tvarkių vėliau būta ir kitose Vokietijos bei Austrijos vieto- 
vėse. Valakas daugiau nebuvo valstiečių žemės sklypo ma- 
tavimo vienetas, o tapo apmokestinamuoju vienetu, - nuo jo 
apskaičiuojami mokesčiai ir duoklė, prievolės žemvaldžiui. 
Kiekvienas žemės perdalijimas, dalies sklypų atskyrimas ar 
kitos Žemės reformos blogino žemvaldžių padėtį, todėl že- 
mių savininkai stengėsi išvengti tokių dalybų. 

XVII a. pasikeitė ir valstiečių nuosavybės teisės. Buvo labai 
daug įvairių nuosavybės formų, tarkim, paveldėtinės nuomos 
renta ar nuo XVII a. egzistuojanti Šiaurės Vakarų Vokietijoje 
žemės sklypo disponavimo teisė, vėliau pakeista paveldėti- 
nės nuomos rentos teise. Be šių gana palankių nuosavybės 
formų, būta ir kitų, pavyzdžiui, besiremiančių valstiečio gy- 
venimo trukme ar terminuotų. XVII-XVIII a. šios nuosavybės 
formos tapo vis reikšmingesnės, nes buvo įgyvendinamos ir 
praktiškai. Pagaliau reikėtų prisiminti dar vieną to meto ten- 
denciją: prievolės ir mokesčiai buvo keičiami į stabilią pini- 
ginę rentą. Lažo prievolė paprastai buvo įvertinama pinigais 
ir keičiama renta. 

Valstiečių prievolės žemvaldžiams Vakarų ir Vidurio Eu- 
ropoje labai skyrėsi: egzistavo visai nežymūs įsipareigojimai 
ir sunkiausios priespaudos formos. Prievoles paskirdavo 
žemvaldys arba dėl jų susitardavo šeimininkas ir valstietis; 
regiono ypatumai taip pat lėmė prievolių dydį. Prievolių ir 
pareigų atsirado gausybė. Jos skyrėsi ne tik atskirose šalyse, 
bet net kaimyniniuose regionuose. Vieni valstiečiai prievoles 
atlikdavo vienaip, kiti - kitaip, tačiau vyravo mišriosios prie- 
volės: natūra, pinigine duokle ar darbo jėga. Ilgainiui žem- 
valdys leido savo valstiečiams kai kurias prievoles pakeisti 

pinigine duokle. Prievolės feodalui tapdavo chaotiškos, jei 
dalis žemių buvo parduodama kitam žemvaldžiui ar pasta- 
rasis paveldėdavo sklypus; valstiečiai senu papratimu ir to- 
liau vykdė prievoles. 

Prievolės ir duoklės valstiečiams buvo paskiriamos ne tik 
pagal jų turimo žemės sklypo dydį. Žemės kokybė, artimi rin- 
kos centrai ir pačių žemvaldžių ekonominis suinteresuotu- 
mas galėjo nulemti feodalinių įsipareigojimų apimtį ir rūšis. 
Jei žemvaldys turėjo nedidelį žemės sklypą ir neprekiavo že- 
mės ūkio produktais, dažniausiai iš valstiečių reikalaudavo 
piniginės ar natūrinės duoklės. Lažas iki naujųjų amžių pra- 
džios buvo pagrindinė prievolė dvarui. Dažniausiai šią prie- 
volę valstiečiai atlikdavo dirbdami dvaro laukuose, per- 
dirbdami žemės ūkio produktus, perveždami krovinius ar 
padėdami žemvaldžiui medžioti. Vakarų ir Vidurio Europos 
žemvaldžiai neturėjo daug žemės turtų, todėl lažas dažnai 
truko tik keletą dienų per metus. Didesniuose Vakarų Eu- 
ropos feodalų ūkiuose lažo laikas galėjo sudaryti nuo 40 iki 
50 dienų per metus, tačiau jis nebuvo toks alinantis kaip Rytų 
Europos ūkiuose. 

Viena pagrindinių Vakarų Europos valstiečių duoklių bu- 
vo dešimtinė. Kiekvienam žemės sklypui, ar jis priklausytų 
didikui, miesto gyventojui, ar bažnytinei institucijai, buvo 
uždėtas dešimtinės mokestis. Iš pradžių dešimtinė buvo 
renkama kaip parama Bažnyčiai ir vargšams, tačiau ilgainiui 
jos rinkimo teisės atiteko kitiems, dažniausiai didikams. 
Pašalpa vargšams ir kaimo parapijai nebebuvo tokia svarbi, 
todėl vokiečių valstiečių kare vienas pagrindinių reikalavimų 
buvo dešimtinės mokesčio reforma. Pradėjus auginti naujas 
žemės ūkio kultūras ar įdirbti naujas žemes, dešimtinės mo- 
kėtojai ir jos rinkėjai nesutarė, ar šį mokestį reikia mokėti ir 
už naujai įsigytą žemę. Dešimtinės duoklė vis dėlto stabdė 
žemės ūkio pažangą. 

Prievolės ir mokesčiai žemvaldžiams tebuvo dalis įsipa- 
reigojimų, užkrautų valstietijai. Jauna moderni valstybė taip 

pat norėjo gauti savo mokesčių dalį. Didikų luomas ir Baž- 
nyčia pamažu iš dalies išsivadavo nuo mokesčių mokėjimo 
pareigos, o tai reiškė, kad visus mokesčius turi mokėti vals- 
tiečiai. Mokesčiai, duoklės ir prievolės valstiečiams buvo la- 
bai įvairios, tad sunku spręsti, kokia valstiečių pajamų dalis 
atitekdavo feodalams. Žinoma, kad, pavyzdžiui, Vakarų Vo- 
kietijos valstiečiai XVIII a. turėjo atiduoti nuo 25 iki 40 proc. 
savo pajamų. Viurtemberge feodalo dalis sudarė 28-34 proc.?; 
pagrindiniai mokesčiai buvo javų, dešimtinė ir kt. Nurodyti 
skaičiai tėra vidurkis, - kiekvieno regiono valstiečiai mokė- 
davo skirtingus mokesčius. 

Prancūzijoje ir Vakarų Vokietijoje būta ir įvairių nuomos 
formų, iš kurių svarbiausios - nuoma tam tikram laikui ir 
dalinė nuoma. Išsinuomoję žemę apibrėžtam laikui valstie- 
čiai naudojosi gyvuliais bei žemės ūkio padargais ir savaran- 
kiškai ūkininkavo; žemdirbiui reikėjo atsiskaityti žemės ūkio 
produkcija ar pinigais. Dalinės nuomos (mėtayage) atveju gy- 
vuliai ir agrotechnika žemvaldžiui priklausė tik iš dalies, be 
to, žemvaldys prisiimdavo ir dalį rizikos valstiečiui nau- 
dojantis suteiktu turtu, gaudavo savo derliaus dalį. Abi šios 
rinkai tinkamos nuomos rūšys klestėjo Paryžiaus žemumos 
valdose ir Reino srities žemėse, nes šios nuomos formos pa- 
rankesnės piniginius ir natūrinius mokesčius taikant rinkos 
sąlygomis. Nuomos sutartys paprastai buvo sudaromos 
trumpam laikui, trejiems ar šešeriems, daugiausia - devy- 
neriems metams. 

Dalinė nuoma buvo labai paplitusi Viduržemio jūros re- 
giono šalyse, Italijoje ir Ispanijoje. Šiame regione būta 
įvairių agrarinių struktūrų ir valstietijos gyvenimo formų. 
Apeninų pusiasalyje buvo daug valstybių, kuriose ūkinin- 
kavimo formos, nuosavybės teisės ir gyvenimo sąlygos labai 
skyrėsi. Pjemonte žemė buvo padalyta į smulkius valstie- 
čių ūkius ir perduota nuomininkams, o pietuose, Sicilijo- 
je, klestėjo feodalinis žemės ūkis, kuris XVII a. netgi dar la- 
biau įsitvirtino. Itin nekenčiami buvo fogtai, tarpininkavę 

stambiesiems žemvaldžiams ir vargšams nuomininkams. 
Pietinėse vietovėse kilo didelių prieštaravimų tarp Bažny- 
čios ir didikų žemės valdų šalies vidurinėje dalyje ir smul- 
kių valstiečių ūkių pajūrio žemėse. Bažnytinėje valstybėje 
buvo daug Bažnyčiai priklausomos žemės ir Romos patri- 
cijų šeimų valdų. Toskanoje žemės santykius reguliavo 
žemvaldžio ir žemės nuomininko sutartys, didžiausią įtaką 
žemės ūkiui dariusios kalnuotoje šiaurės vakarinėje šalies 
dalyje - pagrindiniame dalinės nuomos regione (mezzadria). 
Derlinguose Po slėniuose vyravo mažos valstiečių sodybos, 
kuriose žmonės tvarkėsi savo Žemėje pagal paveldėtinės 
nuomos rentos ar nuomos tam tikram laikui teisę. 

XVI a. Ispanijoje pastebima tendencija stiprinti pasauliš- 
kių ir dvasininkų žemės valdas. Žemvaldžiai, plėsdami sa- 
vo žemes ir turtėdami, kėlė daugiau pretenzijų ir valstiečių 
ūkiams. Žemvaldžiai sugrąžino daugelį pamirštų feodalinių 
teisių, kurios vėlyvaisiais viduramžiais tebuvo simbolinės. 
XVII a. pradžioje, kai nukrito žemės ūkio produktų kainos 
ir baigėsi valstiečių gerovė, daugelis valstiečių buvo pri- 
versti skolintis. Miestuose gyvenantys žemvaldžiai iš dalies 
atitraukė savo kapitalą iš kaimo, ėmė spekuliuoti dvarais, 
dėl ko išaugo skolos už įkeistą turtą. Gerokai pablogėjo kai- 
mo bendruomenių ekonominė padėtis, žemė buvo sutelkta 
kelių savininkų rankose. Sėkmingiausiai žemės ūkis vystėsi 
Andalūzijoje, kur XVII a. pavyko stabilizuoti blogėjančią 
ekonominę padėtį. 

Anglija ir Nyderlandai buvo dvi valstybės Vakarų Europo- 
je, kuriose naujaisiais laikais anksčiausiai susiformavo ka- 
pitalistinės žemės ūkio formos. Nyderlandų pietuose vyravęs 
žemės ūkis buvo panašus į Vakarų Vokietijos žemės ūkį; šiau- 
rėje po 1581 m. nepriklausomybės paskelbimo įvesta daug 
stulbinančių naujovių. Rytinėse provincijose nebuvo retos 
stambios didikų ir bažnytinės žemės valdos, tačiau plito ir 
vidutiniai bei smulkūs ūkiai. Be nuomos tam tikram laikui 
(dažniausiai nuo trejų iki dvylikos metų) ir ilgalaikės nuo- 

mos, kuria valstiečiai įsipareigodavo pagerinti jiems perduo- 
tą žemę, egzistavo ir paveldėtinės nuomos renta; patys žem- 
valdžiai retai dirbdavo savo žemės sklypus. Vakarų žemėse, 
ypač tokiose Nyderlandų provincijose kaip Zelandija, Olan- 
dija ir Fryzija, dėl reformacijos ir nepriklausomybės kovų at- 
siradusių socialinių bei politinių pokyčių žemvaldžiai pra- 
rado kai kurias teises, daugelis žemių buvo perdalytos ar 
suskaidytos į mažus sklypelius, atitekusius miestų gyvento- 
jams. Taip susiklostė palankios sąlygos diegti modernesnes, 
našesnes ūkininkavimo formas valstiečių ūkiuose, kurie bu- 
vo išnuomoti trumpesniam laikui ir greičiau ekonomiškai 
suklestėjo. Nemažai pinigų buvo skiriama naujoms žemėms 
įdirbti ir maršų regionams sausinti. 

Anglija, kaip ir Nyderlandai, buvo viena dar iki XVIII a. 
agrarinės revoliucijos labiausiai išsivysčiusių šalių Vakarų 
Europoje. Joje iki pat XVII a. pradžios vyko XIV a. prasidėju- 
sios stambiųjų Žemės valdų ir kaimo bendruomenės re- 
formos. Keičiantis feodaliniams santykiams, sklypą dažnai 
imdavo valdyti kitas savininkas, o žemė tapdavo derlin- 
gesnė. Žemės ūkio vystymasis intensyvėjo plečiantis rinkai, 
augant regioninei ir tarptautinei prekybai, stiprėjant pinigų 
politikai, atsiradus nebijančių rizikuoti verslininkų luomui. 
Žemės valdų ribų nustatymas (enclosures), praktikuotas tik 
keliose Vidurio Anglijos grafystėse, kartu su didžiųjų vie- 
nuolynų žemės plotų sekuliarizavimu reformacijos metais 
turėjo įtakos plėtojant stambiąją žemėvaldą bei reguliuojant 
žemvaldžio ir valstiečio santykius. Nuo viduramžių pabai- 
gos, ypač XVI-XVII a., Anglijoje egzistavo trijų luomų kai- 
mo bendruomenė: visų pirma - feodalai, daugelio žemių 
savininkai; antra - valstiečiai nuomininkai, kurie dirbo že- 
me sudarę nuomos sutartį, ir trečia - samdiniai, kurie ne- 
turėjo žemės. Anglijos kaimo bendruomenė pamažu buvo 
įtraukta į stambiąsias valdas; Anglijos žemės ūkio ir vi- 
suomeninės struktūros keitėsi ir dėl pagyvėjusios prekybos 
žeme. 

XV-XVI a. prarasti savo sodybas rizikavo tik tos šeimos, 
kurios savo ūkiu naudojosi ribotą laiką ar iki gyvos galvos. 
Tokių valstiečių sodybų buvo trečdalis; kiti valstiečiai nau- 
dojosi žeme geresnėmis nuomos sąlygomis. Svarbūs buvo ir 
nuolatiniai valstiečių ūkių pirkimai ir pardavimai; tuometinė 
rinkos padėtis žemvaldžius skatino daugiau parduoti žemės, 
nei jos pirkti. Pletesi žemesnysis didikų sluoksnis (gentry), 
kurį daugiausia sudarė turtingi miestiečiai ir praturtėję vals- 
tiečiai. Iki XVII a. vidurio valstiečių sodybų nesumažėjo, tai 
įvyko šiek tiek vėliau. 1640 m. krizė ir pilietinis karas dras- 
tiškai padidino mokesčius, sumažėjo žemės ūkio pajamos ir 
prasidėjo masinis traukimasis iš kaimo. Šie faktoriai radika- 
liai pakeitė socialinę ir ekonominę kaimų būklę ir žemės san- 
tykius. Vis daugiau smulkesnių žemvaldžių traukė į miestus, 
perleisdami savo sklypus valdytojams. Žemesnieji didikai ir 
laisvieji valstiečiai taip pat siekė suvienyti savo žemės nuo- 
savybę ir ieškojo kitokių našesnio ūkininkavimo formų. Žem- 
valdžiai iš naujo ėmė supirkinėti valstiečių sodybas. 

Didelių žemės plotų nuoma turėjo privalumų, todėl žem- 
valdžiai supirkinėjo valstiečių sklypus ir perleisdavo juos 
tvarkyti valdytojams, kuriems taip pat suteikdavo nemažus 
kreditus. Ilgainiui didėjo skolų apimtys, daugėjo kreditų 
„Valdytojams-nuomininkams“. Šie pokyčiai suardė iki pat 
XVIII a. antrosios pusės nusistovėjusius Anglijos kaimų 
bendruomenės santykius, tuo metu žemės valdų aptvėrimai 
ir kiti kaimo bei jo bendruomenės struktūras griaunantys 
veiksniai buvo įteisinti įstatymiškai. 

Naujųjų amžių Anglijos ir Nyderlandų kapitalistinės Ze- 
mės ūkio formos priešingybė buvo Skandinavijos šalių lais- 
vai ūkininkaujančių valstiečių ūkiai. Didžiulis laisvųjų vals- 
tiečių luomas buvo susidaręs Norvegijoje; priklausomybės 
nuo žemvaldžio, kaip žemyne, čia nebuvo. Tik XVII a. di- 
dikai pabandė įtvirtinti panašius į kitų šalių žemėvaldos 
santykius. Valstiečiai netapo visiškai priklausomi, nors jų 
padėtis ir pablogėjo, o žemės nuomininkų daugėjo. Iškirtus 

miškus, įdirbant naujas žemes ar perimant perdalytas val- 
das, laisvųjų valstiečių galėjo daugėti, tačiau nuomininkų 
1625 m. buvo dukart daugiau nei laisvųjų valstiečių. Vy- 
riausybė ilgai rėmė valstiečius, nes, viena vertus, jie buvo 
pagrindiniai mokesčių mokėtojai, kita vertus, sudarė šalies 
gynybines jėgas. 1687 m. išleistas įstatymas, kad žemval- 
džiai, be savo sklypo, negali valdyti jokių kitų papildomų 
žemių. Kadangi dėl to žemvaldžiai gavo mažiau pajamų iš 
žemės rentos, jie ėmė nuomojamas žemes pardavinėti jų 
nuomininkams. 

XVI-XVII a. Švedijoje suklestėjo didikų luomas, kurio ats- 
tovams teko spręsti krašto politinius uždavinius. Nuo vidur- 
amžių Švedijoje buvusi reikšminga valstietija tapo nebesvar- 
bi, nors ir toliau dalyvavo ekonomikos plėtroje. Vyriausybė, 
siekdama prekybą ir amatus koncentruoti miestuose, turėjo 
suteikti senąją amatų laisvę. Kai kuriose šalies vietovėse vals- 
tiečiai ir toliau prekiavo, be to, jie dar vertėsi laivininkyste. 
Svarbus visuomenės sluoksnis kaime buvo ir fogtai bei di- 
delių amatų bendrijų ar ūkių prievaizdai, - ilgainiui jie tapo 
didikais. Panašiai kaip Norvegijoje, nuo 1700 m. ir Švedijos 
karališkųjų Žemių valstiečiai galėjo būti savarankiški. Nau- 
jųjų amžių pradžioje Danijos kaimų bendruomenė mažai te- 
pakito, nors žemvaldžių didikų luomas buvo dar stipresnis 
nei kaimyninėse Šiaurės Skandinavijos valstybėse. Tik ne- 
daugelis valstiečių buvo laisvieji, turintys savo žemės. Dau- 
giau kaip 90 proc. visų mažų ir vidutinių valstiečių sodybų 
buvo apmokestinami ūkio vienetai, priklausantys didikams 
ar karaliui. Palyginti mažai buvo trobelninkų ir bežemių. 
Ypatinga rinkos santykių raida ir palanki tarptautinė grūdų 
ir gyvulių prekyba leido danų didikams pasinaudoti savo 
privilegijuota politine padėtimi, padedant valstiečiams di- 
dinti savo žemės valdas. 

Naujųjų amžių pradžioje Europos žemės ūkis plėtojosi 
dviem skirtingomis kryptimis, o skiriamoji Rytų ir Vakarų 
Europos žemės ūkio riba ėjo palei Elbę. Rytų Europoje 

pagrindinė žemėvaldos forma buvo stambūs dvarai, o Vaka- 
ruose - žemės valdų formos, kuriose vyravo laisvi žemval- 
džio ir valstiečio ūkininkavimo principai. Aplink šias abi di- 
deles zonas telkėsi daug kitų regionų ir mišriosios agrarinės 
struktūros vietovių, iš kurių galima paminėti ankstyvojo ka- 
pitalistinio žemės ūkio zoną Anglijoje ir Nyderlanduose, lais- 
vųjų valstiečių žemes Skandinavijos šalyse ir Viduržemio jū- 
ros valstybes Pietų Europoje. Naujųjų amžių pradžios Eu- 
ropos žemės ūkio struktūroms svarbiausi buvo dvarai, kurie 
dar XIX ir XX a. turėjo įtakos ekonominiam, socialiniam ir 
politiniam Rytų Europos valstybių gyvenimui. Į rytus nuo 
Elbės (nuo pat Suomijos įlankos šiaurės rytuose iki Juodosios 
jūros pakrantės) driekėsi didžiulė teritorija, kur žemės ūkio 
reformos vyko lėčiau, o valstietija patyrė nuoZmia priespau- 
dą. Kyla klausimas, ar ekonominis bei politinis Rytų Europos 
atsilikimas, lėmęs nuolatines krizes ir chaosą, buvo susijęs su 
savitomis šio regiono žemės ūkio sąlygomis. 

Dvarų sistema Rytų Europą nusmukdė. Tačiau šio regiono 
negalima lyginti su ankstyvosiomis europiečių kolonijomis 
už Atlanto ar su šiandieninėmis trečiojo pasaulio valstybė- 
mis. Rytų Europos žemės ūkis vystėsi reliatyviai autonomiš- 
kai, o šio regiono žemvaldžiai siekė įgyvendinti visų pirma 
asmeninius interesus. Be tokios stiprios centrinės valdžios 
kaip Rusijoje jie, deja, negalėjo garantuoti stabilios feodalinės 
santvarkos. Beviltiška buvo iš šio luomo tikėtis esminių vi- 
suomenės reformų. Ne žemvaldžiai paragino atsisakyti stam- 
biosios žemvaldystės sistemos XIX amžiuje. Priespauda besi- 
remianti stambiosios žemvaldystės sistema negalėjo vykdyti 
naujų ekonominių ir politinių reikalavimų. Atsisakyti feoda- 
linių struktūrų Rytų Europoje reiškė ir esminę visuomenės 
pertvarką, ypač Prūsijoje ir Rusijoje. Žemvaldžių ūkiai kaip 
ekonominiai vienetai iki pertvarkos 1917-1945 m. buvo svar- 
būs plėtojant ekonomiką. 

Nuo XVI a. iki XVIII a. pabaigos įvyko keletas esminių Eu- 
ropos ekonomikos, visuomenės, politikos bei kultūros po- 
kyčių, turėjusių įtakos ir žemės ūkiui bei valstietijai. Šie kelių 
faktorių sąlygoti pokyčiai apėmė įvairias gyvenimo ir žmo- 
nių veiklos sritis. Geografiniai atradimai leido pažvelgti į ki- 
tus žemynus, atvėrė naujus prekybos kelius. Jūrinės tautos 
varžėsi, kuri atras daugiau svetimų šalių, o Rusija stengėsi 
įdirbti plačias Sibiro žemes. Europai, kurios laivininkystė nuo 
vėlyvųjų viduramžių buvo sutelkta Baltijos ir Viduržemio 
jūrose, parūpo Atlanto jūrkeliai; jos vakarinėse jūrų pakran- 
tėse susikūrė šalys ir miestai, ketinantys prekiauti visų pirma 
su Užatlantės valstybėmis. Ši tendencija išaiškėja, kai lygina- 
me Viduržemio jūros miestų Genujos ir Venecijos plėtrą su 
Lisabonos, Antverpeno, Amsterdamo bei Londono miestų 
raida. 

Naujų miestų kūrimąsi spartino ir modernių valstybių for- 
mavimasis. Naujųjų amžių pradžios Europoje atsirado mo- 
dernių valstybių ir tautų, kurios vystėsi itin dinamiškai. 
Suklestėjus šioms valstybėms augo ir jų sostinės, nauji kuni- 
gaikščių miestai bei rezidencijos nustelbė senuosius miestus. 
Madridas, buvęs mažas miestelis, išaugo kur kas labiau nei 
kiti senieji miestai klestinčioje Ispanijos karalystėje. Nyder- 
landuose savo padėtį sustiprino Briuselis, o Amsterdamas 
virto metropoliu suvienytose provincijose. Prancūzijoje Pa- 
ryžius gerokai išsiplėtė ir tapo karalystės centru. Pagyvėjus 

amatams ir suklestėjus prekybai, šalia senų miestų kūrėsi ir 
nauji prekybos bei finansų centrai. 

Augant miestams naujųjų amžių Europoje daugėjo gyven- 
tojų. Pagal Molso ir Armengaudo' skaičiavimus, 1500-1800 
m. Europos visuomenė pagausėjo nuo 80 iki 187 milijonų gy- 
ventojų. Vadinasi, nuo XVI iki XVIII a. Europos gyventojų 
skaičius išaugo du su puse karto, tiesa, skirtingai atskirose 
valstybėse. Italijoje gyventojų padaugėjo palyginti nedaug - 
nuo 10 iki 18 milijonų, o Anglijoje gana žymiai — nuo 4 iki 
11 milijonų. XVII a. krizių purtomuose kraštuose Ispanijoje ir 
Vidurio Europoje gyventojų sumažėjo: Ispanijoje - nuo 10iki 
9 milijonų, Vokietijoje dėl Trisdešimties metų karo - nuo 
16 iki 14 milijonų. Europos visuomenė ypač sparčiai augo 
XVI amžiuje ir po 1740 m., o XVII a. laikomas stagnacijos pe- 
riodu. 

Kodėl antrojoje XVIII a. pusėje daugėjo gyventojų? Mies- 
tuose gerinta namų infrastruktūra, geriau apsirūpinama van- 
deniu, didesnis dėmesys skirtas sveikatos priežiūrai — visa 
tai lėmė demografinį šuolį. Kaimuose pasikeitė apsirūpini- 
mo maisto produktais sąlygos: paruošta daugiau žemės ūkio 
produkcijos, pradėtos auginti naujos žemės ūkio kultūros. 
Taip pat buvo juntama pažanga higienos ir drabužių sferoje, 
pagerėjo medicininė rūpyba. Gyventojų prieaugis sumažėjo 
dėl epidemijų protrūkio, nederliaus, nuo vėlyvųjų viduram- 
žių iki XVIII a. pablogėjusių klimato sąlygų. Klimato poky- 
čiai, atrodo, sukėlė apsirūpinimo maisto produktais krizes 
nuo XVI a. pabaigos iki XVIII a. vidurio. 

Labiau nei klimatinės sąlygos mirtingumą daugelyje vals- 
tybių skatino karai ir nesiliaujančios epidemijos. Dėl nuolat 
pasikartojančių maro, choleros ir šiltinės epidemijų bei tuber- 
kuliozės ir raupsų tankiai apgyventuose didmiesčiuose bei 
kaimuose, nesilaikant higienos reikalavimų, mirė daug žmo- 
nių. Skurdžiau gyvenantys kaimo ir miesto visuomenės luo- 
mai labiau kentėjo nuo ligų ir bado nei turtingesnės ir geriau 
apsirūpinusios šeimos. 

XVI a. po ilgai trukusios stagnacijos Europos visuomenė 
vėl pradėjo augti, ir tai paveikė gyvenviečių formavimąsi. 
Ypač daugėjo gyventojų naujai apgyventose žemėse ir ten, 
kur žemės ūkiui plėstis buvo sudarytos geros sąlygos. Vėl 
buvo įdirbama ir kultivuojama žemė, pirmiausia tose vietose, 
kur kažkada klestėjo, tik vėlyvaisiais viduramžiais buvo ap- 
leisti ir pavirto dykviete ariamos žemės sklypai. Šalia tokių 
dykviečių esančių kaimų gyventojai pasiimdavo apleistą plo- 
tą ir iš naujo jį įdirbdavo. Apleistos žemės tapo kaimų val- 
domis, gyvenvietės plėtėsi. Apleistų žemių rekultivacijos ne- 
užteko prasimaitinti augančiai visuomenei, be to, daugelis 
dykviečių jau buvo apaugusios aukštamiškiu, kurį saugojo 
miškų įstatymas. Naujos žemės buvo pradėtos įdirbti miškų 
ir kalnų vietovėse, upių ir jūrų maršose. Pietvakarių Vokie- 
tijos Cimernų giminės kronika (Zimmernchronik) 1550 m. tokią 
žemės ūkio plėtrą komentavo taip: „Taigi jie pradėjo kirsti 
miškus, senas pievas bei laukus dirbti, kur anksčiau kaimas 
stovėjo, dabar čia naujas iškilo.“* Tokia žemės ūkio raida bu- 
vo būdinga daugeliui regionų, beveik nebeliko neapgyven- 
dintų teritorijų. 

Galima spėti, kad apie 1560 m. Vokietijoje vėl buvo tiek pat 
gyventojų kaip iki vėlyvųjų viduramžių maro epidemijų (iki 
1340 m.). Kadangi tuo metu gyventojų augimo nestabdė nei 
karai, nei epidemijos, naujos žemės tapo vieninteliu prasi- 
maitinimo šaltiniu. Kur tik įmanoma, buvo įdirbamos pelkės 
ir dykynių žemės, ganyklos paverčiamos dirbama žeme, ker- 
tami miškai. Miškai buvo taip sparčiai kertami, kad daugelyje 
teritorijų žemvaldžiai buvo priversti uždrausti šią veiklą ir 
ragino auginti mažiau gyvulių. Sunku pasakyti, ar šios prie- 
monės buvo veiksmingos. Valstiečiai juto priespaudą, todėl 
turėjo ieškoti naujų prasimaitinimo ir pajamų šaltinių. Tai 
paskatino juos dirbti net tokią žemę, kuri nelabai tiko ilga- 
laikei žemdirbystei. 

Šiaurės jūros pakrantėje sėkmingai sausintos maršų že- 
mės, statomos užtvankos. Nyderlanduose 1565-1615 m. iš 

naujo įdirbti 44 000 hektarų maršų - daugiau nei per kitus du 
šimtmečius. Panašiai buvo ir Šiaurės jūros pakrantėje Vokie- 
tijoje. Kai XIV-XV a. kai kuriose Vokietijos įlankose potvyniai 
sukėlė daug nuostolių ir nemažai kaimų bei žemių atsidūrė 
po vandeniu, XVI a. vėl iš naujo imta statyti užtvankas ir sau- 
sinti žemę. Jeverio žemėje, Harlės įlankos ir kitose pakrantės 
vietovėse XVI-XVII a. įdirbta 40 000 hektarų maršų. Tai su- 
darė daugiau kaip du trečdalius visų XIII-XIX a. Žemutinėje 
Saksonijoje įsisavintų naujų žemių. Taip pat sparčiai pajū- 
rio maršai buvo įdirbami ir kaimyninėje Šlėzvigo-Holšteino 
žemėje. 

Vidurio Europos rytinio pakraščio šalyse XVI a. taip pat 
kilo nauja kolonizacijos ir naujų žemių įdirbimo banga, kuriai 
buvo charakteringi įvairūs, vienas nuo kito nepriklausomi 
judėjimai (plg. 15 pav.). Į Rytų Prūsijos šiaurines vietoves 
atsikėlė lietuvių valstiečiai, į Vyslos upės žiotis pasitraukė 
olandų valstiečiai menonitai, dėl savo tikėjimo palikę tėvynę. 
Nuo XVI a. vidurio jie kūrėsi Vyslos ir Nogatos deltoje ir taip 
nusausino kraštą, kad žemė per trumpą laiką tapo daug ver- 
tingesnė. Šie valstiečiai vėliau buvo įtraukti ir į lenkų žem- 
valdžių kolonizacijos žygius, todėl olandų gyvenviečių būta 
ir Vyslos žemupyje. Iš Rytų Pamario kilę vokiečių valstiečiai 
apsigyveno dar nedirbtose pietinio Pamario žemėse. Iš Noi- 
marko ir Žemutinės Silezijos buvo keliaujama į miškingą že- 
mių ruožą, kuris skyrė vokiečių ir lenkų žemes. Šių padrikų 
judėjimų dalyviai per Vakarų Prūsiją ir Poznanę atkeliavo iki 
pat Vidurio Lenkijos ir Volynės. 

XIV-XV a. krizė Prancūzijoje sulėtino visuomenės ir žemės 
ūkio vystymąsi; šalies šiaurėje ir pietuose epidemijos ir karai 
nusiaubė ištisas gyvenvietes. XVI a. pradžioje iš naujo pra- 
dėta įsisavinti apleistas žemes, o po kelių dešimtmečių Pran- 
cūzijos kaimai labai išaugo. Dykvietės imtos naudoti žemės 
ūkyje, žemdirbystė ir gyvulininkystė išstūmė miškus ir krū- 
mynus, net buvo griebtasi miškų apsaugos priemonių. Šiek 
tiek žemės ūkio plėtrą pristabdė religiniai karai, tačiau šimt- 

mečio pabaigoje vėl imta kirsti miškus, atnaujintas urbani- 
zacijos procesas. Anglijoje dykviečių ir ganyklų dirbama 
žeme paversta palyginti nedaug, galbūt dėl vėlyvaisiais vi- 
duramžiais išplėtotos avininkystės ir žemių ribų nustatymo 
(enclosures). Skandinavijos žemės ūkis plėtojosi panašiai kaip 
žemyne: gausėjant gyventojų ir ten plėtėsi dirbamos žemės 
plotai. 

Plečiant dirbamos žemės plotus, atsirado socialinė senųjų 
gyvenviečių valstiečių ir naujakurių diferenciacija. Ir senieji, 
ir naujieji gyventojai savo žemes plėtė prijungdami šalia jų 
sklypų esančius plotus. Socialinių nesutarimų kilo aiškinantis 

valstiečių nuosavybės teises: senieji kaimų gyventojai nau- 
dojosi žemės paveldėjimo teise, mažažemiai naujakuriai jau- 
tėsi nuskriausti. Šiaurės Vokietijoje ir net rytų vokiečių gy- 
venvietėse atsirado mažažemių ir bežemių valstiečių kiemų 
(taip pat ir vadinamųjų trobelninkų bei sodininkų namelių), - 
pastarieji nuo XV a. prisijungė prie senųjų kaimų gyventojų 
sluoksnio (dvaro valdytojų, žemės paveldėtojų). Šie gyven- 
tojai skyrėsi nuo kitų socialinių valstiečių luomo grupių ne 
tiek savo mažais ūkiais, kiek ribotomis teisėmis kaimo bend- 
ruomenėje. Naujakuriams buvo nustatyta apribojimų nau- 
dojantis žemės sklypais. 

Kadangi mažažemių sodybos buvo smulkios ir ne itin pel- 
ningos, jie buvo priversti ieškotis papildomo uždarbio ne iš 
žemės ūkio. Pavyzdžiui, nuo antrosios XVI a. pusės atsiradę 
trobelninkai jau seniai vertėsi ne žemės ūkiu. Jie paprastai 
turėjo tik vieną namą ir daržą bei gyveno gyvenvietės pakraš- 
tyje. Beveik tuo pačiu metu kaip trobelninkai atsirado ir šien- 
pjovių socialinė grupė, kurių ypač daug būta Šiaurės vakarų 
Vokietijoje. Kadangi žemės trūko, jie iš senųjų kaimo gyven- 
tojų gaudavo nuomotis mažus sklypelius, o nuomos dydis 
sudarė maždaug darbo valstiečio sodyboje vertę. Šienpjoviai 
gyveno šalia pagrindinių kaimo gyventojų namų. Žemval- 
džiai skatino naujų gyventojų atvykimą į kaimą daugiausia 
dėl dviejų priežasčių: viena vertus, jie galėjo gauti didesnių 
pajamų iš duoklės ir mokesčių, kita vertus, taip Zemval- 
džiams buvo lengviau išlaikyti nepadalytus valstiečių ūkius. 
Šių gyventojų regioninis paplitimas nebuvo vienodas. Mažai 
vienkiemių buvo senose gyvenvietėse, įsikūrusiose lioso dir- 
vožemio vietovėse, nes čia naujakuriams trūko svarbiausio — 
didelių žemės valdų. Kertant miškus ir taip plečiant žemės 
plotus čia atsirado nemažai sodybų, taip pat susikūrė vien- 
kiemiai. 

Kita Vidurio Europos žemės ūkio plėtros fazė prasidėjo po 
Trisdešimties metų karo (1618-1648). Karo padaryti nuosto- 
liai - nuniokotos žemės plotai, sumažėjęs gyventojų skai- 

čius - paskatino valstybę imtis ryžtingų priemonių karo 
pasekmėms likviduoti. Daugelyje vietų nuostolių atnešė ne 
karas, o per ji siautusios epidemijos ir masinis badas. Dau- 
guma per karą paliktų žemės sklypų ir kaimų po karo vėl imti 
tvarkyti, žemės ūkio našumas buvo toks kaip anksčiau. No- 
rint atnaujinti kraštą reikėjo padidinti gyventojų skaičių. Šiais 
komerciniais siekiais visų pirma norėta atkurti per karą pašli- 
jusius visuomeninius santykius gyvenvietėse. Gyventojų pra- 
radimai leido žemvaldžiams pasisavinti dykviete virtusius 
valstiečių žemės plotus ir taip plėsti savo valdas, - valstiečių 
teisės ir vėl buvo pažeistos. Naujakuriai negalėjo žemės pa- 
veldėti, žemvaldys bet kada galėjo atšaukti naujakuriui su- 
teiktą teisę naudotis sklypu. Kurdamas naujas gyvenvietes, 
žemvaldys lengviau taikė baudžiavos formas. 

Amžininkai ir istorikai, be abejo, labiausiai žavėjosi di- 
džiaisiais žemių įsisavinimo projektais, kurių tikslas - nusau- 
sinti ežerus, kultivuoti pelkes ir užtvenkti apsemtų upių ir 
jūrų žemumas. Iš tokių projektų įgyvendintojų paminėtina 
Prūsijos karalystė. Oderio užliejamos žemės prie Frankfurto, 
kuriame iki XVIII a. vidurio įdirbta 56 kvadratiniai kilometrai 
naujų žemių, 1747-1753 m. įdirbta 56 000 hektarų, o Vartos 
slėniuose iki 1786 m. - apie 30 000 hektarų naujų žemių. 
Drėmlinge (Altmarkas) dar Frydricho II laikais apie 22 500 
hektarų kemsynų buvo paversta ganyklomis, miškais ar dir- 
bama žeme. Tarp atvykusiųjų į Prūsiją daugiausia buvo Zalc- 
burgo gyventojų - apie 20 tūkst., kurie 1732 m. Rytų Prūsijoje 
sudarė beveik uždarą bendruomenę; jie buvo išvaryti iš savo 
tėvynės dėl religinių įsitikinimų. Neįtikėtina, bet šie kalnų 
gyventojai sugebėjo prisitaikyti prie svetimos žemės - Rytų 
Prūsijos lygumų ir sėkmingai kūrė gyvenvietes. Zalcburgiš- 
kiams buvo suteiktos savivaldos teisės, o jų gyvenviečių vy- 
resnybė, seniūnai, gavo po laisvą valaką. 

Karalius Frydrichas II visoje Prūsijos karalystėje skati- 
no plėsti dirbamos žemės plotus. Jam valdant į šalį atvyko 
naujakurių iš gretimų teritorijų, iš Saksonijos, Tiuringijos ir 

Meklenburgo, taip pat ir iš tolimesnių kraštų - Viurtembergo, 
iš kurio į Vakarų Prūsiją persikėlė didesnės naujakurių gru- 
pės. Paprastai atsikėlėliai nebuvo skurdžiai, turėjo sukaupę 
kapitalo. 30 000 kolonistų, kurie valdant Frydrichui II atvyko 
į Prūsiją, turėjo pakankamai pinigų ir atsigabeno vertingo 
žemės ūkio inventoriaus: arklių, jaučių ir avių. Iš pradžių 
naujakuriai galėjo kurtis karališkoje žemėje, nors kai kuriose 
vietovėse ir didikai suteikė žemės kolonistams. Oderio ir Var- 
tos slėniuose, Pamario pakraštyje ir kituose regionuose val- 
dant Frydrichui II buvo įdirbta apie 40 000 hektarų žemės, 
todėl karalius visai pagrįstai galėjo tvirtinti, kad jis taikos me- 
tu prūsų valstybei iškovojo dar vieną provinciją. 

Ne tik Prūsijoje, bet ir kitose Vidurio ir Rytų Europos 
šalyse kūrėsi didesnės gyvenvietės. Pasibaigus turkų val- 
dymui (1686), dideli Vengrijos plotai buvo ištuštėję. Šalies 
pakraščiuose chaotiškai kūrėsi vokiečių valstiečiai, vėliau 
savo valdas ėmė plėsti ir stambesni žemvaldžiai. Taip atsi- 
rado vokiečių gyvenviečių salelės Balkonyvalde, Ofeno kal- 
nuotajame krašte ir Baranjoje. Tik po Požarevaco taikos 
(1718), kurios sutartimi Habsburgai gavo Banatą, prasidėjo 
didžiulė kolonizacija, ypač išaugusi valdant imperatorienei 
Marijai Teresei. Be vokiečių, į šalį atvyko ir kitų tautų žem- 
dirbių; šalį norėta apgyvendinti, ne germanizuoti, pasienio 
zonoje buvo svarbūs ir militaristiniai motyvai. Naujakuriai, 
kilę iš Švabijos, Pfalco ir Lotaringijos, buvo laisvi ir gaudavo 
sodybas su paveldėjimo teise. Panašiai žemės plėstos ir 
Galicijoje bei Bukovinoje. Beveik tuo pačiu metu kaip im- 
peratorienė Marija Teresė, Rusijos carienė Jekaterina II, bai- 
giantis Septynerių metų karui (1763), kreipėsi į naujakurius 
Rusijoje: ji pažadėjo visiems atvykėliams trisdešimt laisvo 
ūkininkavimo metų savo sodybose, leido laisvai išpažinti 
savo tikėjimą ir suteikė visišką savivaldą. Ypač carienės 
kreipimusi susidomėta kai kuriose vokiečių teritorijose, to- 
dėljau po kelerių metų susikūrė naujos gyvenvietės Volgos 
žemupyje prie Saratovo. Šios gyvenvietės buvo Volgos vo- 

kiečių respublikos, egzistavusios iki siaubingų Antrojo pa- 
saulinio karo įvykių, užuomazga. 

Naujųjų amžių pradžios Europos agrarinės zonos susifor- 
mavo esant skirtingoms dirvožemio ypatybėms (žr. 16 pav.). 
Žemės ūkis ir su juo susiję visuomenės santykiai priešindust- 
rinėje Europoje priklausė nuo geografinių ypatumų ir įvairių 
agrarinių zonų, nekalbant jau apie regionų skirtumus, poli- 
tinius, socialinius bei kultūrinius faktorius ir bendrą ekono- 
mikos padėtį. Kokios agrarinės zonos susiformavo Europoje 
pirmaisiais naujųjų amžių metais? Kaip vystėsi atskirų šalių 
ir regionų žemės ūkis? Prisiminkime jau minėtą keturių 

Europos agrarinių zonų schemą: pagrindinė Vakarų ir Vi- 
durio Europos zona, Skandinavijos valstybės šiaurėje, Rytų 
Europos regionas ir Viduržemio jūros šalys pietuose. 

Pradėkime nuo žemės ūkio plėtros naujaisiais laikais Va- 
karų ir Vidurio Europoje. Ši zona tęsėsi nuo Britanijos salyno 
vakaruose per Prancūziją iki Vokietijos, rytuose ribojosi su 
dideliu Rytų Europos regionu, pietuose - su Viduržemio jū- 
ros zona, kur vyravo kitokios agrarinės ir klimatinės sąlygos. 
Šiai Europos centre išsidėsčiusiai agrarinei zonai priklausė 
plačios lygumos, pavyzdžiui, Šiaurės Prancūzijos žemumų 
kraštas ar Šiaurės Vokietijos žemuma, taip pat ir kalnų vie- 
tovės iki pat Alpių ir Pietų Europos regionų. Šios žemės ūkio 
zonos pasižymėjo agrarine įvairove, kuri atsirado per kelių 
šimtmečių žemės ūkio istoriją. 

Žemės ūkio vystymąsi Britanijos salyne, kur vyrauja dreg- 
nas, dėl Golfo srovės reliatyviai švelnus klimatas, skatino tei- 
sinės reformos, visuomeninės aplinkybės ir žemės ūkio tech- 
nikos tobulėjimas, prasidėjęs dar vėlyvaisiais viduramžiais. 
Škotija ir Šiaurės Anglija buvo izoliuotos ir todėl atsilikusios; 
šiose šalyse, be augalininkystės, buvo verčiamasi ir gyvuli- 
ninkyste bei miškininkyste (šiame regione gausu miškų). Gy- 
vulininkystė sparčiai vystėsi, nes didesniems Anglijos miestų 
regionams reikėjo daug mėsos produktų. Iš Škotijos tradi- 
ciškai gyvuliai buvo genami į pietines Anglijos ganyklas; 
XVIII a. per metus į šias ganyklas buvo pergenama net apie 
40 000 gyvulių, ten jie buvo nupenimi, o jų mėsa parduodama 
miestiečiams. Škotijoje buvo auginami javai, ypač - miežiai; 
buvo taikoma vidinio ir išorinio lauko sistema. Vidinis lau- 
kas, užimdavęs apie trečdalį dirbamos žemės ploto, buvo pa- 
kaitomis apsėjamas miežiais ir avižomis. Išoriniame derlin- 
game lauke buvo auginamos avižos, vėliau nederlingi laukai 
paverčiami ganyklomis. Nors ir buvo vykdomos tam tikros re- 
formos, Škotijos žemės ūkis neprilygo Anglijos žemės ūkiui. 

Airijos žemės ūkis buvo dar menkiau išvystytas nei Ško- 
tijos, iki XVIII a. pradžios buvo verčiamasi tik gyvulininkyste 

ir javų auginimu. Airių valstiečiams, patiriantiems didžiulę 
priespaudą, trūko ryžto sukilti prieš žemvaldžius. Tik vals- 
tybė neleido žemvaldžiams dirbamą žemę paversti ganyk- 
lomis, padidinti gyvulių bandas ir pasipelnyti parduo- 
dant mėsą bei pieno produktus. Perėjimas nuo žemdirbystės 
prie gyvulininkystės nebuvo uždraustas, o tik pristabdytas: 
XVIII a. Airija turėjo įsivežti daug grūdų. Airijos visuomenė 
geriau maisto produktais galėjo apsirūpinti tik amžiaus pa- 
baigoje, kai pradėtos auginti bulvės. 

Visiškai kitaip žemės ūkis plėtojosi Anglijoje. Keičiantis 
agrarinėms struktūroms ir kaimo bendruomenės santykiams, 
atsirado naujų ūkininkavimo metodų ir formų. Dar XVI a. 
pastebėtas susidomėjimas žemės ūkio problemomis, atlikta 
daug žemės ūkio reformos darbų. Žemės ūkio struktūrose 
anksti atsirado verslo užuomazgų: nuolat buvo stengiamasi 
parduoti rinkai reikalingus žemės ūkio produktus, skirti pi- 
nigų įrenginiams tobulinti. Vis daugiau auginta pašarinių au- 
galų, XVI a. atsirado ir drėkinamų pievų; antroje XVII a. pusėje 
visa tai buvo pripažinta kaip žemės ūkio pažanga. Gyvuli- 
ninkystės verslą, besiplečianti dėl didėjančios vilnos paklau- 
sos, paspartino atpigę grūdai. Buvo ieškoma būdų, kaip 
pagerinti derlių, ir imta taikyti įvairias sėjomainos formas, 
pavyzdžiui, Norfolko sistemą, t.y. keturlaukę sėjomainą (pa- 
kaitomis buvo auginami dobilai, kviečiai, runkeliai ir mie- 
žiai). Be abejonės, žemės ūkio technikos tobulinimas, nauji 
augalininkystės ir gyvulininkystės metodai džiugino vals- 
tiečius, sukūrė „naująjį žemės ūkį“, ypač paplitusį Anglijoje, 
o XVIII a. antroje pusėje nulėmusį agrarinę revoliuciją. 

Plečiant ganyklas racionaliau organizuota ir gyvulinin- 
kystė. Daugiau vilnos gauta iš avių, pagerintos gyvulių 
veislės davė daugiau mėsos ir pieno. Netrūko naujovių ir 
augalininkystės srityje: suklestėjo pašarinių augalų ir kau- 
piamųjų kultūrų auginimas, nes šie augalai gerino dirvą. 
Dar anksčiau žemė tapo derlingesnė, visų pirma dėl to, kad 
buvo pritaikyta modernesnė sėjomainos sistema, daugiau 

naudota trąšų, patobulinta žemės ūkio technika. Ankštinių 
augalų auginimas - dar viena žemės ūkio naujovė. Nuo 
1650 m. auginta daug pašarinių augalų, o sudėtinga sėjo- 
maina garantavo didesnį produktyvumą; minėtoji Norfolko 
sistema buvo naujos žemės ūkio plėtros XVIII a. pabaigoje 
pavyzdys. 

Anglijos žemės ūkio plėtra leidžia įvertinti ir kitų Šiaurės 
jūros pakrantės regionų, visų pirma Flandrijos ir Olandijos, 
agrarinį vystymąsi. Nuo XVI a. Nyderlandai laikyti derlin- 
giausia Vakarų Europos agrarine zona; čia gyveno pasiturinti 
kaimų bendruomenė. Žemės ūkis šiame regione taip pat iš- 
gyveno krizių periodus, tačiau jame išsirutuliojo specifinės 
struktūros. XVI-XVII a. Nyderlanduose žemės ūkis ilgai kles- 
tėjo ir gana greitai plėtėsi. Nyderlandų žemės ūkio domina- 
vimas tarptautiniame ekonominiame gyvenime XVII a. leido 
išaugti ir pačiai valstybei. 

Ekonominiai pokyčiai paskatino Flandrijos ir Olandijos 
valstiečius verstis gyvulininkyste. Valstiečiai Nyderlanduose 
buvo ir verslininkai, kurie sugebėjo pasinaudoti ne tik kiek- 
viena galimybe padidinti derlingumą, bet ir ieškojo naujų že- 
mės ūkio produkcijos realizavimo rinkų. Nusausintose vieto- 
vėse svarbiausia žemės ūkio kultūra buvo pašariniai augalai, 
reikalingi plečiant gyvulininkystę, be to, išaugo ir pieno pro- 
duktų poreikis. Javų plotai buvo nedideli, bet naudojami ra- 
cionaliai; Flandrijos provincijose plėtėsi ir pašarinių augalų 
plotai; daugėjant gyvulių padaugėjo ir trąšų, todėl dirva buvo 
vertingesnė nei kitose šalyse. Šiame regione taip pat auginti 
pluoštiniai augalai kanapės ir linai, rečiau - dažiniai augalai 
mėlžolė bei dažinė raudė, reikalingi tekstilės pramonei. Mo- 
dernizuotas augalų kaitos ciklas tiksliai apskaičiuojant žemės 
derlingumo lygį, keičiant pašarinius ir ankštinius augalus. 

Nyderlandų žemdirbystė tuo metu itin suklestėjo. Tačiau 
ir kaimyniniuose regionuose - Šiaurės Prancūzijoje ir Vakarų 
Vokietijoje, kur buvo ūkininkaujama orientuojantis į Nyder- 
landus, taip pat buvo juntama pažanga. Šiaurės Prancūzijos 

ūkis iš Nyderlandų perėmė gyvulininkystės plėtros pavyzdį; 
be javų, buvo pradėti auginti pašariniai augalai. Nors mėsos 
ir pieno produktų poreikis didžiuosiuose miestuose Paryžiu- 
je ir Ruane sparčiai augo, nebuvo verčiamasi vien gyvulinin- 
kyste. Šiaurės Prancūzijos valstiečiai ir toliau augino javus, ir 
ten, kur klimato ir dirvožemio sąlygos leido plėtoti žemdir- 
bystę, gyvulininkyste buvo verčiamasi rečiau nei augalinin- 
kyste. 

Vietovėse, kuriose žemė ne itin tiko auginti javus, gyvuli- 
ninkystė buvo pagrindinė kaimų bendruomenės veiklos sri- 
tis; Mėsos ir pieno produktai čia buvo prekybinių mainų ob- 
jektas, nes teko pirkti nemažai grūdų. Kalvotose vietovėse 
ir kalnų regionuose, kur plėtota gyvulininkystė, užmegzti 
tvirtesni rinkos santykiai nei žemumose, kuriose valstiečiai 
augino javus. Paaiškėja, kodėl derlingos Pikardijos ir Bovės 
žemės buvo nuolat iš naujo įdirbamos, pagal trilaukės sėjo- 
mainos sistemą čia pakaitomis auginti rugiai ir kviečiai, o 
geresnėse žemėse - ir ankštiniai augalai. Pamažu daugėjo 
technikos, gerėjo žemės ūkio ekonomika. Daugelyje vieto- 
vių nuo trilaukės sėjomainos pereita prie pažangesnių siste- 
mų, auginami ne tik javai, bet ir kitos kultūros, pavyzdžiui, 
ankštiniai augalai, o nuo XVIII a. Normandijoje ir Bretanėje 
imta auginti liucerną ir giminingus augalus, augalų sėjo- 
mainai tapo svarbūs pašariniai augalai. Intensyvi gyvulinin- 
kystės plėtra darė įtaką ir augalininkystei: buvo gaunama 
daugiau trąšų, o tai gerino Žemės regeneraciją, mažino pū- 
dymų plotus. 

Vakarų Vokietijos žemės ūkis vystėsi panašiai kaip Šiaurės 
Prancūzijos. Daugelyje vietų dar vyravo trilaukės sėjomainos 
sistema, tačiau ir čia jau buvo juntama pažanga. Pūdymui 
paliekamuose laukuose nuo XVIII a. vidurio vis dažniau au- 
gintos daržovės ar pašariniai augalai gyvuliams; ši tendencija 
ypač išryškėjo intensyviau dirbamose žemėse prie Reino. Bal- 
tijos jūros pakrantės zonoje, Saksonijoje ir kai kuriose kitose 
žemėse, laukai buvo padalyti į keletą mažesnių; čia buvo 

taikoma daugialaukė žemės ūkio sistema. Dalyje Šiaurės Vo- 
kietijos žemių buvo vienalaukė sistema, kur tame pačiame 
lauke be pertraukos auginti javai, dažniausiai rugiai arba ru- 
giai pakaitomis su avižomis ir grikiais. Vienalaukio ūkininka- 
vimo forma buvo įmanoma tik pakankamai tręšiant mėšlu ir 
gerai suariant dirvą. Šlėzvigo-Holšteino žemėje taikyta pa- 
kaitinė ganyklų ir arimų sistema, kurią galima vadinti inten- 
syvesne žalienine sėjomaina ir naujesne javų laukų bei ga- 
nyklų kaitos forma. 

Naujos žemės naudojimo formos (prekybai tinkančių 
ankštinių ir pašarinių augalų auginimas ir gyvulininkystės 
plėtra) buvo plėtojamos XVIII a. Reino ir Maino upių zonoje, 
Reino žemupyje ir kai kuriose derlingose Vidurio Vokietijos 
žemėse. Vidurio Vokietijos kalnų vietovėse ir daugiau į Vo- 
kietijos rytus žemė buvo ne taip intensyviai dirbama. Šiose 
vietovėse dirvožemis buvo prastas, susisiekimas keblus. Gy- 
vulių mažiau auginta ten, kur trūko pievų ir ganyklų. Kai 
kuriose ganyklų zonose, tarkim, Šiaurės jūros pakrančių že- 
mėse, priešingai, gyvulininkystė plėtėsi; panašiai buvo ir Alpių 
kalnų regione, kur tęsėsi vėlyvaisiais viduramžiais atsiradusi 
gyvulių auginimo tradicija. 

Skandinavijos šalyse buvo gamtos ir klimato sąlygų ypa- 
tumu pasižymėjusi Šiaurės Europos agrarinė zona. Čia aiš- 
kiai skyrėsi kalnų regionai, kur buvo plėtojama miškininkys- 
tė bei gyvulininkystė, ir lygumų bei slėnių regionai, kur buvo 
verčiamasi augalininkyste. Dėl klimato sąlygų susidarė įvai- 
rios augalų specializacijos zonos. Norvegijoje ir Švedijoje iš 
grūdinių kultūrų labiausiai paplitę buvo miežiai, kurie augo 
net toli šiaurėje, prie Botnijos įlankos; pietuose miežiai au- 
ginti kartu su ištverminga kultūra - rugiais. Gyvulininkystė 
intensyviai plėtota šiauriniuose regionuose ir ypač plačiuose 
didelę Skandinavijos pusiasalio dalį užimančių girių pakraš- 
čiuose. Miškingose vietovėse netrūko pavienių gyvenviečių 
salelių, ypač daug jų būta šalia upių; šių kaimų ir vienkiemių 
teritorijose driekėsi dirbamos žemės plotai. 

Savitas Skandinavijos Zemes ükis, kurio ükininkavimo for- 
mos paplito ir Danijoje, išliko iki XVII-XVIII a Čia nuo XVI a. 
auginti gyvuliai, eksportuota daug gyvulių ir mėsos produk- 
tų. Valstiečiai daugiausia augino mėsinius galvijus, ypač kai 
atpigdavo grūdai. Pabrangęs sviestas XVIII a. paskatino danų 
valstiečius, užuot auginus gyvulius mėsai, pradėti auginti 
melžiamus galvijus; įvežta daugiau melžiamų karvių iš Olan- 
dijos. Žemdirbystės metodai Skandinavijoje, be keleto išim- 
čių, rėmėsi tradicine schema: reguliuojama ar nereguliuojama 
auginamų žemės kultūrų sėjomaina visur praktikuota pagal 
senus įpročius. 

Plačioje Rytų Europos agrarinėje zonoje, kuri driekėsi nuo 
Elbės rytinės pusės iki Rusijos, žemės ūkio metodai buvo to- 
kie kaip Skandinavijoje. Neaprėpiami miškai vertė gyven- 
tojus dalį jų iškirsti ir laisvus plotus panaudoti žemdirbystei, 
jei tik buvo tinkama žemė. Daugelis lygumų Rytų Europoje 
idealiai tiko platiems javų laukams, ypač rugiams. Gyvulinin- 
kyste, atsižvelgiant į regiono ypatumus, buvo verčiamasi re- 
tai. Kai kuriose Rytų Europos vietovėse — Lenkijoje ir regione 
tarp Vyslos ir Bugo - nuo XVI a. antrosios pusės buvo suma- 
žinti natūralių pievų plotai. Naujai atsiradusiuose dirbamos 
žemės plotuose pradėta auginti javus, nes didėjo grūdų po- 
reikiai tarptautinėje rinkoje, be to, staiga pakilo ir jų kainos. 
Lenkijoje žemės ūkio produktų kainos kilo greičiau negu kai- 
myninėse Rytų Europos valstybėse - tai turėjo socialinių pa- 
sekmių: plėtėsi bajorų valdos, buvo grįžtama prie baudžia- 
vinių santykių. Lenkijos žemės ūkio augimą buvo sustabdęs 
sunkus karas su Švedija (1655-1660 m.). 

Kituose Rytų Europos regionuose - Bohemijoje, Moravi- 
joje, Vengrijoje ir Bulgarijoje - kylančios grūdų kainos ir jų 
paklausa buvo mažiau pastebimi, todėl ir stambios žemės 
valdos plėtėsi lėčiau. Balkanų lygumose ir Dunojaus žemu- 
mose, visų pirma Bulgarijoje ir Valakijoje, pradėti auginti ku- 
kurūzai, kurie ten labai greitai prigijo. Rusijos žemėse XVI a. 
plėtėsi javų laukai, atsirado naujų dirbamos žemės plotų. Dėl 

gamybos formy raidos bei vel sustiprejusios baudZiavos kei- 
tėsi ir visos Rytų Europos žemės ūkio struktūros, tačiau šios 
kaitos nelėmė žemdirbystės būdai ir agrarinė technika. Ir to- 
liau trilaukė sėjomaina bei paprastas žalieninis ūkis tebebuvo 
dominuojančios ūkininkavimo formos. 

Pietų Europos, šiaurinės Viduržemio jūros pakrantės šalys 
pasižymėjo didele augalų vegetacijos ir žemės ūkio formų 
įvairove, kuri atsirado dėl dirvožemio ypatumų ir skirtingų 
klimatinių bei geografinių sąlygų. Šioje mišrioje Viduržemio 
jūros agrarinėje zonoje buvo auginamos įvairios žemės ūkio 
kultūros, čia buvo daug gyvenviečių. Nuo naujųjų amžių Vi- 
duržemio jūros kalnuotose vietovėse ekonominės formos ne- 
sikeitė, tebevyravo miškininkystė ir ekstensyviai naudojamos 
ganyklos. Aukščiau išsidėsčiusiuose Alpių, Apeninų ir Pi- 
rėnų regionuose valstiečiai daugiausia augino galvijų ir avių 
bandas. Galimybės prasimaitinti buvo ribotos, todėl jaunes- 
ni kalnų gyventojai palikdavo gimtąsias vietas ir traukė į 
lygumas. 

Kalnų gyventojai buvo labai mobilūs, ypač galvijų ir avių 
piemenys, kurie sezono metu kaimenes varė iš kalnų į slė- 
nius. Šis Pietų Prancūzijai, Ispanijai ir Italijai būdingas bruo- 
žas kaitalioti ganyklas („transhumancija“ - gyvulių perkėlimas 
į geresnes ganyklas) lėmė kasmetinį ekonominio gyvenimo 
ritmą. Tuo metu kildavo daug sėslių valstiečių ir klajoklių 
piemenų, kurie nuolat ieškojo geresnių ganyklų savo gyvu- 
liams, konfliktų. Naujosios ir Senosios Kastilijos aukštumo- 
se, kuriose buvo plėtojamas ekstensyvusis javų auginimas, 

kurie gyrėsi savo tradicinėmis krašto ganyklų teisėmis. 
Kalvotose ar arti kalnų išsidėsčiusiose vietovėse klimatas 
buvo palankus. XVI-XVII a. šie regionai tapo klestinčio že- 
mes ūkio vieta. Nuo intensyviai įdirbtų Toskanos kalvų per 
Pietų Prancūzijos aukštumas iki tvarkingai pasiskirsčiusių 

Katalonijos pakrantės žemių driekėsi labiausiai išplėtota 
šiaurinės Viduržemio jūros regiono dalies agrarinė zona. Vi- 
duržemio jūros regione puikiai derėjo nuo Iberijos pusiasalio 
per Italiją iki Peloponeso nusidriekusiose saulėtose vietovėse 
auginami vynuogienojai, alyvmedžiai ir įvairios vaismedžių 
veislės. Kur temperatūra buvo pakankamai aukšta, paplito 
citrusiniai vaismedžiai; kartais buvo auginama ir medvilnė. 
Derlingos žemės plotai buvo greitai įsisavinti ir paskirti au- 
ginti javus: pagrindinė kultūra buvo kviečiai, tačiau auginta 
ir rugių, miežių bei sorų. 

Nuo XVII a. vidurio kai kurių Viduržemio regiono šalių 
agrarinė būklė ėmė prastėti. Nepalankios žemės ūkio pro- 
dukcijos realizavimo sąlygos lėmė stagnaciją, kai kuriuose 
regionuose - net nuosmukį. Buvo vėl prisiminti pasenę ūki- 
ninkavimo metodai, sumažėjo dirbamos žemės plotų, daugė- 
jo ekstensyviai naudojamų ganyklų. Šis nuosmukis labiausiai 
pasireiškė Pietų Italijos vidurinėje dalyje, kur dar XVI a. že- 
mės ūkis gana sparčiai augo. XVII-XVIII a. kai kuriuose šios 
dalies regionuose susiformavo nesveikos pelkėtos vietovės ir 
maliariją platinantys potvynių ruožai, kurių menka žemė dėl 
dirvožemio erozijos visai sunyko. Daugelis ankstesnių gy- 
venviečių kūrimo metu susiformavusių dirbamos žemės plo- 
tų XVIII a. vėl pasidarė niekam tikę. 

To meto Europoje egzistavo stebėtinai daug įvairių žem- 
dirbystės ir gyvulininkystės formų. Tokie agrarinių zonų 
bei ūkininkavimo formų skirtumai formavo ir Europos 
valstietiją, taigi, nepaisant kai kurių bendrų europietiškų 
bruožų, tie skirtumai praturtino valstiečių gyvenseną. 
Palyginti su kitomis to meto ekonomikos šakomis, žemės 
ūkis plėtėsi lėtai, tačiau pakeitė valstietijos gyvenimą. Vals- 
tiečių pasaulis buvo konservatyvus, todėl žemės ūkio poky- 
čiai buvo labai lėti ir kiekviename regione vyko skirtingai. 
Dėl to kiekvienas bandymas tyrinėti atskirų epochų Euro- 
pos žemės ūkio raidą vertinamas itin atsargiai. Regioniniai 
skirtumai buvo juntami ir pirmaisiais naujųjų amžių metais, 

nors pagerejes susisiekimas, platesnė rinka ir intensyvesni 
prekybiniai ryšiai plėtė regionų, tautinių grupių ir bendruo- 
menių ryšius. 

Atskirų regionų skirtumai atsirado ne tik dėl natūralių ap- 
linkybių, bet ir dėl nevienodo ekonominio bei politinio vysty- 
mosi. XVI-XVIII a. dėl įvairių tarpusavyje susijusių tenden- 
cijų keitėsi atskirų šalių ir regionų padėtis. Atsiliko kai kurie 
anksčiau pirmavę regionai. Kaip jau minėta, XVII-XVIII a. 
ekonominis sąstingis apėmė tokius anksčiau klestėjusius re- 
gionus kaip Apeninų pusiasalis, juos nuskurdino. Pietų Itali- 
jos atsilikimą lėmė to meto priežastys, o ne mafijos įtaka 
dabartinėje Pietų Italijoje, kaip kartais bandoma įrodinėti. Ki- 
tose šalyse, visų pirma Anglijoje ir Nyderlanduose, ekono- 
minė plėtra, nepaisant kai kurių trukdžių, vyko sklandžiai, ir 
šios valstybės pasiekė modernios ekonomikos lygį. Atskirų 
regionų vystymosi skirtumus pagaliau lėmė ir politiniai įvy- 
kiai, tarkim, religiniai karai Prancūzijoje ir Trisdešimties me- 
tų karas Vokietijoje. 


9 
Ekonominė padėtis, 
apsirūpinimo maistu problemos 
ir socialinė valstietijos struktūra 


Plačių visuomenės sluoksnių masinis skurdas ir socialinė ne- 
lygybė, pasireiškę kai kuriose XIX a. Europos valstybėse, bū- 
dingi kapitalistinei išnaudotojiškai sistemai. Chaotiškus so- 
cialinius santykius Anglijos fabrikų darbininkų miestuose, 
audėjų sukilimus Silezijoje ir apgailėtiną daugelio amatinin- 
kų padėtį, kai kurių amžininkų tvirtinimu, sukėlė besiple- 
čianti mašinų gamybos pramonė. Ir Friedrichas Engelsas, 
1845 m. išleidęs savo garsiąją knygą apie darbininkų klasės 
padėtį Anglijoje, tvirtino, kad anglų darbininkų vargai kilo 
dėl augančio industrinio kapitalizmo padarinių. Vaizdžiai 
aprašytą skurdą fabrikuose Engelsas priešpriešina kaimo au- 
dėjų šeimų gyvenimui priešindustriniais laikais. Pastarieji 
gyveno „gana patogiai, saugiai ir ramiai, tikėdami Dievą ir 
laikydamiesi padoraus gyvenimo taisyklių, jų materialinė pa- 
dėtis buvo kur kas geresnė nei jų palikuonių; jiems nereikėjo 
persidirbti, dirbo, kiek norėjo, ir uždirbdavo tiek, kiek reikėjo, 
laisvalaikiu galėjo paplušėti darže ar laukuose negadindami 
sveikatos, nes tas darbas jiems buvo poilsis, be to, galėjo daly- 
vauti ir kaimynų rengiamose pramogose.“! 

Ar tikrai priešindustriniais laikais valstietijos gyvenimas 
buvo toks idiliškas? Ar tikrai XIX a. pirmojoje pusėje indust- 
rializacija sukėlė plačiųjų kaimo ir miesto bendruomenių 
sluoksnių skurdą? Jau tuomet kai kurie mokslininkai ir 
publicistai prieštaravo šiai Engelso tezei. Žymus ekonomistas 
B. Hildebrandtas, prieštaraujantis industrializacijos teorijai, 

aprašė visiškai agrarinę Aukštutinio Heseno provinciją.“ 
Aukštutiniame Hesene tuo metu dar nebuvo fabrikų ir darbi- 
ninkų luomo, jokių verpimo ir garo mašinų, tik kaimų bend- 
ruomenės, kuriose vyravo tradicinės žemdirbystės ir amatų 
formos. Nepaisant šių „normalių“ aplinkybių, eiliniai žmo- 
nės krizės metais visiškai nuskurdo. Siaubingą 1846-1847 m. 
bado žiemą Marburge aprašytas atvejis, kai benamės moterys 
10 laipsnių šaltyje gatvėje pagimdė du vaikus. Hiunfelde tam 
tikros instancijos skirstė skurdžius į elgetų grupes, kurios tik 
nustatytomis valandomis viename ar kitame miesto rajone 
bei gretimuose kaimuose galėjo prašyti išmaldos. Visiškai nu- 
skurdę asmenys daugelyje gyvenviečių sudarė ne mažiau 
kaip trečdalį visos bendruomenės, - tokia padėtis primena 
nebent dabar besivystančias Indijos ir Etiopijos šalis. 

Šią 1846 m. būklę Aukštutiniame Hesene patvirtina dau- 
gelis rašytinių šaltinių ir socialinių istorinių tyrimų kituose 
regionuose. Išlikę atskiri pranešimai bei monografijos, trum- 
pi pasakojimai ir išsamūs aprašymai, įvairių įstaigų aktai ir 
ilgi kainų bei atlyginimų sąrašai, — visi šie šaltiniai įrodo var- 
ganą žemesniųjų sluoksnių gyvenimą priešindustrinėje vi- 
suomenėje. Tuometinio miesto ir kaimo gyvenimas nebuvo 
rožėmis klotas; Engelso aprašytame visuomenės gyvenime 
neužsimenama apie sunkias ekonomines krizes, kurios purtė 
ir senosios Europos valstietiją. Nekalbama apie nederlių ir 
bado katastrofas, kurios nuolat sunkino ir taip vargingą Zmo- 
nių gyvenimą. Daugelyje naujų visuomenės ir ekonomikos 
istorijos darbų teigiama, kad masinis skurdas, nepritekliai ir 
bado krizės buvo pagrindiniai agrarinės visuomenės elemen- 
tai, ir jau nuo viduramžių būta didelių apsirūpinimo maistu 
problemų bei ilgalaikių žemės ūkio krizių. Agroekonomikos, 
visuomenės vystymosi ir krizės reiškinių ryšius daugiausia 
tyrinėjo W. Abelis. 

Ne visada derlius būna gausus. Iš žmonijos patyrimo žino- 
ma, kad gerą derlių keičia prastas, o itin gausų - nederlius. 
Nepaisant uolių pastangų, iki šiol nepavyko nustatyti der- 

liaus svyravimų periodiškumo. Nuo tada, kai Biblijoje buvo 
papasakota apie septynerius riebius ir septynerius liesus me- 
tus, kurie keitė vienas kitą senajame Egipte, vis buvo bando- 
ma tiksliai nustatyti derliaus svyravimų ritmą. XVIII a. moks- 
lininkai tvirtino atradę, kad kas dešimt ar kas septynerius 
metus derlius tampa menkas. XIX a. statistikai bandė nusta- 
tyti ryšį tarp derliaus ciklo ir periodiškai svyruojančios Saulės 
dėmių kaitos, kiti tyrinėtojai mėgino nustatyti derliaus dy- 
džio ir kritulių, temperatūros, atmosferos slėgio, vėjo stipru- 
mo ir kitų veiksnių tarpusavio ryšį. Buvo nuspręsta, kad der- 
lius priklauso nuo skirtingų tarpusavyje susijusių faktorių. 
Atsižvelgiant į daugybę priežasčių ir aplinkybių, susidariu- 
sių dėl įvairių klimato zonų, žemės naudojimo formų ir geo- 
grafinės padėties Europoje, visai nereikia stebėtis, kad derlin- 
gumas taip svyravo. 

Derliaus svyravimai keitė ir grūdų kainas: blogas derlius 
kėlė, geras - mažino. Buvo svarbu ir tai, kiek pajamų turėjo 
ūkiai, ir kokio dydžio jie buvo. Smulkius valstiečių ūkius di- 
desnis nederlius galėjo priversti sunaudoti ir kitų metų sėklai 
atidėtus grūdus. Prastais metais grūdų kainos kilo greičiau 
nei kitų būtinų žemės ūkio produktų ar amatininkų gaminių. 
Pernelyg pabrangus grūdams, miestuose, kurie pirkdavo pa- 
grindinius maisto produktus, amatininkai galėdavo parduoti 
mažiau gaminių, augo ekonominė krizė. Nederliaus ir brang- 
mečio padariniai buvo ypač sunkūs, kai grūdų kainos itin 
padidėdavo, o algos likdavo palyginti mažos (taip atsitiko, 
pavyzdžiui, XVIII a. antroje pusėje). 

1771-1772 m. daugelyje Vidurio Europos regionų kilo ba- 
do katastrofa, sukėlusi grūdų pabrangimą, didžioji dalis vi- 
suomenės siaubingai nuskurdo. Kai kuriose atokesnėse Rū- 
dinių kalnų vietovėse rugių kaina pakilo net dešimteriopai, 
duona pabrango šešis kartus, žmonės nepajėgė apsirūpinti 
maistu, plito ligos, daug gyvybių nusinešė badas. Vienas gy- 
dytojas iš Tiuringijos Eichsfeldo srities, kur akmenuotose 
dirvose derlius buvo labai menkas, pranešė apie siaubingus 

masinio bado padarinius: „Baisu galvoti apie mūsų krašto 
skurdą, apie varganą, apgailėtiną, tragišką mūsų gyventojų 
padėtį. Žmonės praradę bet kokią viltį: šienas, atolas, vaisiai, 
daržovės - viskas supuvo; valstietis su skausmu žvelgė, kaip 
žūva jo sūriu prakaitu užaugintas derlius; juos užpuolė dar 
viena baisiausių nelaimių - badas... Nieko stebėtino, kad šie 
vargai visiškai juos nuskurdino, teko maitintis tik gyvuliams 
tinkančiu maistu, t.y. žole, dagiais, kenksmingais kopūstais, 
sėlenų koše, skrudintais avižų pelais, vikiais ir kt. Tik vargas 
galiausiai privertė juos valgyti arklių pašarą.“ 

Prancūzų mokslininkai tokias derliaus ciklo krizes kaip 
1771-1772 metais vadina „type ancien“ krizėmis („amžiaus“ 
krizėmis — vert. past.). Šie visuotinio brangymečio laikai, ku- 
riuos išsamiai tyrinėjo E. Labrousse'as, daug labiau nualino 
priešindustrinę visuomenę nei didžiausios modernių laikų 
finansų ir prekybos krizės, išsamiai ištyrinėtos daugelio eko- 
nomistų ir istorikų. Derliaus ir visuotinio brangimo krizės 
apsunkino daugelio kaimiečių ir miestiečių gyvenimą. Ypač 
nukentėjo tankiai gyvenami, amatų verslą plėtojantys smul- 
kiųjų valstiečių regionai, pavyzdžiui, Rūdiniai kalnai ir 
Eichsfeldas, kuriuose valstiečiai perdalijus žemes ėmė verstis 
papildomomis, šalutinėmis ūkio šakomis arba jiems atiteko 
menkavertės žemės. Tokių vietų buvo daugelyje Vidurio ir 
Vakarų Europos valstybių; buvo ieškoma papildomo uždar- 
bio, kito verslo: verpimo, audimo, darbo kalnų pramonėje, 
miškininkystėje ir pervežimo paslaugų, prekybos smulkme- 
nomis ir kitokios veiklos, pelningesnės nei žemdirbystė, gy- 
vulininkystė ar sodininkystė. 

Be derliaus krizių, senąją Europos agrarinę visuomenę 
alino ir ilgalaikis tai kylantis, tai smunkantis ūkio vystymasis; 
šį procesą lėmė kintančios kainos, atlyginimai ir ekonominiai 
rodikliai. Kai buvo įveikta nuostolinga gyventojams ilgalaikė 
vėlyvųjų viduramžių žemės ūkio krizė, XVI a., daugėjant gy- 
ventojų, prasidėjo visuotinis žemės ūkio pakilimas. Nors dir- 
bamos žemės plotai ir buvo plečiami, o žemės ūkio produktų 

gamyba augo, nespėta aprūpinti gausėjančios visuomenės 
poreikių; grūdų ir kasdienio vartojimo prekių kainos staiga 
pakilo - net galima kalbėti apie XVI amžiaus kainų revoliuciją 
(plg. 17 pav.). XVI a. grūdų kainos Prancūzijoje išaugo beveik 
šešis su puse karto, Anglijoje, Belgijoje ir Lenkijoje - keturis, 
Nyderlanduose - tris kartus, o Vokietijoje ir Austrijoje - dau- 
giau kaip du su puse karto. Iš viso grūdų kainos minėtose 
septyniose valstybėse 1500-1600 m. pakilo 386 proc., per me- 
tus apie 4 proc.; palyginti su kainų šuoliais moderniojoje eko- 
nomikoje, šis padidėjimas buvo gana kuklus, todėl „kainų 
revoliucija“ jo vadinti nederėtų. 

Žmonės neipirko nuolat brangstančių grūdų. Dauguma 
vartotojų buvo priversti keisti savo įpročius ir rinktis piges- 
nius maisto produktus. Daugeliui žmonių dabar dažniau te- 
ko rinktis grūdų ir augalinius produktus, valgyti mažiau mė- 
sos. Kitaip nei grūdų kainos, amatų produkcija ir algos pakilo 
tik per pusę. Toks kainų ir algų santykis daugelį privertė su- 
mažinti išlaidas kasdienio vartojimo prekėms, t.y. duonai ir 
kitiems maisto produktams, tačiau lėšų vis tiek stigo; kaimo 
ir miesto visuomenės padėtis akivaizdžiai pablogėjo. Valstie- 

čiai, pabranginę grūdus, klestėjo, jei tik jų sodybos nebuvo 
palyginti mažos ar toli nuo prekybos centrų, taip pat jei jų 
neslėgė įvairūs mokesčiai. Kai kurių vietovių kaimiečiai pra- 
turtėjo, galėjo pasistatyti prašmatnesnius namus ir geriau 
juos įsirengti. Vadinasi, kai kuriuose regionuose valstietijos 
gyvenimas pagerėjo, o ypač - stambesnių ūkių valstiečių, ati- 
duodančių prekes į rinką. 

XVII a. pradžioje žemės ūkis staiga patyrė nuosmukį ir di- 
džiausiose Europos valstybėse prasidėjo ilgas žemės ūkio 
stagnacijos laikotarpis. Vokietijoje tokią būklę nulėmė ekono- 
minė krizė, sukelta Trisdešimties metų karo bei didelių gy- 
ventojų nuostolių; Prancūzijoje ir Anglijoje taip pat atsirado 
pirmųjų žemės ūkio ir visuomenės krizės požymių. Grūdų 
eksportas iš Rytų Europos mažėjo; mažiau į Vakarų Europos 
valstybes buvo įvežama ir gyvulių iš Danijos ganyklų zonų. 
Ilgai žemės ūkio produktų kainos buvo nepastovios - tokia 
padėtis ilgam sustabdė Vokietijos ūkio plėtrą; žemės ūkio 
produktų gamybos kaštai nemažėjo. Nors grūdų kainos vis 
krito, algos buvo pakankamai didelės ir ilgai nekito. Ne veltui 
moksliniuose ekonomikos darbuose tvirtinama, kad tuo me- 
tu buvo prasidėjusi stagnacijos ir visuotinės depresijos era, pa- 
dariusi neigiamą įtaką kainoms ir bendrai žemės ūkio būklei. 

Stebint visuotinę ūkio raidą XVII a., vis dėlto galima saky- 
ti, kad ši depresinė ekonomikos fazė buvo tarpinis periodas. 
Jis sustabdė šalių ūkio plėtrą, prasidėjusią dar XVI a. visuoti- 
niu žemės ūkio šuoliu, o XVIII a. valstybių ekonomika atsi- 
gavo ir vėl palaipsniui augo, tiesa, kiekvienoje šalyje kitaip. 
Vokietijoje, kurioje dėl Trisdešimties metų karo pasekmių 
ekonomika patyrė didesnių sukrėtimų nei kaimyninėse vals- 
tybėse, pirmiausia pradėjo atsigauti ūkis. Vakarų ir Vidurio 
Europos raidą reikėtų traktuoti kaip visumą; čia ekonomikos 
posūkis įvyko apie 1750 m., kai vėl padaugėjo gyventojų. Pa- 
tikimų duomenų apie atskirų Europos valstybių visuomenės 
plėtrą yra ne tiek jau daug. 1740-1805 m. gyventojų Prūsijos 
karalystėje (įvertinus teritorinės nuosavybės dydį 1740 m.) 


9. Ekonominė padetis, apsirūpinimo maistu problemos 161 


padaugėjo apie du kartus. Tuo pačiu laikotarpiu Prancūzijos 
gyventojų padaugėjo apie 150 proc., nuo 20 iki 30 milijonų, 
Anglijos - apie 165 proc., nuo 6 iki beveik 10 milijonų. Dėl 
tokios demografinės raidos vėl pakilo žemės ūkio produk- 
cijos kainos ir pagerėjo žemės ūkio padėtis. 

Didinti žemės ūkio produkcijos gamybą skatino vis gausė- 
janti visuomenė, todėl reikėjo plėsti ariamos žemės plotus, 
išmokti įvairių ūkininkavimo formų (apie naujų metodų ag- 
rariniame sektoriuje atsiradimą jau kalbėjome); kita vertus, 
buvo siekiama koncentruoti darbo jėgą ir kapitalą jau įdirb- 
tuose žemės sklypuose. Prisiminkime, kaip XVIII a. antroje 
pusėje buvo mėginama padidinti trilaukės sėjomainos efekty- 
vumą kultivuojant dalį pūdymuojančių žemių. Pagrindinė 
žemės ūkio kultūra buvo dobilai; sparčiau galėjo būti plėto- 
jama gyvulininkystė, atsirado ir daugiau trąšų, gerinančių 
žemės kokybę. Be dobilų, buvo auginamos ir kitos žemės 
ūkio kultūros, pavyzdžiui, kopūstai, runkeliai, žirniai, lęšiai 
ir vikiai. Įgyvendinti naujas ūkininkavimo formas dažnai 
trukdė žemės sklypų valdymo trukūmai, besikeičianti gania- 
vos teisė ir dešimtinės mokestis; be to, valstiečiai nepasitikėjo 
nauja tvarka. Baltijos jūros pakrančių žemėse plito ganyklų 
ir ariamos žemės kaitos forma, o kituose regionuose - vais- 
medžių kultūrų sėjomaina. 

Eksperimentuojantys ūkininkai nebijojo išbandyti naujų 
augalų veislių. Be tabako, saulėgrąžų ir kukurūzų, buvo au- 
ginamos bulvės; ši žemės ūkio kultūra sparčiai plito XVIII a. 
pabaigoje ir apsaugojo Europą nuo bado katastrofos. Jau per 
minėtą 1771-1772 m. masinį badą iš Amerikos atvežtos bul- 
vės paplito daugelyje Europos valstybių. Amžininkai ap- 
skaičiavo, kad bulvių auginimas davė trigubai daugiau 
naudos iš to paties sklypo nei javų auginimas. Auginamos 
bulvės gerino ir dirvos kokybę, todėl ir javų derlius iš tų 
plotų buvo kur kas didesnis. Gyvulininkystei ši nauja Ze- 
mės ūkio kultūra taip pat buvo naudinga; dėl pagerėju- 
sios žemės kokybės daugėjo pašarų. Sukultūrinti pūdymai 

ir kokybiškai geresnės ganyklos leido auginti daugiau gal- 
vijų ir net vasarą šerti juos tvartuose. Be to, buvo moder- 
nizuota gyvulių priežiūra, gyvulių veisimui skirtas ypatin- 
gas dėmesys, nes nuolat reikėjo ypač gerų veislių galvijų. 
Dar XVIII a. netrūko įvairių išradimų ir tobulesnės agrarinės 
technikos, tačiau šios naujovės plito tik kai kuriose šalyse. 
Tik XIX a. pradėta masiškai naudoti naujas ar pagerintas 
technologijas, pavyzdžiui, efektyvesnę techniką žemei arti, 
akėti ar javams kulti. 

Ar intensyvesnė žemdirbystė ir žemės ūkio technikos pa- 
žanga išsprendė apsirūpinimo maisto produktais problemą? 
Deja, ši problema galėjo būti išspręsta tik iš dalies. Dauguma 
žmonių pakankamai apsirūpinti būtiniausiais maisto pro- 
duktais galėjo tik itin derlingais metais; nederlius sukeldavo 
masinį badą ir skurdą. Iki naujųjų amžių Europos kaimo 
žmonės maitinosi tik tuo, ką užsiaugindavo savo ūkiuose. Iš 
to meto maisto gaminimo aprašų galima spręsti, ką žmonės 
valgydavo. Valstiečiai maistą gamino iš savo sklypo bei miš- 
ko gėrybių. Pagrindinis maistas ilgai buvo javai, perdirbami 
įvairiausiais būdais. Pietų Europos regione plačiai auginti 
kviečiai, o Vakarų ir Vidurio Europoje duoną kepdavo iš ru- 
gių. Šiaurės Europoje dėl trumpo augalų vegetacijos periodo 
plito vasarojus, visų pirma - miežiai ir avižos. Nuo XVI a. Vi- 
durio Europoje paplito grikiai, jie daugiausia auginti neder- 
lingose smėlio dirvose arba pelkių žemėse. Grikiai ir bulvės 
buvo pagrindinis prasimaitinimo šaltinis daugeliui kaimo 
gyventojų ir išsigelbėjimas skurdžiai gyvenantiems valstie- 
čiams iki tol, kol buvo pradėta dirbtiniu būdu tręšti žemę. 

Be duonos ir kitų grūdinių kultūrų gaminių, valstietis kas- 
dien valgė daržoves ir vaisius bei pieno produktus, kiauši- 
nius, žuvį ar mėsą. Mėsa (gerai pasūdyta ar šviežia) buvo ver- 
dama drauge su sriuba ir valgoma su duona; kepdavo mėsą 
tik ypatingomis progomis. Mėsos vartojimas, ypač padidėjęs 
vėlyvaisiais viduramžiais ir sudaręs apie 60 kg vienam as- 
meniui per metus, XV-XIX a. staiga ėmė mažėti. Dėl pasikei- 

tusios pasiūlos ir paklausos mėsos ir žuvies kainos XVI a. ne- 
paprastai išaugo. Daugumai kaimo ir miesto žemesniųjų luo- 
mų gyventojų mėsa ir mėsos produktai, jei tik patys neaugino 
gyvulių, tapo prabangos dalyku. Naujųjų amžių pradžioje 
mėsos buvo suvalgoma daug mažiau, o 1800 m. vienas Zmo- 
gus tesuvalgydavo 15 kg per metus. Tik XIX a. antroje pusėje 
dėl padidėjusių gyventojų pajamų Europos industrinėse vals- 
tybėse mėsos paklausa vėl ėmė didėti, o apie 1900-uosius su- 
darė 50 kg vienam asmeniui per metus. 

Tai, kad naujųjų amžių pradžioje mažiau valgyta mėsos 
ir daugiau - augalinės kilmės produktų, dar kartą įrodo, jog 
mažėjo bendras visuomenės gyvenimo lygis. XVIII a. gau- 
sėjant gyventojų daugelyje šalių kilo ekonominės krizės, to- 
dėl, be duonos, kaip pagrindinio maisto produkto, buvo dau- 
giau vartojama bulvių. Bulvės užderėdavo kur kas geriau 
nei grūdai, tad ši žemės kultūra buvo itin populiari maža- 
žemių smulkiųjų valstiečių ir padienių žemės darbininkų 
šeimų daržuose. Jokia kita kultūra nebuvo taip plačiai au- 
ginama XVIII-XIX a. kaip bulvės. Bulvės pagrindiniu prasi- 
maitinimo šaltiniu tapo ir industrinėse valstybėse Anglijoje 
bei Vokietijoje, tačiau Viduržemio jūros regiono šalių pa- 
prastiems gyventojams bulvės niekada nebuvo pagrindinis 
maisto šaltinis. 

Be jokių abejonių, bulvių auginimas padėjo bent iš dalies 
išspręsti apsirūpinimo maistu problemas, kurios vargino Ze- 
mesniuosius visuomenės luomus. Per paskutinįjį masinį bad- 
metį (1846-1847), kuris prasidėjo dėl ekstremalių oro sąlygų 
daugelyje Europos valstybių, dar kartą atsiskleidė žmogaus 
bejėgiškumas prieš gamtos stichijas. Neužderėjusios bulvės 
ir javai sukėlė katastrofišką padėtį. Airijoje, kur dominavo 
smulkieji valstiečių ūkiai, o kaimiečiai XIX a. viduryje val- 
gydavo daugiausia bulves, šis nederlius turėjo ypač nema- 
lonių padarinių. Iš aštuonių milijonų Airijos gyventojų tuo 
metu badavo kas aštuntas; kita visuomenės dalis bandė gel- 
bėtis išvykdama į Ameriką. 

Besikeičiantis grūdų, mėsos ir bulvių vartojimas reiškia, 
kad naujųjų amžių Europos visuomenė ėmė rutuliotis kita 
kryptimi. Negalima paneigti to fakto, kad iki XIX a. pabaigos 
žmonės maitindavosi labai skurdžiai; tik antroje XIX a. pu- 
sėje, prasidėjus industrializacijai ir plečiantis žemės ūkiui, 
padidėjo gyventojų pajamos ir pagerėjo žemesniųjų visuo- 
menės luomų padėtis. Europos valstybėse gyvenimo lygis 
buvo nevienodas, nulemtas šalies išsivystymo lygio; XIX a. 
labiausiai skyrėsi Vakarų ir Rytų Europos šalių ūkiai. Dar 
XIX a. Rytų Europos valstiečiai gyveno žymiai skurdžiau nei 
Vakarų Europos gyventojai: keliautojai įdomiai pasakojo apie 
to meto rusų valstiečių gyvenimą. 1891-1892 m. dėl neder- 
liaus kilo baisus masinis badas, ypač pakenkęs kaimų bend- 
ruomenėms. 

Prastas Vakarų Europos valstietijos gyvenimo sąlygas pir- 
maisiais naujųjų amžių metais (1544) vaizdžiai aprašė Bazelio 
gyventojas Sebastianas Mūnsteris knygoje Kosmografija (Cos- 
mographie). Jis pasakoja apie Pietų Vokietijos žemdirbių kas- 
dienybe, jų maistą, drabužius ir tarpusavio santykius, tačiau 
jo pastabos tinka ir kitų tuometinės Europos šalių kaimo 
bendruomenėms: „Trečiajam luomui priklauso laukų Zmo- 
nės; jie gyvena kaimuose, vienkiemiuose bei sodžiuose ir yra 
vadinami valstiečiais, nes dirba žemę ir ruošia ją derliui. Jie 
skursta ir be galo vargsta. Kiekvienas jų gyvena atsiskyręs 
nuo kitų, tik su savo kumečiais ir gyvuliais. Jų namai - prasti 
trobesiai, suręsti iš atliekų ir medžio, - stūkso lauko vidury 
ir uždengti šiaudų stogu. Jų maistas — juoda ruginė duona, 
avižų košė arba virti Žirniai ir lęšiai. Vanduo ir išrūgos - tai 
visas jų gėrimas. Marga sermega, naginių pora ir veltinė skry- 
bėlė - toks jų apdaras. Šitie žmonės nežino, kas yra poilsis, jie 
pluša nuo ankstaus ryto iki vėlyvo vakaro. Jie veža į arti- 
miausią miestą parduoti, ką užaugino lauke ar tvarte, ir perka 
ten, ko jiems labiausiai reikia. Savo ponams turi jie dažną die- 
ną per metus atiduoti: lauką suarti, apsėti, derlių nuimti ir į 
svirnus suvežti, mišką kirsti ar duobe iškasti. Nėra nieko, ko 

vargšai žemdirbiai neprivalėtų dirbti ir ko jie be vargo galėtų 
atsisakyti.“ 

Pasak Sebastiano Mūnsterio, be jau minėtos margos ser- 
mėgos, kuklūs valstiečių apdarai negali būti įsivaizduojami 
be naginių, kurios vokiečių valstiečių kare buvo žinomas 
valstiečių sukilimo prieš bajorų ir dvasininkų viešpatavimą 
simbolis. Valstiečių drabužiai dažniausiai siūti iš tuo metu 
buvusių medžiagų, pirmiausia - vilnos ir drobės. Avių vilną 
ir linus verpė patys valstiečiai namuose, iš verpalų audė dro- 
bes ir siuvo apdarus. Atlikusius verpalus bei audinius vež- 
davo į miesto turgų arba parduodavo keliaujantiems prekei- 
viams. Verpalų ir drobės gamyba buvo svarbiausias šalutinis 
amatas daugelyje kaimo bendruomenių, kol jį pakeitė masinė 
pramoninė produkcija; šis šalutinis valstiečių verslas buvo 
pagrindinė jų veikla tose vietovėse, kuriose klestėjo panašūs 
amatai, - XIX a. pradžioje besiplečianti tekstilės pramonė nu- 
konkuravo šį kaimiečių verslą ir įsitvirtino tuose regionuose. 

Fabrikuose sukirpti drabužiai, kelnės ir švarkai naujau- 
siais laikais pakeitė negrabiai pasiūtas skrandas, reikalingas 
apsisaugoti nuo gamtos negandų. Atokesniuose Europos re- 
gionuose ir rytinėje jos dalyje pastaruosius valstietis dar ilgai 
kasdien dėvėjo; jo drabužiai labai skyrėsi nuo prabangių ba- 
jorijos ir miestiečių apdarų. Paprastas virveles ir juosteles, 
kuriomis valstiečiai susiverždavo savo drabužius, miestuose 
pakeitė sagtys, odiniai diržai ir sagos; vietoj autų ir kurpių 
pradėta nešioti kojines ir batus. Dar XVIII a. kaime buvo ži- 
nomi odiniai batai, tačiau jie išpopuliarėjo ir tapo kasdieniu 
apavu tik XIX a. Drabužių įvairovė didėjo priklausomai nuo 
valstiečių materialinės padėties, ir ypač aukštesnysis valstie- 
tijos sluoksnis stengėsi puoselėti tų laikų madą; vyrų drabu- 
žiai spindėjo prabanga, nes tai buvo ir tam tikro visuomeni- 
nio statuso, ypač moterų akimis žiūrint, ženklas. Prašmatnūs 
šventiniai pasiturinčių stambiųjų valstiečių drabužiai atitiko 
tuometinės luominės visuomenės normas, tačiau jų neįpir- 
ko dauguma kaimo bendruomenės narių. Puikiai pasiūti iš 

kokybiškos medžiagos šie šventiniai drabužiai labai ilgai iš- 
liko populiarūs ir šiandien tebepuošia daugelio etnografijos 
muziejų vitrinas. 

Valstiečiai gyveno labai kukliai. Įvairių regionų valstiečių 
namus ir jų įrengimą, valstietijos kultūrą bei buitį galima pa- 
matyti daugelio Europos valstybių puikiuose muziejuose po 
atviru dangumi; šiuose muziejuose išvysime plačiausiai pa- 
plitusius namų ir sodybų tipus, įvairiausius restauruotus bui- 
ties rakandus. Dėl palankios ūkio padėties daugelis valstiečių 
namų nuo XVI a. tapo erdvesni ir prašmatnesni, ypač Nyder- 
landuose ir Elzase. Didesnėse sodybose atsirado nauja tra- 
dicija gyvenamosiose patalpose atskirti virtuvę, kamarą ir 
didįjį kambarį. Tačiau net XVII-XVIII a. vis dar buvo ir tokių 
namų, kuriuos sudarė viso labo tik viena didelė patalpa. 

Valstiečio sodybą sudarė keletas skirtingų pastatų, iš kurių 
pagrindiniai: gyvenamasis namas, tvartas, klojimas ir dirbtu- 
vės; gyvenamosios patalpos ilgai išliko palyginti menkai ap- 
statytos. Jei gyvenamąjį namą sudarė tik viena didelė patalpa, 
namo gyventojai paprastai sėdėdavo ant suolų aplink už- 
kurtą atvirą Zidini ir pastatytą valgomąjį stalą; ant šių suolų 
iš pradžių buvo ir miegama. Ilgainiui gyvenimas gerėjo; buvo 
atskirtos ypatingos miegamosios vietos sutuoktiniams ir vai- 
kams. Ir nors atsirado naujų patalpų, kurios pagal savo funk- 
cijas buvo izoliuotos viena nuo kitos, židinys ir toliau tebe- 
buvo centrinė namo vieta. Suolai turėjo užleisti vietą gultams 
(lovoms) prie sienų; bernams ir mergoms miegoti buvo skir- 
tos patalpos virš tvartų. Valgyti šeimyna rinkosi prie didžiu- 
lio stalo, kurio viduryje per pietus buvo pastatomas didelis 
dubuo sriubos. Iš tokių bendrų indų valstiečių namuose buvo 
valgoma iki pat XIX a. pradžios. 

Valstietijos gyvenimo lygis, šiame skyriuje trumpai iliust- 
ruotas keletu pavyzdžių apie mitybos, rengimosi ir gyvena- 
mosios vietos papročius, priklausė nuo Žmonių materialinės 
padėties. Pirmaisiais naujųjų amžių metais valstiečiai dauge- 
lyje Europos šalių nesudarė homogeninės visuomenės klasės, 

o susiskaidė į daugybę grupių ir pogrupių. Valstiečių karo 
laikų (1525) turto surašymo dokumentai rodo, kad Tiurin- 
gijos kaimuose valstiečių materialinė padėtis buvo labai ne- 
vienoda. Buvo ir didelėse sodybose gyvenančių turtingų 
valstiečių, ir smulkių žemdirbių, kurie vos galą su galu su- 
durdavo. Tokia socialinė diferenciacija buvo ypač ryški per- 
dalytose žemėse, pavyzdžiui, Viurtembergo apylinkėse; ši 
diferenciacija didėjo gausėjant gyventojų; priešingai, vie- 
tovėse, kuriose žemė ir toliau buvo paveldima iš kartos į kartą 
ir vyravo stabilūs žemės santykiai, tarkim, Žemutinėje Sak- 
sonijoje, valstiečių sodybų skaičius ir dydis naujųjų amžių 
pradžioje išliko beveik nepakitęs. Abiejų skirtingos žemė- 
tvarkos regionų valstietijai buvo būdinga tai, kad daugėjo 
neturtingų kaimų gyventojų (ypač XVI-XVIII a.; apie 1800 m. 
daugelyje kaimų skurdžiai gyveno maždaug pusė gyvento- 
jų). Augantis mažažemių ir bežemių luomas, nepastovios ir 
nedidelės pajamos sukėlė opių socialinių problemų. 
Braunšveigo-Volfenbiutelio hercogystėje, kurioje egzista- 
vo ir vadinamoji vieno paveldėtojo teisė, 1656 m. buvo apie 
830 didelių sodybų (11 proc.), 1200 vidutinių (17 proc.) ir 5182 
smulkūs valstiečių ūkiai (72 proc.). Iš šių apytikslių skaičia- 
vimų matyti, kad jau XVII a. pirmoje pusėje pasiturinčių vals- 
tiečių, t.y. tokių, kurie galėjo pragyventi vien iš savo ūkio, 
buvo palyginti nedaug. Visateisiai žemės savininkai, pusi- 
ninkai ir bežemiai kartu sudarė kaimo bendruomenę, kuri 
turėjo teisę disponuoti kaimo almenda - bendru žemės skly- 
pu. Gausėjant gyventojų, kaimo bendruomenėje daugėjo 
žmonių, kurie iš tikrųjų jai nepriklausė. Daug buvo padienių 
samdinių su savo sklypeliais, taip pat kampininkų, kurie už 
nuomą glaudėsi kaimo gyventojų ūkiuose, be to, reikia pami- 
nėti ir nemažą būrį kumečių. Šios kaimo bendruomenės gru- 
pės iš tikrųjų neturėjo jokių lygių teisių kaip kiti valstiečiai. 
Jiems priklausė mažai nuosavos žemės, tad jie buvo priversti 
naudotis bendromis ganyklomis ir mišku, nes taip pat no- 
rėjo laikyti truputėlį gyvulių. Iš pradžių, kol gyventojų dar 

nebuvo labai daug, mažažemiams buvo leidžiama naudotis 
bendruomenės ganyklomis, bet pamažu iš bendrų plotų jie 
buvo išstumiami. Prie tokių mažažemių galima priskirti ir 
paveldėjimo teisės neturinčius valstiečių sūnus, kurie, valdy- 
dami mažus žemės sklypelius, bandė šiaip taip užsidirbti, 
todėl dažnai uždarbiaudavo pas kitus valstiečius, t.y. padėjo 
atlikti kai kuriuos neatidėliotinus darbus, ar ėmėsi amato. 
Toks XVIII a. sparčiai augantis visuomenės sluoksnis nega- 
lėjo nesutrikdyti vidinės kaimų bendruomenės pusiausvy- 
ros. Braunšveigo-Volfenbiutelio hercogystėje nuo 1656 m. iki 
XIX a. pradžios stambiųjų ir vidutinių ūkių padaugėjo 40 proc., 
o smulkiųjų sklypelių - net 123 proc. 

Pirmaisiais naujųjų amžių metais panaši buvo ir kitų kai- 
mų bendruomenės struktūra. Nuo naujųjų amžių pradžios, 
ypač XVIII a., visiškai pasikeitė socialinės vokiečių kaimų 
struktūros. Stambiųjų ūkių valstiečiai, nors ir ketindavę įgyti 
politinės galios kaimo struktūrose, nes kaimo bendruomenės 
narių teisės buvo priklausomos nuo turimo sklypo dydžio, 
dažnai pavirsdavo mažuma kaime. Naujaisiais laikais dėl 
minėtų priežasčių labai pasikeitė socialinės struktūros, - ypač 
skyrėsi Žemutinės Saksonijos kaimai, kuriuose vyravo vieno 
paveldėtojo teisė, Rytų Europos stambieji dvarai ir gausiai 
apgyvendintos, bendrai žemę naudojančios Pietvakarių Vo- 
kietijos gyvenvietės, kuriose, be to, dar buvo plėtojami ir 
amatai. Nuolat augančios kaimų bendruomenės dalis savo 
pragyvenimui užtikrinti ėmė ieškoti pašalinės veiklos: padie- 
nio darbo ar įvairiausių amatų. Net jei šeima ir įsigydavo na- 
mą, jos teisės kaime buvo suvaržytos; ji negalėjo gyventi visa- 
verčio gyvenimo kaip kitos bendruomenės šeimos. 

XVIII a. daugelyje Europos šalių plėtėsi mažažemių ir be- 
žemių valstiečių visuomenės sluoksnis; pragyvenimui pasta- 
rieji užsidirbdavo tapdami priklausomais lauko darbininkais, 
skurdžiais padieniais samdiniais ar pameistriais amatininkų 
dirbtuvėse. Dar kartą norėtume atkreipti dėmesį į didelį būrį 
samdinių (bernų), kurie gyveno stambaus valstiečio ar bajoro 

namuose. Nors pastariesiems visuomenes nariams iS dalies 
darbas bei išlaikymas buvo užtikrintas, vis dėlto jiems trūko 
esminių teisių ir galimybės tvarkyti savo asmeninį gyvenimą: 
jie negalėjo sukurti šeimos, su ponu turėjo derinti ir kitus as- 
meninio gyvenimo reikalus; panorėję nutraukti darbą pas 
savo šeimininką, susidurdavo su begale ekonominių sunku- 
mų. Daugelyje šaltinių nelengva rasti išsamesnių duomenų 
apie socialines kumečių ir samdinių grupes, nes jos buvo in- 
tegruotos į stambaus žemvaldžio šeimyną. Rytų Europoje, 
galima spėti, jie dėl 1800 m. atsiradusių daugybės stambių 
dvarų galėjo sudaryti nuo 10 iki 15 proc.; kitose Europos da- 
lyse šių visuomeninių grupių dėl dominuojančių smulkiųjų 
ir vidutinių ūkių buvo žymiai mažiau. 

Gausūs šaltiniai ir tyrinėjimai atskleidžia Prancūzijos vals- 
tietijos socialines struktūras 1789 metų revoliucijos išvaka- 
rėse. To meto valstiečių „aukštuomenei“ priklausė didesnių 
žemės sklypų savininkai ir nuomininkai, jiems dažnai pri- 
reikdavo padienių darbininkų pagalbos. Aukštesniajam 
sluoksniui priklausantys valstiečiai buvo ekonomiškai nepri- 
klausomi, be to, jų nepalietė žemės ūkio padėties svyravimai 
ir didelės žemės ūkio krizės. Jie galėjo lengvai apsirūpinti 
maisto produktais, gebėdavo prekiauti ir pelningai parduoti 
galvijus ar grūdus, - stambiųjų ūkių valstiečiai bet kokia kai- 
na siekė maksimalios naudos. Kiekviename regione šio luo- 
mo atstovų skaičius skyrėsi: Šiaurės apygardoje (Departa- 
ment du Nord) jie tesudarė du ar tris procentus visos bend- 
ruomenės, kai kuriose Vakarų Prancūzijos apylinkėse - net 
iki 20 proc. Nuo stambiųjų ūkių valstiečių padėties priklausė 
kiti kaimų gyventojai, ypač mažažemiai, padieniai samdiniai 
ir tarnai. Ekonominė galia ir socialinis šių valstiečių prana- 
šumas pasireiškė ir politikos srityje: pagrindinį balsą kaimo 
bendruomenės susirinkimuose, žinoma, turėjo stambiųjų Ze- 
mių savininkai. 

Viduriniojo valstietijos sluoksnio atstovai dirbo savo šei- 
mai savo žemėje ir ūkininkavo kartu su jų šeimai priklau- 

mokslininkas A. Chajanovas, vadovavesis Seimyniniy ükiy 
raidos kriterijais ir remesis Rusijos valstiečių šeimyninių ūkių 
pavyzdžiais.“ Pagrindinis tokių valstiečių ūkių tikslas buvo 
gaminti tik būtiniausius maisto produktus šeimos reikmėms, 
todėl jų santykiai su rinka buvo antraeiliai; norėdamas įsigyti 
drabužių ar sumokėti mokesčius ir duokles feodalui valstietis 
turėjo ieškoti papildomų pajamų, todėl buvo priverstas dalį 
savo produkcijos parduoti. Palyginti mažės socialinės dife- 
renciacijos Vakarų Prancūzijos vietovėse netrūko stabilios 
platų vidurinįjį sluoksnį sudarančios valstietijos. Sarto apy- 
gardoje vidurinysis valstietijos sluoksnis sudarė apie 60 
proc. - jis buvo viso valstiečių luomo branduolys; pasiturin- 
čių valstiečių (laboureurs) ir padienių samdinių (journaliers) 
būta apie 20 proc. Viduriniajam valstietijos sluoksniui pri- 
klausė ir dauguma vyndarių - kai kuriose apylinkėse ši veik- 
la buvo itin paplitusi. 

Mažažemiai valstiečiai daugelyje XVIII a. Prancūzijos re- 
gionų sudarė absoliučią visuomenės daugumą. Jie paprastai 
turėjo namą su sodu ir lopinėlį ariamos žemės; dažniausiai 
augino javus, nors mažame sklypelyje, kur, be to, buvo paso- 
dinta daržovių ir laikoma smulkių galvijų; ši žemdirbystės 
forma pasirodė esanti labai nerentabili, o šeima galėjo vos 
pusei metų apsirūpinti būtiniausiais maisto produktais. To- 
kiems parcelių savininkams padienis darbas ir šalutinė veikla 
buvo neišvengiama būtinybė; neagrariniuose regionuose pa- 
pildomų pajamų šaltinis buvo įvairios smulkaus amato rūšys, 
puodų žiedimas ir krepšių pynimas, o XVIII a. plačiai paplito 
ir kaimo tekstilės pramonė. Tarp smulkiųjų valstiečių buvo 
ir kaimo proletariato; daugiausia buvo padienių darbinin- 
kų, kurie teturėjo namą su nedideliu daržiuku, rečiau - sezo- 
ninių keliaujančių uždarbiautojų ar elgetų. Normandijoje 
apie 1789 m. šie varguoliai (jie pragyveno tik iš pavienių dar- 
bų) sudarė apie 60 proc. kaimų bendruomenės, kituose re- 
gionuose jų buvo kur kas mažiau. Turintys daugiau teisių, bet 

tokie pat skurdžiai kaip padieniai samdiniai buvo tarnai, ku- 
rie dirbo visus metus didelėse sodybose ir buvo aprūpinti 
kaip ir kiti šeimynos nariai. 

Tarp Prancūzijos valstiečių naujųjų amžių pabaigoje stip- 
rėjo valstiečių aukštesnysis sluoksnis ir daugėjo mažažemių 
bei padienių samdinių; vidutinių ūkių savininkų gretos re- 
tėjo. „Išeiviai“ iš valstietijos viduriniojo sluoksnio šliejosi prie 
samdinių (manouvriers), kurie XVIII a. dar turėjo žemės nuo- 
savybės, tačiau daugiausia pajamų gaudavo uždarbiaudami. 
Sparčiausiai gausėjo samdinių, nes jų vis daugiau reikėjo 
augančiose sodybose; dauguma kumečių nebeturėjo jokios 
nuosavybės ir visiškai priklausė nuo savo pono. Šitos grupės 
didėjimas - tai pagrindinis angliško pobūdžio agrarinio ka- 
pitalizmo kai kuriuose Prancūzijos regionuose požymis. Čia 
atsirado konfliktų užuomazgų, kurios atsiskleidė vykstant 
1789 m. Didžiajai Prancūzijos revoliucijai kartu su kitomis 
visuomeninėmis problemomis. 


10 
Kaimynystes rySiai ir kaimo bendruomene 


Ilgai buvo manoma, kad neverta tyrinėti kaimo bendruo- 
menės raidos naujųjų amžių pradžioje, nors būtent iš šios 
epochos išliko nemažai šaltinių šia tema. Kodėl šis darbas 
nebuvo populiarus? Valstiečių karui pralaimėjus daugelio 
kaimų bendruomenės Pietvakarių Vokietijos sukilimo vie- 
tose jau nebuvo tokios reikšmingos. Teigiama, kad pasikeitė 
valstiečių politinė ir teisinė padėtis: žemdirbiai tapo paval- 
diniais. Kai kuriose vietovėse valstiečiai buvo nuginkluoti, 
dar kitur uždrausta rengti kaimo susirinkimus; valdantieji 
visuomenės sluoksniai siekė riboti valstiečių savivaldą. An- 
tai Reichenau valstiečiai privalėjo perduoti rotušę abatijai ir 
prarado teisę rinkti burmistrą; Reingau buvo sukurta nauja 
valdymo tvarka, pagal kurią beveik išnyko valstiečių bend- 
ruomenių autonomija. Kita vertus, būta regionų, kad ir ko- 
kios valstiečių karo pasekmės buvo, kur valstiečiams pavy- 
ko išsaugoti savo tvarką (pvz., Tirolyje, taip pat kai kuriose 
Pietų Vokietijos žemėse); mažesnėse teritorijose teisinės 
normos buvo kuriamos iš naujo. Nesėkminga valstiečių ka- 
ro pabaiga šalies kunigaikščiams atvėrė kelią toliau plėsti 
teritorinę valstybę, riboti valstiečių bendruomenių autono- 
miją. Kur galėjo įsitvirtinti romėnų teisė, valstiečiai buvo 
nustumiami nuo teisinių dalykų tvarkymo. 

Be to, mažai tyrinėta ir kaimų bendruomenių, išsidėsčiusių 
į rytus nuo Elbės, kur daugėjo stambiųjų dvarų, padėtis. Ty- 
rinėjant Rytų Vokietijos teritorijas, pagrindinis dėmesys buvo 
skiriamas absoliutizmui ir dvarų sistemos struktūroms, kai- 
mų bendruomenės buvo užmirštos. Buvo akcentuojama vals- 

tiečių priklausomybė, rytinėje Elbės pusėje pasireiškusi net 
paveldetine forma (valstietis ir jo palikuonys - amžini feo- 
dalo pavaldiniai), bet pamiršta kaimų bendruomenių įtaka 
visuomenės raidai. Daugelyje XVIII a. teisynų valstiečiai iš 
tikrųjų vaizduojami tik kaip teritorijų priežiūros, o ne sava- 
rankiškai veikiantys objektai. Žiūrint iš autokratinės valsty- 
bės pozicijų (o jomis rėmėsi dauguma istorikų), kaimų bend- 
ruomenė - tai atsilikęs visuomenės darinys, stabdantis žemės 
ūkio ir modernios valstybės plėtrą. Dvarininkai ir žemval- 
džiai valdininkai skundėsi esą valstietija laikosi atgyvenusių 
praeities normų ir priešinasi teisinėms, bendruomenės val- 
dymo bei žemėtvarkos naujovėms. Ar iš tikrųjų valstiečių 
bendruomenės naujųjų amžių pradžioje, vystantis moderniai 
valstybei, tapo nereikšmingos? Reikėtų apžvelgti visuotinę 
tuometinės Europos raidą, kad galėtume atsakyti į klausimą, 
kaip apskritai rutuliojosi kaimų bendruomenės Europoje ir 
kada jos tapo svarbia visuomenine institucija? 

Kaimų bendruomenės atsirado XI-XII a. didžiausiose tuo 
metu Vakarų ir Vidurio Europos valstybėse ir nuo tada buvo 
pagrindinis agrarinės visuomenės elementas. Bendruome- 
nės, turinčios visus jai būdingus ypatumus, ankstyvaisiais 
viduramžiais dar nebuvo, galutinai ji susiformavo tik vėly- 
vaisiais viduramžiais; tokią plėtrą lėmė struktūriniai gyven- 
viečių pokyčiai, žemės ūkio ir teisinės tvarkos reformos. Sun- 
ku nustatyti vienintelę kaimų bendruomenių ištakų formą, 
nes viduramžių Europoje egzistavo begalė įvairiausių poli- 
tinių ir teisinių normų. Nepavyko vėlyvųjų viduramžių kai- 
mo su jo bendru ariamu lauku ir almenda kildinti iš „ger- 
maniškųjų markų bendruomenės“ (jai būdinga bendra žemės 
nuosavybė ir kolektyvinis darbas), nors tokios pozicijos laikė- 
si daugelis XIX a. istorikų. Svarbiausias akstinas plėsti kaimo 
bendruomenę vis dėlto buvo valstiečių gyvenviečių struk- 
tūrų kaita ir visuotinė ekonomikos raida. 

Gyventojų gausėjimas vėlyvaisiais viduramžiais paskatino 
intensyviau naudoti žemės resursus, be to, atsirado padrikų 

kaimų, kuriuose laukas buvo dirbamas bendrai. Buvo siekia- 
ma geriau panaudoti jau esamas dirbamas žemes, plėsti javų 
laukus, todėl pamažu pereita ir prie daugialaukės ūkininka- 
vimo formos; didžiuliai arimai kaimų zonoje buvo padalyti į 
keletą laukų, kurie buvo naudojami pagal trilaukės sėjo- 
mainos principą, t.y. paeiliui keičiant žiemkenčius, vasarojų 
ir pūdymus. Ši žemės ūkio naujovė skatino kurtis sėslią, su 
savo žeme susijusią kaimo bendruomenę, kuri turėjo laikytis 
bendrų žemdirbystės taisyklių; individualus ūkininkavimas 
ir sėjomaina tapo neįmanomi, ariama žemė privalėjo būti 
tvarkoma pagal visuotinę kaimo žemėtvarką. Prie trilaukės 
sėjomainos ir panašių žemės panaudojimo sistemų kaimuose 
XI-XIV a. pereita daugelyje Vakarų Europos šalių. Rytų Euro- 
poje, priešingai, daugialaukė ūkininkavimo forma paplito tik 
XV-XVI a. ar dar vėliau. Tokia ūkininkavimo sistema visur, 
kur tik ji atsirado, greitai tapo dominuojanti, o valstiečiai bu- 
vo priversti labiau kooperuotis. Tačiau trilaukė sėjomaina ne 
visuose regionuose galėjo būti įgyvendinama, visų pirma ji 
nepritaikyta ten, kur javai negalėjo būti intensyviai auginami; 
šiose vietovėse valstiečių žemėtvarka buvo daug laisvesnė, 
čia egzistavo nemažai savarankiškų vienkiemių, kurie nepri- 
klausė javų auginimo zonai. 

Pradėjus taikyti trilaukę sėjomainą, atsirado įvairių naujų 
potvarkių ir taisyklių, skirtų kaimams. Reikėjo tarpusavyje 
derinti sėjos planus, riboti važiavimą per teritoriją, o apsėtus 
laukus aptverti tvora nuo ganyklose ganomų gyvulių. Ma- 
žiau buvo reguliuojama, kada pūdymus paversti ganyklo- 
mis, tačiau buvo nustatomi sėjos ir derliaus nuėmimo bei kai 
kurių kitų bendrų kaimo darbų terminai, - visa tai turėjo pa- 
dėti kaimiečiams išvengti tarpusavio konfliktų. Atsiradusi 
kaimų sistema formavo savitą valstietijos mentalitetą, kai- 
muose gyvenančios šeimos tapo viena darnia kaimų bend- 
ruomene. Be gyvenviečių raidos ir ekonominių faktorių, 
kaimų plėtrą lėmė ir žemės valdų kaita vėlyvaisiais vidur- 
amžiais, laisvėjantys žemvaldžio ir valstiečio santykiai, to- 

dėl į šiuos veiksnius taip pat būtina atsižvelgti. Išnykus se- 
najai baudžiavinei sistemai, kurioje svarbiausia buvo feo- 
dalo dvaras, jo žemė ir jam prievoles atliekantys valstiečiai, 
žemvaldžių galia labai susilpnėjo, be to, buvo panaikinta 
dauguma iki tol veikusių valstiečių baudžiavos prievolių. 
Lažą pakeitė duoklė, todėl sustiprėjo ir atskiri valstiečių 
ūkiai, o valstiečiai galėjo daugiau rūpintis kaimo ir bend- 
ruomenės problemomis. XII-XIII a., susiformavus pagrin- 
diniams kaimo bendruomenės elementams, daugelyje Va- 
karų ir Vidurio Europos regionų išnyko senoji baudžiavinė 
sistema, nors kai kuriose vietovėse jos formos dar egzistavo. 
Net tuose regionuose, kuriuose nebuvo baudžiavinės sis- 
temos, žemėvaldos formos tapo daug laisvesnės, žemė buvo 
perduodama pagal supaprastintas taisykles, atsirado naujų 
priklausomybės nuo žemvaldžio formų. 

Bendruomenių formavimąsi skatino ir esminės permainos 
vėlyvųjų viduramžių valdymo sistemoje, pakeitusios val- 
džios pasiskirstymą kaime ir leidusios atsirasti kaimų bend- 
ruomenėms, turinčioms žemesniosios jurisdikcijos teisę. 
Atsiradę vietinės reikšmės teismai kaimuose turėtų būti ver- 
tinami kaip visiška išsivysčiusios ir už savo veiksmus atsa- 
kančios bendruomenės autonomijos pergalė, nors spręsti 
teisinius klausimus kaimo bendruomenė ne visada galėjo. Že- 
mesniųjų teismų atsiradimas kaimuose įrodė jų autonomiją, 
tačiau nebuvo būtina sąlyga savarankiškai veikiančiai kaimo 
bendruomenei; teisinė bendruomenės kompetencija ir jos 
veiklos sritis jau anksčiau rėmėsi esamomis ekonominėmis ir 
teisinėmis valstietijos pozicijomis. Skirtingai nuo senosios vo- 
kiečių gyvenvietės, daugelis kolonizuotų žemių kaimų palei 
Elbę (ypač vidurinėje ir rytinėje jos dalyje) jau turėjo žemes- 
niosios jurisdikcijos teismus, todėl pastarieji kaimai pirmavo. 

Kuriantis teritorinėms bendruomenėms XII-XIII a. susifor- 
mavo smulkūs valdymo vienetai, dažniausiai apėmę vos vie- 
ną kaimą. Valdant kaimo bendruomenę pradėta vadovautis 
dviem pagrindiniais principais: draudimais ir įsakymais. 

Kaimas, kaip valdos vienetas, buvo pats mažiausias elemen- 
tas, kuriame valdžią turintis asmuo (pvz., teisėjas) galėjo 
reikšti savo valią. Šia prasme kaimas buvo ne tik bendruo- 
menės susivienijimas, bet ir valdžios išraiškos matas. Tokia 
dviprasmiška kaimo padėtis ypač išryškėjo kaimo valdžios 
organuose, pavyzdžiui, kaimo įstaigose. Kaimo seniūnas bu- 
vo ir valdžios atstovas, ir kaimo bendruomenės įgaliotasis 
asmuo spręsti kaimiečių klausimus. 

Viduramžių pabaigoje dažna kaimo bendruomenė jau tu- 
rėjo savo antspaudą; net žinoma atvejų, kad kai kurie kaimai 
susikūrė savo herbus. Būta kaimų, turėjusių savo rotušę, kuri, 
be to, buvo ir šokių bei pasilinksminimų vieta. Be antspaudo 
ir herbo, kaimai turėjo ir vėliavą, kurią iškeldavo iškilmin- 
gomis progomis. Savaime suprantama, kaimo bendruomenė 
buvo juridinis asmuo, turėjęs teisę dalyvauti teismo proce- 
suose; teismuose kaimo bendruomenė atstovavo kuriai nors 
pusei. Dažnai bendruomenės ir valdžios teisminiai ginčai bu- 
vo paskiriami nagrinėti tretiesiems asmenims; priėmus 
sprendimą, kaimo bendruomenė neretai dar bylinėdavosi 
aukštesniuose teismuose. Kaimo bendruomenė, be kita ko, 
turėjo ir bendro turto, todėl kartais galėjo aukoti mišioms. Kai 
kurių vietovių kaimų bendruomenės turėjo teisę prižiūrėti 
bažnyčių turtą, be to, rinkti kunigą. Viduramžių laikais ir vė- 
liau kiekvienas kaimas siekė turėti savo bažnyčią ir dvasi- 
ninką, galima sakyti, kad buvo siekiama savarankiškumo ir 
bažnytine prasme. Pasauliečių bendruomenė savo tapatumą 
siejo su kulto tarnais, todėl jai priklausantis dvasininkas tu- 
rėjo solidarizuotis su kaimo gyventojais. 

Aukščiausias, sprendimus priimantis vėlyvųjų viduram- 
Ziy ir naujųjų laikų kaimo valdžios organas buvo kaimo susi- 
rinkimas, kuriame privalėjo dalyvauti visi bendruomenės na- 
riai. Daugelyje Europos šalių susirinkimas turėjo teisę leisti 
įstatus, rinkti kaimo bendruomenės valdžios atstovus ir skirti 
įgaliotus bendruomenės tarnautojus. Kiekviename regione 
susirinkimai vykdavo nevienodai dažnai. Bohemijos ir Veng- 

rijos kaimuose bendruomenės paprastai rinkosi vieną kartą 
per metus, Danijoje ir Šiaurės Prancūzijoje - kartais kiekvieną 
sekmadienį. Kitur nebuvo tvirtai nustatytų terminų, todėl 
prireikus susirinkimą savo nuožiūra kviesdavo kaimo seniū- 
nas; dažnai gyventojų susirinkimo datą iš bažnyčios sakyklos 
pranešdavo kaimo kunigas. Susirinkimo pradžią paskelbda- 
vo mušdami būgnus ar skambindami bažnyčios varpais. 
Daugelyje kaimų susirinkimas paprastai vykdavo po atviru 
dangumi: dažniausiai įprastoje vietoje prie medžio (ąžuolo, 
liepos), bažnyčios kieme ar rotušės aikštėje. Danijos kaimuo- 
se kiekvienas susirinkimo dalyvis sėdėjo jam skirtoje vieto- 
je ant akmens; tie akmenys buvo sustatomi puslankiu. Vals- 
tiečiai ilgai užsispyrę laikėsi tradicijos susirinkimus rengti 
po atviru dangumi, nors jau galėjo posėdžiauti uždarose pa- 
talpose. 

Žinoma, buvo laukiama, kad visi, turintys balsavimo teisę, 
dalyvaus susirinkime. Neatvykusieji be pateisinamos prie- 
žasties ar pavėlavusieji buvo baudžiami pinigine bauda, ku- 
rios dydis svyravo priklausomai nuo prasižengėlio socialinės 
padėties ir jo sodybos būklės. Patys susirinkimai dažnai vyko 
spontaniškai, čia nuolat virė ginčai, netrūko tarpusavio įžei- 
dinėjimų ir net smurto. Atrodo, kad tokie susirinkimai buvo 
ypač būdingi Rusijos kaimams, mat vietiniams susirinki- 
mams vis dar trūko nuostatų, kaip posėdžiauti; niekas nepir- 
mininkavo, dalyvavo kas papuola ir bet kada buvo galima 
tarti savo žodį. Neretai susirinkimas virsdavo chaotiška su- 
maištimi — apie tai dažnai pasakoja Rusijos kaimus aplankę 
XIX a. keliautojai. Jei po kurio laiko ir pavykdavo priimti 
bendrą susitarimą, už tai reikėjo dėkoti sumaniam kaimo vy- 
resniajam. Oficialiai XIX a. pradžioje pranešama, kad dažni 
Rusijos kaimų gyventojų susirinkimai baigdavosi masinėmis 
peštynėmis, o sprendimai buvo priimami naudai tų, kurie 
daugiausia statydavo išgerti turintiems balso teisę. Kitose ša- 
lyse taip pat netrūko chaoso kaimo gyventojų susirinki- 
muose, tarpusavio konfliktų, nes neretai buvo ateinama tik 

parekti ir pasiginčyti. Austrijos kaimuose atskirais potvar- 
kiais buvo uždrausta į kaimų susirinkimus neštis ginklą; bu- 
vo bijoma nevaldomo smurtinio santykių aiškinimosi. 

Kaimo bendruomenių aukščiausioje valdžioje atsidūrė 
vyrai, kuriuos arba išrinko kaimo susirinkimas, arba pasky- 
rė kaimo žemvaldys. Kaimo vyresnysis įvairiose šalyse ir 
regionuose buvo vadinamas skirtingai, pavyzdžiui, Vokie- 
tijos kaimuose buvo valstiečių vyresniojo, kaimo seniūno 
pareigybė (Bauermeister, Heimbiirge, Schulze). Rytų Europoje 
kaimo seniūno pareigos dažnai buvo paveldimos ir atitek- 
davo itin didelės sodybos savininkui. Norvegijoje ir Dani- 
joje kaimo vyriausiojo pareigos buvo skiriamos tam tikram 
laikui vis kitos sodybos šeimininkui, bet visada atitekdavo 
pasiturintiems valstiečiams. Kaimo bendruomenės vyresny- 
sis laikomas kaimo gyventojų ir kaimo savininko tarpinin- 
ku; jo pareiga buvo kontroliuoti, kaip gyventojai vykdo savo 
prievoles kaimo šeimininkui, kuris dažnai buvo ir jų žemių 
savininkas. Kartais kaimo seniūnai buvo įpareigojami su- 
rinkti mokesčius ir rūpintis kelių bei tiltų būkle. Kadangi 
bendruomenės vyresnysis atstovavo ir kaimo gyventojams, 
ir kaimo šeimininkui, jam teko pajusti padėties tarp dviejų 
frontų privalumus bei trūkumus. Jis ne tik privalėjo tiksliai 
vykdyti kaimo šeimininko ir valstybinės valdžios duotus 
nurodymus, bet ir palaikyti draugiškus santykius su savo 
kaimo gyventojais. Tačiau kaimo seniūno pareigybė kėlė pa- 
garbą ir autoritetą, kartais davė ir materialinės naudos. Dau- 
gelyje kaimų šio posto savininkas buvo iš dalies ar visai at- 
leidžiamas nuo tam tikrų prievolių, kurias jam būtų reikėję 
atlikti kaimo savininkui, valstybei ar kaimo bendruomenei. 
Kai kuriose vietovėse kaimo seniūnams papildomai buvo 
skiriama žemės ar privilegijų naudojantis kaimo almenda. 
Apsukresnis kaimo seniūnas iš savo posto lengvai galėjo 
pralobti. Nieko stebėtina, kad XVIII a. Prancūzijoje daugelis 
kaimo vyresniųjų nebegalėjo toliau vykdyti savo pareigų 
dėl korupcijos. 

Daugelyje vietovių kaimo seniūnui padėjo kolegija, kurią 
sudarė du, keturi ar net dvylika narių; kai kuriuose kaimuose 
vyresnysis buvo pavaldus šiai tarybai ir turėjo paklusti jos 
sprendimams. Taryba veikė kaimo bendruomenės susirin- 
kimo vardu, todėl kaimo gyventojai buvo atleisti nuo dažnų 
posėdžių ir begalinių debatų. Kaimo savivaldai turėjo pa- 
klusti ir įvairūs tarnautojai, kurių skaičius ir pareigos priklau- 
sė nuo bendruomenės dydžio ir ekonominių kaimo sąlygų. 
Tai buvo bendruomenės išsirinkti piemenys, panaktiniai, gi- 
rininkai ar kaimo metraštininkai. Kai kuriems šių žmonių bu- 
vo mokama iš bendros kaimo kasos, kiti gavo namą ar aria- 
mos žemės sklypą ir buvo atleisti nuo tam tikrų prievolių. 

Kaimo struktūras ir bendruomenės vidinius santykius lė- 
mė ir kaimynystės ryšiai. Kaimynystė laikytina svarbiausiu 
veiksniu plėtojantis valstiečių bendruomenėms; visose Eu- 
ropos šalyse ji buvo pagrindinis valstiečių bendravimo ele- 
mentas. Priklausomai nuo vienkiemių ar didesnių gyvenvie- 
čių padėties ir socialinių kontaktų lygio, kaimynystės ryšiai 
galėjo būti laisvesni arba stipriai susiję. Atskirų sodybų ar 
šeimų santykiai vadintini laisvesnėmis kaimynystės formo- 
mis. Atskirų sodybų ar šeimų solidarumas bei draugystė dau- 
giausia apsiribojo būtinybe gintis nuo išorės priešų ir taikiai 
sugyventi. Valstiečių gyvenvietėse greta gyvenančios šeimos 
turėjo toleruoti viena kitą ir derinti savo veiksmus, taip pat 
padėti viena kitai prižiūrėti arimus ar ganyklas. Ilgainiui kai- 
myniški santykiai tapo dar artimesni, o gausiai apgyvendin- 
tuose kaimuose - būtina kaimietiškojo gyvenimo sąlyga. 

Valstiečių gyvenimo būdas kaimuose suformavo ypatin- 
ga bendruomenės savimonę, kurią galima apibūdinti Zo- 
džiais „geri kaimyniški santykiai“. Jauki daugelio kaimų 
aplinka, maži nameliai sukūrė šių gyvenviečių šeimyninę 
atmosferą, kurią dar labiau skatino dažnos kaimo gyven- 
tojų vedybos. Žmonės dirbo šalia vienas kito, kartu lankė 
bažnyčią, šventė kaimo šventes. Ne paslaptis, kad kaimynai 
ir susikivirčydavo, ir susiginčydavo, tačiau kaimo bendruo- 

menės solidarumas būdavo išsaugojamas. Kaimo valdytojas 
buvo valstiečių priešininkas, kurio nemėgo ir nuo kurio 
bendromis pastangomis gynėsi visi kaimo gyventojai. Kiek- 
vienos sodybos gyventojai padėjo vienas kitam. Žmonės ga- 
lėjo tikėtis kaimynų pagalbos, jei reikėjo statyti naujus tro- 
besius ar remontuoti senus, jei šeimą ištikdavo didelė ne- 
laimė. Kaimynų paramos labiausiai prireikdavo atliekant 
žemės ūkio darbus, kilus gaisrui ir užklupus negandai - to- 
kiu atveju kaimo bendruomenė tapdavo itin solidari. 

Kaimo bendruomenės santykių vis dėlto nereikėtų idea- 
lizuoti. Kaimynystės ryšiai buvo ne idilė, o būtinybė, nes 
kiekvienam kaimo gyventojui bet kada galėjo prireikti pa- 
galbos. Kaimuose netrūko paskalų ir brovimosi į atskirų šei- 
mų privatų gyvenimą; neretai gandai sukeldavo smarkių 
nesutarimų, kai kurios šeimos griebdavosi net smurto. Konf- 
liktų dažnai kildavo ir tarp pasiturinčių valstiečių, kurie pri- 
klausė aukštesniam valstietijos sluoksniui, buvo gan įtakingi, 
ir tarp mažų sklypelių savininkų, kurie kentėjo dėl to, kad 
turėjo mažiau teisių naudotis kaimo žemės naudmenomis; 
pastarieji dažnai skundėsi, kad jų teisės bei pareigos ekono- 
miniame kaimo gyvenime paskirstytos neproporcingai. 

Visi kaimo gyventojai priklausė kaimo bendruomenei ir iš 
karto turėjo paklusti rašytiniams ir nerašytiems jos įstaty- 
mams, kai tik įsikurdavo kaime. Įsikurti kaime nebuvo labai 
paprasta, nes kaimiečiai sunkiai į bendruomenę priimdavo 
svetimšalius. Valstiečiai nenorėjo, kad dar kažkas naudotųsi 
jų kaimo almenda bei vandens ištekliais, bendromis ganyk- 
lomis ir mišku. Kad svetimšalis būtų priimtas į kaimo bend- 
ruomenę, jam reikėjo sumokėti priėmimo mokestį arba jis tu- 
rėjo gauti kaimo bendruomenės susirinkimo sutikimą. 

Kai kuriuose Austrijos kaimuose atėjūnai, norintys nau- 
dotis kaimo žemės naudmenomis, turėjo sumokėti priėmimo 
mokestį, kurį nustatė ilgainiui susiklostę ir beveik įteisinti 
kaimo papročiai. Danijoje naujų gyventojų laukė tam tikras 
priėmimo ritualas, pasibaigiantis naujakurių iškelta visuotine 

puota. Be priimamojo mokesčio, naujakuriams tekdavo savo 
kaimynams statyti magaryčių - vaišinti alumi ir vynu. Kai 
kuriose vietovėse ši tradicija buvo labai populiari: antai Bal- 
tijos jūroje esančioje Fėmarno saloje tokia proga buvo bran- 
dinamas vadinamasis naujokų alus. Jei svetimšalis kaime 
apsigyvendavo po vedybų, jis taip pat privalėjo mokėti tam 
tikrą sumą; mokesčio dydį paskirdavo ir dalijosi kaimo bend- 
ruomenė bei žemvaldys. Išvykti iš kaimo ir išeiti iš bendruo- 
menės buvo galima tik laikantis tam tikrų nustatytų taisyklių. 
Pasitraukiantieji iš gyvenvietės privalėjo visiškai atsiskaityti 
su bendruomenės nariais bei žemvaldžiu ir sumokėti visas 
skolas, tik tada buvo leidžiama išvykti. 

Vaiko gimimas, vestuvės ar laidotuvės buvo svarbios pro- 
gos visiems kaimiečiams susirinkti į puotą. Rengiantis ves- 
tuvėms kaip niekada reikėjo kaimynų pagalbos, daugelyje 
vietų vestuvės pasižymėjo įvairiausių papročių gausumu ir 
tapdavo tikra kaimynų švente. Į vestuves susirinkdavo visi 
kaimynai, jie dalyvavo visose ceremonijose, kurios dažnai 
tesėsi keletą dienų. Per amžius gyvuojančios kaimo bendruo- 
menės tradicijos ir papročiai nustatė begalę taisyklių, apibrė- 
žiančių valstiečių vestuvių eigą ir su šia švente susijusius ri- 
tualus. Svarbūs kaimynystės ryšiai būdavo ir per laidotuves: 
kaimynų pagalbos čia taip pat reikėjo, tačiau kaimiečiai daž- 
nai laikė savo pareiga padėti netekusiems artimųjų Zmo- 
nėms. Vestfalijoje visus pasirengimo laidotuvėms darbus at- 
likdavo ne šeimos nariai, o kaimynai, pavyzdžiui, paruoš- 
davo patalpą gedėjimui. Artimiausias kaimynas, kartais ne 
veltui dar vadintas „mirusiojo kaimynu“, apsiimdavo pa- 
ruošti ir aprengti velionį laidotuvėms; karsto gaminimas ir 
skambinimas bažnyčios varpais taip pat buvo kaimynų rei- 
kalas. Svarbus uždavinys kaimynų laukė pasibaigus laido- 
tuvių ceremonijai — jie turėjo surengti gedulo pietus, kurių 
metu buvo gedima mirusiojo. 

Ar naujųjų amžių pradžios istorijoje buvo svarbios vals- 
tiečių bendruomenės? Ar iš tikrųjų kaimo bendruomenės 

absoliutizmo valstybėje tapo vergiškai paklusnia ir nereikš- 
minga institucija? Čia būtina paminėti sąvokas „religinis 
švietimas“, „socialinė disciplina“ ir „teisinės struktūros“, ku- 
riomis apibūdinama jaunos modernios valstybės raida nuo 
XVI a. Įteisinta jaunos valstybės prievartos monopolizacija 
užgriuvo ne vien tik kaimo bendruomenes, kurių autonomija 
dar labiau susilpnėjo. Lygiai taip pat besiformuojanti vals- 
tybė veikė ir miestus, kurie nepajėgė išsaugoti savo ankstes- 
nio savarankiškumo, ir žemvaldžius bei bažnyčią: visas mi- 
nėtas struktūras vis labiau spaudė didėjanti priklausomybė 
nuo valstybės. Savarankiškų didikų ir bažnyčios galia silpo 
kelis šimtmečius. Viena vertus, didikams pavyko išsaugoti 
savo galias žemėvaldos struktūrose, kita vertus, jie dar labiau 
sutvirtino savo padėtį valdžios instancijose, kuriose vis daž- 
niau buvo reikalaujama geresnės profesinės kvalifikacijos. 

Jauna moderni kunigaikščių valstybė ėmė stipriai spausti 
valstiečius ir jų bendruomenes. Nors žemvaldžiai siekė įgyti 
kuo daugiau žemėvaldos teisių ir tam tikrų kategorijų pa- 
reigūnus įpareigojo jas saugoti, valstiečių bendruomenės iš- 
liko, tačiau tapo žemiausia institucija valstybės valdyme; 
valstietijos atstovai taip pat gaudavo valstybinių užduočių. 
Kaimo seniūnų ir teisėjų teisės išmanymas nebuvo toks 
svarbus kvalifikuotų teisininkų epochoje: valstiečių bend- 
ruomenėms, kurios norėjo apginti savo teises, atstovavo 
profesionalūs juristai. Visuomenės santykiai ir ypač įvai- 
riausi teisminiai ginčai buvo įsprausti į juridinės teisės 
rėmus — toks procesas visiškai nuvertino senąją, per amžius 
egzistavusią teisę, kuria rėmėsi ir nuo kurios priklausė 
valstiečių bendruomenė. Daugelis kaimų buvo sujungti ir 
tapo pavaldūs tam tikroms instancijoms, taip buvo lengviau 
kontroliuoti valstiečių bendruomenes. 

Vakarų Vokietijoje stiprinant kaimų konfesijas, jų bend- 
ruomenės tapo dar labiau priklausomos. Po Augsburgo re- 
liginės taikos (1555) žemvaldžiai įgijo teisę spręsti apie savo 
pavaldinių tikėjimą. Bažnyčių ir parapijų vizitacijos bei vi- 

suotinė bendra religinė tvarka, kuri feodalams kartu su jų 
patarėjais leido spręsti religinius klausimus, dabar buvo įtei- 
sinta ir galėjo būti intensyviau plečiama. Religinės žemval- 
džių politikos padariniai buvo juntami tiek evangelikų, tiek 
ir katalikų bendruomenėse. Evangelikų konfesijos struktūrų 
tvarka buvo tiksliai apibrėžta: buvo kontroliuojama ne tik 
pamaldų eiga ir bažnyčios veikla kaimų parapijose, bet ir re- 
tai kaimo bažnyčios tvarkomi kaimo gyventojų reikalai. Kai- 
mų kunigai privalėjo pateikti savo parapijų ataskaitas, todėl 
jie buvo laikomi valdžios struktūrų pagalbininkais. Valstie- 
čiai pamažu neteko individualaus religinio gyvenimo teisės, 
pasikeitė ir seniai susiklostę valstiečių bei bažnyčios santy- 
kiai: valstiečiai turėjo mažai įtakos sprendžiant religinius 
klausimus. 

Svarbu aptarti su tikėjimo klausimais susijusį „socialinio 
disciplinavimo“ procesą (G. Oestreichas) absoliutizmo san- 
tvarkoje. Šia sąvoka apibrėžiami visi įstatymais ir valstybės 
potvarkiais reguliuojami pavaldinių santykiai. Vis stipresnė 
valstybės įtaka buvo juntama įvairiose socialinėse struktū- 
rose: tiek mokesčių mokėtojų, tiek kareivių, gamintojų ar var- 
totojų. Viena svarbiausių žemės ūkio reformų - nauji vals- 
tybiniai mokesčiai kaimui, kurių negalėjo atidėti žemvaldys; 
be to, valstiečiai vyrai privalėjo atlikti karinę tarnybą vals- 
tybės kariuomenėje. Daugelį valstiečių gyvenimo sričių (so- 
dybų paveldėjimo klausimus, kaimo švenčių organizavimą, 
rūpinimąsi vyresnio amžiaus kaimo gyventojais, mokesčių 
sumažinimo aplinkybes) suvaržė begalė įstatymų ir taisyklių. 
Pamažu visus iki šiol spręstus valstiečių bendruomenėje 
klausimus kompetentingai ėmė svarstyti valdžia. Tačiau sun- 
ku pasakyti, ar visi valdžios siekiai tvarkytis kaime iš tikrųjų 
buvo įgyvendinti. Daugelis dekretų ir žemvaldžių įsakų taip 
ir liko neįgyvendinti, nes valstiečiai laikėsi senųjų tradicijų. 

Senųjų kaimų bendruomenių struktūros išliko ir XVIII a., 
tiesa, ne visur tokios pačios. Bendruomenių žemesniosios ju- 
risdikcijos teisė nustojo galioti tik po daugelio metų; kaimo 

savivalda ir savarankiškos teisminės valstiečių institucijos 
išliko kai kuriose žemėse rytinėje Elbės pusėje, tačiau teismų 
protokolai rodo, kad ginčus dažniausiai sprendė kaimo se- 
niūnai. Bendruomenėse, kuriose teismų jurisdikcija atiteko 
romėnų teise išmanantiems miestų advokatams, valstiečių 
teisėjų ir seniūnų teisinės galios pamažu sumenko. Tose vie- 
tovėse, kur bendruomenės įstatymiškai buvo įpareigotos 
spręsti savo narių prasižengimus ar ginčus dėl žemės nau- 
dojimo, kaimai iš dalies ir toliau buvo teisiškai savarankiški. 
Valstiečių bendruomenių pareigas apibrėžė gausios kaimų 
vidaus taisyklės: kaimo gyventojai turi spręsti žemės ir miško 
naudojimo klausimus, laikytis gyvulių priežiūros ir prieš- 
gaisrinės tvarkos, nustatyti prekių pirkimo ir pardavimo sa- 
lygas, priėmimo į bendruomenę mokestį ir t.t. 

Rytų Europos valstiečių bendruomenių laisvės buvo dar 
labiau suvaržytos nei Vakarų Europoje, visų pirma dėl eko- 
nominių reformų ir besiplečiančios dvarų sistemos. Rytinėse 
žemėse prie Elbės valstiečiai (ir jų bendruomenės) buvo ne 
tokie pavaldūs valstybei, tačiau jautė nuolatinę didikų prie- 
spaudą, besiplečiančių dvarų įtaką. Rytinėse žemėse prie El- 
bės didžiuliams feodalų dvarams priklausantys kaimai 
visiškai parėjo nuo žemvaldžio norų ir taisyklių. Kitaip nei 
Vakarų Europoje, rytinių regionų valstiečiai privalėjo dau- 
giau laiko dirbti feodalo ūkyje. Nors ir suvaržyta įvairių dva- 
ro vidaus taisyklių, toliau egzistavo „funkcionali kaimo 
bendruomenė, kuri rutuliojosi lėčiau palyginti su visuotine 
regiono plėtra“ (H. Harnischas).' Rytinių žemių kaimo bend- 
ruomenių autonomija nebuvo visiškai panaikinta, tačiau aiš- 
kiai skyrėsi nuo vakarietiškųjų kaimo struktūrų. Net ir po 
XIX a. žemės ūkio reformų kaimai tebepriklausė feodalų dva- 
rams; tuo metu daugelis valstiečių daugiau nebebuvo žem- 
dirbiai ir ieškojo kitokių pragyvenimo šaltinių, pavyzdžiui, 
parsisamdydavo kitiems valstiečiams. 

Europos valstybių kaimo bendruomenių įvairovė išliko ir 
naujųjų amžių epochos pradžioje. Ekonominiai, socialiniai 

ir politiniai faktoriai, veikę žemės ūkio struktūras, kaimo 
bendruomenėse pasireiškė nevienodai ir ne iš karto, o pa- 
laipsniui, todėl sunku apibrėžti bendrą visų šalių kaimo 
struktūrų raidą. Prancūzijos kaimų bendruomenė ir XVIII a. 
tebebuvo viena svarbiausių besivystant Europos visuome- 
nei. Prancūzų valstiečiai vienijosi į bendruomenes siekdami 
drauge įveikti savo problemas, be to, kaimo gyventojai ma- 
nė, kad taip jie lengviau atsilaikys prieš žemvaldžio savivalę 
ir paprasčiau išspręs žemėtvarkos (communaux = naudmenos) 
klausimus. Pagrindinis Prancūzijos kaimų savivaldos orga- 
nas buvo kaimo bendruomenės susirinkimas, kuris burda- 
vosi pagal būtinybę ir paprastai kasmet išsirinkdavo vieną 
ar du atstovus. Pastarieji, kaip kaimo įgalioti asmenys, rū- 
pinosi, kad kaimui skirti mokesčiai būtų paskirstyti tei- 
singai; absoliutizmo laikais jie buvo Žemiausias fiskalinis 
vienetas. Jiems vadovaujant bendruomenės susirinkimas 
sprendė įvairiausius kasdienius klausimus: rūpinosi viešųjų 
pastatų, kelių ir tiltų priežiūra, rinko mokyklos rektorių, nu- 
statydavo trilaukės sėjomainos augalų sėjos ir sodinimo bū- 
dus bei principus, be to, bendruomenės atstovams reikėjo 
spręsti ir ginčus dėl kaimo žemės. Kaip rodo kai kurių kai- 
mų bendruomenių susirinkimų protokolai, XVIII a. kaimo 
gyventojai dažniausiai svarstė bendruomenės naudmenų 
klausimą; ypač dažnai buvo posėdžiaujama ten, kur almen- 
da darė įtaką ūkiniams valstiečių santykiams. 

XVIII a. kalnų regionų ir atokiau išsidėsčiusių vietovių kai- 
mo bendruomenės visų valstietijos grupių problemas spren- 
dė tradiciškai, tačiau kitose vietovėse, pavyzdžiui, Tulūzoje 
ar Burgundijoje, valstiečių bendruomeniniai santykiai buvo 
labai įtempti, juos galima pavadinti atskirų valstietijos luo- 
mų tarpusavio nesutarimais. Pasiturintys valstiečiai lopinėlį 
po lopinėlio prisijungdavo bendrų kaimo naudmenų žemes, 
žemesniųjų luomų valstiečiams ribojo teises, savo sodybas 
vienijo į grupes, mažino smulkiųjų valstiečių gyvulių kai- 
mene. Neatsižvelgiant į smulkiųjų valstiečių interesus, buvo 

išnuomotos ar parduotos kai kurios kaimo bendruomenei 
priklausančios žemės - taip siekta padengti kaimo skolas ar 
kompensuoti kelių tiesimo ir viešųjų pastatų statybos išlai- 
das. Nuo XVIII a. vidurio karaliaus valdžia, spaudžiama fi- 
ziokratų, siekė padalyti bendruomenės žemes, tačiau jai tai 
sekėsi sunkiai. Šiam karaliaus dekretui įsigalioti, atrodo, la- 
biausiai sutrukdė stiprus daugelio kaimų bendruomenių pa- 
sipriešinimas. Almendos perdalijimui ypač įnirtingai prieši- 
nosi vargingiau gyvenantys valstiečiai, nes bendruomenės 
ariamos žemės ir ganyklos buvo pagrindinis jų pragyvenimo 
šaltinis. 

Rusijos kaimų bendruomenės (miras, obščina), kurios net 
XIX a. dar išlaikė senąsias formas, pasižymėjo ypatingais 
raidos bruožais; senoji tvarka pakeista tik po 1906-1907 m. 
Stolypino agrarinės reformos. Palyginti su Vakarų Europos 
valstietijos struktūromis, rusų valstiečiams buvo būdingas 
specifinis agrarinis kolektyvizmas, bendros žemės nuosa- 
vybės jausmas. Be jokių abejonių, Rusijos kaimų bendruo- 
menės struktūros buvo ekstremali komunalinės žemės kont- 
rolės forma Europoje. Dar XIX a. viduryje daugelyje Rusijos 
vietovių apie 90 proc. ariamos žemės priklausė ne priva- 
tiems asmenims, o kaimo bendruomenėms. Rusijos imperi- 
joje dominavo mirai - ypač valstybės centrinėse žemėse, ta- 
čiau jų nebuvo Ukrainoje ir Baltarusijoje. Valstiečio šeimai 
dažniausiai priklausė tik namas ar trobelė su nedideliu dar- 
žo sklypeliu. Kiekvienas valstiečio kiemas turėjo teisę nau- 
dotis jo kaimo bendruomenei priklausančiomis ganyklomis 
ir miškais, galėjo pretenduoti ir į ariamos žemės dalį. Žemės 
sklypelius skirstė kaimo bendruomenė savo susirinkimuose 
ar pareigūnai, veikiantys kaimo gyventojų vardu. 

Kokį ariamos žemės sklypą gaus šeima, priklausė nuo jos 
dydžio ir nuo darbingų žmonių skaičiaus šeimynoje. Pasi- 
keitus aplinkybėms ar susikūrus naujam kiemui, bendruo- 
menė galėjo perdalyti žemę priklausomai nuo atskirų šei- 
mų poreikių, sumažindama ar padidindama parcelių dydį ir 

skaičių. Reguliariai perskirstydama turimą žemę, Rusijos kai- 
mo bendruomenė išvengė kaimo sodybų nelygybės, sustabdė 
parcelių skaidymasi ir suteikė žemės atvykėliams ir jaunoms 
sutuoktinių poroms. Perdalydama žemę kaimo bendruome- 
nė žemvaldžiui ir carinei valstybei garantavo, kad kiekviena 
sodyba vykdys savo įsipareigojimus feodalams ir valstybei, — 
galbūt dėl to Rusijos kaimo bendruomenė išsilaikė ilgai. 

Žemė buvo perdalijama įvairiais istorijos periodais. Skur- 
dūs XVI ir XVII a. šaltiniai leidžia sakyti, kad žemės perskirs- 
tymas nevyko pernelyg dažnai. XVIII a. tokie procesai 
dažnėjo, o XIX a. beveik kiekviena bendruomenė periodiškai 
dalijosi žemę (iš pradžių kas dvylika metų). Kai kuriuose 
kaimuose žemė buvo dalijama labai dažnai: kas šešeri ar treji 
metai, kartais net kasmet. Rečiau būta dalinių žemės perskirs- 
tymų, kai susikurdavo naujas kiemas ar labai išsiplėsdavo 
kuri nors sodyba. Kaimiečiai buvo garantuoti, kad Žemės 
gaus tik tada, jei pavyks įtikinti bendruomenę savo teise į 
sklypą. Net tie kaimo gyventojai, kurie seniau išvyko ieškoti 
laimės į miestą, bet kada galėjo grįžti ir paskelbti savo teisę į 
žemę. 

Prieštaringai vertinama šių visuotinių bendruomenės že- 
mės perdalijimų reikšmė Rusijos žemės ūkiui. Viena vertus, 
šis procesas Rusijos kaimuose atskleidė individualistinės 
santvarkos Vakarų Europos žemės ūkyje trūkumus, be to, tai 
buvo išsigelbėjimas rusų valstietijai; tokia kaimų raida Ru- 
sijoje skatino prie žemės sugrįžti kiekvieną pasitraukusį iš 
kaimo ir pareikalauti savo žemės dalies, lengviau buvo 
sprendžiamos socialinės problemos. Negalima paneigti to 
fakto, kad ne taip sparčiai tobulėjo žemės ūkio technika, 
reformos vyko vangiai, tačiau taip pat galima tvirtinti, kad 
visi, turintys teisę gauti žemės, skatino žemės ūkio permai- 
nas. Antra vertus, mirai stabdė pažangą ir padėjo klestėti 
reakcingam caro režimui. Po periodinių žemės perdalijimų ir 
kitų žemės ūkio plėtrą trukdančių veiksnių Rusijos kaimuose 
buvo panaikinti mirai: Stolypino žemės ūkio reforma (1906- 

1907) suteikė valstiečiams teisę tam tikrais atvejais išstoti iš 
miro ir reikalauti kompensacijos. Taip prasidėjo mirų siste- 
mos irimas, paspartėjęs vėlesniaisiais laikais. 

Apžvelgus prieštaringus Rusijos kaimo bendruomenės 
plėtros vertinimus, galima teigti, kad miras buvo nepajėgus 
vykdyti reformas. Maxas Weberis tvirtino: „Pareiga žemei 
buvo didesnė nei teisė į tą žeme, o bendruomenė solidariai 
garantavo duoklių mokėjimą dvarininkui.“ Tuo pačiu metu 
Rusijoje buvo tvirtas kaimo bendruomenės ir griežtos bau- 
džiavinės sistemos ryšys. Rusijos dvarininkija išnaudojo vals- 
tiečius įvairiais būdais, dažnai pati neturėjo jokio invento- 
riaus, o plačius laukus dirbo kaimo gyventojai savo technika 
ir arkliais. Žemė valstiečiams buvo arba išnuomojama, arba 
dirbama pagal žemvaldžio nustatytas darbo prievoles kiek- 
vienam kaimiečiui. XVI-XVII a. dvarų ir baudžiavos siste- 
moje bendruomenė ypač atsakingai skirstė žemę, todėl ši 
žemė buvo nuolat perskirstoma. Baudžiavos (1861) ir miro 
panaikinimas (1906-1907) paskatino ir kitas žemės ūkio refor- 
mas Rusijoje. Vakarų bei Vidurio Europoje agrarinės refor- 
mos ir valstiečių išsivadavimo judėjimas prasidėjo šimtu 
metų anksčiau. 


11 
Valstiečių išsilaisvinimas ir XIX amžiaus 
žemės ūkio reformos 


Valstietijos laisvėjimo procesas išties buvo vienas lemiamų 
įvykių naujojoje socialinėje Europos istorijoje. Net valstybės 
priemonės ir kišimasis į socialines valstietijos struktūras bei 
ūkininkavimo sistemą nebuvo tokie svarbūs veiksniai kaip 
valstiečių išsilaisvinimo judėjimas ir agrarinės reformos, ku- 
rios Europoje vyko 1770-1870 m. ir skatino našesnio bei su- 
interesuoto rinka žemės ūkio plėtrą. Daugelis reformų, įvy- 
kusių per šį šimtmetį Europos valstybėse, keičiant pasenusias 
feodalinės santvarkos formas, šiandien paprastai vadina- 
mos „valstiečių išsilaisvinimu“. Dvarininkams priklausančių 
valstiečių išsilaisvinimas anksčiau buvo siejamas su Zem- 
valdžių pastangomis reguliuoti žemės ūkio santykius, pa- 
vyzdžiui, duoklių mažinimu ar leidimais išsipirkti žemę. Is- 
toriškai valstiečių laisvėjimo procesą geriausiai apibūdina 
G.F. Knappas 1887 m. išleistame veikale apie Prūsijos vals- 
tiečių išsilaisvinimą.! Tačiau nereikėtų susiaurinti trumpos ir 
aiškios sąvokos „valstiečių išsilaisvinimas“ prasmės, nes ja 
apibūdinami platesni visuomenės santykiai. Dažnai šis ter- 
minas pervertinamas, nes valstiečių laisvės samprata nuolat 
kito. Didžiosios Prancūzijos revoliucijos laikais laisvė buvo 
svarbiausias revoliucinis šūkis, išlikęs ir XIX a., kai kilo daug 
judėjimų, kovojančių dėl laisvių ir teisių. 

Ką reiškia sąvoka „valstiečių išsilaisvinimas“? Kokios is- 
torinės permainos žemės ūkyje ir nauji reiškiniai apibū- 
dinami šiuo terminu? „Valstiečių išsilaisvinimo“ sąvoka reiš- 
kia tris pagrindines valstietijos reformų kryptis: 1) valstiečių 
atleidimą nuo prievolių; 2) bendrų naudmenų padalijimą; 

3) separacija. Pirmoji reforma glaustai apibūdina valstiečių iš- 
silaisvinimą — valstiečiai buvo atleidžiami nuo daugelio pri- 
klausomybės žemvaldžiui formų. Antroji valstietijos laisvė- 
jimo kryptis buvo iki tol kolektyviškai kaimo bendruomenės 
naudotų žemių, vadintų almenda ir marka, padalijimas in- 
dividualių žemės sklypų šeimininkams. Separacija, arba su- 
jungimas, reiškia, kad iki tol į mažas parceles susiskaidžiusi 
ariama žemė, priklausiusi bendrai dirbantiems kaimo gyven- 
tojams, buvo jungiama į didelius dirbamos žemės komplek- 
sus, kuriais vėliau savarankiškai galėjo naudotis viena didelė 
bendrovė. 

XIX a. reformuojant žemės ūkį pirmiausia buvo stengia- 
masi pakeisti žemvaldžio ir valstiečio santykius, sumažinti 
žemdirbių priklausomybę nuo dvarininkų, taip pat nyko ko- 
lektyvinis valstiečių ūkininkavimas bendroje žemėje ir al- 
mendoje. Žemės prievolių ir su jomis susijusių potvarkių 
panaikinimas, sujungus mažas parceles atsiradę dideli laukai 
skatino individualų ūkininkavimą, buvo sukurta naujų, pers- 
pektyvių žemdirbystės metodų. Padalijus almendos laukus ir 
suirus bendruomeniniams santykiams kaime, valstiečiai ga- 
vo daug naujų žemių, kurias nusausinę tapo neblogų sklypų 
savininkais. Galima teigti, kad buvo panaikintos įvairios pri- 
klausomybės nuo žemės ir pono formos, be to, išnyko ir bend- 
ruomeniniai valstiečių ryšiai. Todėl, kalbėdami apie valstiečių 
laisvėjimą, dažniausiai turime omenyje abu šiuos reiškinius: 
tiek priklausomybės nuo žemvaldžių, tiek ir nuo bendruo- 
menės, išnykimą. 

Toliau nagrinėdami valstiečių istoriją, vartosime terminą 
„Valstiečių išsilaisvinimas“. Bendrų kaimo naudmenų pa- 
dalijimas ar mažų sklypelių jungimas į didesnius laukus se- 
nuose kaimuose iš esmės buvo naujo valstiečių gyvenimo 
pradžia: laisvėjo kolektyvinės priklausomybės pančiai. Bend- 
ruomenės dirbama žemė ir bendros ganyklos ribojo atskirų 
valstiečių veikimo laisvę, jei jie, pavyzdžiui, norėjo pasirink- 
ti naujas, modernias ūkininkavimo formas. Kai kuriose vieto- 

vėse priklausomybė nuo bendruomenės žemės buvo didesnė 
nei nuo feodalo. Valstiečių išsilaisvinimas reiškė reformas, 
kuriomis XIX a. buvo modernizuojama valstybė ir visuome- 
nė; geriausias pavyzdys - reformos Prūsijoje. Kalbame ne 
apie specialias žemės ūkio politines priemones, bet apie es- 
mines politikos, ekonomikos ir socialinio gyvenimo permai- 
nas Prūsijoje, 1806 m. pralaimėjus Napoleono Prancūzijai. 
Valstiečių išsilaisvinimą reikėtų laikyti pirmuoju žingsniu 
einant modernizavimo keliu, „kuriuo žengdama visuomenė 
vadavosi iš feodalinės, luominės sistemos, kad pasiektų in- 
dustrinę modernaus pasaulio plėtros pakopą“.* Laisvėjimo 
procesas skatino valstiečius ir visą kaimo bendruomenę (o ji 
apie 1800 m. sudarė 80 proc. visuomenės) įsitraukti į besifor- 
muojančią liberalią XIX-XX a. valstybės santvarką. 

Nuo XVIII a. vidurio dar labiau suintensyvėjo siekis refor- 
muoti žemės ūkį ir kaimo struktūras; agitacija, racionalizmas 
ir liberalizmas buvo svarbiausios šio proceso dvasinės jėgos. 
Reformų reikėjo ir dėl XVIII a. antrojoje pusėje nuolat gau- 
sėjančių gyventojų didžiausiose Europos valstybėse - kai kur 
kaimo gyventojų atsirado tiek daug, kad esamų dirbamos že- 
mės plotų ir gyvulių kaimenių neužteko žmonėms pramisti. 
Kita vertus, reformos turėjo būti pradėtos, nes norėta padi- 
dinti mokesčių mokėtojų skaičių ir kunigaikščių valstybės 
pajamas. Kelius, kaip reformuoti agrarinį sektorių, tuo metu 
nurodė ir klestintis modernizuotas žemės ūkis; naujoji „racio- 
nalaus žemės ūkio“ koncepcija nubrėžė pagrindines žemės 
ūkio plėtros gaires, visų pirma numatyta iš esmės didinti Ze- 
mės ūkio produktų gamybą. Buvo siūlomos ir kitos reformos: 
panaikinti feodalinę sistemą, specialiomis priemonėmis ska- 
tinti individualų ūkininkavimą, keisti naudojimosi ganyk- 
lomis teisę, padalyti bendruomenės žemes, gerinti žemės ko- 
kybę, kai kurias žemes palikti pūdymuoti, daugiau auginti 
pašarinių augalų. 

Kadangi priklausomybė nuo bendruomenės ir žemvaldžio 
kliudė žemės ūkio plėtrai, atsirado siūlymų keisti feodalinę 

sistemą. Viena svarbiausių numatytų reformų - individualus 
ūkininkavimas, kurio sąlyga buvo asmeninės veiklos laisvė, 
netrukdomas darbas savo žemėje. Tad pelnytai buvo kriti- 
kuojamas lažas, valstiečių nuosavybės teisė ir baudžiavinė 
priklausomybė, kuri rytinėse Europos žemėse (į rytus nuo 
Elbės) kiekvieną valstietį padarė savo žemvaldžio vergu. Pa- 
sak reformatorių, ypač svarbu buvo teisiškai sureguliuoti 
dvarų sistemą Rytų Europoje, apie Vakarų Europos žemval- 
dystės santykius kalbėta daug mažiau. Rytų Vokietijos stam- 
biosios žemvaldystės formas, daugelio polemikų vadintas 
tiesiog vergyste, kritikavo ir Adolfas von Knigge knygoje 
Apie žmonių santykius: „Daugumoje Vokietijos provincijų 
valstiečiai velka priespaudos ir vergystės pančius, kurie kar- 
tais gerokai sunkesni nei kitose šalyse. Valstiečiai apkrauti 
sunkiomis prievolėmis, skundžiasi žiauriu beširdžių prie- 
vaizdų elgesiu, išnyko gyvenimo džiaugsmas, nėra ir laisvės, 
žemdirbiai neturi tikros nuosavybės, dirba ne sau ir ne jums, 
o savo tironams. O, kad būtų bent siauriausias takelis į lai- 
mingesnį gyvenimą, bent koks būdas padėti vargstančiai 
valstiečių klasei — kaip būtų gera suteikti džiaugsmo šiems 
mažose trobelėse įsikūrusiems kaimo žmonėms ir girdėti, 
kaip jų vaikai ir anūkai pagarbiai taria tavo vardą.“ 

XVIII a. antroje pusėje prasidėjusios reformos iš esmės ma- 
žai pakeitė feodalinę sistemą. Suagituoti monarchai neapsi- 
ribojo tik savo domeno valstietijos struktūrų reformomis, bet 
išleido įsakų ir didikų valdoms. Įsakai turėjo apriboti žem- 
valdžių teises tvarkant valstiečių gyvenimą. Tačiau valdovų 
pastangos kažką keisti buvo, galima sakyti, bevaisės, išskyrus 
keletą išimčių. 1771 m. Savojoje kunigaikščio įsakymu pa- 
skelbta, kad naikinama feodalinė valstiečių priklausomybė 
nuo žemvaldžių, o 1781 m. oficialiai baudžiavą atšaukė ir 
Austrijos imperatorius Juozapas II. Tačiau šie įsakymai iš tie- 
sų panaikino tik keletą valstiečių laisves varžančių didikų 
teisių, o valstiečiai ir toliau buvo savo žemvaldžio pavaldi- 
niai, feodalai ir toliau turėjo neribotas galias valdyti valstie- 

tiją. Daugelyje šalių didikai ir biurokratai priešinosi monar- 
chų ketinimams gerinti valstiečių padėtį, todėl Prancūzijos 
Didžiosios revoliucijos išvakarėse valstiečiai gyveno kaip ir 
seniau. 

1789 m. vasarą prasidėjusi Prancūzijos Didžioji revoliucija 
paskatino valstiečių išsilaisvinimą visoje Europoje: 1789 m. 
rugpjūčio 4 d. spaudžiamas valstiečių Paryžiaus Nacionalinis 
Susirinkimas buvo priverstas imtis radikalių priemonių - at- 
šaukė ponų teisę valdyti valstiečius. Po ilgų debatų rugpjūčio 
11 d. Nacionalinis Susirinkimas išleido dekretą, kuris iškil- 
mingai skelbė „feodalinio režimo griūtį“. Jis numatė be jokios 
kompensacijos atšaukti teisę turėti pavaldinių bei garbės pri- 
vilegijų, panaikino kasmetines duokles ir prievoles. Daug 
skundų, kuriuos gavo Nacionalinis Susirinkimas, pranešimai 
apie valstiečių bruzdėjimus rodė, kad toliau valstiečiai ne- 
mokės duoklės savo ponui. 1792 m. balandžio mėnesį prasi- 
dėjęs karas pareikalavo ir kitų nuolaidų valstietijai, nes rei- 
kėjo nuraminti žemdirbius. Po kelių mėnesių buvo išleistas 
dekretas, kad be kompensacijos atšaukiamos feodalų teisės, 
jei jie nepagrįs savo reikalavimų teisėtumo. Po Paryžiaus 
sanskulotų sukilimo 1793 m. liepos 17 d. Nacionalinis Susi- 
rinkimas nusprendė galutinai ir be kompensacijos panaikinti 
visas feodalų teises. 

Truputį anksčiau Konventas svarstė klausimą ir dėl bend- 
ruomenės žemių. Jis bendruomenėms leido demokratiškai 
išdalyti almendos žemes valstiečiams. Perdalijant žemes bu- 
vo iškelta sąlyga, kad perskirstymui turi pritarti ne mažiau 
kaip trečdalis bendruomenės narių ir visi kaimo gyventojai 
turi gauti po vienodo dydžio žemės sklypą. Neperdalijami 
buvo tik miškai, viešieji žemės plotai ir dar nenusausintos 
pelkės. Nors kai kuriose bendruomenėse dekretas dėl bend- 
ruomenės žemių perdalijimo buvo sutiktas entuziastingai, ir 
praėjus keleriems metams žemių perskirstymo procesas dar 
nesibaigė. Mat daugelis bendruomenių turėjo palyginti nedi- 
delius almendos plotus, todėl išdalyti žemes gyventojams 

neapsimokėjo. Skurdžiose kalnų vietovėse, kuriose nuo seno 
valstiečiai vertėsi ekstensyvia gyvulininkyste, kaimų gyven- 
tojai nebuvo suinteresuoti privatizuoti almendos žemes. 

Prancūzijos Didžiosios revoliucijos metu vykęs valstiečių 
judėjimas davė teigiamą rezultatą: buvo atšauktos neribotos 
feodalų teisės, t.y. išsipildė daugelio valstiečių siekis, todėl jie 
dar aktyviau įsitraukė į revoliucinę kovą. Naujesnių istorinių 
tyrinėjimų duomenimis, ne visiems valstietijos sluoksniams 
naujų įstatymų nustatyta tvarka buvo naudinga. Iš tikrųjų 
feodalų teisių apribojimai buvo naudingi tik žemės sklypus 
turintiems valstiečiams; žemės nuomininkams ir padieniams 
samdiniams senjorų teisių atšaukimas sukėlė tik nusivylimą. 
Daugelis smulkių nuomininkų jautėsi valdžios apgauti, ta- 
čiau mažai galėjo priešintis klestintiems žemės savininkams. 
Daugumai prancūzų valstiečių buvo naudingas prievolės 
žemvaldžiui atšaukimas, o nuo 1793 m. - disponavimas savo 
nuosavybe. Turtingesnių valstiečių lūkesčius revoliucija pa- 
teisino, nes šie valstiečiai buvo ekonomiškai pranašesni už 
nuskurdusius žemdirbius. 

Valstiečių judėjimą Vokietijoje skatino Prancūzijos revo- 
liucija, tačiau Vokietijoje šis judėjimas kulminaciją pasiekė 
gerokai vėliau. Napoleono valdymo epocha, kai Vokietijos 
žemės buvo priklausomos nuo Prancūzijos, Vokietijos isto- 
rijoje itin svarbi, nes tada prasidėjo agrarinės reformos. Tiks- 
lias reformų datas Vokietijoje sunku nustatyti, tačiau žinoma, 
kad Prūsijos karalystėje lūžis įvyko apie 1810-1811 m. Har- 
denbergo pagalbininkas Friedrichas von Raumeris pareika- 
lavo suteikti visiškas nuosavybės teises valstiečiams, turė- 
jusiems tik ribotas teises; 1811 m. rugsėjo 14 d. įsakas tokias 
teises oficialiai suteikė. Jame glaustai, bet miglotai sakoma: 
„Iki šiol valstiečiams duotas naudoti bet kokios rūšies turtas 
pagal šį įsaką tampa nuosavybe, o visi su tuo turtu susiję 
įsipareigojimai atSaukiami.”* 

Kodėl Vokietijos žemės ūkio permainos prasidėjo būtent 
tuo metu? Šį procesą paskatino Prūsijos valstiečių judėjimas. 

Reikėtų prisiminti gėdingai pralaimėtą karą su Napoleonu, 
nes būtent per karą į valdžios viršūnes iškilo naujas idėjas 
skelbiantys reformų iniciatoriai. Pralaimėjimas revoliucinei 
Prancūzijai reiškė, kad luominė-patrimonialinė valstybė ir jos 
absoliutizmo struktūros turės pasikeisti. Vokietijos imperijos 
žlugimas 1806 m. sulygino luomus ir atvėrė kelią esminėms 
permainoms, nors 1803 m. bažnyčios atstovai aršiai priešinosi 
valstybės suvaržytoms bažnyčios teisėms. Šalies žemvaldžiai 
pasinaudojo susiklosčiusia vidaus padėtimi, kuri sudarė sa- 
lygas pertvarkyti feodalinę santvarką ir keisti santykius su 
diduomene. Naujose imperijos žemėse ir Prūsijoje kūrėsi mo- 
derni suvereni valstybė, kurioje klestėjo naujai suformuota 
luomų sistema (o ypač - įvairiausio lygio valdininkai) ir kuri 
sparčiai žygiavo reformų keliu. 

Prūsijoje karo pralaimėjimas atskleidė Frydricho II laikų 
valstybės negeroves ir parodė, kad šalį būtina modernizuoti. 
Valstybės valdžios struktūrose pradėjo dirbti nauji ministrai, 
formavosi jauna valdininkų ir politikų karta, nebijanti refor- 
muoti valstybės ir visuomenės. Šie žmonės žinojo, kad abso- 
liutizmo sistema Prūsijoje nuo atsakomybės atleidžia didžiu- 
mą miestiečių ir valstiečių, paverčia juos pavaldiniais, kuriais 
karalius negalės kliautis. Valstybei ir visuomenei reikalingos 
skubios esminės permainos, kurias siūlė, pavyzdžiui, tokie 
reformų šalininkai kaip Steinas ar Hardenbergas. Labiausiai 
buvo siekiama reformuoti valstiečių teises ir juos išvaduoti. 
Po Tilžės taikos Steinas tapo žymia Prūsijos politikos figūra. 
Jau 1807 m. spalio 9 d. buvo išleistas žymusis ediktas apie 
„nuosavybės teisių suvaržymo atšaukimą ir laisvą naudo- 
jimąsi žeme, apie valstiečių tarpusavio santykius“.? Jame 
skelbta, kad panaikinama priklausomybė nuo dvarų; vals- 
tiečiai gavo asmeninę laisvę ir galėjo pasirinkti gyvenamąją 
vietą. Tačiau išliko keletas darbo prievolių, pavyzdžiui, ga- 
minti padargus, paruošti kinkinį, taip pat ir piniginė duoklė; 
šios prievolės dabar priklausė nuo valstiečio turimos žemės. 
Pasikeitė ir luominiai santykiai, didikai bei valstiečiai galėjo 

susipažinti su amato verslu, valstiečiai ir miestiečiai lengviau 
galėjo pereiti iš vieno luomo į kitą. 

Steinas, 1808 m. išleidęs įsaką, pagal kurį karaliaus pa- 
valdiniai gavo teisių į nuosavybę, tačiau už ją turėjo mokėti 
kompensaciją, pirmą kartą palengvino Rytų Prūsijos domeno 
valstiečių išsilaisvinimą. Kiek vėliau bandyta reguliuoti ir 
didikų valdomų valstiečių gyvenimą. 1811 m. rugsėjo mėnesį 
visiems valstiečiams, neturintiems tikrų nuosavybės teisių, 
buvo panaikinti apribojimai, atšauktos prievolės žemval- 
džiui. Šis įsakas, panaikinęs didikų privilegijas, buvo itin 
svarbus. Todėl, žinoma, diduomenė priešinosi reformoms, 
tačiau valdžia neatsižvelgė į prieštaraujančiųjų interesus. 
Biurokratija šventė svarbią pergalę: ji sukūrė modernią nuo- 
savybės teisę ir įgyvendino laisvo valstiečių darbo idėją. 
Maždaug pusė Prūsijos valstiečių, t.y. apie 150 000 žmonių, 
tapo laisvi; dauguma paveldėtinės nuomos sąlygomis ūki- 
ninkaujančių žemdirbių reformų nepajuto. 

Kitaip nei Rytų Prūsijoje, kur egzistavo stambių dvarų 
sistema, įvykiai klostėsi Vokietijoje. Feodalinė santvarka, iš 
pradžių reformuota pamažu, vėliau buvo panaikinta, ir tai 
įvyko daug greičiau nei Prūsijoje. Susikūrusioje Bergo di- 
džiojoje hercogystėje 1808 m. radikaliai atšaukti visi valstie- 
čių įsipareigojimai ponams, tačiau valstiečiai privalėjo mo- 
kėti atitinkamą išpirką. Vis dėlto reformos plito sunkokai, 
nes pirmiausia buvo bandoma stabilizuoti po Napoleono 
valdymo pašlijusią politinę padėtį. Pietų Vokietijos žemėse 
buvo sustabdytas modernizavimo procesas ir socialinės bei 
politinės reformos. Tačiau galima tvirtinti, kad valstiečiai 
išsilaisvino, nes nuosavybės teisės buvo suteiktos ir didikų 
valdomiems valstiečiams. Valstiečių išlaisvinimo metodas 
nebuvo svarstomas, nes nebuvo ir alternatyvos piniginei 
kompensacijai. Vėlesniaisiais laikais valstiečių išsilaisvi- 
nimo procesas buvo susijęs ne su vienos ar kitos formos pri- 
klausomybe, o su palankiomis politinėmis aplinkybėmis 
valstybėse. 

Nuo Vienos kongreso (1815) iki 1830 m. revoliucijos vals- 
tiečių išsilaisvinimas Vakarų ir Pietų Vokietijos žemėse vy- 
ko vangiai, nes tam trukdė didikai. Hanoverio karalystėje 
niekas neskatino valstiečių judėjimo, Saksonijos karalystėje 
dešimtmečius trukę debatai taip ir liko neįgyvendinti. Na- 
sau ir Bavarijos žemėse įstatymai, atleidžiantys valstiečius 
nuo priklausomybės žemvaldžiui, iš esmės nepasikeitė, nes 
valstiečiams dažnai trūko ir lėšų piniginei kompensacijai. 
Niekas nenorėjo imtis atsakomybės, nė viena valdžia nesi- 
ryžo panaikinti svarbiausių piniginių duoklių, tarkim, že- 
mės mokesčio. 

Kitaip klostėsi įvykiai Prūsijos žemėse į rytus nuo Elbės, 
nors ir čia restauracija sumažino reformų šalininkų gretas. 
Tačiau reformos vyko; buvo laikomasi Hardenbergo nubrėž- 
tų gairių. 1816 m. ministrų kabineto priimta deklaracija iš da- 
lies pakeitė 1811 m. priklausomiems valstiečiams suteiktą tei- 
se į žemę, taip išskirdama visateisius, jau turėjusius žemės 
valstiečius. Tačiau būtent priklausomi valstiečiai, turėję ma- 
žai teisių į žemę, siekė teisiškai sureguliuoti savo prievoles. 
Agrarinės krizės laikais pasiteisino nemalonus procesas, kai 
išpirką atstojo Žemė, o ne pinigai: jau 1831 m. 82 proc. prob- 
leminių valstiečių ūkių padėtis buvo sureguliuota. Išryškėjo 
akivaizdus Prūsijos valstietijos padėties skirtumas nuo Va- 
karų ir Pietų Vokietijos žemdirbių padėties, mat Vokietijoje 
valstiečiai buvo atleidžiami tik už piniginę išpirką. 

Žinoma, valstiečiai prarado nemažai žemės; tie pusė mi- 
lijono hektarų sudarė apie trečdalį anksčiau valstiečiams pri- 
klausiusios žemės. Dalijant markas valstiečiai vietoj prarastos 
žemės gaudavo tam tikrų nuolaidų; 1831 m. jau 36 proc. kai- 
mų buvo pradėję ar jau baigę perdalyti bendruomenės žemes. 
Praėjus penkeriems metams nuo 1816 m. deklaracijos, vyriau- 
sybei pavyko susitarti su dvarininkais dėl sąlygų, pagal ku- 
rias nuo prievolių ir įvairių duoklių turėjo būti atleista apie 
170 000 paveldėtinės nuomos forma žemę naudojančių, t.y. 
tiesiogiai nuo žemvaldžių priklausomų, valstiečių. 1821 m. 

įstatymas siekti laisvės teisę suteikė tik tiems, kurie galėjo 
išsilaikyti iš savo žemės sklypo; vietoj piniginės išpirkos ga- 
lima buvo atsiskaityti žeme, tačiau dažniausiai buvo numaty- 
ta 25 kartus už metines valstiečio pajamas didesnė įmoka. 
Valstiečių išsilaisvinimas Prūsijoje vyko su pertrūkiais, 1838 m. 
valstiečių ūkių santykių sureguliavimas jau buvo baigtas, ta- 
čiau valstiečiai dar ilgai turėjo laukti, kol bus atleisti nuo prie- 
volių; markų perdalijimas taip pat pareikalavo daug laiko ir 
kantrybės. 

Į vakarus nuo Elbės gyvenančių vokiečių valstiečių judėji- 
mas po 1830 m. ypač suaktyvėjo pirmiausia dėl visuotinio 
valstietijos susitelkimo Liepos revoliucijai ir dėl įvairių vals- 
tiečių sukilimų. Pranešimai apie pasisekusią revoliuciją Pran- 
cūzijoje ir masinius neramumus miestuose paskatino spon- 
taniškus valstiečių judėjimus kai kuriose Vokietijos žemėse. 
Saksonijoje nepatenkinti ir nuskriausti jautėsi didikams pri- 
klausantys valstiečiai, kurie turėjo eiti lažą, mokėti dideles 
duokles ir buvo susieti glaudžiais ryšiais su bendruomene. 
Heseno žemėje sukilo vargingesnių vietovių valstiečiai, rei- 
kalave mažinti įvairius mokesčius ir duokles. Masiniai vals- 
tiečių neramumai veikiai susilaukė atgarsio landtaguose, šią 
temą bemat pasigavo ir liberalioji opozicija. Specialios minist- 
rų kabineto sudarytos komisijos sprendė problemą, kodėl iki 
šiol valstiečių neišlaisvino iš priespaudos ir jie tebeturi mo- 
kėti didelius mokesčius ir ką toliau reikia nuveikti: beveik 
nebuvo apgalvota reformų finansavimo problema. Vėlesniais 
metais bemaž visose vokiečių žemėse buvo išleisti įstatymai, 
numatantys atšaukti žemės mokesčius ir dešimtines. Kadangi 
reformoms reikėjo finansavimo, buvo imami kreditai iš be- 
sikuriančių bankų. 1834 m. Saksonija pirmoji žengė šį žings- 
nį - joje pagal Anglijos pavyzdį susikūrė rentinis (ipotekos) 
bankas. Kadangi į valstiečio ir žemvaldžio ginčą įsikišo vals- 
tybė, konfliktine situacija kaime šiek tiek aprimo. Turintys 
teisę gauti mokesčius siuntė savo reikalavimus į banką ir ga- 
vo vertybinių popierių, o mokesčių mokėtojai įmokėdavo 

tiesiogiai banke; mokesčių skirtumai buvo dengiami iš vals- 
tybinio lėšų rezervo. Šis procesas daugelyje vietovių pagrei- 
tino valstiečių atleidimą nuo baudžiavinės priklausomybės. 
Revoliuciniai 1848-ieji buvo lemiami ir paskutiniai vals- 
tiečių išsilaisvinimo metai. Po pirmųjų pranešimų iš Pary- 
žiaus ir daugelio Vokietijos žemių sostinių Vokietijoje kilo 
tokie smarkūs neramumai, kokių nebuvo jau keletą šimtme- 
čių. Hesene, Badene, kai kuriose Saksonijos vietose ir kitur 
virė maištai bei kovos. Valstiečių judėjimai rėmėsi visuoti- 
nėmis idėjomis, siekiais keisti atsilikusią padėtį, į kurią vals- 
tiečiai pateko dėl neryžtingos vyriausybių politikos. Kai ku- 
riose vietose kilo naujų reikalavimų panaikinti visas feodalų 
teises, net atimti iš žemvaldžių jų nuosavybę - tai jau buvo 
įrodymas, kad prie valstiečių judėjimo prisidėjo ir minios var- 
guolių. Sukilimų priežastys ir tikslai buvo įvairūs. Badene ir 
Saksonijoje sukilo didikams priklausantys valstiečiai, nes dar 
daug žemvaldžių nebuvo paleidę savo valstiečių; Nasau ir 
Silezijoje kilo protestų tiesiogiai prieš valstybės politiką. 
Vokiečių žemių vyriausybės ir jų liberalūs ministrai šį kar- 
tą veikė greitai ir nuosekliai. 1848 m. pavasarį Pietų Vokietijos 
žemių landtagai nusprendė galutinai panaikinti visas dar eg- 
zistuojančias feodalų teises ir įkurti ipotekos bankus, jei tokių 
dar nebuvo. Išpirkos ir kompensacijos dydis buvo žymiai ma- 
žesnis, valstiečiai buvo paleidžiami dar sparčiau. Vis dėlto 
nerimo smulkieji valstiečiai, padieniai samdiniai ir skurdžiai, 
nes buvo sunku patenkinti jų reikalavimus: duoti žemės, pa- 
didinti algas ir suteikti daugiau bendruomeninių teisių. Tuo 
pačiu metu Frankfurto Nacionalinis Susirinkimas sudarė tei- 
syną, kuriuo panaikinama bet kokia priklausomybė. Visos su 
žeme susijusios duoklės ir prievolės paskelbtos naikintino- 
mis; be jokios kompensacijos panaikinti patrimonialiniai teis- 
mai ir asmeninė duoklė ponui. Taip pat panaikinta teisė me- 
džioti svetimoje žemėje ir medžioklės prievolė, nes tai piktino 
valstiečius. 1850 m. kovo mėnesį ir Prūsijoje priimti atitinka- 
mi teisiniai potvarkiai, kuriais nuo prievolių atleisti smulkieji 

valstiečiai. Parlamento priimti nutarimai dar nereiškė, kad 
baigėsi valstiečių išsilaisvinimo nuo baudžiavinės priklau- 
somybės procesas. Bankų sistema buvo kuriama ne taip spar- 
čiai, pagrindinės reformos praktiškai įgyvendintos tik po 
1850 m.; iki 1865 m. teisine prasme procesas jau buvo baigtas. 
Mokėjimai užtruko dar ilgiau, nes terminai dažniausiai siekė 
penkiasdešimt metų. 

Viena svarbiausių agrarinių reformų valstiečių išsilaisvi- 
nimo metais buvo ir bendruomenės žemių perdalijimas; šis 
procesas daugelyje vietovių truko gana ilgai ir užsitęsė net iki 
XIX a. antrosios pusės. Tik sukūrus tinkamą teisinę bazę galė- 
jo būti paspartintas bendruomenėms priklausančių žemių 
perskirstymas ir padalyti sklypai individualiems savinin- 
kams. Iki 1856 m. Hanoverio karalystėje buvo reikalaujama 
dviejų trečdalių kaimo gyventojų pritarimo, kad bendruome- 
nės žemė būtų išdalyta valstiečiams, vėliau ši kvota suma- 
žinta perpus. Priėmus atitinkamus teisinius nutarimus, Ze- 
mės perskirstymo procesas taip paspartėjo, kad iki 1869 m. 
padalyta jau 87 proc. markų. Tačiau tai mažai ką pakeitė, nes 
prasidėjo nauja žemių dalyba, atskirų sklypų jungimas į di- 
desnius. Suvienijus mažesnius sklypus buvo lengviau kont- 
roliuoti parcelių mokesčius ir įvairių įsipareigojimų vykdymą. 
Norėta žemės sklypų sistemą sutvarkyti taip, kad kiekvienas 
galėtų tiesiogiai pasiekti savo lauką ir nereikėtų spręsti ginčų 
naudojantis kaimyno žemės keliais. Pašalinus paskutinius 
nesutarimus, didžiuliai arimų kompleksai pamažu buvo iš- 
skirstyti po sklypą savarankiškai ūkininkaujančių sodybų 
šeimininkams. 

Bendruomenės žemių perskirstymas nepatiko kai kurioms 
valstietijos grupėms, ypač toms, kurioms nauja tvarka neda- 
vė jokios akivaizdžios naudos. Anksčiau svarstytos nuskur- 
dusių valstiečių naudojimosi bendruomenės žeme galimybės 
dabar buvo pamirštos, nes reikėjo spręsti kompensacijos ir 
išpirkos klausimus. Visateisiai kaimų gyventojai labai verti- 
no žemę ir ją dalijosi nekreipdami dėmesio į žemesniuosius 

valstietijos sluoksnius — maZaZemius, padienius samdinius 
bei trobelninkus. XIX a. viduryje daugelyje kaimų dalijant 
žemes susiformavo dvi priešiškos grupės: smulkieji valstie- 
čiai ir padieniai samdiniai bei visateisiai pasiturintys vals- 
tiečiai, kurie bijojo skurdesnių kaimo gyventojų pasiprieši- 
nimo reformoms. Tuomet daugelyje kaimų iš vargšų buvo 
galima išgirsti vėliau labai išpopuliarėjusį posakį: „Dalijant 
žemes valstiečiai tapo ponais, o mes elgetomis.“* Skurdo ir 
kaimo bendruomenės supriešinimo problemą vėliau pavyko 
iš dalies išspręsti, nes XIX a. antrojoje pusėje daug kaimie- 
čių emigravo į Ameriką ar išsikėlė į pramoninius rajonus. 
Vykstant industrializacijos procesui sparčiai augantys mies- 
tai priėmė iš kaimo atvykusius Žmones, nes trūko darbinin- 
kų, be to, besiplečiančiuose miestuose buvo galimybių prasi- 
gyventi. 

Valstiečių išsilaisvinimo procesas truko gana ilgai. Vidu- 
rio Europoje valstietija laisvėjo stebėtinai ilgai, ši raida, pra- 
sidėjusi XIX a. pirmąjį dešimtmetį, išskyrus keletą atvejų, 
užsitęsė daugiau nei penkiasdešimt metų. Žemės prievolės 
buvo panaikintos negreit, nes tam reikėjo išspręsti painius 
finansavimo klausimus. Žemės ūkio reformoms kliudė ir be- 
sipriešinantys didikai. Viena vertus, diduomenė nenorėjo be 
kovos atsisakyti dominuojančios padėties visuomenėje, kai 
šimtmečius galėjo valdyti valstiečius; kita vertus, Vakarų Vo- 
kietijos žemvaldžiai turėjo persiorientuoti iš rentos gavėjų į 
dvarininkus, o šis ekonominis procesas, savaime supranta- 
ma, buvo lėtas ir sunkus. Rytinėse žemėse Prūsijos valstybė 
savarankiškai ėmėsi tvarkyti teisinius žemvaldystės reikalus, 
sprendė klausimus dėl tradicinių valstiečių prievolių. Buvo 
sunku kažkuo pakeisti valstiečių arimo ar kinkymo prievoles, 
atsisakyti su amatais susijusių įsipareigojimų. 

Kuo šalių ekonomikai ir visuomenei buvo reiškmingas 
valstiečių išsilaisvinimas XIX a.? Visas žemės ūkis, taip pat ir 
valstietija, formavo naują, liberalią valstybės ir visuomenės 
sistemą. Absoliutinės monarchijos laikais Švietimo epochoje 

monarchai siekė kurti pilietinę valstybės visuomenę, tačiau 
tai pavyko padaryti tik po XIX a. revoliucijų. Vokietijoje šis 
procesas vyko kitaip nei Prancūzijoje, tačiau baigėsi taip pat: 
ankstesnę luominę visuomeninę sistemą pakeitė liberali 
konstitucinė valstybė, kuriai būdinga teisinė ir politinė ly- 
gybė. Taip pat buvo atsisakyta bet kokių asmeninės priklau- 
somybės ir valstiečių nelaisvės formų, susiklostė normalūs 
dalykiniai santykiai. Reformų iniciatoriai labai gerai supra- 
to, kad iš šių naujų formų vėl gali išsirutulioti kitokios 
priklausomybės struktūros, dar griežtesnės nei anksčiau, 
todėl konservatyvių ir socialistinių pažiūrų publicistų kri- 
tika nereikšminga. Dvarininkai ir stambieji žemvaldžiai tapo 
paprastais žemės savininkais, baudžiauninkai - laisvaisiais 
valstiečiais arba laisvais žemės ūkio darbininkais. Nuosavy- 
bė buvo pagrįsta romėnų teise, buvo atsisakyta nuosavybės 
diferenciacijos. Tik valstiečių išsilaisvinimo laikais atsiradus 
naujoms žemės ūkio struktūroms viduramžių epocha iš tik- 
rųjų baigėsi. 

Žemės ūkis, kaip pelninga ekonomikos šaka, buvo įtrauk- 
tas į liberalios rinkos ekonomikos sistemą, buvo pašalintos 
kliūtys, susijusios su žemės nuosavybe. Tik laisva konkuren- 
cija galėjo lemti, kas gaus ir naudosis žeme, o ne privilegijos 
ar tam tikri įsipareigojimai. Žemė, kaip dažnai tvirtino spe- 
cialistai, turi tekti geriausiai ūkininkaujantiems, silpnesni 
ūkiai turi likti nuošalėje. Toks nuo rinkos ekonomikos pri- 
klausomas žemės ūkis egzistavo jau seniai tuose regionuose, 
kuriuose buvo daug suklestėjusių miestų, tačiau įsivyravo tik 
dabar, kai žemės ūkis buvo pripažintas autonomine, nepri- 
klausoma sritimi. Vis dėlto naujoji valstybė ir visuomenės 
santvarka neatsikratė visų senų politinių, ekonominių ir so- 
cialinių formų bei pažiūrų, maža to, nuo jų priklausė žmonių 
ateitis. Didikai, net ir netekę privilegijų, ir XIX a. dominavo 
ekonomikos, politikos ir visuomenės gyvenime. XIX a. pabai- 
goje diduomenės nuosavybė sumažėjo, tačiau tiek Prūsijoje, 
tiek ir Bavarijoje ar Austrijoje didikai tebebuvo įsitvirtinę. 

Net ir valstiečiai dar ilgai laikėsi senųjų luominių pažiūrų, 
jie tapo paprasčiausiais žemės ūkio produkcijos gamintojais. 
Tokie dažniausiai buvo visateisiai valstiečiai, nes ten, kur 
griežtai laikytasi senųjų kaimo tradicijų, pavyzdžiui, Aust- 
rijos Alpių regiono ar Šiaurės vakarų Vokietijos valstiečiai 
sunkiai keitė nuomonę apie žemės nuosavybę ir ūkininkavi- 
mą. Jų mentalitetas, pasaulėžiūra ir elgsena kūrė savo tvarką 
kaime, valstiečiui buvo svarbu išlaikyti sodybos paveldėjimo 
teisę, nes šis turtas — jo šeimos ir giminės turtas. Rytinėse Ze- 
mėse už Elbės priklausomi valstiečiai taip pat tapo laisvai- 
siais, o dvarininkai - tik žemės savininkais. Tačiau čia vis dar 
buvo laikomasi senųjų prūsiškojo kaimo tradicijų, ir net nau- 
joji žemės valdų tvarka buvo autoritarinė, nors pagal teisinius 
aktus turėjo įsivyrauti socialinė lygybė; ir toliau didikai bei 
valstiečiai nesutarė. 

Valstiečių luomas, įveikęs perėjimo į naują santvarką prob- 
lemas, ekonominėje ir socialinėje srityje tapo labiau vienin- 
gas. Viena vertus, perdalijus bendruomenės žemes dauguma 
valstiečių turėjo iš to naudos, kita vertus, nuo XIX a. vidurio 
pagerėjo žemės ūkio padėtis, žemdirbių pajamos augo. Vals- 
tiečių išsilaisvinimo judėjimas, siekęs politiškai modernizuoti 
valstybę ir sumažinti didikų galias, rūpinosi ir ekonominiais 
tikslais, nes jau seniai buvo žinoma, kad asmeninės laisvės 
apribojimas, trukdymas naudotis žemės nuosavybe stabdo 
ūkio pažangą. Buvo įgyvendinti ir kiti tikslai - skatinta kaimo 
kultūra, imta gaminti daugiau žemės ūkio produktų, nors 
valstiečių mokesčiai padidėjo. To meto Rytų Vokietijos vals- 
tiečiai labai stengėsi prižiūrėti savo sodybas ir kaimą bei plės- 
ti gamybą, tačiau pastebima, kad išlaidų taip pat padidėjo. 
Valstiečių išsilaisvinimo procesas Rytų Vokietijoje skatino 
gyventojų gausėjimą: 1815-1871 m. gyventojų padaugėjo dvi- 
gubai. Auganti valstietija galėjo laisvai prasimaitinti didinda- 
ma dirbamos žemės plotus ar taikydama naujus ūkininka- 
vimo metodus, be to, buvo eksportuojama nemažai grūdų. 
Tokie žemės ūkio pokyčiai buvo stimuliuojami agrarinių 

reformų. Valstiečių išsilaisvinimo procesas sparčiai plito ten, 
kur žemdirbiai ilgai kentė ponų priespaudą. 

Aptarus valstietijos padėtį ir valstiečių išsilaisvinimo pro- 
cesą Prancūzijoje bei Vokietijoje, įdomu, kaip klostėsi įvykiai 
kitose Europos valstybėse. Reformoms pasirengę kunigaikš- 
čiai, naujos ekonomikos tendencijos ir didėjantis valstiečių 
nepasitenkinimas buvo pirmieji požymiai, kad kaimo moder- 
nizavimo procesas prasidėjo. Prancūzijos Didžiosios revoliu- 
cijos pergalė ir nutarimai dėl feodalų teisių panaikinimo kai- 
myninėse valstybėse kėlė baimę bei nepasitikėjimą, todėl re- 
formos vyko lėtai. Revoliucijos laimėjimai, didikų nuomone, 
galėjo sukelti masinius neramumus jų šalyje, todėl kai kurios 
reformos buvo net sustabdytos. Prancūzijos revoliucijos įvy- 
kiai šokiravo Austrijos imperatorių Juozapą II; jis nebenorėjo 
toliau vykdyti reformų, kurioms, be to, dar priešinosi ir di- 
duomenė. Revoliucinės jėgos ir Napoleono šalininkai užka- 
riautose šalyse ieškojo būdų paspartinti valstiečių išlaisvi- 
nimą. Triuškinantis prūsų armijos pralaimėjimas Napoleonui 
1806 m. Prūsijos valdžios vyrams atvėrė akis: kuo skubiau 
reikalingos reformos, valstiečių ir didikų santykių, kokie jie 
buvo iki tol, nepavyks išsaugoti. Po pusės šimtmečio Rusijo- 
je susiklostė tokios pačios aplinkybės, kurios vyriausybei pra- 
laimėjus Krymo karą (1856) paskatino pradėti esmines valsty- 
bės ir visuomenės reformas, paakino naikinti baudžiavinę 
priklausomybę. 1848 m. revoliucija daugelyje Europos šalių 
taip pat paspartino agrarines reformas bei valstiečių išsilais- 
vinimo procesą, - ten, kur dar buvo baudžiauninkų, skubėta 
panaikinti tokią priklausomybę. 

Nuo pirmojo dokumento apie valstiečių lygybę, paskelbto 
1771 m. Savojoje, ir baudžiavos panaikinimo carinėje Rusijoje 
praėjo beveik šimtas metų - taip ilgai truko valstietijos išsi- 
laisvinimas. Daugelis dekretų ir įstatymų, kurie tuo metu bu- 
vo išleisti Europos valstybėse, buvo pagrįsti esminiais, visai 
Europai būdingais principais. Visur valstiečiams buvo garan- 
tuojama asmens laisvė, nors įstatymai ir numatė pereinamąjį 

laikotarpį, kol bus prisitaikyta prie naujų aplinkybių. Nauji 
įstatymai skelbė valstiečių, kaip ir kitų valstybės piliečių, ly- 
gybę prieš įstatymą, suteikė jiems laisvę persikelti į kitą vietą, 
pasirinkti profesiją, taip pat panaikino hierarchinį suskirs- 
tymą pagal luomus. Išlaisvinus valstiečius iš baudžiavos, pa- 
vertus juos lygiaverčiais valstybės piliečiais, daugelyje šalių 
reikėjo iš esmės pertvarkyti egzistuojančias politines insti- 
tucijas; turėjo būti perorganizuotas teismų, policijos darbas, 
pertvarkyta karo tarnyba ir mokesčių politika, taip pat cent- 
rinės bei vietinės valdžios struktūros. Kai kuriose šalyse vals- 
tybės ir visuomenės struktūrų reorganizacija vyko itin lėtai, 
reformoms prireikė net dešimtmečių. 

Pirmieji valstiečių lygybės ir jų išlaisvinimo dekretai bu- 
vo sutikti džiaugsmingai, tačiau daugelyje šalių iki galo ne- 
panaikino valstiečių, kaip pavaldinių, statuso; nepaisant 
įvairių aktų, skelbiančių valstietijos laisvę, ir toliau tebeeg- 
zistavo kai kurios priklausomybės formos. Tačiau pirmuo- 
sius dekretus reikia laikyti labai svarbiais, nes jie pradėjo 
spręsti problemas, nurodė pagrindines įstatymų leidybos 
gaires; tiesa, daug kur reikėjo dešimtmečių, kol visiškai iš- 
nyko baudžiava. Žemvaldžių ir didikų pasipriešinimas, 
reakcinga kai kurių vyriausybių politika ir nepakankamas 
valstiečių politinis išprusimas nulėmė lėtą valstietijos išlais- 
vinimo reformų įgyvendinimą. Įvairiose šalyse skyrėsi lai- 
kotarpis nuo pirmųjų įsakų išlaisvinti valstiečius paskel- 
bimo iki teisinių dokumentų dėl feodalų teisių panaikinimo 
priėmimo: Savojoje tai tęsėsi 21 metus, Danijoje - 73, o Prū- 
sijoje — 43 metus. Visuose valstiečių priklausomybės pa- 
naikinimo įstatymuose buvo numatyta kompensacija žem- 
valdžiams už patirtus nuostolius, tačiau jie negavo įvairių 
duoklių, prievolių ir neteko dalies žemės. 

Įvairiose šalyse valstiečių išsilaisvinimo procesas vyko ne- 
vienodai ir jo pasekmės buvo skirtingos. Antai Italijos pusia- 
salyje iki XIX a. pradžios tebevyravo trijų žemės ūkio struk- 
tūrų sistema: pietuose ir salose egzistavo feodalų latifundijos 

ir skurdūs bei maži valstiečių ūkiai, vidurio Italijoje ir kal- 
nuotame šiaurės krašte - griežti, praktiškai nepaliekantys 
valstiečiams jokios veikimo laisvės žemės rentos santykiai, Po 
upės baseino žemėse šiaurės Italijoje buvo mišri sistema: joje 
reiškėsi stambūs žemvaldžiai, žemės nuomininkai ir padie- 
niai samdiniai; šis regionas dėl intensyvios žemdirbystės bu- 
vo laikomas pažangiausiu žemės ūkio kraštu Europoje. Vals- 
tybei nutarus panaikinti feodalinę sistemą pietuose buvo 
pertvarkytos žemės valdos, tačiau realiai valstiečių padėtis 
mažai pakito. Valdantysis Aukštutinės Italijos didikų luomas 
žemės ūkio reformų ėmėsi tik tuomet, kai pačių didikų pa- 
dėtis šalyje dėl valstybės politikos pakito. Tolesnės ekono- 
mikos ir visuomenės reformos Italijos šiaurėje vyko XIX a. 
pradžioje, kai prasidėjo industrializacija. Biurokratija, kitaip 
nei Vokietijoje, nors ir sugebėjo, bet nenorėjo pertvarkyti Ita- 
lijos žemės ūkio struktūrų. 

Apžvelgus valstiečių išsilaisvinimo judėjimą kai kuriose 
Europos valstybėse, tampa aišku, jog neįmanoma buvo 
bendrai pertvarkyti Europos žemės ūkio. Besiklostančius 
įvykius lėmė šalių padėtis: ten, kur žemės nuosavybės rei- 
kalai buvo teisiškai sureguliuoti, buvo nesunku pradėti 
reformas ir sėkmingai jas užbaigti. Pradėjus agrarines re- 
formas, buvo atvertas kelias ir industrializacijai, todėl gerėjo 
ekonominė šalių padėtis, didėjo pajamos, susitvarkė ir vals- 
tietijos socialinė padėtis. Parlamentarizmo ir demokratijos 
raida šalyse priklausė nuo būdų, kuriais buvo įgyvendi- 
namos žemės ūkio reformos, nuo to, kaip vyko valstiečių 
laisvėjimas (B. Moore). Įstatymai, skelbe valstiečių išlais- 
vinimą, negalėjo visiškai ištaisyti prastos politinės ir socia- 
linės valstietijos padėties. Reformų įstatymais nebuvo įma- 
noma greitai panaikinti per amžius susiklosčiusių tradicijų 
ir elgsenos normų, aukštesniųjų luomų siekių dominuoti bei 
valdyti ir įsišaknijusios paniekos valstiečių luomui. Valdan- 
tysis elitas iš esmės nebuvo pasirengęs be kovos atsisakyti 
senų privilegijų ir valdžios pozicijų. 

Dar ilgai valstiečiams visais įmanomais būdais buvo 
trukdoma keltis iš vienos vietos į kitą, jie buvo diskrimi- 
nuojami dėl balso teisės rinkimuose ar iš viso neturėjo 
tokios teisės. Kai kuriose šalyse ilgus dešimtmečius veikė 
žemvaldžių valioje esantys teismai, nors valstiečių išsilais- 
vinimo procesas jau seniai vyko, - pavyzdžiui, Prūsijos dva- 
rų žemėse. Nepaisant šių kliūčių, valstiečių vadavimasis iš 
baudžiavinės priespaudos reiškė naują epochą Europos 
valstietijos istorijoje - „nepatirtos laisvės amžių“. Valstie- 
čiai išsilaisvino iš pasenusios prievolių ir duoklių sistemos; 
iš esmės pasikeitė ir jų gyvenimo sąlygos. Feodalinį gyve- 
nimo būdą pakeitė individualizmas, buvo panaikintos bet 
kokios kliūtys (pvz., vedybų ar profesijos) bei kolektyvinio 
ūkininkavimo kaime praktika. Suteikta pilietinė lygybė 
valstiečiams leido tobulėti ir vertinti savo luomą. Išlaisvinta 
nuo baudžiavinės priklausomybės ir diskriminuojančių 
prievolių Europos valstietija tapo įtakingu visuomenės luo- 
mu, turinčiu savo politinių ir ekonominių interesų, pripa- 
žįstamų ir modernioje XX a. pramoninėje visuomenėje. 

Žemės ūkio mechanizacija ir industrializacija 


XIX-XX a. prasidėjus industrializacijai Europos ekonomikoje 
ir visuomenėje įvyko esminių permainų. Turima omenyje pa- 
sikeitusios pramoninių centrų gyvenimo sąlygos, augantys 
miestai, taip pat visiškai kitokia žemės ūkio ir valstietijos pa- 
dėtis. Šis procesas pakeitė tiek žemės ūkio produkcijos ga- 
mybą, tiek socialines kaimo struktūras - žemės ūkis staiga 
suklestėjo, jo našumas didėjo, tačiau, kita vertus, valstietijos 
vaidmuo visuomenėje sumažėjo. Žemės ūkio pažanga per ke- 
turis dešimtmečius po Antrojo pasaulinio karo buvo įspū- 
dinga. 1800 m. Vokietijoje daugiau kaip 60 proc. žmonių dir- 
bo žemės ūkyje, o iki 1950 m. jų liko tik 25 proc.; nuo 1950 iki 
1990 m. - tik 5 proc. Tuo pačiu metu labai padidėjo žemės 
ūkio produktyvumas: 1950 m. iš vieno hektaro buvo gauna- 
ma 27 centneriai kviečių, o iki 1975 m. - net 44. Produkcijos 
perteklius tapo svarbiausia modernaus Europos žemės ūkio 
problema. 

Kas lėmė šį įspūdingą žemės ūkio šuolį XIX-XX a.? XIX a. 
žemės ūkio produkcijos buvo pagaminama dvigubai dau- 
giau, be to, pasikeitė ir žemės ūkio specializacija: gyvulinės 
produkcijos poreikiai augo greičiau nei augalinės. Pagrin- 
dinės žemės ūkio suklestėjimo priežastys yra šios: pasikeitė 
žemės dirbimo metodai, tobulėjo augalininkystė, išsiplėtė gy- 
vulininkystė, buvo naudojama modernesnė žemės ūkio tech- 
nika. Ketvirtajame XIX a. dešimtmetyje suklestėjęs Europos 
žemės ūkis beveik be pertrūkių stiprėjo keturis dešimtme- 

čius. Kaip ir XVIII a., gausėjant gyventojų reikėjo daugiau 
būtiniausių žemės ūkio produktų, o tai reguliavo rinkos kai- 
nas, tačiau vėliau vis didėjančią paklausą lėmė dėl industria- 
lizacijos tapę turtingesni gyventojai. Žmonės galėjo daugiau 
pirkti, ir pirmiausia jie įsigydavo maisto produktų, nes jų ret- 
sykiais trūkdavo. 

Žemės ūkyje jau nebebuvo taikoma trilaukė sėjomaina, nes 
atsirado modernesnių ūkininkavimo formų, pavyzdžiui, sė- 
jomaina, nepaliekant žemės pūdymuoti. Pagerinta trilaukė 
sėjomaina tuo metu buvo pagrįsta trejų metų rotacija: dvejus 
metus buvo auginami javai, trečius - pūdyminiai augalai (do- 
bilai, bulvės, burokai). Atsisakius pūdymų, padidėjo ariamos 
žemės plotai, imta auginti daugiau augalų (plg. 18 pav.). In- 
tensyviau dirbant žemę, reikėjo daugiau trąšų, kad dirva tap- 
tų derlingesne. Iki tol pagrindinė trąša buvo mėšlas, o nuo 
1840 m. į Europą imta importuoti guaną ir Čilės salietra. Tre- 
Siant žemę natūraliomis trąšomis, žemdirbystė negalėjo kles- 
tėti, nes daugiau trąšų buvo galima gauti tik padidinus gyvu- 
lių kaimenes, tačiau tada reikėjo auginti daugiau pašarinių 
augalų ir mažinti maistinių kultūrų plotus. Didinant javų plo- 
tus nebeužteko žemės (pvz., pašariniams augalams auginti, 
ganykloms) gyvulininkystės reikmėms, taigi vėl gauta ma- 
Ziau trąšų, derlius mažėjo. Gausaus derliaus sulaukta tik ta- 
da, kai žemės ūkis galėjo apsieiti be natūralių trąšų. 

XIX a. priešindustrinio žemės ūkio ir prasimaitinimo 
problemą padėjo išspręsti Justusas von Liebigas, 1840 m. 
išleidęs veikalą Organinė chemija ir jos taikymas žemės ūkyje bei 
fiziologijoje; Liebigui pavyko įgyvendinti mineralinių trąšų 
panaudojimo idėją. Kalkės ir kaulamilčiai buvo vieni pirmųjų 
priedų, gerinančių dirvos kokybe; jų iš pradžių buvo naudota 
palyginti nedaug. Tik XIX a. antrojoje pusėje prireikė daugiau 
kalio, azoto ir fosfatų produktų. Fosfatų naudojimą skatino 
ir tai, kad metalurgijos pramonėje buvo gaunama daugiau 
šlako, tinkančio trąšoms gaminti. 

Tuo pačiu metu, kai buvo ieškoma naujų priemonių dirvai 

pagerinti, buvo tyrinėjamos ir naujos augalų veislės, pavyz- 
džiui, produktyvesnės javų veislės, geresnė augalų sėkla. 
Ypač paplito bulvių auginimas, nes jas valgydavo ne tik nu- 
skurdę gyventojai, bulvėmis buvo šeriamos kiaulės. Dar dau- 
giau bulvių pradėta auginti atsisakius pūdyminių laukų. Pli- 
to ir cukrinių runkelių auginimas. 

Gyvulininkystė XIX a. buvo stiprinama didinant galvijų 
skaičių, primelžiant daugiau pieno ir išvedant produktyves- 
nes gyvulių veisles. Gyvulių kaimenės buvo gerinamos įve- 
žant naujų veislių iš svetur ir kryžminant jas su vietiniais gal- 
vijais; tai XIX a. jau nebuvo naujiena. Stengtasi kiek įmanoma 
gerinti galvijų, arklių ir avių veisles. Kiaulių veisimas buvo 
šiek tiek primirštas, tačiau XIX a. antrojoje pusėje vėl išpopu- 
liarėjo, nes kiauliena tapo pagrindiniu mėsos produktu. Au- 
ginant geresnės veislės galvijus ir kiaules, žmonės lengviau 
apsirūpindavo mėsa bei mėsos produktais. 

XIX a. antrojoje pusėje įvairiose Europos valstybėse žemės 
ūkio technika tobulėjo skirtingai. Šioje srityje pirmavo Ang- 
lijos žemės ūkis, Prancūzijoje ir Vokietijoje mechanizacija vy- 
ko lėtai. Vis dėlto žemės ūkio našumas pastarosiose šalyse 
didėjo, tačiau tik dėl to, kad padidėjo dirbamos žemės plotai 
ir išaugo derlingumas. Techniškai patobulinti plūgai, akėčios 
bei vežimai tebebuvo pagrindiniai žemės ūkio padargai. Gal- 

vijai irgi vis dar buvo reikalingi atliekant žemės ūkio darbus. 
Iš žemės ūkio mašinų, naudotų iki Pirmojo pasaulinio karo 
javų ūkyje, vertėtų paminėti sėjamąsias, kuliamąsias ir java- 
pjoves. Javams reikėjo nemažų žemės sklypų, todėl labiausiai 
darbo jėgą stengtasi taupyti sėjant, nuimant derlių bei ku- 
liant. Netrukus dauguma valstiečių ūkių jau buvo įsigiję ku- 
liamąsias mašinas; 1910 m. jas turėjo visi didesni valstiečių 
ūkiai. 

Vakarų Europos žemės ūkyje mechanizacija suklestėjo po 
Antrojo pasaulinio karo. Per keturis dešimtmečius (1950- 
1990 m.) kaip niekada iki tol žemės ūkyje ypač pagausėjo ma- 
šinų ir naujos technikos. Galima sakyti, kad tuo metu Euro- 
poje vyko agrotechninė revoliucija, kuri Amerikoje pasireiškė 
dar XX a. pirmojoje pusėje ir kuri visiškai pakeitė žemės ūkį, 
sumažėjo jame dirbančiųjų. Vienas pagrindinių mechanizaci- 
jos atradimų - traktorius. Tai buvo traukiamoji, o su kitais 
žemės ūkio padargais - universali darbo mašina. Traktorių, 
kuliamųjų mašinų ir melžimo aparatų paplitimas rodo, kaip 
mechanizacija vyko atskirose Europos valstybėse. Įvairių že- 
mės kultūrų derliaus, ypač cukrinių runkelių, bulvių ir kuku- 
rüzu, nuėmimas buvo vis daugiau mechanizuotas, šį darbą 
atlikti padėdavo įvairios žemės ūkio mašinos. Pamažu maši- 
nos pakeitė valstiečių bei galvijų darbo jėgą, be to, gerėjo ir 
darbo kokybė. Mechanizacija valstiečiams leido pasirinkti pa- 
lankiausią žemės ūkio darbų laiką, mažėjo prarasto derliaus. 

Žemės ūkio mechanizacija Vakarų Europoje vyko vėliau 
nei JAV dėl kelių priežasčių. Amerikos ūkis siekė techninės 
pažangos visose srityse, ypač žemės ūkyje. Klimato sąlygos 
Vakarų Europoje buvo kitokios nei Amerikoje, todėl buvo 
sunku pritaikyti kai kurią žemės ūkio techniką. Be to, skyrėsi 
ir žemės ūkio struktūros: Amerikoje egzistavo fermos su di- 
deliais dirbamos žemės plotais, čia žemės ūkio technika ga- 
lėjo būti naudojama racionaliau, skirtingai nuo Europos, kur 
smulkūs ir vidutiniai ūkiai nepajėgė įsigyti darbą lengvi- 
nančių mašinų. Mechanizuotame Europos žemės ūkyje nuo 

šeštojo dešimtmečio dirbančiųjų nemažėjo, atsirado daugiau 
didelių, mechanizacijai labiau pasirengusių ūkių. 1950 m. Vo- 
kietijos Federacinėje Respublikoje buvo 1,6 milijono ūkių, iki 
1986 m. - tik 0,7 milijono ūkių; ūkiai išsiplėtė vidutiniškai nuo 
8 iki 16 hektarų. Įsidėmėtina, kad tik pusėje šių ūkių buvo 
verčiamasi žemdirbyste, kituose - plėtojami šalutiniai verslai, 
pavyzdžiui, amatai. Dideliuose ūkiuose, turėjusiuose apie 50 
ha, vidutiniškai 4 žmonės dirbo 100 ha, o mažuose ūkiuose 
100 ha dirbo 11 žmonių. 

Pramoninėse Europos valstybėse žemės ūkio mechaniza- 
cija nuo Antrojo pasaulinio karo buvo įtraukta į kitą, dides- 
nį procesą, kuris kartais apibūdinamas kaip „žemės ūkio 
industrializacija“. Tai reiškė, kad žemės ūkyje atsirado pra- 
moninės gamybos formų, kurios suintensyvino žemės ūkio 
gamybą; tradicinis žemės ūkis pasikeitė radikaliai: atsirado 
dideli dirbamos žemės laukai, didžiulės gyvulių kaimenės. 
Diskutuojant apie žemės ūkio politiką industrializacija kar- 
tais labai sureikšminama ir vadinama technine pažanga, ta- 
čiau kai kurie mokslininkai nurodo šio proceso liūdnas so- 
cialines ir ekologines pasekmes, vartoja terminus „agrarinis 
fabrikas“ bei „agropramonė““ Iš tikrųjų žemės ūkio industria- 
lizacija sukėlė daugelį problemų, kurios iš dalies rodo žemės 
ūkio krizės požymius. 

Kokie pagrindiniai „žemės ūkio industrializacijos“, tyrinė- 
jamos naujausio agrarinio mokslo, bruožai?! Kalbant apie že- 
mes ūkio gamybos industrializacija, reikia skirti keturias tar- 
pusavyje susijusias žemės ūkio plėtros tendencijas: žemės 
ūkio technologijų inovacijas, gamybos kapitalizavimą, vie- 
tinę ar regioninę ūkių koncentraciją. Be jokių abejonių, agro- 
techninė pažanga yra svarbiausia varomoji industrializacijos 
jėga. Čia turima omenyje žemės ūkio mechanizacija, chemi- 
nių priemonių įterpimas - šie faktoriai, kaip jau minėta, buvo 
būdingi dar XIX a. vidurio žemės ūkiui ir tebėra svarbūs iki 
šiol. Spartėjo žemės ūkio raida, nes buvo pradėta vartoti mi- 
neralines trąšas ir augalų apsaugos priemones, tobulinti trak- 

19 pav. 1890 ir 1924 metų traktoriai. 
Viršuje garinis traktorius, kurio traukiamoji jėga didžiulė, 
tačiau jį buvo sunku valdyti laukuose. Apačioje - benzininis, 
daug paslankesnis traktorius geležiniais ratais 


torius ir kitą techniką, o kiek vėliau augalų ir gyvulių veis- 
lėms tyrinėti pradėta kurti genų technologija. Žemės ūkio 
moksliniai tyrinėjimai tapo vis svarbesni, nes jie buvo reika- 
lingi plečiant ir modernizuojant agrarinį sektorių. 

Pradėjus naudoti naują techniką, žemės ūkio plėtros ne- 
belėmė žemė ir žmonių darbo jėga, juos pakeitė kapitalas. 
Didesnio kapitalo žemės ūkyje reikėjo dėl greitai vykdomos 
mechanizacijos, nes žmonių darbo jėgą keitė mašinos. Grei- 
tai sumažėjo dirbančiųjų žemės ūkyje: Vokietijos Federa- 
cinėje Respublikoje 1950-1986 m. jų sumažėjo nuo 3,5 iki 

0,8 milijono, t.y. 77 procentais. Ūkių išlaidos augo visų pir- 
ma dėl to, kad buvo perkama technika (traktoriai, javapjo- 
vės, kuliamosios mašinos), statomos pašarų saugyklos, fer- 
mos, naudojama įvairi pagalbinė žemės ūkio technika (pvz., 
melžimo aparatai). Kapitalo investicijų reikėjo ne tik mecha- 
nizuojant žemės ūkį, bet ir įterpiant mineralines trąšas ar 
taikant apsaugines augalų priemones. Daugiau reikėjo ir 
pašarų, nes plėtėsi gyvulininkystė (dažniausiai jie buvo 
perkami papildomai, mat neužteko savose žemėse užaugin- 
tų pašarinių kultūrų), čia be kapitalo taip pat neišsiversi. 
Buvo ieškoma naujų, pakankamai ištvermingų gyvulių 
veislių (paukščių, kiaulių), išvedami hibridai. 1960-1985 m. 
Vokietijoje žemės ūkyje svetimo kapitalo investicijos padi- 
dėjo keturis kartus. 

Kitas industrializacijos požymis - vietinių ūkių koncent- 
ravimas. Gana greitai išnyko smulkūs ir vidutiniai ūkiai, 
visa gamyba buvo telkiama stambiuose ūkiuose; „sodybų 
nykimo“ metą atspindi iš vidutiniokų stambiaisiais ūkinin- 
kais tampantys valstiečiai. Be pagrindinės veiklos, plečiasi 
ir šalutinė: valstiečiai, negalėję pelningai dirbti savo ūkyje, 
buvo priversti ieškotis naujo pajamų šaltinio pramonėje ar 
paslaugų sferoje, tačiau savo ūkių jie neapleido. Savita raida 
pasižymėjo agropramoninės įmonės („agrofabrikai'), kurių 
pagrindinė veikla buvo gyvulininkystė. Čia buvo sukurta 
naujų ūkininkavimo metodų, kitaip organizuojamas įmonės 
darbas. 

Industrializacija skatino ir regioninių valstiečių ūkių susi- 
telkimą. Galima pastebėti, kad įvairiose gamybos šakose bu- 
vo dirbama sutelktai. Tokiuose regionuose, dažnai vadintuo- 
se „intensyvaus žemės ūkio regionais“, susidarė palankios 
ekonominės sąlygos (palanki infrastruktūra, darbo rinka, že- 
mės kokybė) koncentruoti viso regiono gamybą. Priešingai, 
vietovėse, kuriose žemės ūkiui plėstis trukdė nepalankios sa- 
lygos (kalnų zonos, tolimi susiekimo keliai, prastas dirvože- 
mis), žemės ūkio gamyba mažėjo. Vėzerio ir Emso regionas 

Šiaurės Vakarų Vokietijoje ir Šiaurės Limburgas Nyderlan- 
duose - du intensyvaus žemės ūkio regionų pavyzdžiai. Abu 
regionai išgarsėjo, ėmėsi specializuotis gyvulininkystėje ir ją 
ypač išplėtojo (buvo auginami paukščiai, penimos kiaulės); 
jie tapo pagrindiniais Šiaurės Vakarų Europos žemės ūkio 
centrais, turinčiais ir teigiamų, ir neigiamų ypatumų. 

Aprašytas industrializacijos ir naujų, intensyvios žemdir- 
bystės regionų atsiradimo procesas sukėlė ir konfliktų, nes 
atsirado įvairių rimtų problemų, svarbių ūkiui ateityje. Turi- 
mos omenyje dvi pagrindinės problemos: žemės ūkio indust- 
rializacijos socialinės bei ekonominės pasekmės ir šio proceso 
ekologiniai padariniai. Be abejonių, pagrindinė problema - 
socialinė mažų ir vidutinių ūkių padėtis. Valstiečiai ilgai juto 
gamybos intensyvinimo ir koncentracijos spaudimą, verčian- 
tį „augti arba atsitraukti“, todėl galima tvirtinti, kad tik dide- 
li, stambiu kapitalu pagrįsti ūkiai galėjo išgyventi. Valstiečių 
šeimos kentė socialinius nepriteklius. Daug konfliktų kilo dėl 
to, kad mažėjo darbo vietų ir pajamų, buvo sunku pakeisti 
profesiją, be to, augo įtampa šeimoje. Valstybė įvairiomis 
priemonėmis bandė spręsti susidariusias problemas, gerinti 
socialinę padėtį: buvo mokamos pašalpos, kuriamos profesi- 
nio orientavimo programos. Nykstantys valstiečių ūkiai pa- 
keitė ir viso kaimo gyvenimą, ir žemės ūkio struktūras. Kai- 
miečiai sėno ar kėlėsi iš kaimo, mažėjo būtiniausių įstaigų 
(parduotuvių, dirbtuvių), net būtiniausių viešųjų įstaigų 
(mokyklų, stočių, paštų). Šį procesą galima buvo tik šiek tiek 
sustabdyti vadinamosiomis kaimo atnaujinimo priemonė- 
mis, tačiau dažniausiai buvo atsižvelgiama tik į paviršinius 
kaimo reiškinius, o ne į viso regiono plėtrą. 

Jau seniai žmones domina ekologinės žemės ūkio indust- 
rializacijos pasekmės. Industrializacijos plėtra paaštrino ap- 
linkosaugos problemas žemės ūkyje - apie jas kalbėjo ne tik 
mokslininkai ir politikai, bet ir plačioji visuomenė. Inten- 
syviai dirbamuose žemės ūkio regionuose, kuriuose buvo 
plėtojama gyvulininkystė, ekologinės problemos (ypač ga- 

mybinių atliekų bei srutų šalinimo problema) itin išryškėjo. 
Subūrus gyvulius į dideles kaimenes, buvo neįmanoma dau- 
gybę srutų pašalinti nepatiriant ekologinių nuostolių. Mo- 
dernizuotos žemdirbystės regionuose būta ir kitų problemų. 
Išplėtus dirbamos žemės plotus, buvo daugiau vartojama 
trąšų ir augalų apsaugos priemonių, todėl sparčiai nyko kai 
kurios augalų ir gyvūnų rūšys. Žmonės buvo nepatenkinti 
ir tuo, kad augalinės bei gyvulinės kilmės produktuose vis 
daugėjo cheminių ar biologinių medžiagų (pesticidų, hormo- 
nų ir t.t.). 

Žemės ūkio industrializacija Šiaurės Vakarų Europoje iš 
esmės pakeitė agrarinės gamybos struktūras ir sukėlė ne- 
mažai rimtų problemų. Kokios buvo socialinės intensyvios 
žemės ūkio plėtros pasekmės kai kuriuose dideliuose re- 
gionuose? Ar iš tikrųjų agropramoninės įmonės kur kas na- 
šesnės už modernizuotus šeimyninius valstiečių ūkius? Ar 
„agrofabrikai“ gali suteikti tokias pat socialines garantijas 
kaip didelės įmonės pramoniniuose centruose? Agropra- 
moninė įmonė labiau pažeidžiama krizių nei šeimyninis 
valstiečių ūkis, išgyvenęs ne vieną krizę ir nuosmukį. Gvil- 
denant Europos Sąjungos žemės ūkio problemas, vertėtų 
apžvelgti Rytų Europos žemės ūkio raidą bei didelių socia- 
listinių ūkių susikūrimą. 


Rytų Europos žemės ūkio kolektyvizacija ir krizė 


Rytų Europos žemės ūkis XX a. buvo kolektyvizuojamas, su- 
sikūrė didelės agrarinės bendrovės, sunaikintos tradicinės 
valstiečių ūkininkavimo formos. 1929-1930 m. įvykius Rusi- 
joje, diktatorišką Stalino režimą ir komunistų partijos valdy- 
mą galima pavadinti didžiausia ir brutaliausia žemės ūkio 
revoliucija naujųjų laikų Europos istorijoje. Tarybinė valdžia 
Rusijoje vykdė masinę kolektyvizaciją, nors tam nebuvo nei 
tinkamo organizacinio pasirengimo, nei būtinų techninių są- 

lygų. 1929 m. vasarą vyriausybė partinėms organizacijoms 
davė nurodymą svarbiausiuose javų auginimo regionuose 
visais įmanomais būdais pagreitinti kolektyvizaciją. Masinė 
kolektyvizacija, anot vyriausybės, būtina, nes gresia bado ka- 
tastrofa, valstiečiai nebegali visų gyventojų aprūpinti žemės 
ūkio produktais. Partija suorganizavo smulkiuosius valstie- 
čius ir nuteikė juos prieš „buožes“, t.y. vidutinius ir stam- 
biuosius valstiečius, mat pastarieji įnirtingai priešinosi, kai iš 
jų norėjo atimti gyvulius ar prievarta įtraukti į kolektyviza- 
ciją. Tačiau Stalinui galiausiai pavyko nugalėti valstiečių pa- 
sipriešinimą: mažiausiai penki milijonai stambesniųjų ūki- 
ninkų buvo deportuota ar likviduota. Penkmečio plano pa- 
baigoje (1932) buvo sukolektyvinta 61 proc. valstiečių ūkių, 
o 1936 m. — jau 90 proc. Kaip buvo pasiekta tokia „agrarinė 
revoliucija iš viršaus“, iš esmės pakeitusi Rusijos žemės ūkio 
struktūras? 

1861 m. Rusijoje pagaliau panaikinta baudžiava, o vals- 
tiečiai sudarė apie 90 proc. Rusijos visuomenės. Caro vals- 
tybės atsilikimą lėmė uždelstas valstiečių išsilaisvinimo 
procesas, kuris Vakarų Europoje paspartino žemės ūkio 
plėtrą. Europoje industrializacija buvo vykdoma liberaliais 
politiniais metodais ir pamažu plito po visą Europą. Į rytus 
nuo Elbės egzistavusi dvarų sistema, kurioje klestėjo val- 
dantieji visuomenės sluoksniai, tapo atsilikusiu reiškiniu. 
Europietiškoje Rusijoje taikiai sugyveno rinkai grūdus tie- 
kiantys dvarininkai ir prievoles atliekantys bei savarankiš- 
kai apsirūpinantys valstiečiai. Rusijai, norinčiai pamažu lik- 
viduoti senus feodalinius santykius, kaip anksčiau rytinėse 
Prūsijos provincijose, iškilo problema, kaip savo ūkį ple- 
čiantiems žemvaldžiams kompensuoti prarastą darbo jėgą, 
o laisviesiems valstiečiams garantuoti pragyvenimą ir taip 
įdarbinti laisvus darbininkus kaime. Šios problemos nebuvo 
išspręstos panaikinus baudžiavą ir egzistavo iki 1917 m. 
revoliucijos (be to, sparčiai daugėjo gyventojų, o derlius te- 
bebuvo menkas). 

Centrinės Rusijos kaimuose 1861 m. valstiečiai žemę ga- 
vo ne kaip laisvą asmeninį turtą. Dažniau žemė buvo vėl 
paskiriama kaimo bendruomenėms (mirams), kurių nariai 
kolektyviškai sprendė, kaip ankstesniems žemvaldžiams 
kompensuoti patirtus nuostolius, be to, jie privalėjo surinkti 
valstybinius mokesčius. Kaimo bendruomenė atskiroms so- 
dyboms skyrė dalį žemės, taip pat perdalijo ir visus įsipa- 
reigojimus. Valstiečiai savo arimus dirbo individualiai, kol 
kaimo bendruomenė po kelerių metų nusprendė iš naujo 
perskirstyti žemes. Rusijos valstiečių išsilaisvinimo judėji- 
mas 1861 m. davė rezultatą, t.y. buvo panaikinta baudžia- 
vinė priklausomybė, tačiau nepavyko sutraukyti bendruo- 
menės pančių. 

Kaimo gyventojų skurdas ir badas — pagrindinė socialinio 
nestabilumo Rusijoje XIX a. pabaigoje priežastis. Javų ekspor- 
tas šiek tiek pagyvino šalies vidaus rinką ir formavo kapitalą 
už industrinių centrų ribų, tačiau dar ilgai kai kuriuose regio- 
nuose buvo laikomasi senųjų ūkininkavimo tradicijų. Valstie- 
čių nepasitenkinimas atsiskleidė vykstant 1905 m. revoliucijai, 
kilo masiniai kaimo gyventojų neramumai. Spaudžiami įvykių 
valstybės vadovai atsisakė ankstesnės pozicijos ir ėmėsi įgy- 
vendinti naujus žemės ūkio tikslus. Iki tol caro autokratija ma- 
nė, kad kaimo bendruomenė - tai konservatyvaus stabilumo 
faktorius, tačiau vėliau jų nuomonė visiškai pasikeitė, nes 
valstiečių judėjimas prasidėjo ir tuose regionuose, kurių bend- 
ruomenės nariai laikėsi giliai įsišaknijusių pažiūrų. Senosios 
kaimo bendruomenių struktūros turėjo žlugti ir netrukdyti for- 
muoti individualių valstiečių ūkių. Kaimo bendruomenių 
solidarumas išnyko dar 1903 m.; 1905 m. Stolypino reforma 
nemažai pakeitė žemės ūkį. Nuo 1906 m. rudens kiekvienas 
valstietis galėjo užregistruoti savo žemę kaip privačią nuosa- 
vybe, neklausdamas savo bendruomenės leidimo; jam taip pat 
neatimta teisė naudotis bendruomenės žemėmis. 

Naujoji Stolypino agrarinė politika numatė išvaduoti vals- 
tiečius iš bendruomenės pančių ir sukurti jiems sąlygas ga- 

minti daugiau Zemes ükio produktu bei plesti ükius. Dau- 
gelis valstiečių naujais įstatymais nusivylė: jie tikėjosi papil- 
domos žemės iš ponų, valstybės ir bažnyčios. Dabar jiems 
buvo suteikta teisė naudotis tuo, ką jie jau seniai turėjo, be to, 
sunaikinta kaimo bendruomenė, kuri net skurdžiams leido 
išgyventi. Valstybės kova su bendruomenėmis suvienijo var- 
gingai gyvenančius valstiečius ir atgaivino kai kurias senas 
tradicijas. Tik Vakarų Rusijoje, kur egzistavo kitokios žemės 
ūkio struktūros, valstiečiai pritarė Stolypino reformai. Cent- 
rinėje Rusijoje kaimo gyventojai nenoriai išleisdavo valstietį 
iš bendruomenės. Prakeiksmais toks valstietis prarasdavo tei- 
sę dalyvauti kaimo susirinkimuose, jam buvo ir kitaip grasi- 
nama, ypač jei iš bendruomenės norėdavo pasitraukti pasitu- 
rintys bei pasipūtę valstiečiai. Tad nenuostabu, kad agrarinė 
reforma vyko lėtai. 

Kita Rusijos žemės ūkio raidos pakopa buvo peržengta po 
Spalio revoliucijos 1917 m., kai bolševikai, vadovaujami Leni- 
no, sukilo prieš buržuazinę vyriausybę, ją nuvertė ir sudarė 
Liaudies komisarų tarybą, kuri nacionalizavo žemvaldžių, 
bažnyčios ir vienuolynų turtą, taip pat perėmė į savo rankas 
pramonę ir bankus. Vakarų parlamentarizmas buvo atmes- 
tas, pradėta kurti tarybų valstybė. Kaime atsiradusios tarybos 
kartu su darbininkų ir kareivių tarybomis turėjo remti naująjį 
režimą. Valdovų, bažnyčios ir žemvaldžių žemės buvo nusa- 
vintos ir perduotos individualiems šeimininkams; kaimo gy- 
ventojai jau seniai laukė ir tikėjosi tokių permainų. Leninas 
ir partija taip pat paskelbė, kad žemės perdalijimas yra viena 
socialistinio darbo organizavimo formų. Vėlesni nukrypimai 
nuo šios linijos buvo taktinis žingsnis. 

Kilo apsirūpinimo maistu problemų, valstiečiai buvo ver- 
čiami prievarta atiduoti grūdus į valstybės rezervus, pra- 
dėta kritikuoti valdžios žemės ūkio politika. Suskaldžius 
stambius ūkius ir padalijus žemę smulkiems valstiečiams, 
sumažėjo derlius, išaugo valstiečių poreikiai, valstybinis 
planavimas tapo neįmanomas. Žemė buvo dalijama pagal 

visiškai netinkamą ir keistą principą: „burnų“, o ne dirban- 
čiųjų skaičių. Kiekvienoje apylinkėje žemė buvo perdalija- 
ma autonomiškai, ėmė nesutarti kaimyninės bendruome- 
nės. Kai kur buvo atsisakyta Stolypino žemės ūkio reformos 
principų, nes atskiri ūkiai vėl pradėti burtis į bendruome- 
nes. Vėl atgijo senoji kaimo bendruomenė ir nesėkminga 
žemėtvarka. 

Bendruomenė negalėjo garantuoti nuosavybės, tačiau ir 
socialistinis kaimo perorientavimas nebuvo sėkmingas. Su- 
sikūrė dideli valstybiniai mokamų žemės ūkio darbininkų 
ūkiai (sovchozai) ir kolektyviniai ūkiai (kolchozai), turėję išguiti 
visas blogybes. 1917 m. dekretas valstiečiams dar leido rink- 
tis, kaip jie norės ūkininkauti - individualiai ar kolektyviškai, 
tačiau 1919 m. vyriausybės priimtas žemėtvarkos nutarimas 
skelbė, kad bet kokios individualaus ūkininkavimo formos 
yra atgyvena: ateitis priklauso didiesiems kolektyviniams 
ūkiams. Darbininkų streikai ir valstiečių sukilimai, apsirū- 
pinimo maistu krizės ir visuotinis ekonomikos nuosmukis 
1920-1921 m. visiškai pakeitė šalies politiką. 1921 m. kovo 
mėnesį Leninas paskelbė, kad ligšiolinis politikos kursas bu- 
vo klaida ir pažadėjo „naują ekonominę politiką“, kurios pa- 
grindinis uždavinys — užmegzti taiką su valstiečiais. Javų 
duoklė valstybei buvo panaikinta, ją pakeitė atitinkamas mo- 
kestis; valstiečiai, užaugindavę daugiau žemės ūkio kultūrų, 
galėjo jas parduoti. Apie greitą perėjimą prie socialistinės sis- 
temos daugelį metų negalėjo būti ne kalbos, smulkūs vals- 
tiečių ūkiai, pasak tuometinio rusų mokslininko Chajanovo, 
tebevyravo žemės ūkyje, o bendruomeninė struktūra tebe- 
gyvavo ir trečiajame dešimtmetyje. Naujoji agrarinė politika 
iš tiesų įsigalėjo, ir 1925-1926 m. vėl pasiektas 1913-1914 m. 
lygis. 

Tačiau kodėl prasidėjo masinė 1929-1930 m. kolektyviza- 
cija, nors žemės ūkyje buvo juntama pažanga? Komunistų 
partija, vadovaujama generalinio sekretoriaus Stalino, jokiu 
būdu neišsižadėjo revoliucinių tikslų ir trečiojo dešimtmečio 

viduryje propagavo „socializmo statybą“ Rusijoje. Viena 
svarbiausių sąlygų pasirodė esanti industrializacija, o ypač - 
sunkiosios pramonės plėtra; kai pramonė, žemės ūkis ir 
transportas bus industrializuoti, bus galima sakyti, kad socia- 
lizmas iškovojo galutinę pergalę. 1927-1928 m. partija paskel- 
bė pirmąjį penkmečio planą, kurio svarbiausias uždavinys - 
šalies industrializacija. Vėl buvo sunku apsirūpinti grūdais, 
todėl 1928-1929 m. vyriausybė ėmėsi drastiškų priemonių: 
prievarta buvo rekvizuojami grūdai. Šiuo 1929 m. teroristiniu 
grūdų nusavinimu pasibaigė Naujoji Ekonominė Politika, 
suteikusi valstiečiams galimybių individualiai ūkininkauti 
savo žemėje ir laisvai prekiauti. Senasis Rusijos kaimas, visiš- 
kai nuskurdintas rekvizicijų, tapo nebeperspektyvus, kaimie- 
čiai vėl vargo ir skurdo. Valstiečiams liko tik vienas kelias — 
kolektyviškai ūkininkauti bendrovėse; be to, ir vyriausybė 
aktyviai (net prievarta) siūlė tokią išeitį. Dauguma valstiečių 
pasirinko šį kelią, nes nebematė kitos išeities; kolektyviniuose 
ūkiuose jiems bent jau buvo garantuojamas pragyvenimas. 
Valstiečiai, kurie priešinosi kolektyvizacijai, buvo apšaukia- 
mi buožėmis ir negailestingai išvaromi iš savo sodybų. 1929- 
1930 m. žiemą šimtai tūkstančių „buožių“ buvo deportuota, 
jie turėjo dirbti priverstinį darbą ar buvo uždaryti kocent- 
racijos stovyklose. Per šią itin žiaurią deportaciją žuvo mili- 
jonai žmonių. 1930 m. pradžioje net įstatymas įteisino „buo- 
žių, kaip klasės, sunaikinimą“. 

Kolektyvizacija įsivyravo nuo 1929 m. vasaros. Daugelis 
vietinių partinių organizacijų bandė kuo greičiau sukolek- 
tyvinti ištisus rajonus. Pietuose, pietryčiuose ir rytuose kolek- 
tyvizacija plito itin sparčiai. Nuo 1929 m. liepos iki rugsėjo 
men. per 900 000 sodybų valstiečių susibūrė į kolūkius — be- 
veik tiek pat, kiek per dvylika metų po revoliucijos. Nuo 
1929 m. spalio iki gruodžio mėn. buvo net 2,4 milijono tokių 
sodybų, t.y. beveik 30 000 per dieną. Kas mėnesį vis daugiau 
sodybų būrėsi į kolūkius, todėl žemės ūkio planas buvo vir- 
šytas. Skurdas, propaganda ir valstybė valstiečiams padėjo 

20 pav. 1930 m. tarybinis plakatas, 
raginantis valstiečius savanoriškai burtis į kolūkius. 
„Eik į kolūkį!“ - skelbia plakatas, 

o senosios visuomenės atstovai bando 
sulaikyti kaimo merginą 

apsispręsti stoti į kolūkius; kai kuriose vietovėse valstybinės 
įstaigos nesugebėjo kontroliuoti šio spartaus judėjimo. Ko- 
lektyvizacija vyko chaotiškai, jos nebuvo galima suvaldyti. 
1930 m. kovo pradžioje Sovietų Sąjungoje buvo 110 000 kolek- 
tyvinių ūkių, kurie apėmė apie 14,3 milijono sodybų (55 proc.). 
Kaime ir toliau siautė priespauda ir teroras, kaimo bendruo- 
menėje vyravo nusivylimo ir rezignacijos nuotaikos. Nors ir 
buvo priešinamasi, kolektyvizacija buvo vykdoma toliau, 
ir 1932 m. vasarą jau 15 milijonų sodybų buvo susibūrusios 
į kolektyvinius ūkius; 1935 m. — daugiau kaip 80 proc., o 
1936 m. - net 90 proc. Rusijos žemės ūkio struktūrų buvo su- 
kolektyvintos. 

Masinė kolektyvizacija pirmaisiais metais nualino žemės 
ūkį, derliaus tegauta tiek, kiek prieš Pirmąjį pasaulinį karą. 
Nors derliaus būta mažo, ir toliau grūdai buvo prievarta 
renkami į valstybės rezervą, o 1932-1933 m. žiemą prasidėjo 
baisus badas, mirė milijonas žmonių. Tik po kelerių metų že- 
mės ūkio padėtis pagerėjo, produktyvumas išaugo. Kolūkie- 
čiams buvo duodama truputį žemės savo reikmėms, taip pat 
leidžiama laikyti vieną karvę ar keletą mažų galvijų. Šis skly- 
pas sudarė vos 0,3 ha žemės, tačiau leido valstiečiams apsirū- 
pinti. Valstiečiui už darbą kolūkyje gaunamo atlyginimo neuž- 
teko išmaitinti šeimą. Ir penktajame bei šeštajame dešimtme- 
tyje mažai kas pasikeitė: 1958 m. kolūkiečio šeima valgydavo 
tai, ką užsiaugindavo paskirtame sklypelyje; šiuose privačiuo- 
se sklypeliuose buvo užauginta daugiausia produktų: daržo- 
vių - 95, bulvių - 93, pieno - 98 ir mėsos — 100 proc. Anot Ko- 
munistų partijos, didieji socialistiniai ūkiai esti pranašesni nei 
smulkieji valstiečių ūkiai; bet tai tebuvo lozungas. Privačiame 
ūkyje, skirtingai nuo socialistinio, ir derlius buvo gausesnis, ir 
darbas našesnis. Tie trys dirbamos žemės procentai, kuriuos 
vyriausybė davė kolūkiečiams privačiai ūkininkauti, 1980 m. 
vis dar leido pagaminti trečdalį visų maisto produktų. 

Tarybinė žemės ūkio politika ketino įveikti grūdų stygių, 
skatinti industrializaciją, žemės ūkio produktų gamybą ir 

irodyti, kad socialistinis ükininkavimo büdas turi privalu- 
mų. Tačiau kolektyvizacija tikslo nepasiekė. Ketvirtojo de- 
šimtmečio pradžioje dėl nesėkmingos kolektyvizacijos žemės 
ūkis patyrė ilgalaikę krizę, nulėmusią valstietijos bei vals- 
tybės santykius. Iš nuosmukio žemės ūkis vadavosi labai sun- 
kiai, nors sąlygos kurtis dideliems kolektyviniams ūkiams 
Sovietų Sąjungoje buvo palankios - ypač dėl savitų valstieti- 
jos struktūrų bei geografinių šalies sąlygų. Rusų valstiečiai 
buvo įpratę gyventi bendruomenėje, periodiškai perskirstyti 
žemes; privati žemės nuosavybė atsiliko nuo Vakarų Euro- 
pos, o valstiečiai buvo nevienodai priklausomi nuo žemės; be 
to, vis dar egzistavo bendrai naudojamų miškų ir ganyklų. 
Mechanizacija, atrodo, taip pat paspartino mažų valstiečių 
ūkių bürimasi į didesnius ūkius, nes tik pastaruosiuose gali- 
ma buvo pelningai dirbti traktoriais. Plačiose Pietų Rusijos 
stepėse, kuriose kontinentinis klimatas buvo palankus eks- 
tensyviai auginti javus, didelius laukus apdirbdavo traktoriai 
ir kombainai. Nepaisant šių teigiamybių, Rusijos žemės ūkis 
dėl skubios kolektyvizacijos patyrė krizę, iš kurios, galima 
sakyti, niekada ir neišsivadavo. Tik šeštojo dešimtmečio pra- 
džioje vėl buvo pasiekti trečiojo dešimtmečio pabaigos žemės 
ūkio rodikliai. 

Komunistų valdžios įsigalėjimas Raudonosios armijos už- 
imtose Rytų ir Vidurio Europos teritorijose Antrojo pasau- 
linio karo pabaigoje lėmė socialistinius pertvarkymus ir šių 
šalių žemės ūkyje. Lenkijoje, Vengrijoje, Rumunijoje bei Če- 
koslovakijoje skubiai pradėtos žemės ūkio reformos ir kuria- 
ma kolektyvinio ūkininkavimo sistema pagal Sovietų Sąjun- 
gos pavyzdį. Padaliję didikų ir stambiųjų žemvaldžių žemes, 
naujieji šalių režimai kaimuose užsitikrino smulkiųjų vals- 
tiečių paramą. Daugelis mažažemių ir bežemių valstiečių no- 
riai būrėsi į žemės ūkio bendroves; reformų metu jie gavo 
žemės, tačiau jiems trūko kinkomų gyvulių, padargų bei ka- 
pitalo. Toliau prievarta vykdant kolektyvizaciją, agrarinė ko- 
munistų politika susilaukė nusivylimo ir priešiškumo. Rytų 

ir Vidurio Europos valstietija ryžtingai priešinosi stalinisti- 
niams režimams, kai kur net prasidėjo nedideli sukilimai. 

Nors kolektyvizacijai valstiečiai priešinosi, ji buvo vykdo- 
ma toliau; deja, sulaukta ekonominių, socialinių ir ekologinių 
nuostolių. Valstiečių pasipriešinimas, blogas valstybinis or- 
ganizavimas ir nepakankamas finansavimas žlugdė kolekty- 
vinius ūkius. Lenkijoje, kurioje egzistavo kolektyviniai ir 
privatūs valstiečių ūkiai, išryškėjo socialistinio ir privataus 
ūkininkavimo skirtumai. Kolektyvinis ūkininkavimas nesi- 
sekė, nes buvo blogai organizuotas didelių ūkių darbas, ne- 
kilo konfliktų tarp bendrovės narių, be to, buvo per daug val- 
dininkų. Organizacinis darbas reikalavo vis didesnių išlaidų, 
todėl ekonominis didelių įmonių našumas mažėjo. Lenkų 
valstiečiai rinkosi privačius ūkius, nes jie nuo seno garantavo 
pragyvenimą; privati iniciatyva, rūpestingas darbas atnešė 
geresnių rezultatų. Privatūs valstiečių ūkiai Lenkijos žemės 
ūkyje ir toliau pirmavo, jų produktų 8-9-ajame dešimtmetyje 
buvo daugiausia. 

Vokietijos padalijimas ir skirtingų valdymo struktūrų 
susikūrimas Rytų ir Vakarų Europoje leido politikams bei 
žemės ūkio specialistams išanalizuoti artimų šalių žemės 
ūkių privalumus ir trūkumus. 1960 m. Vokietijos Demokra- 
tinėje Respublikoje baigėsi kolektyvizacijos procesas, beveik 
visi valstiečių ūkiai susibūrė į gamybines bendroves; atsi- 
rado galimybė palyginti, kaip funkcionuoja socialistinis Ze- 
mės ūkis išsivysčiusioje industrinėje valstybėje. Vokietijos 
Demokratinės Respublikos žemės ūkis plėtojosi lėčiau, ir tai 
negali būti paaiškinta tik tuo, kad šioje šalyje trūko trakto- 
rių, žemės ūkio mašinų ar padargų. Vokietijos Federacinės 
Respublikos oficialioji žemės ūkio politika skatino išsaugoti 
šeimyninius valstiečių ūkius; valstybė, be to, valstiečiams 
bandė garantuoti pastovias pajamas, kurios nesiskirtų nuo 
panašios kvalifikacijos pramonės darbininko pajamų. Vals- 
tiečiai iš tiesų gavo daugiau pinigų, tačiau lygybės nebuvo 

pasiekta: daugelis nemodernių mažesnių valstiečių ūkių lio- 
vėsi egzistavę. Nors VDR dominavo stambios žemės ūkio 
bendrovės, šioje šalyje dirbančiųjų žemės ūkyje buvo ge- 
rokai daugiau: dideliuose Vakarų Vokietijos ūkiuose (50 ha) 
1973 m. šimtą hektarų dirbo 4 žmonės, t.y. tik trečdalis, pa- 
lyginti su dirbančiųjų skaičiumi VDR stambiose bendrovėse 
(13,4 šimtui hektarų). Tačiau žemės ūkio produktyvumas Ry- 
tų Vokietijoje, skirtingai nuo Vakarų Vokietijos, buvo mažas. 

Rusijos kolūkiečių padėtis, reformas pradėjus Chruščio- 
vui, šiek tiek pagerėjo. Kaimiečiams buvo leista privačiai 
ūkininkauti, žmonės galėdavo lengviau apsirūpinti būti- 
niausiais maisto produktais. Socializmo politikų tikslai irgi 
pasikeitė: daugiau nebuvo siekiama valstiečius sulyginti su 
žemės ūkio darbininkais, o kaimus paversti agrariniais 
miestais (Chruščiovo koncepcija), - buvo bandoma suvie- 
nodinti valstiečių ir pramonės darbininkų pajamas. Kolek- 
tyvizacija beveik visiškai panaikino valstiečių turtinę nely- 
gybe, tačiau darbininkų ir valstiečių gyvenimas vis dėlto 
skyrėsi. Skyrėsi ne tik jų pajamos ar išsilavinimas, bet ir kas- 
dienis gyvenimas: kolūkiuose buvo dirbama monotoniškai, 
kaimo gyventojai turėjo mažai laisvo laiko, stigo plataus 
vartojimo prekių, trūko medicinos paslaugų, mokyklų. Dėl 
šių priežasčių šeštajame ir septintajame dešimtmetyje pra- 
sidėjo masinis traukimasis iš kaimo, kurio valstybė negalė- 
jo sustabdyti net apribojusi asmens dokumentų išdavimą 
valstiečiams. Negalintys laisvai išvykti valstiečiai jautėsi esą 
antrarūšiai valstybės piliečiai. 

Skyrėsi ir žemės ūkio bei amatų verslas. Rusijos kaimiečių 
bei kolūkiečių gyvenimas ir toliau priklausė nuo metų laikų 
kaitos, gamtos bei klimato sąlygų. Mechanizacija Rusijos Ze- 
mėse vyko vangiai; Gorbačiovo viešumo politika atskleidė 
ekonomines ir technines kolektyvinio ūkininkavimo silpny- 
bes. Labai skyrėsi gyvenimas privačiame miesto pramoni- 
niame ir kaimo agrariniame sektoriuje. Kolūkiečiai kaime ne- 
buvo žemės ūkio darbininkai, o sodybų savininkai ir smulkūs 

verslininkai: čia ir toliau buvo svarbi sodyba, žemė ir šeima, 
išliko patriarchaliniai santykiai bei tradicinis valstietiškas 
mąstymas. 

Rusijos vyriausybės agrarinė politika stengiasi rasti būdų, 
kaip pagerinti ūkininkavimą. Nuo politikų pastangų priklau- 
so ne tik tai, ar pasiseks gauti gausesnį derlių ir importuoti 
reikiamą kiekį grūdų, bet ir tai, ar pavyks atgaivinti visą ša- 
lies ūkį bei pakelti gyvenimo lygį. Pagerinus žemės ūkio pro- 
duktų gamybą, kaimiečiai galės dirbti kitose ekonomikos 
srityse. 1990 m. Sovietų Sąjungoje 20 proc. darbininkų dirbo 
žemės ūkyje, o Europos Bendrijoje - tik 8 proc., JAV -3 proc. 
žmonių. Tai tik įrodo, kad Rusijos žemės ūkis atsilikęs. Ateitis 
parodys, ar Rusijos vyriausybei pavyks įgyvendinti žemės 
ūkio reformas ir įveikti agrarinę krizę, taip pat pagerinti kai- 
mo žmonių gyvenimą. 


Ar išliks ūkininkai Europos Sąjungoje? 


Nė viena Vakarų Europos ūkio šaka praėjusiais dešimtme- 
čiais taip smarkiai nesikeitė kaip žemės ūkis. 1960 m. tuo- 
metinėje valstybių šešeto (Prancūzija, VFR, Italija, Belgija, 
Nyderlandai, Liuksemburgas) bendrijoje 15,2 milijono žmo- 
nių dirbo žemės ūkyje, o iki 1987 m. - tik 5,2 milijono. Į tuo- 
metinę Europos Bendriją įstojus Ispanijai ir Portugalijai, šioje 
dvylikos šalių sąjungoje dirbo daugiau kaip 10 milijonų ūki- 
ninkų. Vidutiniškai — apie 8 proc., tačiau šis skaičius kiek- 
vienoje valstybėje skiriasi (plg. lentelę): Portugalijoje ūkinin- 
kauja vis dar apie 22 proc. žmonių, o Didžiojoje Britanijoje, 
Belgijoje ir Liuksemburge - mažiau kaip 5 proc. Iki 1973 m. 
žemės ūkio darbininkų stulbinamai mažėjo, nes atsirado dau- 
giau darbo vietų pramonės ir paslaugų sektoriuje, todėl daug 
žmonių iš kaimo išsikėlė. Nuo aštuntojo dešimtmečio vidu- 
rio, kai vėl išaugo nedarbas, kaimai buvo apleidžiami re- 
čiau, vadinasi, vėl pablogėjo valstiečių padėtis. 

1986 m. Europos žemės ūkio duomenys 


Ūkių Nac. pro- | Dirbančiųjų 
dydis dukto dalis, skaičius 
tenkanti | žemės ūkyje | 
žemės ūkiui 
(ha) (proc.) (proc.) 

Belgija 14,1 13,7 2,5 2,9 
Danija 30,7 15,9 5,0 6,8 
Vokietijos FR 16,0 8,9 18 5,3 
Graikija 4,3 5,6 16,6 28,5 | 
Ispanija 12,9 15,6 6,1 16,1 | 
Prancūzija 27,0 20,5 3,7 73 
Airija 22,7 33,8 10,2 15,8 
Italija 5,6 78 5,0 10,9 
Liuksemburgas 28,6 19,7 2,6 4,0 
Nyderlandai 14,9 8,2 4,2 4,8 
Portugalija 4,3 5,1 23,1 | 219 | 
Jungtine Karalyste| 65,1 30,1 1,8 2,6 
EB (12 valstybių) 8,9 128 | 3,5 8,3 


Sumažėjo valstiečių ūkių, nes valstiečiai traukėsi iš kaimo. 
1960 m. valstybių šešeto bendrijoje buvo apie 6,4 milijono 
valstiečių ūkių, o 1980 m. - vos 4,8 milijono. Dirbamos žemės 
plotai 1960-1980 m. vidutiniškai padidėjo nuo 12 iki 20 hek- 
tarų. Tačiau dabartinės Europos Sąjungos valstybėse dirba- 
mos žemės plotas vienam ūkiui vidutiniškai sudaro apie 9 ha 
(kiekvienoje šalyje skirtingai). Portugalijos valstiečiai turi vi- 
dutiniškai tik po 4 ha žemės, o komerciškai ūkininkaujantys 
Anglijos valstiečiai turi ne mažiau kaip 65 ha žemės. Labai 
sumažėjo valstiečių sodybų, o išlikę ūkiai specializavosi ir 
didėjo. Europos Sąjungos ūkininkai specializuojasi tam tikro- 
se žemės ūkio šakose; ši specializacija priklauso nuo natūra- 
lių sąlygų ar galimybių sėkmingai parduoti užaugintą pro- 

dukciją. Gausėjant derliui atsirado perteklinės produkcijos, o 
tai yra pagrindinė dabartinio žemės ūkio problema. Kas nu- 
lėmė tokią žemės ūkio raidą? Kokie pagrindiniai Europos Są- 
jungos žemės ūkio politikos tikslai? 

Europos Sąjungos žemės ūkio politikoje jau iš pradžių 
išryškėjo ambicingi tikslai. 1957 m. kovo mėn. Romoje še- 
šios valstybės (Prancūzija, VFR, Italija, Belgija, Nyderlandai, 
Liuksemburgas) pasirašė Europos Ekonominės Bendrijos kū- 
rimo sutartį; 39-asis sutarties straipsnis apėmė svarbiausius 
agrarinės politikos tikslus: didinti žemės ūkio produktyvu- 
mą, užtikrinti kaimo Žmonių pragyvenimą, stabilizuoti rinką 
ir garantuoti priimtinas kainas pirkėjams. Vykdant agrarinę 
politiką stengtasi rūpintis ir gamintojų, ir vartotojų interesais. 
Tačiau sunku iš karto įgyvendinti visus tikslus, nes tuomet 
kiltų konfliktų: kai kurie žemėtvarkos uždaviniai gali būti 
neįgyvendinti. Šeštojo dešimtmečio pabaigoje Bendrijos pa- 
dėtis buvo tokia: naujosios ekonominės erdvės ūkininkai (jų 
ir turėjo išmaitinti 150 milijonų Žmonių. JAV tuo metu turėjo 
400 milijonų hektarų išlaikyti 200 milijonų gyventojų. Ame- 
rikiečių fermeriai valdė vidutiniškai apie 100 ha, beveik dvi- 
dešimt kartų daugiau žemės negu Vakarų Europos ūkininkai; 
kiekvienas Amerikos fermeris išmaitino apie 50 gyventojų, 
Vakarų Europos ūkininkai - tik apie dešimt. Europos Ekono- 
minė Bendrija pati tuo metu pasigamindavo tik 85 proc. jai 
reikalingų maisto produktų. 

Pagrindinis Europos žemės ūkio politikos tikslas buvo su- 
vienodinti žemės ūkio produktų kainas ir geriau aprūpinti 
gyventojus būtiniausiais maisto produktais. Produkcijos ga- 
mybos kaštai tuometinėje Europos Bendrijoje buvo didesni 
nei didžiosiose šalyse gamintojose, tačiau kainos turėjo būti 
aukštesnės nei pasaulinėje rinkoje, nes reikėjo plėsti Europos 
žemės ūkio gamybą ir užtikrinti jo išsilaikymą. Kad susijun- 
gusios Europos šalys galėtų sėkmingai konkuruoti su kito- 
mis valstybėmis, reikėjo modernizuoti Europos žemės ūkio 

struktūras nepakenkiant šeimyniniams valstiečių ūkiams. 
Viena svarbiausių permainų septintojo dešimtmečio žemės 
ūkyje buvo kainų politika, t.y. buvo valdomos kainos vidaus 
rinkoje ir iš dalies reguliuojama prekyba su užsieniu. Pamažu 
sukurtos rinkos strategijos kryptys atskiroms produktų gru- 
pėms ir netrukus pradėtos įgyvendinti. Kiek vėliau buvo 
suformuota žemės ūkio struktūrų politika, kuri įvairiomis 
priemonėmis bandė sulyginti gamybos metodus bei ūkių dy- 
dį šalyse. Taip atsirado dvi pagrindinės žemės ūkio plėtros 
kryptys: kainų ir rinkos politika reguliavo rinkas ir nustatė 
žemės ūkio strategiją, o agrarinių struktūrų politika skatino 
ūkių suvienodinimo procesą. 

Sėkminga tuometinės Europos Bendrijos žemės ūkio plėt- 
ra susilaukė dėmesio kaimyninėse valstybėse, todėl 1957- 
1986 m. Bendrija išsiplėtė nuo šešių iki dvylikos šalių. Vyk- 
dant Europos vienijimosi politiką devintajame dešimtmetyje 
buvo iškeltas naujas tikslas: iki 1993 m. sausio 1 d. sukurti 
Europos vidaus rinką, kurioje nekliudomai galėtų judėti pre- 
kės, paslaugos ir kapitalas; mobilus taptų ir žmogus. Daug 
dėmesio buvo skirta žemės ūkiui, nes nuo jo priklausė Euro- 
pos ūkio plėtra. Kokie uždaviniai laukia Europos ūkininki- 
jos? Tarpusavio atsiskaitymo problemos, skirtingos šalių na- 
rių mokesčių sistemos kelia daug rūpesčių. Žemės ūkyje vis 
dar daug kliūčių sėkmingai prekybai, ir jas reikia kuo grei- 
čiau pašalinti, nes Europos žemės ūkio integracijos procesas 
tesiasi. 

Perspektyvią Europos vidaus rinką slopina dabartinės 
Europos Sąjungos žemės ūkio politikos bėdos. Vienas kitas 
griežtesnis kritikas, įvertinęs Europos žemės ūkio rezulta- 
tus, konstatuotų, kad iš dabartinės agrarinės politikos liko 
tik šukių krūva: gaminama per daug produktų, tačiau be- 
veik pusė ūkininkų negauna reikiamų pajamų; iš visų subsi- 
dijų ūkininkams atitenka apie 25 proc., kita dalis skiriama 
išlaikyti sandėlius, valdymui ir kitiems tikslams; sunku 
įvertinti šios agrarinės politikos kaštus, juolab kad vartoto- 

jai ir aplinkosaugininkai tampa vis skeptiškesni. Buvo nu- 
statytos per didelės žemės ūkio produktų kainos, todėl da- 
bar rinka perpildyta produktų; kainos vis dar nemažėja, nes 
Sąjunga saugo Europos rinką nuo importo, o subsidijomis 
skatina produkcijos perteklių eksportuoti į pasaulinę rinką. 
Ši politika anksčiau tik padidindavo žemės ūkio išlaidas ir 
apsunkindavo prekybinius ryšius su kitomis valstybėmis. 
Protingas kritikas Europos žemės ūkio politikoje įžvelgtų ir 
keletą laimėjimų: padidėjęs gamybos našumas lėmė pro- 
dukcijos perteklių ir apsirūpinimą būtiniausiais maisto pro- 
duktais; pirkėjas gali pasirinkti pigiausią prekę. Daugelyje 
Europos Sąjungos šalių tradicinis žemės ūkis pamažu tapo 
modernia ūkio šaka. 

Europos agrarinės politikos sunkumus lemia skirtingos 
žemės ūkio struktūros Europos Sąjungos šalyse, - apie tai 
specialistai kalba jau seniai. Paprastai kalbama apie Europos 
žemės ūkį kaip visumą, kurią galima apibūdinti įvairiais 
rodikliais. Daugybę ūkių apimančioje Europos Sąjungoje 
juntami atskirų valstybių skirtumai (plg. 21 pav.). Turime 
omenyje ne tik skirtingas gamtos sąlygas (pvz., dirvožemio 
ir klimato), bet ir nevienodą ūkių dydį, gamybos metodus 
bei specializacijos lygį. Nevienodas įvairių Europos regionų 
žemės ūkio išsivystymas primena, kad Europos valstietija ir 
žemės ūkis plėtojosi skirtingai. Valstiečių, gyvenančių Va- 
karų Europos lygumose bei kalnų gyvenvietėse, gyvenimo 
sąlygos yra kitokios ir sudėtingesnės nei plačiose javų augi- 
nimo vietovėse Rusijoje ir Amerikoje. Į tuometinę Europos 
Bendriją įstojus Ispanijai ir Portugalijai, Viduržemio jūros 
regiono problemos dar labiau paaštrėjo; jas išspręsti prireiks 
apgalvotos žemės ūkio politikos. Agrarinių struktūrų skirtu- 
mai, kuriuos bandoma panaikinti tiek Europos Sąjungos, tiek 
atskirų valstybių vyriausybių sprendimais, pamažu nyksta. 

Nuo valstiečių ūkių įvairovės priklauso kainų ir rinkos po- 
litika. Pabrangę grūdai stambiam ir moderniam ūkiui duoda 
papildomą pelną, tačiau smulkiam ūkiui iš to maža naudos. 

21 pav. Europos Bendrijos žemės ūkio produktyvumas 1986 m. 
(vidutiniškai sukurta sąlyginių vertės vienetų iš vieno hektaro) 


Nepelningiems smulkiesiems ūkiams kainų padidėjimas tik 
tam tikrą laiką gali padėti, tačiau kainų politika nepanaikins 
blogos ekonominės padėties (maži dirbamos žemės plotai, 
nepakankamos rinkos kvotos) priežasčių. Struktūriškai silp- 
nuose regionuose, neturinčiuose alternatyvos žemės ūkiui, 
tenka ir toliau taip gyventi. Čia reikia tokios Europos Sąjun- 
gos politikos, kuri leistų pagerinti ekonomines tokių ūkių 
sąlygas ir skatintų silpnesnių regionų plėtrą. Kalnų vietovėse 

ūkininkavimas yra pagrindinė ten gyvenančių žmonių veik- 
la bei pragyvenimo šaltinis, tačiau skurdūs dirvožemiai ir 
blogos klimato sąlygos neleidžia gauti didesnio derliaus, o 
ūkininkų pajamos yra itin mažos. Žemės ūkis kalnuotose vie- 
tovėse kaip tik ir padeda išsaugoti bei puoselėti valstietijos 
kultūrą ir tradicijas. 1975 m. buvo priimta speciali kalnų re- 
gionų skatinimo programa: kalnų vietovių ūkininkai gaus 
kompensacijas už sunkias gamybos sąlygas, taip pat bus ska- 
tinamos palankiausios investicijos. Ši parama turėtų kalnų 
ūkininkams padėti ir blogu oru išsaugoti jų ūkius. Tik šitaip 
kalnų regionuose bus išsaugotos nuo seno susiformavusios 
žemės ūkio struktūros bei valstietijos kultūrinė erdvė. 

Atsilikusių regionų šalims skiriama pagalba plėsti že- 
mės ūkį. Dažniausiai skatinama ūkių veikla ir gerinama 
žemės ūkio infrastruktūra. Europos Sąjunga remia drėki- 
nimo ir sausinimo įrenginių statybą, naujų kelių tiesimą, 
padeda realizuoti produktus. Į tuometinę Europos Bend- 
riją įstojus Portugalijai, šiai sudėtingos agrarinės struktū- 
ros šaliai buvo pritaikyti specialūs nutarimai: Portugalija 
gavo paramą gerinti ūkių struktūrą ir modernizuoti žemės 
ūkį. Pagalba Portugalijai yra tik dalis didžiulės programos, 
kuri numato Viduržemio jūros regiono plėtrą: čia skatina- 
mi regionai prie Viduržemio jūros Prancūzijoje, Ispanijoje, 
Italijoje ir Graikijoje. 

Viena pagrindinių žemės ūkio politikos Europos Sąjungoje 
problemų, be abejo, - kaip parduoti produkcijos perteklių. 
Žemės ūkio produktų perteklius, didėjantys gamybos kaštai, 
mažėjančios ūkininkų pajamos ir įtampa pasaulinėje rinkoje 
buvo šešėlinė augančio Europos žemės ūkio produktyvumo 
pusė. Įvairūs Europos rinkos ir kainų politikos reformų planai 
iki šiol nepadėjo išspręsti produkcijos pertekliaus problemos. 
Yra du skirtingi keliai, kaip pamažu sumažinti perteklinę 
produkciją: visuotinės žemės ūkio produktų kvotos įvedi- 
mas arba kainų nustatymas, atsižvelgiant į rinką. Atrodo, kad 
buvo pasirinktas antrasis kelias. Visų pirma reikia paminėti 

restrikcinę kainų politiką, kuri įgyvendinama ne dramatišku 
kainų mažinimu, o subsidijų ribojimu perteklinės produk- 
cijos regionuose, pirmiausia javų auginimo vietovėse. Ga- 
mintojų atsakomybė taip pat išaugo. Daug dėmesio skirta ir 
ariamos žemės priežiūros programoms, gamybos ekstensy- 
vinimui bei kokybiškesnių žemės ūkio produktų gamybai. 
Žemės ūkio ekstensyvinimo programa Europos Sąjungoje pa- 
skutiniu metu labai svarbi. Ūkininkai perteklinės produkcijos 
regionuose turi mažinti gamybos apimtis, tačiau ir nedidinti 
gamybos kituose sektoriuose. Ūkininkai turėtų pasirinkti ki- 
tokias, ne tokias intensyvias ūkininkavimo formas. Ne tiek 
daug vartojant trąšų ir augalų apsaugos priemonių, mažėja 
derlius, tačiau taip pat mažiau teršiama aplinka; aplinkos tar- 
ša visada buvo svarbi žemės ūkio problema. 

Europos Sąjungos agrarinės reformos skatina žemės ūkį, 
ypač remia šeimyninius ūkius ir formuoja įvairesnes Žemės 
ūkio struktūras. Dideli ūkiai ir ūkiai milžinai nepadės žemės 
ūkyje išsaugoti per amžius susiklosčiusių socialinių santykių 
ir šimtamečių valstietijos tradicijų bei papročių. Ar šeimy- 
niniai ūkiai iš viso išliks, ar toks ūkininkavimo būdas pers- 
pektyvus? Nors praėjusiais dešimtmečiais žmonės masiškai 
traukėsi iš kaimo ir labai sumažėjo ūkių, šiandien galime kal- 
bėti apie savitą, europietišką žemės ūkį. Nuo aštuntojo de- 
šimtmečio pabaigos buvo vis labiau juntamos neigiamos ūkių 
ir regionų koncentracijos pasekmės: griaunama kultūrinė kai- 
mo erdvė, naikinami vertingi biotopai, nyko kai kurių augalų 
ir gyvūnų rūšys, o aplinka buvo vis labiau nuodijama įvai- 
riomis cheminėmis medžiagomis. Žmonės nenori valgyti 
nekokybiškų, užterštų žemės ūkio produktų. 

Individualūs ūkiai ilgainiui išsirutuliojo iki modernių že- 
mės ūkio įmonių, - jų specializacija taip pat buvo itin svarbi. 
Tačiau būta ir ekstremalių ūkininkavimo formų: tarkim, bu- 
vo įvežami pašarai vadinamiesiems agrofabrikams. Egzis- 
tencinė krizė ir neaiškios perspektyvos jaudina beveik visus 
ūkių šeimininkus nepriklausomai nuo to, ar jie anksčiau agra- 

rines politikos planuose buvo laikomi perspektyviais, ar ne. 
Šeimyniniuose ūkiuose del neaiškios padėties daugėja psi- 
chosocialinių susirgimų. Atpigę žemės ūkio produktai pa- 
blogino finansinę daugelio ūkių būklę, vidutinės šeimyni- 
nių ūkių pajamos gerokai sumažėjo. Be to, ūkininkai, kaip 
visuomenės dalis, buvo kritikuojami, o tai irgi prastino ūkių 
ekonomiką. 

Buvo stengtasi įveikti žemės ūkio gamybos bėdas ir aplin- 
kosaugos problemas. Nuspręsta, kad stambieji ūkiai, kaip ir 
anksčiau, turi gaminti daugiau kokybiškų produktų, o vidu- 
tinio dydžio ir smulkūs ūkiai - mažiau, be to, pastarieji turi 
rūpintis aplinkosauga bei puoselėti tradicijas. Daugelyje vie- 
tovių tik kaimas gali išsaugoti natūralią aplinką ir gamtos 
grožį. Kaimas skatina visuomenės progresą, - tai anksčiau 
nebuvo vertinama. Naujoji daugelio šalių žemės ūkio politika 
imasi vis įvairesnių priemonių, pavyzdžiui, skiriamos kom- 
pensacijos sunkiomis sąlygomis dirbantiesiems kalnų regio- 
nuose. Tokia parama padeda išsaugoti žemės ūkio struktūras 
probleminėse zonose ir puoselėti kultūrinį kraštovaizdį. 

Žmonėms rūpi ir opios aplinkosaugos problemos, nes ne- 
beįmanoma nuslėpti intensyvios žemės ūkio plėtros ekologi- 
nių pasekmių. Sprendžiant ekologines bėdas imtasi įvairių 
priemonių; nurodytos maksimalios leistinos nitratų normos 
geriamame vandenyje, uždrausta naudoti kai kuriuos pavo- 
jingus pesticidus. XX a. paskutiniajame dešimtmetyje ekolo- 
ginės problemos kaip niekada aktualios (prisiminkime gamtos 
taršą, atvejus, kai maisto produktuose buvo rasta žmonėms 
pavojingų medžiagų), - reikia riboti trąšų ir augalų apsaugi- 
nių priemonių vartojimą, mažinti gyvulių kaimenes. Naujoji 
agrarinė politika stengiasi biologiškai subalansuoti žemdir- 
bystę, nes tik toks ūkininkavimas leis išsaugoti aplinką ir kraš- 
tovaizdį. Tačiau ekologiškai saugiai ūkininkaujantys Žmonės 
negali pagaminti visos žemės ūkio produkcijos. 

Vėl populiarūs ūkiai, atsiriboję nuo ekologiškai pavojin- 
gų agrofabrikų. Tokiais ūkiais žmonės pasitiki, be to, jie 

materialiai skatinami. Po dešimtmečiais trukusio ūkininkų ir 
vartotojų ginčo pagaliau galima kalbėti apie tarpusavio su- 
pratimą. Sąmoningi vartotojai ir dauguma ūkininkaujančių 
kaime sutaria, jog: 1) reikia siekti, kad žemės ūkis būtų eko- 
logiškai saugus, nekeltų grėsmės nei gamtai, nei patiems Zmo- 
nėms; 2) žemės ūkis turi užtikrinti gyventojų apsirūpinimą 
ekologiškai švariais maisto produktais; 3) žemės ūkis turi už- 
tikrinti socialinę rūpybą, o dirbantieji privalo užsidirbti. 

Ar Europos Sąjungoje išliks šeimyniniai ūkiai, ar ūkininkai 
dar turi perspektyvų, parodys ateitis. Šioje knygoje aprašyti 
dvylika Europos valstietijos gyvavimo amžių parodė, kad 
valstiečiams teko išgyventi daugybę istorinių pokyčių bei su- 
krėtimų, jie turėjo prisitaikyti prie naujų aplinkybių; tai buvo 
ir dvarų formavimasis, ryšiai su rinka, žemės ūkio mecha- 
nizacija bei daug kitų įvykių. Tačiau valstiečiai, nors ir turėjo 
įvairių problemų, išliko, tad galima tvirtinti, kad jie išliks ir 
ateityje. 

